
PRÉFACE. 


J’ai donné , à la tête de la Chroni- 
que de Jacques de Lalain , une courte 
Notice sur Georges Chastellain , et 
j’ai fait connaître les divers manu- . 
scrits que nous possédions de cet au- 
teur. Il est fort à regretter que ses 
Chroniques de Philippe-le-Bon et de 
Charles -le -Téméraire ne puissent se 
retrouver en entier. Malgré toutes mes 
recherches, je n’ai pu me procurer que 
les deux volumes n®* 8348 et 8349 
la Bibliothèque du roi. Quoique ces 
deux volumes ne renferment, qu’un 
fragment de cet important ouvrage , 
j’ai cru devoir ne pas le dédaigner 
dans cette collection. On se convain- 
cra , en le lisant , que Georges Chastel- 
lain méritait la haute estime que ses 

( ontemporains avaient pour lui ; et je. 
ne doute pas que, si ses précieux tra- 
vaux ne se fussent égarés, il n’eùt mar- 
ché de près à côté de Commines. Il 
apprécie les événements en homme 
d’état habile , et s’exprime avec une 
grande indépendance d’esprit sur les 
questions les plus épineuses. 

Le n° 8348 contient de plus une 
table des chapitres qui étaient con- 
tenus dans les volumes qui se sont 
perdus; je les reproduis ici, pour aider 
les recherches des bibliothécaires et 
des savants. Je fais suivre cette table 
des éloges historiques de Philippe et 
de Charles de Bourgogne, composés 
par le même Chastellain , et insérées 
dans le manuscrit 9837'^ de la Bi- 
bliothèque royale. 


J. A. BUCHON. 

DÉCLARATION 

DE TOUS 

LÉS HAUTZ FAICTZ ET GLORIEUSES ADVENTURES 

DO DOC 

PHILIPPE DE BOURGONGNE , 

CELLUT QUI SE NOMME LE GRAND DUC ET LE GRAND LYON. 

Par messire Georges CHASTELLAIN, 

SON INDICIAIRE. 


ÉLOGE 

DU BON DUC PHILIPPE. 

» 

Pour avoir la déclaration des liaultz et puissants 
faictz du très hault et très puissant duc Philippe de 
Bourgongne, il me semble séant de ramener à mé- 
moire , par bien court et abrégé , les haultes et clai- 
res fortunes principales de son temps , la baultesse 
de sa vie et de son règne , ensemble la composition 
de sa forme et de sa physionomie, avec la qualité de 
ses mœurs et de ses vertus, dont après mort comme 
de tous aultres clairs hommes, on peut licitement 
parler et sans reprise. 

Le duc Pbilipe doncque entra en règne en Pan de 
Jésus-Christ mil quatre cent dix neuf, régnant en 
Borne souverain pasteur pape Martin ; empereur Si- 

Chroniques. — T. XLl. — G. Chastellain. b 

ÉLOGE 


XVllJ 

gismond roi de Bohesmc ; roi de France Charles VI , 
du nom ; en Angleterre, Henry, fils de Henry de Len- 
castre , qui travailla France. Cestuy duc en son com- 
mencement eut maint dur affaire encontre les Fran- 
çois pour la mort de son père, et le para Dieu de 
victoire en bataille contre eux emprès Abbeville. Mena 
depuis ses guerres en France par capitaines et ès 
guerres qui lui survindrent ès pais de mer ca bas , 
qu’il employa en personne ; et maint dur affaire eut 
en Hollande encontre madame Jacqueline, sa cousine, 
et encontre le duc de Glocestre, en Haynault; vain- 
quit Anglais en bataille à Brouwate; conquist Hol- 
lande, Zellande et Frise , sur ses ennemis. Se fit mam- ' 
bourg de Haynault et des pais dessusdits; non pas 
comme tyran conquéreur, mais comme vray hoir de 
la dame qui l’en vouloit estordre. En cependant Fran- 
çois et Escos travaillèi*ent Bourgongne , mirent siège 
à Crevant ; et les Bourguignons mis sus pour y obvier, 
convindrent en bataille contre eux; et y eust dure 
.tuison, et grande effusion de sang; et y obtindrent 
Bourguignons victoire , soubz le nom de leur duc. Un 
semblable en advint ou pais de Bar, là ou le maré- 
chal de Bourgoigne vinquit en bataille Allemans et 
Lorrains, et le duc Renier d’Anjou, duc de Bar et de 
Lorraine, qui y fut pris . A main for ttie n t le roy Charles 
toudis hors de la Loire, et les François qui avoient 
saisy Bourgoigne, une grant part en chassa dehors. 
Devint meu de pitié , depuis , sur la couronne de 
France, et par l’affliction de ce royaume, entra en 

possession avec le roy Charles , et tira à amende ho- 
norable et profitable, ce qu’onques plus n’advint: 
se deslia des Anglois par absolution, et se disj)osa et 
rendit léal François par conseil dénaturé; conquist 
Paris et Saint-Denis sur les Anglois, et les rendit au 
roy Charles ; fit de sa main , ennemie par avant en 
tiltre de vengeance , main serviteresse et léale amie- 
par recongnoissance de son debvoir ; vint à la duché 
de Brabant par succession d’hoirie : Namur obtint 
par don des Flamens, mais toutes-fois de son tronc. 

L’empereur Sigismond lui manda que luy-mesme 
l’iroit quérir avant en son empire pour le garder 
de peine de venir vers luy; ces t empereur mort, 
fut adopté à lempire et le refusa : à la seconde fois 
après, l’autre empereur mort , qui estoitd’Aus triche , 
le refusa arrière; et la tierce fois le refusa encores du 
temps de Frédéric, le tiers non bien voulut. Conquist 
Luxembourg et tout le pais sur Lancelos, roy de Hon- 
grie : toutte l’Ardenne mit en sa subjection; Liège 
en compression de son orgueil, plusieurs fois; et 
tous les Allemens, ses confins entre la Meuse et le 
Rhin, à révérance et à crainte : refusa la seigneurie 
de Milan par transport. Autre tel fit-il de la seigneu- 
rie de Gennes , et en pareil la seigneurie et transport 
de Metz en Lorraine : et tout se fist à cause et à sens 
de prud’homme , parce qu’à autres ses parents n’en 
vouloit faire tort. 

Pour ayde des Anglois et de leur ordre mit, sur le 
sien propre la Toison d’or; la fonda en honneur et en 

b. 

netteté de chevallerie et en desti'uclibn de vilains 
cas, à ceux qui en seroient : la fit dédier et confirmer 
par le saint père Eugène : la meit et le monta jusques 
ès rovalles maisons et jusques aux grands ducz et com- 
tes du sang de France, et i^esmcs par les Allema- 
gnes.Yiut devers luy Frédéric, empereur, à Besançon; 
le conjougt haultement , et l’honora de grans dons, 
racheta de prisons le duc d’Orléans, quitta au roy 
Renier sa rançon gratis ; pervola toute la mer Majore 
a son navire ; fit au More redoubter ses voiles , et par 
ses ancres trembler les terres payennes; saulva Rho- 
des et la délivra de son obsession : édifia l’église de 
Nazaret en Hiérusalem ; et en la Teri'e-Sainte fit de 
moult beaux bénéfices , fit de grans secours et prestan- 
ces sur les frontières des payens ; adhéroit lousjours 
au saint siège de Rome : et quelque tribulation qu’au 
pays pouvoit couvrir sus, lousjours il maintint sa 
querelle; pour nulle ennemiiié ne faveur oneques il 
n’en fleschit l’œil; ne pour concile ne pour roy, ne 
pour cardinal , ne pour frère, ne pour parent, one- 
ques ne se treuva desmeu ; maintint luy seul 
en son estât Eugène .• tous les autres papes avoit 
après comme pères ; le béatifioient parparolles, et le 
glorifioient par œuvres ; le recommandoient champion 
de l’Église , et l’escu du Saint-Siège : de paix ilusoit 
en grandes chères, et de guerre en oporlunité de 
causes; ne mouvoit guerres que conseillé; et ne vexa 
nulluy , sinon contraint. De toulte chrestienté les 
voiageurs se rendoient en sa maison; y viudrent faire 

armes, etlos quérir de toutes nations : treuvèrenl fur- 
tiisons à loultes emprises, y furent tous accomplis; 
et de multitude qui y sont comparus en divers temps, 
oncques un n’en partit à refus; avoit le parement 
«les chevaliers du monde emprès lui ; les corps exquis 
de ce royaume, et entre mille autres, d’ailleurs, les 
plus voyables : n’a volt mieux accompagné de luy, ne 
si bien en la terre : tenoit le salut de France eu sa 
clef, et la tranquillité d’Occldcuteii sa main. 

Vainquit Gantois en plusieurs batailles, les mena 
jusques à leur derrain, et humiliez les receut à mercv ; 
entra en Utrech à main fere, et par les portes, à 
Irlumphe de bannière : mit siège à Deventer , puis 
en revint; receut l’héritier de France, et le nouiTit 
clncq ans. 11 entendit de grandes menaces et dangers, 
ne s’en esmeut oncques, et survinquit tout; lemeit 
paisible en son royaume : luy mit la couronne en 
chef, et le mena à Paris en triumphe; promut lui 
seul le roy Edouard à la couronne d’Angleterre , et à 
son moien le fit seoir en royal throsiie. Fit mainte di- 
ligence , et plus que nul, pour le secours de foy ; alla 
vers l’empereur à celle cause; y envoya les embassa- 
deurs à gi-ands frais; sollicita les esliseurs elles l’ois 
chresliens; envoya à Mantoue son neveu , le duc de 
Clèves, et là fut assis en son nom au banc des rois; 
se meit en loulte offre envers Dieu et l’Église, et do 
quoy oncques en bon vouloir ne lira fruit. 

Enfin de scs jours entra division en sa maison , par 
menues causes , et s’adonnèrent aucuns à mauvais arU 

pour fin mauvaise; mais tout il enti-etint par sens ; 
tout il interina par prudence, et froideur: tint les 

pllliers de sa maison en estât, et les combles de son 
édifice sans ruine. Fut poinct en les derniers jours du 
roy Louys de France, et à tort fut molesté de l’orgueil 
des Liégeois, tout en un temps; ne s’esmeut de l’un 
ni de l’autre, et si chéoit du tout, non bougeant de 
Bruxelles ; vainquit Liégeois en bataille à Montenacq, 
et son fils se maintint en France à gloire très clère; 
en son dernier an mit à ruine l’orgueilleuse Dinant , 
la print en sept jours, fut arse , et fondenlallement 
mise à néant : fit Liégeois par ce renoncer au roy de 
Fi'ance , dont l’année après se resmeurent à leur con- 
fusion, que ce duc ne veit point, pour mort qui le 
print en fin de l’an, à telle et à tant de gloire, que 
j’ai ci-dessus escrit. 

Comme doneques j’ai touché droict cy, et escrit les 
articles de sa fortune , et par lesquels il reluit en glo- 
rieux tiltres divers, reste à reciter en peu de ses con- 
ditions, de ses mœurs et naturelles vertus maintes; 
et pour le perpétuer autant qu’il pourra plaire à 
Dieusa composition corporelle, etlaquellereluitdroict 
cy , eu la viveté de sa face. De stature il estoit moien- 
nement hault homme, corporellement à la mesure 
de sa hauteur , et en tous ses membres , bras , et jam- 
bes traict à lignage sans excès; estoit gent en corsage 
plus qu’autre; droict comme un jonc : fort d’eschine 
et de bras , et de bonne croisure ; avoit le col à la pro- 
portion dti corps ; maigre main et sec pied , et avoit 

plus en os qu’en charnure, veines grosses et pleines 
de sang; portoil le visage de ses pères de séante lon- 
gueur; bi’un de couleur et estaint; nez non aquilin , 
mais long; plein front et ample, non calus; che- 
veulx entre blond et noir : barbe et sourcils 
de mesme aux crins; mais avoit gros sourcils et 
houssus et dont les crins se dressoient comme cor- 
nes en son ire; portoit bouche en juste compas ; lè- 
vres grosses et colorées; les yeux vaircs, de fière in- 
spection telle fois, mais coustumièrement amiables; le 
dedans de son cœur se monslroit par son vis, et cor- 
respondoient toutes ses mœurs à la tournure de sa 
face. Avoit une identité de son dedens à son dehors ; 
et jugeoit son visage de ses mœurs , et ses mœurs tes- 
moignoient de sa physionomie.: n’y avoit qui desmen- 
tist l’uü l’autre, ne visaige couraige, ne couraige 
semblant; tout y esloit à la natm-e de l’homme , le 
visaige à jugement de nobles mœurs , et les conditions 
à dignité de noble pi’ince. Neséoit à homme, fors à 
emperenr ou roy , porter telle effigie que luy , telle 
image ne telle figure. Son semblant seulement le ju- 
geoit empereur et valoit de porter couronne, seule- 
ment sur les grâces de nature : se monstroit en terre 
entre les princes comme une estoile au ciel ; et parloit 
son viaire,et sembloit disant : Je suis prince. Se fai- 
soit regarder par admiration , non pour sa beauté , 
mais pour son semblant : nul prince n’avoit lieu en- 
vers lui. En une estable si eust-il esté comme unr 
image en un temple : en chambre, et en sale tout 

d’ùn parement. Ne porta rien en privé qu*il ne re- 
porta en public ; n’a voit mutation en luy d’aucunes 
mœurs en clos, n’en couvert: son entregeant estoit 
de prince tondis , et son esseulles de grand homme. 
Où que son corps fusl, n’en quel lieu, tousjoursestoit- 
il en sa clarté à l’exigent de l’heure ; en joyeuse lé de 
singulière manière; et en parolles de mesure à poinct : 
Avoit ce don de Dieu en son aspect, que oncques nul 
qui cnnemy lui fust ne le regarda , qu’il s’en con- 
tentast; souvent, et maintefois à gré, a preuvé cecy. 

Estoit grave en son marcher , bel en conlenement , 

et de grant port : peu assis et longuement sus bout : se , 

vestoit coiutement, mais en riche arroy, et en chas- 

cunc mutation de temps muoit ses habillemens avec 

les hommes; à pied estoitraide et à cheval très adroicl : 

aimoit l’arc et s’en aydoit très bien , et à la paume 

estoit** habile : tout le passe-temps de son dehors si 

estoit de chasse, et tout à force et à grands frais : 

estoit long en son manger, et le mieux servi des vi~ 

vans : modeste à table et net en attouchements; par- 
♦ 

îant regardoit les gens : et regardant se feignoit par- 
ler à eux : ne parloit où qu’il fust, si non à cause ; et 
n’y avoit nul evit en sa parolle ; parloit en moyen ^ 
ton , ne oncques pour passion ne le fist plus hault; 
estoit bénigne en, ascout ; égal à toutes gens et be- 
nigne en respondre ; tard à promettre, et plus encore . 
à ire ; niais esmeu, c’estoit un ennemy. N’avoit iiulz 
sermentslen bouche ^ne.nulzvilz mots eu usage , nul- . 
les injures envers autruy : ne d’autruy honte rameii- 

tevance; des bons paidoit par faveur, et des mau- 
vais par compassion ; Lralstable esloit et débonnaire 
à servir : coy en toutes ses manières , et long en ses 
aifalres : estoit commun en plus noble manière que 
commune, et amy en plus singulièi*e mode que 
bonne ; mesmequi peu en proffitoient , ses serviteurs 
se louoient de luy autant que les greigneurs. Se 
monstrolt né en ce monde, ce sembloit, pour estre 
aymé : aymolt de bonne amour là ou II s’assist ; com- 
plaisoit volontiers ; du faisable faisoit promesse ; et 
du difficile suspense ; enuls refusoit rien , et donnolt 
à temps et à poids : oncques , je culde , menterle ne 
lui partit des lèvres : et estoit son scel sa bouche , 
et son dire léal comme or fin, et entier comme un 
œuf. 

IN’y avoit différence de son dire et faire, fors du 
temps entre deux; estoit humble aux humbleset fort 
et fel aux orgueilleux ; révérend à tous princes; et les 
divers en divers degrez honoroit au condigne. L’hon- ' 
neur du monde se reposoit en lui ; et le savoir de 
tout apparteuolt en sa poictrine: aymoit paixetunion 
entre ses gens, des séditieux ne tenolt conte, et de 
ceux à groz ploy prlnt l’approche. Tournoyolt et 
jousloit en sa vertu ; continuoit festcs et grands as- 
semblement ; fut large et libéral en dons, et donnoit 
au prix de l’homme. Avoit fort l’œil sur les vaillants 
et à ceux de grand nom faisoit fesle ; lui mesme 
estoit la perle des vaillans, etl’estoile de chevalerie, 
ne oncques peur ne lui entra ,en veine. Estoit cour- 

lois à tous Ijomines ; aiTable aux tous petits et aux 
grands , et aux femmes surtout : tousjours estoit un 
en manière , tel au vespre comme au matin ; non 
meu pour joye , ne pour elî’roy troublé ; constant en 
tout envoy de fortune , et asscur en tout péril ; ser- 
voit Dieu et le craignoit, fort dévot à Nostre-Dame, 
observoit jeunes ordinaires : donnoit grandes aumos- 
nes, et en seci’et. Recueilloit estrangers et les bonno- 
roit, et en tonltes nations fist les largesses ; par di- 
verses villes se communiquoit avec les bourgeois ; 
reclinoit en leurs maisons recréant ; humain en tous 
lieux, et en tous cas bénigne et doux ; à tout temps 
avüit sens propre , et à toutes gens propres manières : 
sage en conseil, froid en conclure , dur à rompre en 
propos, et ferme en son promettre ; soutfroil longue- 
ment et dissimuloit ; voyoit son maint dommage et 
le celloit ])ar bonté de non vouloir ses gens reprendre ; 
oneques nul ne destitua de son otlre , ne oneques à 
nul serviteur en son estât ne list honte ; se fioit en 
cbascun , et cbascun en son estai soullroit faire son 
peu ; ne daignoit en basses choses tourner son haut 
courage , son corps et ses biens tout commettoit en 
aulruy mains ; s’altendoit de ses affaires en main 
commise et à la conscience de ses prochains ; répu- 
loit chascun porter telle foi comme lui-mesme , et 
eslre tel envers luy , comme luy envers les siens. 

Avoit trésor, mais ne le congnoissoit ; de sou amas 
ne voult oneques riens veoir, n’ai’genl manier, n’en 
savoir nombre : se'délecloit en pierreries <lo»it il avoit 

Je plus de la terre et s’en paioit volontiers , et diver- 
sement en divers temps ; réputoit basse chose et vile 
or et argent , mais à pierrerieset précieuses estodes , il 
tourna son cœur. Aymoit monstures et les nourrissoit 
plus belles qu’oncques roy. Oncques nul si riche en 
armes que lui ; ne plus fier d’encontre à espées Iraicte. 
Vaillant plus qu’homme , et plus mortel que nul 
glave ; victorieux de nature , et par constellation in- 
vincible ; champs et hommes à tous lez luy tenoient 
lieu J aymoit plus honneur que sa vie , bonne grâce 
que couronne en chef. Suyvoit louange et vaine 
gloire, mais à bien faire estoit prompt ; requis, par- 
donnoit volontiers; prompt estoit et piteux à misé- 
ricorde, et clément après ire. Aymoit scs parents , et 
tout ce qui estoit de son sang élevoil, et portoit à 
inerveilles constances et sommes. 

ACn que toutefois il ne semble flatteur , avoit des 
vices en luy comme oncques nul se parfait, fors 
Dieu , là où il n’y eut feinte ; négligent estoit et non- 
challantde toutes ses aflaires, ce qui tournoi t à grant 
playe à ses pays et subjeetz , en fait de justice, en 
faict de finances, en faict de marchandises, et en 
faict de diverses iniquitez, qui à telle cause peuvent 
sourdre et avoir cours : mesme romplure et ruine en 
sa maison ; mais le parement et l’excusation contre 
ceci est , car il cuidoit que ceulx qui son faict goii- 
vernoient, en fissent et disposassent à l’honneur de 
Dieu, toudis, et au bien du peuple : mais la re< 
pHque y est, que ceste fiance n’excuse point : car 

prince doit eiiloiidre luy mesme , et congnoislre se5 
affaires : JErgo, ceste fiance lient de vertu partie , et 
si mouvoit de bien ; et se tient de vice, en tant qu’elle 
est trop ample et sans règle. Avoit aussi eu luy le vice 
de la chair : estoit durement lubrique et fraisle en 
cest endroit : à souhait de ses yeux complaisoit à son 
cœur, et au convoi t de son cœur mulliplioit ses dé- 
iiclz : ce qu’il en vouloit luy venoit, et ce qu’il en 
désiroit s’offroit : répudioil par argu en son derrain 
la noble et saincte dame sa femme, saincte chres- 
lienne, et dévote, chaste, grande aumosnière et en 
quoy je ne mets nulle excuse pour luy , sinon que son- 
grand courage ne se pouvoit rompre envers elle en^ 
son pris argu, dont je remelz à Dieu la cause. Avoit 
encore un défaut en luy, qu’il ne regarda point éga- 
lement ses nobles hommes en leur dignité et prix; par 
espécial eu ses vieux jours donnoit aux moins dignes , 
et ^ux mieux vaillants telle fois point; et souffroit l’ap- 
proche des moins utiles eu reboutement de ceux à 
fruict. Mais le parement contre cecy si est que lous- 
jours eu approchant ses vieux jours plus et plus s’es- 
culoit, et à dangier y pouvoit-on atteindre; et tous 
ceux qui avoient l’entrée vers luy et l’avoienl en main, 
et à peu de gens le manioient, et s’en aydoient, le fias- - 
toient,luycomplaisoicnt,luy demandoient,ettenoient 
les autres dehors l’huis et eulx tousjours se tenoient 
près. jE'rgfo, la malice est devers eux ; et l’excuse devers le 
noble viellax'd. Avoit de condition encore, qu’en 
chambre se tenoient clos souvent avec valets : et s’en 

îndignoient nobles hommes. Le parement de cecy est 
honneste et juste; car luy, leplushonnestedu monde, 
le fil, ce maintiens-je, par hoiinesteté de courage : il 
avoit aucune fois des accidents par lesquelz il s’es* 
seuloit, et desquelz aux vallets, non aux nobles 
gens,ilapparlenoit congnoistre ; ce fut évergondé de- 
vant les nobles : ce qu’il ne faisoit de sa privante en 
basse main : car oncques de nobles hommes ne se 
souffrit oster soulier, aussy en sa solitude valetz ne 
l’eussent osé travailler : mais aux nobles il luy eust 
faillu complaire ; car les honnoroit de singulier hon- 
neur et amour. 

Alloit lard à messe et hors l’heure : fit célébrer 
deux heures après midy, voire trois souvent, et en 
ceste manière de faire, il excéda toute, observance 
chrestienne. En moi ne gist nul parement de ceci , 
ne que j’osasse mettre avant; j’en laisse le jugement 
à Dieu : en avoit toustefois obtenu dispence du pape 
par causes données à entendre : d’en user à l’estroict, 
ou au large compète à luy seul , et à luy seul en est 
d’en respondre. Il a esté glorieux au monde : béat et 
plein de bénédiction en terre ; cler et fulgent en for- 
tune : riche de lout honneur et le plus haut en re- 
nommée qui fust en longs ans. Tous rois de son temps 
l’ont préféré en tiltre devant eux , les cieux l’ont 
magnifié de leurs grâces, elles hommes l’ont solleni- 
nisé en ses vertus , Orient et Occident à la croisure 
du ciel. Tout souffloit en ses voiles; lout aspiroit et 
tournoi t en ses acquiescences : son dehoi's apparoU 

tout bon : son dedans pend en divin. œil et Dieu seul 
en peut jugei’ et cognoistre : clair est toutefois et ma- 
nifeste que sa claire, singulière fortune luy estoil 
venue de singulier don de Dieu , et ses claires singu- 
lières vertus, maintes luy ont esté données par sin- 
gulière grâce; dont après les avoir conférées à tel 
homme, et à si grant nombre quant au corps, pitié 
seroit si l’ame en avoit carente par abus en ce monde, 
non plaise à Dieu ; j’en invoque par déprécation sa 
pectorale miséricorde. Terre ne sulEroit à complain- 
dre , ne nature d’homme à pleurer telle perdition de 
telle ame et de tel prince , et dont l’enfer n’est digne 
assez, ne bon pour le loger. 

DF, CHARLES LE HARDY, 

VIVANT. 

I 

Tci après que Vaucteur a faict mention du père mort , 
en semblable parle du fils 'vivant et comrnenceant 
son régné. 

Oi' ay desci’It le père mort, et fait revivre en au- 
truy papier, et par emprunt en aultruy clarté l’ay 
ramené au throsne du fils, pour honorer l’un l’autre : 
par avant sa mort dilection m’a peu donner abus , et 
me peut avoir amour esté cause souvent de parler plus 
qu’en mesure. Si en ce j’ai erré par ci devant en son 
histoire , trop à lui donné et à aultruy tollu , je m’en 
reprens. Par temps cl après de sa clarté je ferai à 
point, je retondray le superflu, et au jugement et de 
son condigne lui donray siège. Le corps en a esté clair ; 
l’ame est hors de ma congnoissance. Mais parce que 
j’ai congneu la personne en vie , la mort de luy m’a 
fait relever sa gloire droict ci escripte. Si l’ay assis 
droict cy au throsne de son fils, et en la marge de sa 
splendeur , cler avec clair , clair fils avec glorieux 
père. Pour parement d’ambedeui si sera grant hon- 
neur au fils, qui grand est, d’avoir le parement de 
si grand homme au commencement de son livre , et 
debvra bien tendre aux fins de mesme , dont le com- 
mencement est si noble. Comme doneques le père 
m’a esté en cœur , et qu’au fils qui est ,une mesme 

chose je dois le pareil, et non moins ay assis mes 
yeux cil luy qu’en son père jadis, et le porte escr ipt 
en mon courage, et sa'viveté totale en mon entende- 
ment, et le désire à servir et à luy valoir, et de mon 

* arbre et de mon temps lui apprester fruict, comme 
qui mest fondeinent désormais et matière de mesla- 

* beur« , miroir de mes conceptions, et spéculatives , 
et qui , en équité de service faict et à faire encore, 
me doibt vie et enlretenement , recongnoissance et 
provision pour mes vieux jours , m'a semblé honneste, 
qui plus est nécessaire de le paindre droict ci après 
son père tout vif, et du tout et du peu que j’ay de 
congnoissance de sa noble personne, de le mettre sur 
le banc du père parostention sempiterne. 

Grandes causes et justice concourent à ceci , et les- 
quelles esmeuvent ma plume ; car pourroit venir le 
temps que légères bouches et venimeuses s’essayeroient 
de mordre en luy, parce que chascun, à la qualité de 
son courage, peut avoir diverses inclinations et 
mœurs : dont se en telles et si faictes ne plaisent à 
toutes gens , plaisent toutefois à Dieu , qui les cong- 
noit bonnes. Pour ceste cause et que je sens matière 
droict cy de labeur digne , et que je désire obvier à 
ce qui est de danger, et à mettre vérité avant par 
preuve , louer l’homme en ce qu’il a de bon , et l’ex- 

' cuser en accusation faulse , je mettray droict cy les 
conditions et mœurs de ce duc Charles, la forme et 
viveté de son viaire et de ses vertus , et naturelles 
inclinations, et les concordances et différences de son 

])ère et de luy en vertus et en vices.* Dont sc les re- 
commandations sont plus qu’un merir, c’est contre 
mon cuidier, et se l’excusement en est plus qu'au 
vray , si cuidè-je avoir bien faict. J’ai appris du père 
par longue nourriture, et du fds par inspection se- 
crette et bien profonde. 

En tandis doncque que j’ai la plume du père en_ 
main et que le fils est mortel , comme le père , je 
le veux droict cy descrire et peindre pour tout temps 
futur et présent , et en parleray comme en temps 
passé, qui servira à tousjours. Ce duc Charles droict 
cy esloit un prince non si haut que le père ; mais 
estoit corpulent, bien croisé et bien formé : fort de 
bras et d’escbine : un peu grossettes espaules , et bais- 
soit en avant : portoit bonnes jambes , et grosses cuis- 
ses, longue main,^et gent pied : n’avoit en lui rien 
trop de chair, ne peu d’ossements ; mais avoit corps 
alaigre et légier , et bien disposé à toute force et tra- 
vail : avoit tournure de visage un peu plus ronde que 
le père : mais estoit de clair brun : avoit la bouche 
du père grossette et vermeille : le nez tractif, et 
brune barbe : portoit un vifz teint , clair brun , beau 
front et noire chevelure esparce et houssue, hlanc 
col, et bien assis, et en marchant regardoit vers terre : 
n’estoit point tout si droict que son père : mais bel 
prince estoit , et de belle présentation. Avoit faconde, 
telle fois fut en commencement de sa raison empes- 
chié à la bouter dehors : mais mis en train fut ti’ès 
éloquent. Avoit beau son, et clair, sinon en musi- 

que, dont il avoit l’art : estoit sage et discret de son , 
parler , orné et compassé de ses raisons beaucoup 
plus que le père : parloil de grant sens et parfont , et 
continuoit longuement au besoin : estoit cbauld 
néantmoins en sa cause, et bouillant en son mettre 
avant : dur en opinion , mais preud’homme et juste : 
en conseil estoit agu, subtil, et tost concevant. En- 
tendoit à autruy raison , et louoit les bonnes , et telle 
fois les siennes conclurent tout : entendoit fort à son 
affaire; estoit actif, laborieux par trop, et plus qu’il 
ne séoit à tel prince : soir et matin loudis en conseil : 
loudis en soin d’aucun grand cas , ou en finances, ou 
en faict de guerre, ou en provision du bien public. 
Perdoit peu d’heures, et travailloit fort gens : mesme 
soy se travailloit par oultrage. Aimoit fort ses servi- 
teurs : estoit commun assez avec eux : bon à servir et 
de bonne nature : mais aigre en son vouloir, et telle 
fois agu en ses mots. Estoit de long souvenir et de lon- 
gue retenance : congnoisseur d’amis et d’ennemis pour 
rendre en temps : en couroux estoit périlleux, et en 
amour de bon espoir : et différoit vengeance telle fois 
par soy remordre. En tout cas sens dominoit en luy : 
mais challeur naturelle l’empugna fort; et perceut-on 
la luicle en luy souvent de nature et de sens pour ob- 
tenir lieu ; mais sens maistrisoit. Naturellement il 
estoit bien doué de sens et de nobles mœurs : estoit 

léal et entier homme : véritable et ferme en son dire ; 

... . , 

aimoit honneur et craignoit Dieu : estoit dévot à la 
vierge Marie , observoit jeunes : donnoit largement 

aumosiies, cremoit la mortel la courte vie. Comme 
grand prince qu’il fust, si considéroit il ce monde 
transitoire, et sa haute domination et gloire, rien 
estre que vanité, et pugnie de vent : vouloit toute- 
fois maintenir le sien, et le tenir aux ongles : ne 
craignoit effort d’hommes, ne le fer de nul roy : estoil. 
fier et de haut courage : asseur en péril sans peur el. 
sans hide , et si oncques Hector fut vaillant devant 
Troyes, cestuy Testoit autant. N’estoit rien moindre 
du père en vaillance ne en hardement, lequel toute- 
fois fut clamé le meilleur chevallier du monde en son 
temps : cestuy l’en suivit tout près : menoient l’un 
l’autre en main par égal estoit ce sembloit né en fer, 
tant l’aimoit : se délectoit en armes et en champs 
floris de harnas : ne surqiieroit nully toutefois : mais 
contraint entendoit à l’euvre. Il aimoit fort l’art el 
Je jeu des échez, jouoit à fort , et à l’argent : courroit 
aux barres et hentoit musique; visoit fort au sien el 
aimoit profit à ses amis : mais tenoit fort , et en con- 
traire du père se délectoit plus en argent , qu’eu pier- 
rerie : estoit coint toutefois en sa vesture, et volon- 
tiers riche ; vivoit plus chastement que communé- 
ment les princes ne font , qui pleins sont de volupté : 
si estoit-il fort et puissant par nature, mais se rompit 
par vertu, et par cremeur de Dieu , et estoit seigneur 
<le soi-mesme. Beiivoit peu vin, si l’aimoit-*il natu- 
rellement : mais par sens le laissa , pour ce qu il Ini^ 
engendra fiebre : si but de l’eau colorée de vin pour 
attemprer sa collère : car durement estoit chauld. 

JN’estoit enclin à nullcs molesses ne lascivelez : esloil 
tout à labeur et à dur : et trop à sens et à peine à 
l’heure encore de mon escrire : mais comme en aultre 
cas son sens tondis a dominé sur luy jusques à pré- 
sent, espoir m’est, qu’en allant avant en son règne, 
son sens aussi mettra modification en telles labeures 
qui ne lui sont séantes. 

Avoit toutefois des poincts en lui , par lesquels di- 
verses gens en divers regards le pourroient reprendre, 
souverainement François qui lui imputoient l’alliance 
angloise, et icelle lui vouldront tourner à charge, 
disans qu’en ce il se desnaturoit du trône dont il 
estoit, en adhérant aux ennemis du sainct lieu de sa 
naissance : dont pour l’excusation de cecy, et pour 
le parer en son honneur de si grand cas, je prononce 
pour lui , et dis manifestement que c’est erreur : et 
que mcsme les François ont esté cause de ce , de quoy 
l’aqcusent : et que ceci vray soit , le ciel, la terre et 
tous lesélémens, sans les hommes encore, le |.reuvent 
et crient ainsi; et se treuvera escrit en la région de 
l’air mille ans après , que François en ce temps 
ontquis les Anglois, leurs mortelz ennemis, et an- 
ciens dévoreurs, d’avoir leur amour, leuradjunction, 
et confort, et à leur propre honte, et foule, et dom- 
mage, pour deflaire la maison de Bourgongne , et 
]>rincipalement pour mener ce jeune prince à confu- 
sion, leur propre sang, leur propre frère et parent, 
le plus bel cstor de la couronne, par envie. Cecy est 
vray, et temjîs le m’a rendu tel. Se taisent donc de 

leui’ accuïalioii cl je me tairay de la repreuve, qui 
en vient d’eux. Leurs obliques voyes, et telles que 
Dieu congnoist de long-temps, qui sur le père et sur 
le tils ont donné au père ])auvre amorse d’y mettre 
grand amour : mais l’ont compellé , et contraint se- 
crettement d’entendre à soi , et de quérir garanti Si n’a- 
11 rien fait toutefois contre son honneur ; rien en 
préjudice du noble royaume ; ne rien en grief de la 
couronne des fleurs de lis , laquelle il honore et gran- 
dit et extolle jusques au ciel; et se réputé heureux 
et très honoré d’en estre issu : mais bien s est fortifié^ 
contre ses ennemis privées personnes , et en son corps 
deflendant, et eu particulière question, et en quoi 
raison et sain jugement labcurent,qui le dollbl et qui 
le peut faire ; quant le temps flu'a ses ennemis retour- 
ner à recongnoissauce de leur tort, sa conscience le 
fera revenir à l’ostcntion de son debvoir. Il est 
prince chrestien, il a Dieu en ses yeux, et équité en 
courage : il a les fleurs de lis en son fi’ont, et en est 
lout surfondu : il ne monstreroit jamais son dedans 
contraire à son dehors : mais d’un aubergeon d’em- 
prunt s’arme-l-on bien souvent, et lalsse-1-on le sien 
sur la perche, à feinte, et tousdls vient-on hien à temps 
pour le reprendre. L’alliance qu’il a faictc aesté forcée, 
et pour uu mieux , la faveur qu’il y a eue est natu- 
relle , il en est du sang : mais des deux choses aymées . 
et de toutes deux bonnes, la meilleui’e fiert au cœur, 
et se ^Kire-l-on d’icelle. On l’accuse aussi d’avarice et 
d’aymer argent, et d’estre j>lus tenant et clos qu’a son 
aj>partenir; dont du sens de sa propre bouche, je 

veux faire le parement de cette accusation , voire en 
l’équité du droict qu’il y peut avoir : car ne pourroie 
louer en nul si haut homme , que si main close, qui 
est le vray contraire de principale perfection. Son ar- 
gument estoit, et accusoit soy mesme , contestant que 
voires aymoit-il l’argent, et en fesoit danger poul- 
ies temps qu’il véoit disposés d’avoir beaucoup d’af- 
faires euconti-e Fi’ançolset aultres tendants à sa foule. 
Dont , comme argent est le souverain moyen par le- 
quel on se peut munir et garantir conti-e telles doulb- 
tes , soy mettre sus , et s’essourdre defl’endeur de son 
honneur, avoit gens d’armes à prompt et à tort; un 
denier en vaut un droict ; si se dit trois en bouche 
d’autruy; et eu prévient-on à temps à son meschief , 
et en sauve-l-on son honneur, et son propre : ce que 
faire ne se pourroit, qui en serolt sans, et qui en se- 
roit en aulruy danger. Par considération doneques 
de cecy , et qu’il estoit prince de courage fier et de 
haut cœur , et non apris de jiorter foule ne le vou- 
loir, prisoit et louolt avoir argent et de le garder et 
tenir à cher, non pour le bien du grand fruict qui 
s’en pouvoit traire en temps opportun. En cest en- 
droit sa considération faict à louer : son aymer ar- 
gent est de vertu et de prix , et n’est point tant à ré- 
puter avarice ceste manière de faire , comme claire 
et ouverte prudence pour le temps futur , et fin hon- 
neste et utile. Naturellement l’ai je veu autrefois et 
en moindi’c estât large et lUx-ral : donnoit a double 
main et se délectoit en pouvoir donner; avec ce sça- 
voit qui avoit pour luy et «lont jamais a la fin venir 

ne pourroit. En mutation donçques de seigneürie n’a 
point de mutation pourtant en la personne : si na- 
ture lui bailla libéralité à son naistre , la baultesse de 

/ ' 

sa fortune ne lui doibt tollir pourtant les grâces de 
la nature : mais le soin de ses grandes affaires en nou- 
vel estât peut bien avoir restraint la voye du temps 
passé ,*bù nature le voulloit traire. 

Estoit aussi accusé de chaleur, vr^y est : mais sens 
donnoit dessus; et en bastiveté le disoit-oii périlleux, 
mais si n’estoit-ce qu’en espèce de bien. Aucuns aussi 
le disoient dur à ses gens de guex're et de peu d’espar- 
gne ; mais ce fit-il en suivant le lieu, qui à dur et 

I 

sans espargne de corps se veut maintenir par les hom- 
mes; Et autres le disoient mortel pour peu de cas : 
mais c’estoit, pour faire observer ses édictz. Ne donna 
peine toutefois à autruy que luy mesmes ne prît pa- 
reille : n’attemptement de péril là ou il ne fut au 
mesme. Menoit ses gens en vrai duc, et en prince re- 

doubtable, èt en capitaine par effet: les arrangeoit 

• % % 

en bataille , les visitolt de bout à autre , et les recon- 

« ) 

fortoit : les apparlolt bel , et les induisoit à bien faire : 
leur promit gloire et prouffît et soy mesme mourir 
entre eux : de victoire il - usoit courtoisement, et 
usoit plus de mercy que de cruauté après vaincre. 
Ejtoit tout propre^ et tout digne pour mener "sgrand 
qst,^el né ce sembloit pour^ tirer victoire de ses em- 
prises ; ne failloit fors que tard seprésentast, et tiltre 
pour emprendre, que^^tout ne ployast soubz luy. 
Par père et par mère, ip estoit de bèlliqueux sang , 
et de trlumpbal lieu, et de leurs deux hautes nalu- 

res, la sienne tierce se .tira non moindre : convint 
avec son père en vaillance, en fierté, et en hautesse 
(le cœur : convint avec liiy en nature victorieuse en 
armes : convindrent ensemble en noble, et eslevé cou- 
rage, et en non soufl’rir nul tort : convindrent en 
léaulé, et en vérité de bouche, en prcud’boinmie et 
en netteté d’honneur, et en bon et naturel sens , tous 
deux tournez à bien ; convindrent en servir et hono- 
rer Dieu curieusement, etàTadvenant des eages, et 
des temps de l’un et de l’autre : conviudrentensemble 
en toute honnesteté et mœurs qui à prince séoient. 

Dilléroient aussi en aucuns cas, et dont la difTérence 
toutefois ne porte point de desloz : l’un estoit froid, 
et l’autre bouillant ; l’im long à merveilles, l’autre 
actif et prompt : l’un négligent du sien, l’autre di- 
ligent et aspre : différoient en leurs repas par long 
et par brief , et en diversité de convives en privé lieu : 
difléroient en volupté de la chair par plus et par 
moins , et en manience d’argent par trop et par peu : 
dilléroient en amours par cure et non cure , et en 
divers soûlas, qui humains sont : mais de tout ce qui 
estoit de perfection au père , de mesme se para le fils ; 
et tant que de la clarté du fils , le père ne doibt avoir ' 
honte, eux deux s’entreluisoient ensemble, s’entre- 
grandissoient , etclarifioient l’un Taulre : s’entrefont 
mutuelle révérence, vont par égaux main à main : et . 
Dieu, s’il luy plaid, par égale bénédiction sera leur 
conduiscur en sempiternelle gloire. 


AMEN. 

CHAPITRE CXLVI (i). 

Comment le dnc de Bretagne envoie devers le roi pour demorer en son 
entier , comme scs prcddcesseurs. 


Or , pour venir vivement cheoir en matière que 
j’ai à traictier., loist (convient) bien ramentevoir ici 
et mettre en conte ce dont le cas est de grand effect 
quand il sera cogneu en sa nature, c’est du duc de 
Bretagne, novel duc, ung des beaux princes des 
chrestiens, sage et vaillant, et garni de meurs et de 
vertus à son appertenence, l’nng des fiers du monde 
en couraige en son droit defiendant. Cestui duc de 
Bretagne, comme avez oy, le roi l’avoit aigrement à 
cœur, et nes’estoitoncquesvolu trouver devers ly 
encore depuis son coronnement ; car le roi , ce lui 
sambloit, le voloit traire à subgection autre que 
deue et que ses pères devanciers ducs de Bretagne 
n’a voient appris ; par quoi, comme non avisé de soi 

(i) Il m’a été impossible de retrouver les i45 premiers 
chapitres dans aucune bibliothèque de France ni des Pavs- 
Bas. 

plus voloir asservir que raison fut content aussy de 
non bougier hors de sa terre, sinon par bonne ma- 
nière ; envoyoit toujours toutefois devers le roi en 
toute honneur et révérence ; se mist en tous de- 
voirs, et raisonnables offres envers ly, de lui faire 
hommage deu , et le servir et honorer comme pa- 
rent et subject , d’aucunes terres j mes avecques ce 
requist qu’on le souffrist pobible en tels honneurs, 
drois, haulteurset proéminence, comme ses devan- 
ciers ducs de Bretagne avoient joy et usé de tous 
temps sans contradiction nulle ; car ly qui n’estoit 
pas de moindre condicion que les autres, désiroit et 
réalement voloit joyr du sien comme les autres, ce 
disoit; mèsle roi, voyant et sachant comment il avoit 
son royaume en hauteet glorieuse puissance de vers 
I)' , et comment par les bras qu’il avoit du duc de 
Bourgogne qui estoit devenu son subject j et 
ce qu’oncques n’avoit été à son père; il étoit doubté 
et crému de tous les princes du sang , certes , en 
ceste considération et en ceste haultesse, le pesa 
peu, ce sambleroit, le duc de Bretagne ; et comme 
un duc de Bourgogne, quiestoit un bras si puissant 
et si doubté estoit devenu humble sous ly et son 
subject, peu lui seroit et petite chose, ce lui sam- 
bloit , d’y mener un duc de Bretagne, qui n’avoit 
port que de soi-meismes ; et pour ceste manière et 
en ceste considération , le roi aucunement lui tint 
roi des bien estranges termes, et l’approcha, et sur- 
quist ce disoit-on, de novelletés ettendoilets’elFor- 
coit à marier ses serviteurs, et encorre non de lieti 
ne d’estatparaux, aux filles des nobles de Bretagne; 

par main souveraine voloil lever truages sur la 
diicié, ce qu’onc n’avoit esté veu ; voloit faire sortir 
les questions et les causes de Bretagne ‘à la cour 
du parlement; avecques plusieurs autres choses, 
dont le duc et ses barons faisoient danger et con- 
tradiction. Dont, pour ce que le roi le voyoit restif 
contre \y et mal ploiant à ses désirs, et que voix 
corroit aussy, et lui avoit-on donné à entendre qu’il 
s’estoit allié et ajoinct avecques le comte de Cha- , 
rolois, le roi de l’ung et de l’autre dévola parfois 
aucuns languages , et dequoi le duc de Bretagne 
averti de sa part se tenoit à préavisé de manasce. 
Car lui fut dit, audit duc, que le roidevoit avoir dit 
que deux ou trois les plus grands de France il met- 
troit au dessoubs et en servage , et deust-il prendre 
les Angles meismes àsa part, pour les destruire; de 
laquelle chose le duc de Bretagne averti, et que 
meismes les Angles l’en avoient averti par leurs let- 
tres, disans que le roi meismes avoit usé de tels lan- 
gages à eulx, sainement pensa de y pourveoir par 
le ploy contraire. Et délibéra d’envoier meismes 
en Angleterre ; non pas que je die que ce il feist h 
intention de faire alliance contre le roy avecques 
les Angles^ mes au moins pour mettre barre et tra- 
verse que les Anglès ne servissent le roi pour le 
deffaire, et pour sçavoir aussi comment ilalloitdèla 
vérité de ce qu’on lui avoit donné à entendre que 
le roi avoit usé de tels langages et devises avecques ^ 
les Anglès; et de fait^ comme il fut cogneuclèrenient 
depuis, le duc de Bretagne fît monter en mer ung 

1 . 

sien vice-chancelier, nommé maistre Pierre de Ro- 
inulle ; et cellui, afin^quc la chose en demorast 
cellée^ fist-on abïllier en habit de Jacopin ; et ainsi 
arriya au port. 'Mes comme toutes choses viennent à 
con^noissance tosl ou lard, le roi en fut adverti 
temprement de la souppechon qu’il y prenoit avec- 
ques dangier encorre plus que devant ; s’en anima 
sur ledit duc , ,et désiroit bien à venir au re- 
mède s’il eust pu par sens. Dont comment il en fist, 
ne par quelle manière , se dira cy-après ; car es- 
trange en sera la narracion qui s’en fera , et l’ef- 
fect du grand dangier pour la conséquence. 




CHAPITRE CXLVIL 


Comment Philippe , fils au duc de Savoie , venu vers le roi sur seurtë 

fut mis en prison à Loches. 

Or, comme j’aipris pié maintenant sur ce beau 
duc de Bretagne pour bastir mon hystoire dessus , 
pour autant qu’il y peut avoir part, et que sans le 
mener à conte je ne puis satisfaire à matière, pa- 
reillement s’est venu présenter aussi à ma plume, en 
ce meismes instan t , P hilippe , fils du duc de Savoie ( i ) , 
frère à la reine de France , que le roi , en la saison 
devant passée , environ deux mois , avoit fait 
venir devers ly, sous sa seurté et parole , et suadé 


1. Philippe, fils cadet de Louis, duc de Savoie, et frère 
de Charlotte de Savoie, femme de Louis XI, mère de 
Charles VIIL 

par belles promesses , de la boiice de Gargasalle , 
grand escuier, que le roi avoit envoyé vers ly pour 
ceste cause. Ce jeune prince Philippe, soi confiant 
en icelui, vuida le pays de Savoie, là où il estoit 
en seurlé, gouvernant ses pays; mes venu devers le 
roi, le fit prendre et mettre en prison ou chasteau 
de Loches , en dangier de sa vie et en manasce de 
mort pour aucunes grandes offenses faites alen- 
contre de son père et de sa mère la ducesse, ce 
alléguoit-il , et dequoi les oultrages n’estoient à 
souffrir. Si en voloit prendre la vengeance^ ce di- 
soit, et donnerpunition pour les deux, comme cely 
à qui le cas touchoit et compétoit , pour ce qu’il 
avoit espousé leur fille, lareynejet luiduisoit (con- 
venoit) devant tout autre , d’avoir regard sur son 
beau-père, et de prendre gouvernement sur sa per- 
sonne, qui estoit impotente. L’offense de ce jeusne 
prince et l’esploit qu’il fit, de quoi le roi mainte- 
nant se voult venger, est escript en meisme vo- 
lume ici dessus, de l’année passée (i); si ne besoigne 
de le renouveller ici par récitation seconde; mes 
convient bien dire que de la prise (a) et de la ma- 
nière du faire, peuples et nobles et toutes conditions 
murmuroient et don noient charge à Gargasale, et 
plus encore au roi, disant : « Puisqu’on parole du roi 
» et en son mandement ne peult avoir seurté, à dur 
» (difficilement) doncques se doit-on attendre de vé- 

I. Ce volume manque. 

a. Cette arrestation fut faite par ordre de Louis XI , en 

i464. 

» rite en homme de moindre condicion; et par ainsi 
» foi, et vérité et fiance seront hors de la terre, et n’j 
» aura rie ns entre les hommes par quoi ils s’enlre- 
» tiennent.» El certes les murmures en furent et cré- 
èrent si grandes contre le roi, que non seulementen 
France, mais en Angleterre, en Ytalie etès Espai- 
gnes, toutes régions en furent pleines. Les amis du 
pris s’en doloientetcrucifioienld’annuy; les nations 
voisines en eslevoient le crime par criées ; les no- 
bles de Savoie s’en déconfortoient ; les Bernois 
s’en demenoient jusques à en manascer le roi. Les 
sages et les estais du pajs s’en mirent sus par am- 
bassades; les ungs devers le roi propre, qui riens 
n’y firent; les aultres devers la reine, qui estoit sa 
seur; les aultres devers le duc de Bourgoighe, à 
qui il étoit nepveu et filleul; et les aultres à tous 
autres princes de France, qui tous riens n’y profi- 
tèrent ; ains s’en retournèrent et demorèrent en 
désespoir de sa vie , par les œuvres volunlaires du 
roy , qui à nulluy conseil, fors qu’au sien propre, 
ne voloit estre subjecl. 


CHAPITRE GXLVIIl. 


Comment le roi doubtoil la de'liyrance dadit Philippe, pour ce que sur 
sa seurU il l’avoit emprisonné. 

Ce jeusne prince Philippe, entre tous les enfants 
masles de l’ostel de Savoie, estoit le seul bien et 

le mieux adressié ; estoit bel prince et révérend de 
corps, sage et vaillant, et de hault emprendre , et 
garni de belles vertus ; estoit homme de grand ef- 
lect_,s’il eust esté au large, 11 estoit fils du cousin- 
germain du duc et son filleul, et de son nom por- 
toit à nom Philippe ; le duc son parin l’ama très 
fort pour les biens qui en ly estoient; et lui des- 
plaisoit son annuy , s^ily eust sceu mettre remède; 
et depuis s’en essaia à Hesdin , quand le roi y fut ; 
mès peu y profita; car au vrai dire, posé encore 
que le roi n’eust point d’action contre ly, si crimi- 
nelle comme pour le faire morir, et qu’à ly ne 
compétoit point la punicion , sinon volontaire et 
forcée, et que tout le monde l’entendoit bien ainsy , 
loutesfois, parce que le roi le congnoissoit homme 
de corrage et de gi'and effect, et qu’il doubtoil 
bien qu’en temps advenir sa prise et sa place ne 
lui cuisassent, et en prendroit vengeance où que 
ce fust, et comme il estoit vraisamblable , le roy, 
com à tort que peust avoir esté pris, difficulta trop 
plus son délivrer, que ne fit la prise de sa personne; 
pour se sancier en corrage et pooir faire ung ar- 
gument, leroien soy-meismes, que, comme sur pro- 
messe et royale seurté il l’avoit fait venir devers 
ly, et depuis le prendre et manassier de mort, que 
aussi bien , après sa délivrance , quelque promesse 
ne serment qu’il auroit fait pour vuider prison, par 
samblable à lui fait devant, il le porroit rompre; et 
n’en seroit à blâmer devant ly , non plus que ly 
n’en doutoit estre blâmé et convaincu de (aulle. 

CHAPITRE CXLIX. 

Comment Fauteur , pour la variation du roi, il prévoit advenir meschief 

au royaume. 

Or n’est point sans cause , que j’ay ramené à 
compte ce Philippe de Savoie, prisonnier, et les 
murmures qui s’en faisoient; car de cecosté de là, 
tout en ceste meismes saison, ce sambloit ung dispo- 
sement de rumeur en ce rojaulme comme d’aultre 
pari ailleurs ; et là où les causes estoient jà nées ; 
et en naislreles aulcunes; et les aultres prochaines 
d’avenir et qui avindrent non pourpensées. Et ce 
dis-je pour ce qu’à l’eure de cest escrit et que je 
manioie.ceste hystoire, je me doutoiepourle temps 
prochain de tribulation , et que par les circon- 
stances des diverses causes qui toutes pooient tor- 
néren ungeffect, ils estoit malapparant d’en pooir 
évader au long sans rujne; car le roi, ce que dur 
m’est que ainsy le me fault escrire, prist à tous lez 
questions et querelles aux princes ses parents ; usa 
de volonté et de propre teste en tous ses faits ; avoit 
povre effect en son promettre , et amour varia- 
ble en belle parole ; ses amis et voisins puissants 
traitoit en rigueur; quéroit à les rongnier en leur 
puissance; estudioità se faire craindre, non à amer; 
nieismes de ses propres subgects et serviteurs n’a- 
voit grâce et les avoit bien; réveloit son corrage pu- 
Jdiquemenl de la haisne que porloit en cœur ; et de 

ceux dont se pensoit servir seloncq sa nature , et 
fuissent encorre de petit los, ceux accueilloit-il ; 
voloitseul régneret estre crému detons; norrissoit 
sédicions et les pratiquoit \y meisme : en Castille 
contre le roi Diego (i) , qui en chéy en dure guerre 
à l’encontre de ses nobles; et, comme se dira cy- 
après , en Bourgoigne du père encontre le fils , 
dont tant de doleurs et de meschiefsse disposoient 
pour avenir, que nulle pité pareille ; en Angleterre . 
du roi Edouard , alencontre son propre cousin- 
germain le roi Henry et sa cousine-germaine la 
reyne; enLiége,làoiiilestoit fausteur des Liégeois, 
sousteneur de leur orgueil contre leur évesque, 
et contre le duc de Bourgoigne ; et en Bretagne , 
pour ce que le duc et le comte deCharolois s’entre- 
amoient ensamble, à l’ung préparoit guerre toute 
conclute par ses gens d’armes, et à l’autre qnist 
les voies pour la y avoir en temps à venir, et ne >'on 
faignoit en paroles. Par quoy je dis , tout mis et 
tout pris ensamble, considérée ceste manière de 
faire, qui est estrange, considérées les persoiums 
auxqueles il se prenoit, et tout en'ung ensamble; 
considéré aussi que tout ce qui estoit de l’appar- 
tenance du duc de Bourgoigne et d’alliance, tout 
ce il repulsoit et trailoit dur, et en quoy il donna 
trop àcongnoistre son corrage pour avoir los , cer- 
tes je dis que petit espoir me pooit estre alors de 

paix ne de bien en ce royaume longuement du^ 
râbles , ains peur grande et véritable conjecture 
de meschief, quant les causes y estoient touttes 
clères ; dont il peut estre que cy après vous trouverez 
plus et plusencorre grandes apparences de ceste tri- 
bulacion doutée, par quoi s’elles’y treuve enfin, et 
que ma peine tourne à effect , au moins s’y trouve- 
ront les causes alors descouvertes par moi de pro- 
duction longue. 


CHAPITRE CL. 

Commenl le roi se trouva à Hesdin , et des devises qu^ils eureut ensem- 
ble ou comte Charolois. 

Retourne à tant à la matière du roi et du duc , 
dont chacun attendoit la journée des Angles qui 
approchoit. Le roi qui étoit à Dampierre, fit son 
retour à Hesdin , vers l’extrême de Vilet ; et alla 
le duc au-devant de ly, dehors la ville, et logea 
le roi au chasteau ; comme il avoit appris , amena 
avecques ly son frère le duc de Berry , le prince 
de Navarre, fils au comte de Fois, le comte de 
Perche , fils au duc d’Alenchon , le comte d’Eu , 
les deux frères à la reine de Savoie , le marquis 
de Saluce , le seigneur de Montauban , le seigneur 
de Craon , le chancelier de France et tout son grand 
conseil , et multitude d’autres barons et chevaliers, 
dont ne scay le nombre. Et comme par chacun 
jour le roi et le duc s’entrevéoient en leurs cham- 
bres , cheurent eh devises eux deux sur le comte 

de Charolois , duquel le duc sçavoit bien que le 
roi avoit cremeur contre ly, et que ly-mesiiies en 
temps passé , par argu qu’il avoit pris encontre , 
s’estoit assenti avecquesle roi de lui tenir durs ter- 
mes, ce de quoi le roy estoil bien aise. Si avint 
que maintenant le duc, en parlant de son fils au 
roi , en parla en tous autres termes que n’avoit ap- 
pris; et jà-soit ce que dès la première convencion 
qui s’estoit laite à Hesdin , jà un an avoit-il , avoit 
promis au roi et à sa requeste que point ne lui ren- 
droit sa pension que lui avoit rompue, que ce 
ne feust à son gré et à son sceu , touteslois à ceste 
heure , ayant congneu et longuement expérimenté 
le sens et patience de sondit fils , le dammage qui 
lui pooit ensuivir , à cause de cette division, avec- 
ques ce que tous ses pays favorisoient à sondit fils 
et le portoient, mua corrage, et retornant à condi- 
cion de père , pria au roi qu’il voulsist estre con- 
tent que rendre lui peust sa pension ; et nonobstant 
que ce il peust bien faire sans son congié, toutesfois 
si lui en pria-t-il poiir s’acquitter en sa promesse 
qu’il lui avoit faite. Comme doncques le roi oyst 
ceci que l’amour estoit renouée entre le duc et son 
fils , et que jà avoit perdu l’espoir que avoit eu en 
leur division ensemble, commencha à parler ung 
peu roidement sur le comte , et à lui donner plu- 
sieurs charges par lesquelles il démonstroit au duc 
qu’il n’avoit cause d’estre content de ly , mès de 
luy voloir mai à juste tiltre ; et entre autres choses 
lui imputoit qu’il avoit fait alliance avecques le 

duc de Bretagne, lequel il clam oit son ennemi et 
son rebelle; et comme telles choses ne faisoient 
à souffrir, estoit bien content aussy qu’on congneust 
qu’il ne luivoloitpointde bien. Mèsle duc, qui es- 
toit froit en respondre et avisé, respondy : «Mon- 
w seigneur, voslre grâce soit sauve ! je suis tout seur 
M et scai bien qu’oncques mon fils ne fist chose qui 
)) feust ou peust estre contre vous , ne de quoi il 
w peust avoir blâme^ et de ce je l’ose bien plenir 
» et respondre pour ly » . Mès le roi répliquant sur 
le duc son oncle, maintint toujours ses termes, 
plus, ce disoit-on , par souspecon et faulx donner- 
entendre que par atlainte du cas; et lui movoit ce, 
de ce que messire Jacques de Lucembourg, frère 
au comte de Saint-Pol et à la ducesse de Breta- 
. gne , demoroit avecques le comte de Charolois , 
et estoit de la maison du duc de Bretagne fort 
amé et prisé , à cause que norry avoit esté au pays 
avecques la ducesse sa seur. Dont, parce qu’il estoit 
capitaine de Rennes et envoyoit souvent par-delà 
ung sien escuier, nommé Anthoine de Le Met, 
son lieutenant de ladite ville , le roi , pensant qu’en 
ces allées et venues de l’ung .pays à l’autre il y 
pooit avoir quelque couvert mistère et secret en- 
tendement, y prist imàginacion et malvais pied ; et 
quoiqu’il seust du faict , on me dist depuis que 
le roi fit tendre sur ledit messire Jacques et pareil- 
lement sur son lieutenant, ledit Anthoine, pour 
. leur faire maulvaise compagnie ; et en furent en 
tel dangier, tel fois veis-je, que ne se feussent osé 

trouver ou royaulme, combien que moi , bien ac- 
cointé et très privé de tous les deux, les interro- 
gant sur le cas , quelle vérité y avoit, les ai ov jurer 
par grand serment que oncques n’en furent requis 
de l’ung costé ne de l’autre, ne n’en avoient eu 
charge , sinon qu’en faisant amiables recomman- 
dations de l’ung à l’autre, comme parents s’entre- 
aimoientensenible debonneamour, comme princes 
d’une venue et d’un temps; et pareillement le 
comte de Gharolois, comme il apperra cy-après, 
s’en excusa par toute telle manière , et s’en excu- 
sera en public devant les ambassadeurs du roi , 
lorsqu’ils mettront en termes ceste alliance. Et par 
ainsy je dis que ce que le roi mettoit avant ceste 
alliance de son fils devant son père, luy procéda plus 
de souppecbon que de vraie attainte; car en elFet, 
oncques n’en fust riens jusqu’à ceste heure. 


CHAPITRE CEI. 


Comment plusieurs devises eurent le roi et le duc , et comment il vint k 
parler des Lidgcois. 


Tous les soirs se faisoient les danses en la grant 
salle , là ou tindrent feste la ducesse de Bour- 
bon , avecques ses deux filles, la ducesse de Guér- 
ies et damoiselle Marguerite de Bourbon , accom- 
pagniées des dames et damoiselles à l’appartenenc** 
en grand nombre ; et là se trouvèrent tous les soir» 

le duc de Berry, le prince de Navarre, les frères 
de la reine, le comte du Perche et maint autre 
jeusne baron et noble homme, qui la feste main- 
tinrent et accrurent. Et pendant ce, le roi et le 
duc se trouvèrent ensemble en leurs chambres , 
parlants tel fois de sens, tel fois de folie et de 
joyeuseté, comme en tel caseschiet. Entre autres 
choses , ung soir avint que le roi commencha à 
deviser des Liégeois; car en effet, les Liégeois 
avoient jà faict des hautaines sur le pays de Bra- 
bant, et avoient esté dehors en bannières levées , 
et passé par emprès leur évesque qui les voyoit à 
l’ueil et abbatant une maison d’ung chevalier^ 
son serviteur, et de quoi l’outrage et l’attem- 
ptement fait furent tantôt mandés et annoncés 
par l’évesque au duc son oncle, qui aigrement 
leprist à cœur, et moroit d’ardeur de s’en vengier; 
car trop en avoit souffert jà pour cuidier bien faire 
et pour fuir l’effusion de sang; mais attrempant 
son premier bouillon de corroux par encore ung 
différemment de froideur^ le manda au roi qu’il 
y porvéist et qu’il les fist rentrer, tellement que 
plus ne s’avançassent à emprendre sur luy par telles 
voies, ou besoing lui seroit qu’il y porvéist* ly 
meismes par voie de fait , et comme il en estoit 
bien en ly quand il voudroit. Mès parce qu’il les 
avoit pris en sa garde , il l’en voloit avertir , pre- 
mier que rien faire. Sy y envoya le roi ung sien 
chevalier, prévostdes maréchaux, messire Tristan 
l’Ermite , qui autrefois , du temps du roi Charles, 

les avoit pratiqués contraire de ce duc de Bour- 
goigne; etsembloit pour ce, que ce messire Tristan 
portoit grâce d’avoir esté tout son temps maulvais 
Bourgoignon et haineux contre ly, que le roi le y 
en voia encore tout propre à intencion telle. Toute- 
fois ce en avint, que les Liégeois rentrèrent à l’or- 
donnance du roi, qui le leur manda, mès conti- 
nuèrent en haulx et fiers languages sur la fiance 
du roi, qui ne l’eussent osé penser, fors sous son 
ombre. 


CHAPITRE CLIl. 


Comment messire Jacques deSaint-Pot, et messire Michet de Partenay, 
vindrent à Hesdin en faveur du prince d’Oran^ , pour une difficulté 
de deux frères venants de deux lits. 


Dont en ce meimes temps et pendant que le roi 
estoit à Dampierre, vinrent audit lieu de Hes- 
din, messire Jacques de Saint-Pol et ung autre 
noble chevalier de grand fachon , nommé messire 
Michiel de Partenay , tramis vers le duc de Bour- 
goigne en faveur du prince d’Orange, pour une ' 
difficile question qu’il avoit encontre son frère, 
le seigneur de Chasteau-Guion , son frère du se- 
cond lit, et lequel ledit viel prince novellement 
mort avoit engenré en la fille du viel comte d’Ar- 
mignac, celle qui avoit esté pour parlée, comme 

a esté conté en autre lieu , pour le roi Henri d’An- 
gleterre, avant que le mariage de ly fust traitié de 
la fille au roi de Cécile. Or s’stoit cestui noveau 
prince d’Oranges , que l’on soloit appeler sei- 
gneur d’ Argue, mal porté longuement envers son 
père le viel prince ; et à cause de ce que assez 
ce lui sembloit l’avoit porveu de seigneuries et 
de hautes possessions par le traitié de son ma- 
riage, à la seur du duc de Bretagne^ niepce du 
duc d’Orlicns , et montaent à la somme de trente 
mille francs de rente , lui considérant ce , et que 
d’un aultre lit avoit enfants aussi de hault lieu 
venus, et que plus meltoit espoir en iceux, de 
govèrnement et de haute attente, avecques ce que 
le cœur sy tira beaucoup par amour, certes fist 
un testament, et disoit- on grandement préjudi- 
ciable à son aisné; et revestiant l’aisné du second 
lit de multitude de seigneuries et de hautes pos- 
. sessions, l’ordonna à estre aussy grant ou plus que 
son aisné, en ruyne et désertion de la maison 
qui avoit été jusqu’alors en riccsse, pour un vassal, 
une des grandes des crestiens. Si s’en dolu dure- 
ment le nouveau prince, après le décès de son 
père. Et l’autre du second lit se voloit tenir fort 
• et ferme emprès l’ordonnance de son père , et riens 
en lessier. Dont chacun, soi sentant puissant pour 
pooir mamtenir son estrif par vertu de parents 
et d’alliances, en quoi se sentoient forts, pre- 
mièrement se submirent à leur prince souverain, 
le duc de Bourgogne , pour en attendre son juge- 

assisté de ses parents , envoyèrent vers ioeux leur 
signifier leur débat, tendans chacun pour l’aide 
des siens vaincre et venir à son desseure de sa 
cause, dont l’un et l’aullre gisoit en trouble. El 
pour ceste cause, comme j’ai dit, le duc de Bre- 
tagne y envoya messire Jacques de Saint-Pol^ qui 
estoitpar de chà à celle heure, et messire Michiel 
de Partenay, pour recorder au duc de Bourgoi- 
gne le fait de son beau-frère le prince d’Orenges , 
lequel de sa seur avoit un très gentil jouvencel 
de dix-huit ans, bien addressié, et de qui ce eust 
été dommage et grant perte pour le temps à venir 
se la maison eust esté ainsi esclisée par partaige 
du maisné. Si furent les dessusdits chevaliers bien- 
viégniés et bien venus du duc de Bourgoigne et de 
la chevalerie, et festoiés et receus en audience ; et 
comme vrai fut que le duc favorisoit beaucoup à 
a querelle de l’aisné , et eniiis(avec peine) souf- 
froit une se haute maison comme celle d’Oren"*es , 
diminuer et descendre en son temps pour partaige 
d’ungmaisné, fistresponce amiable aux gens du duc 
• de Bretagne : que ce qu’il poroit faire en faveur du- 
dit duc , honneur et droits sauves, il le feroit de 
bon cœur, et tenroit la main à ce que son nepveu, le 
fils du prince , ne seroit point déshérité , s’il pooit, 
en future seigneurie; car ce jeusne fils, fils du prince 
et nepveu du duc de Bretagne, avoit alliance 
meismes avecques sa niepce, fille à messire Adolf 
de Clèves ; et par ainsi il le devoit garder et def- 
fendre ly meismes allcncontre ses tort-faiseurs. 

CHAPITRE CLIII. 


Comment, de la part du seigneur de Chasteau-Guyon , furent aussi en- 
voyés audit Hesdin , deux autres personnages , pour la misme difficulté* 


De l’aultre costé du seigneur de Chasteau-Guyon, 
furent envoyés pareillement et vindrent à Hesdin, 
deux nobles personnes et très belles gens , l’ung 
chevalier de par le comte de la Marche, et l’autre 
escuyer de par le comte d’Armignac, à la meismes 
cause et intencion comme les deux autres; c’est 
assavoir pour persuader et prier au duc de Bour- 
gogne que voulsist tenir le baston droit pour ung 
et pour aultre, sans décliner à faveur nulle part, 
considéré encore que autant lui compétoit le droit 
de l’ung que de l’aultre; car aussi-bien l’ung 
comme l’aultre estoient ses parents et subjects, et 
à tout ce dont la question movoit entre les parties, 
il estoit seigneur souverain et pertinent juge. Par 
quoy " prioient qu’en en sieuvant sa lame et haute 
renommée partoutes terres, de sens et preudômie, 
et souverainement de nette justice et équité main- 
tenue tout son temps , il voulsist ici soi monstrer 
vrai droiturier , juge et prince souverain , comme 
la question des deux parties estoit mise devant 
ly pour esire oye le vingtiesme de juillet , lequel il 
leur avoit establi meismes e Imandé pour les ac- 

corder ensemble. Se fut le duc très bien content 
de leur requeste et de leur venue , et leur fit faire 
bonne chière. Et , altendans là le jour à venir, 
qui est le vingtiesme de juillet , s’avisèrent et con- 
seillèrent cependant avec les clercs et coustuiniers 
du comte'deBourgogne sur leur fait que avoienf 
à conduire, et sur la vertu du testament fait par 
le prince mort, qui estoit tout le fondement de 
leur cause. ' , . 


CHAPITRE CLIV. 

Comment le seigneur de Lannoy et le seigneur de Rabodanges furent 
envoye's au-devant des ambassadeurs Angles. 

De ceste matière sera parlé cy-après au lieu deu. 
Après le partement du roi de Hesdin , lorsque les 
deux parties convindrent ensemble à leur jour 
devant le duc et jusqu^atant pour donner lieu à la 
matière principale, qui est du roi, et de l’attente 
qu’il a voit sur les Anglès, convient différer de ceste 
icy^ et revenir au roi des François, le rorLoys, qui 
moult désiroit leur venue. En effect sur rappro- 
chement du jour futannonchié en court par meismes 
ceulx de Calais, comment messire Jehan Wan- 
neloc estoit arrivé. à Havre de parle roi Edouard^ 
pour venir vers le roy de France, et le duc de 
Bourgoigne. Si fut ordonné prCvStement et avisé 

de par le roi et lé duc , que le seigneur de Lannoj, 
qui avoit esté en Angleterre plusieurs fois pour 
ceste cause, iroit devers ceux que le roi d’Angle- 
terre avoit envoyés par de chà , afin de les mener 
devers le roi et le duc qui les attendoient. Si y alla 
le dit de Lannoy ; et accompagné du seigneur de 
Rabbodangnes , bailli de Saint-Omer, les amena 
à court bien accompagnié et bien en point : est as- 
sca^oir messire Jehan Wanneloc et le capitaine de 
Guines. Iceux venus à Hesdin , le roi se trouva 
bien aise, el chaudioit fort à scavoir de leurs novel- 
les, car n’avoit que peur de faillir à trêves ou à paix 
avecques eux , par les regars que avoit à aucu- 
nes ses couvertes fins, et auxquelles il tendoit et 
regardoit subtilement et en simulacion faite. Si 
ne cessa oncques que le propre soir de leurvenue 
ne les voulsist veoir et oyr, combien qu’il s’estoit 
bien attendu à autre plus grande ambassade, et de 
plus grand pois en personnes que n’estoit ceste. Et 
pourtant y prist moins d’espoir de bien ; car avoit- 
on promis dès l’année devant, que le conte de 
Warwic y venroit en personne, ce que point ne fit; 
et se dirons les causes pourquoi cy-après. Or vin- 
drent messire Jehan Wanneloc et le capitaine de 
Guines à court devers le roi, là où le duc son oncle 
estoit présent, et lui firent relacion sur la créance de 
leurs lettres de ce qui leur estoit chargié, qui en ef- 
(ect n’estoitpoint grant chose ; car n’avoient charge 
ne pooir derien conclure riens faire de noyel^ 
ibrs tant seulement de donner à congnoistre les 

affaires de leur roi en Angleterre, pour lesquelles 
ne pooit entendre à ceste journée , comme avoit 
promis ; mes à cause d’iceiilx^ prioient de par ly, 
qu’il pleustau roy le tenir pour excusé,, et qu’il lui 
pleust aussy prolonguer ceste journée de conveu- 
cion promise, jusques au premier jour d’octobre , 
auquel certainement ne faudroit point , ce dirent , 
d’y envoyer son ambassade notable, si comme l’a- 
voit promis ; et espéroit -on que le comte de W ar- 
wie y venroit en personne. Si n’en pot le roi avoir 
autre chose pour l’eure d’alors , qui s’en tint bien 
de rire; mès faisoit son preu et son bon de ce qui 
luiagoustoit mal: et leur fitehière etbcau semblant 
en manière deue. Et pour dire vray , le roi Edouard 
avoit assez excusatio^légitime en eeste journée 
non accomplie au gil; du roi Loys ; car en celle 
propre saison, un peu devant, il avoit conquis sur 
le roi Henry , le cbasteau de Bambourg et trois 
autres places, son derrain refuge , et avec ce des- 
confi en ung rencontre le duc de Sombresset et 
multitude d’aultres de sa hgue, et entre lesquels, 
comme on maintenoit long-temps , le roi Henry 
meismes estoit tué ou esvanoui , ne scavoit-on où. 
Par quoy comme venu à son desseure , et qu’à- 
primes lui convenoit avoir l’œil sur divers dan- 
giers qui naistre luipooient, et sourdre toujours de 
ses contraires, mal se pooit défaire de cely par qui 
toute sa fortune et sa gloire s’esloient eslevées et 
conduites, et sans qui riens en son royaume, qui 
feust grand ne de poix , ne poroit prospérer ne 

avoir efficace, c’estoit ledit comte de Warwic. Et 
certes, entre les grands hommes du monde , ce en 
est ung , dont , à mon samblant , on peut gran- 
dement et hautement escrire , tant en sens et en 
vaillance comme en clère fortune. Et par ainsi, en 
réparant la faute de cette journée , non tenue en 
son parfait , je vous assigne les causes du non par- 
faire, et qui au roi Angles sont acomtables. 

CHAPITRE CLV. 

Comment le roy mena les ambassadeurs Angles à Dampierre , et com- 
ment il les festoya. 

Le roi Loys persuada ni|ult et mania de belles 
paroles à ce messire Jehan W^anneloc, afin que il 
voulsist tenir main à paix ou à longues trêves entre 
ly et le roi Eduard , monstrant que se à cela pooit 
venir, n’y espargneroit trésor ne avoir, et en sa- 
tisferoit et rémunêreroit hautement ceulx qui le y 
serviroient. Dont, et afin que tant mieulx encore les 
peust gaignier devers ly et tirer fruict de son con- 
tendre , leur requist et leur mist jour de le venir 
veoir à Dampierre , trois lieues de là Hesdin , où 
estoit la reyne ; et pria meismes au duc son bel 
oncle , qu’ils les y feisl venir , car les festeroit en- 
tre les dames. Si y allèrent lesdicts Angles; et y 
furent deux nuits festiés et honorés au possible 
et raisonnable. Or avoit la royne avecques elle 
deux de ses seurs, filles du duc de Savoie, non ma- 

riées et desquelles le roi tendoit fort et eust bien 
volu que le roi Eduard se fust volu condescendre 
à en prendre une, et que par vertu de ce mariage, 
combien qu’il lui couslast , il peust venir en al- 
liance aveucques ly de paix et de seurté. Si en 
parla audit de Wanneloc, et luimonstra la da- 
moiselle,qui estoit belle etgente certes , et bien di- 
gne de royal lit; et tendant à tonltes fins que cecy 
se feist, lui pria instamment qu’il y voulsist laborer, 
et le guerredon lui en seroit rendu bien large. Si 
en remercia le roi , le c,hevalier Angles, de l’hon- 
neur qu’il lui offrit, etpromistque voirementen par- 
leroit volontiers à son maistre le roi Eduard . et v 
feroit son mieux du pooir qu’il avoit; et que voire- 
ment aussi la fille estoit belle et noble., et bien de 
value pour le plus hault roi du monde , ce scavoit ; 
et ne poroit le roi Eduard que bien faire en elle^ 
et grandement renforcier. El usant de tous les beaux 
mos dont il scavoit bien que user il convenoit au 
lieu, prist congié au roi, ensamble son compaignon 
le capitaine de Guines ; et leur donna le roi belle 
vasselle. Et atant se partirent de Dampierre, et re- 
vindrent à Hesdin, là oiiestoient jà venues les nou- 
velles de ce mariage pourparlé du roi Eduard ^ 
et dont le dit de Wanneloc entendoit bien là où 
on prétendoit , ne à quel fin on voloil traire; car 
quelque samblant que feist au roi , ne le roi à ly, 
si y avoit-il bien autant fiance au costé du duc 
comme au costé du roi Loys ; car congnoissoit 
l’ung et l’autre, et scavoit bien qui estoit bon pèlerin* 


24 


CHRONIQUE 

* 


(i464) . 


CHAPITRE CLVI. 


Comment , après que avoit veu que la journe'e des Anglès tournoit à 
petit effect, le roy pria au duc le surattendre à Hcsdin. 


Or avoit le roy Loys de France besongnié , ce 
lui sambloit , avecques son bel oncle ce que faire 
y pooit pour celle saison ; car estoit la journée des 
Anglès venue à petit effect, qui avoit esté la cause 
de le faire venir à Hesdin , et de le faire vuidier 
hors de son pays de Flandres, où gisoit tout son 
affaire. Dont, pour ce que la journée de convencion 
arrière estoit remise au premier d’octobre , pria 
audit son bel oncle que là voulsist surattendre 
encore jusques audit jour , afin de venir à chief et 
à fin des promesses entre-parlées à deux lez (côtés) , 
c’est oit de paix ou de longues trêves; et puis ce fait 
ou failli, disoit le roi, le duc s’en retourneroit là 
où il voudroit, à son plaisir ; et pendant ce temps 
ly meismesle roy aussy demorroit là entour, et 
ne s’en bougeroit degaires loings jusques audit 
jour venu, comme son intencion estoit. Mès en peu 
de jours après, novelles lui vindrent que Anglès 
vaucroient par mer ; et craignoit-on que ne voul- 
sissent descendre en Normandie. Si alla à Rouen ; 
et là venu et sejorné peu de jours , se alla logier 
à Mauny , à cinq lieues de là , en la maison de mes- 
sire Pierre de Bresse , comte de Mallevrier ; et y 

fut par l’espasce d’ung mois ; et la royne estoit de- 
morée à Neufchaslel, dechà Rouen^ en signifiance 
du retour que voloit faire en Artois sur rappro- 
chement de la journée. Or, disoient gens, que deux 
choses movoient le roi forment d’entretenir ce duc- 
cy en Hesdin près de ly : la première et princi- 
pale si estoit pour l’amour des Anglès , aveucques 
lesquels il voloit avoir seurté et amour s’il pooit: 
mès scavoit bien que , sans le moyen de son bel 
oncle, n’y parvendroit jamès, si à grand dur non ; 
caç sur ly et en ly pendoit tout comme seul, qui le 
roi Eduard avoit fait roi et mis en son trône. Si 
n’estudioit maintenant qu’en le tenir encorre près 
dely,par belles paroles et amusements jusques au- 
dit jour, et ne craignoit rien que son eslonge. La 
seconde cause se disoit en couvert , mais je n’af- 
ferme pas que ainsi feust; et disoit-on que le roi de- 
voit avoir sceu par calculation des étoiles là haut^ 
ce en quoi il mettoit fortson attente de touttemps^ 
que le duc son bel oncle devToit avoir un dur et 
périlleux accident dedens le mois de septembre , 
par quoi, se mort en ensuivoit d’aventure, celuipor- 
roit tourner à grand joie et profit quant il s’en 
trou veroit près; car d isoien t ceulx qui cecy mettoien t 
avant, que son intention estoit, se ainsy avenoit, de 
saisir le chasteau de Hesdin avecques ce qu’il y 
trouveroit,avantquelecomle dcCharoloisy venist, 
et autres terres et places, tousjours en désavantage 
dudit comte, lequel il héoit à felle (cruellement) ; et 
enst eu deux ou trois millions d’or vaillant que le 


Digitized by Google 


26 CHRONIQUE (1464) 

duc avoitapportés là, qu’en argeiitqu’en meubles; et 
par ainsy,par la haisne que avoit audit comte, par- 
tie aussy par la cremeur que avoit de ly, s’il venoit 
à règne et à terre, poroit-on colorer cest article, 
et que le roi y pooit avoir pensé ; mès pour l’on- 
neur de sa magesté, ne le voudroie affermer pour 
vrai, si non pour parolle volant. 


CHAPITRE CLVII. 


Comment le roi envoya la reyne devers son oncle , cl pat un dimenche 
après vespres entra à Ilesdin. 


Or ensievant toutte-sois, comme j’ai dit dessus , 
divers blandissements que le roi iinaginoit , et 
qui peuvent donner diverses occasions de penser 
à qui vouldroitescruliner ceste matière, le roy , 
luy party de Hesdin , huit ou neuf jours après, 
envoya la reyne devers son bel oncle; et, par un di- 
menche, aprèsvespre, entra en Hesdin, le duc aveuc- 
queselle , qui estoit allé au - devant, atout ( avec ) la 
baronie de sa maison, qui moult estoit belle. Et entra 
la reyne à cheval sur une basse haquenée blance, 
la princesse de Piémont sur aultre, et ses deux 
propres sœurs germaines avecques elle , a ( avec ) 
multitude d’autres dames et damoiselles de 
grand estât. Avoit esté commise en garde et en 
conduite au comte d’Eu , comme seigneur du 

sang* , et ^ par estroite commission , à un gentil 
chevaliei* , mignon du roi au temps passé , le 
seigneur de Cressol, en qui le roi se fioit moult, 
pour cause de ses vertus et sens. Du fcstoy ne 
convient parler comment et en quelle manière , 
car louty esloitcequiappartenoità deux lez (cotés), 
tant à la royale magesté d’une telle reyne, comme 
à la haultesse et puissance d’ung tel duc, visité 
encorre en sa propre maison. Et pour tant je m’en 
passe sur l’entendement des lisans qui, de tel 
cas et de telles personnes dont la matière parle , 
sçaurontbien entendre à peu de paroles ce qui en 
pooit estre. Tous les soirs se firent les danses jus- 
ques à la my-nuyt ; et tint la reyne salle public- 
quement pour embellir la Teste. Là se trouva le 
duc tousjours d’encoste (près)elle assis d’ung lez à sa 
main droite, et au lez séneslre la ducesse de 
Bourbon à force, car à enuis et dur en prist l’on- 
neur. La princesse de Piémont, fille au roi 
Charles delFunct , ne lut oncques assise en banc ; 
ains seule et à part elle estoit assise en bas sur un 
quarreau de drap d’or aux piés de la reyne , en- 
semble la dame de Mauny , fille bastarde du roi 
Charles , estoit assise à basse terre , e ni près la 
princesse. Là furent multipliées les joyes, et re- 
doublées par tout possible, danses renouvelées 
de toutes fâchons, dames lassées par hait (plaisir) de 
courre , compaignons mis à la grosse alaine; et là 
fut tout monstré ce qui estoit en homme et en 
femme , de bon et de beau , de bail et de bon vo- 

loir en chacun. Et entre lesaultres, y avoit une 
dame , femme au maître-d’ostel de la reyne, qui , 
par ses manières et beau port et danses , en 
blessa en ceux une dousaine , car estoit la droite 
gorgiase, et le passe-bruit de la-route (assemblée). 
Je ne scauroie escrire de ceste feste autrement, fors 
que pour autant que la reyne y estoit, et le duc et 
toutte sa famille , se traveilloient à faire chière eu 
tout ce qui estoit de pooir , de devoir et de bon vo- 
loir ; et n’y avoit chevance espargnée , puissance 
ne volenté fainte, ne nuis biens plaings. Meismesla 
reyne ne s’en pot taire ; mais dit , que de son vi- 
vant , n’avoit eu tant de bien, ne de joie; mes lui 
cousteroit bien chier ; car seipt ans après , elle le 
comparroit ( paieroit ) et en auroit regret , ce di- 
soit-elle. La princesse de Piémont en distautretant; 
et moroit d’annuy , ce disoit , quand elle 
pensoit au département de telle chière. Les aultres 
dames en dessoubs certifioient que le moindre 
jour du bon temps de lyens , valoit plus que tout 
ce qu’oncques avoient eu de plaisir en l’ostel de 
leur maistresse , là où il les convenoit estre seules , 
desseuvrées ( privées ) de toutes compaignies et de 
devisement d’ommes, mais logées etcstroitement, 
loing de bonnes villes, en meschantes places à 
l’esquart , serves et craintives , et pleines de dan- 
gier. Et dirent bien aussy en ensuivant leur mais- 
tresse, que voirement leur seroit celle chière 
bien vendue au retour devers le roi, par ung droit 
contraire. Et pour tant puis qu’elles y estoient. 

elles en prendroient leur plein et leur soûl tant 
quelles y seroieot. 


CHAPITRE GLVIII. 


Comment le roi avoit commandé à la royne de non demorer à Hesdin 
que deux uuyu sans plus , le dimenche et le lundy. 

Mes y avoit ici ung dur personnage à faire et à 
mener ; car la rejne avoit eu commandement du 
roy de non demeurer ici que deux nuits sans plus ; 
c’estoit le dimenche et le lundi ; et le mardi de- 
voit partir et s’en venir de belle lire vers Neuf- 
chastel , là où -il l’attendroit. Et en ce point l’or- 
donna aussy , et expressément le chargea au sei- 
gneur de Cressol. Or quant ce vint le lundy bien 
tard , et ainsi que le duc se séoit emprès la reyne 
aux danses, la reyne eust en termes l’ordonnance 
qu’elle avoit du roy son mary , et commencha à 
parler du prendre congié pour partir le matin ; 
mèsleduc, avisé durespondre, en souriant luv 
dist : « Ma dame , il est meshuy trop tard pour 
» parler du département du matin. Le départe- 
» mentdonneannui(peine) d’en parler; et c’est ung 
» lieu ici et ung temps de l'este ; s’il Dieu plest, 
J* vous vous lèverez demain , et disnerez ; et puis 
» après avis le temps vous apprenra. — Et, par ma 
» foi , beaux oncles , ce dist la reine , vous me 
» pardonnerez ; il nous convient partir ; le roy le 

» nous a commandé ; et pour riens du monde , 
)) nous n’oserions Irespasser son ordonnance. — 
» Madame, monseigneur vous a envoyé icy, et 
» m’a fait cest honneur; si est bien mon espoir 
» qu’il se lie bien en moi que vous estes bien. Ung 
» jour plus ou moins entre ly et moi ne seront 
» point cause de vostre grief par devers ly. » Et en 
ce pendant survindrent eulx entreférir de paro- 
les semblables le comte d’Eu et le seigneur de 
Cressol , disans : « Certes, monseigneur, le de- 
» mander ne se peult faire ; il est force que la 
» rey ne se parte demain ; et n ’y a point de remède ; et 
» se faute y avoit , jamès nous n’en viendrions à 
» nostre paix. » Souverainement le seigneur de 
Cressol en trembloit de peur ; car il congnois- 
soit son maistre et sa commission. Si en requist et 
pria à genoux, devant le duc par diverses (bis 
qui oncques n’y pot obtenir aultrechose , fors 
que la reine dîneroit au demain ; et puis après 
on conclnroit du départir. Et le comte d’Eu 
voyant ceci, et considérant que le duc en saroit 
bien faire au fort, respondit et dit : « Or chà , 
» monseigneur , sur vous je m’en attens ; vous 
)) en sarez bien faire. Nous vous avons amenée la 
» rey ne icy par l’ordonnance du roi , et nous la 
» ramènerons arrière par devers ly , aussi quand il 
» vous plaira. )> Si n’y avoit cely des deux qui nese 
tenist bien de rire, quant ils virent que le parte 
ment ne leur estoit octroyé ; mès mettant leur 
espoir sur le disner fait du lendemain, se ion- 

doient de partir la journée et d’aller à giste à 
Dampierre, trois lieues. La rejne meisme, à peine 
qu’elle ne ploroit de peur, tant frémissoit-elle de 
trespas du roi, son seigneur; et la princesse de 
Piémont, combien qu’elle sentoit et scavoit bien 
que la reyne avoit cause d’en avoir peur, si ne 
faisoil-elle que rire ; et lui estoieut roses en ceulx 
le refus de son partir ; meismes en réconfortoit la 
reine. Si firent toutes les autres. 


CHAPITRE CL IX. 


Comment la reyne , le mardy après le disner , cuidoit partir ; mes il y 
eut novel estrif entre le duc et la reyne. 

‘ • 

Or vint le mardi ; et disna la reine ; et avoit 
ordonné, dès la nuit devant , que tout fust prest et 
appointié pour partir, le disné fait. Là eut-il novel 
estrif entre le duc et la reyne ; là ot-il des argu- 
ments faits et de répliques de diverses excuses. La 
reyne cuida vaincre par prier et par donner à en- 
tendre le dangier qu’elle y attendoit; et le duc se 
fortifia sur les raisons d’onneur par lesquelles ne 
la pooit souffrir, ce disoit, sans plus amplement en 
faire. Et somme toute , prié non prié, il rompyt 
et refusa lé parlement pour ce jour; et constitua 
messire Adolf de Clèves , son nepveu , garde à la 
porte en bas , affin que nul n’en partist sans congié ; 
et le duc de. Clèves ainsy fit ; et s’y porta, comme 

avoit le commandement. Se estoient tant aises, la 
princesse de Piémont et les autres darnes^ qu’elles 
en rirent de joie; et ne savoit le seigneur de 
Cressol trouver autre réplique à ceste fois, que une 
seule, c’estoit que se la reyne ne partoit alors à 
ce mardi , elle ne poroit partir aussi le merquedy 
après, pour les Innocents; et par ainsi, ce seroit 
encorre ung autre jour de retardement , et mal sur 
mal, qui tout redonderoit sur ly. Et le duc res- 
pondy qu’alors comme alors, du demain on s’avi- 
seroit comme des autres jours ; et quant à partir 
venroit, il ne le faudroit point lessier pour les In- 
nocents , par espécial aux dames ; car elles ont 
une singulière loi. Et ainsy, pour fin de conte, le 
duc la tint pour ce mardy, pour lui faire chière. Et 
quand ce vint au merquedi, arrière la retint par 
puissance ; et n’y avoit ne prière , ne plorer, ne 
frémir de nulluy qui le peust vaincre. Ains dist à 
la reyne : « Madame , monseigneur se peut bien 
» fier à moi, et je sçay bien que si fait-il. Ce que 
)) je vous tiens, c’est pour lui faire honneur et 
» amour, comme je doy^ et à vous ; je suis le pre- 
» mier per et doyen des pers de France ; et comme 
» ayant celle prééminence sur tous autres em- 
» près monseigneur le roi, je vous retiens au jour- 
)) d’uy de mon auctorité; car j’ai bien cely pooir 
» pour vous faire honneur et révérence. » A ces 
mos, n’y avoit femme ne homme qui osast ré- 
pliquer; et se tint chacun; mès oncques femmes 
ne fnrent tant aises que estoient trestouttes de ceste 

amiable force ; ains eussent bien volu qu’on les eust 
continué huit jours encore par samblable mistère. 


CHAPITRE GLX. 


Les meneurs de ceste danse et feste furent messjre Adolf de Clèvefs , 
seigneur de Beauju et Jacques de Bourbon. 


De cestes danses et festes furent chiefs et me-^ 
neurs messire Adolf de Clèves , le seigneur de 
Beauju, messire Jacques de Bourbon, frères; le 
seigneur d’Arguel , fils au prince d’Orenges ; 
Henry de Neufchastel, messire Charles de Chalon, 
messire Jehan de Croy, fils au seigneur de Croy; le 
seigneur de Senpy, messire Jean de la Viefville, 
ung nommé Jehan duPuis, et plusieurs autres che- 
valiers et escuyers , dont y en avoit grand nombre. 
Le seigneur de la Roche , nommé messire Philippe 
Pot , tous ces soirs presques se tint à genoux d’em- 
près la reine , qui se devisoit à ly, et faisoit per- 
sonnage entre son maistre et la reyne , pour les 
tenir en terme tous deux ; car avoit le don de 
parler et de bon esprit en ly ; par xjuoi lui séoit 
bien et le sçavoit bien faire. Le seigneur de Quieu- 
rain à l’autre lez paroit bien son renc; et là où il 
lui séoit faire son personnage, là fit honneur à la 
maison ; car avoit beaucoup de grands biens en ly, 
et de sens et de meurs et de belle faconde en toutes 

matières. En y avoit aussy beaucoup d’autres qui 
paroient bien les rênes sans danser, et qui, de per- 
sonne et d’estat, se monslroient entre les dames : 
comme le seigneur d’Aubigny, Philippe de Bour- 
bon, son frère, le seigneur de Tyanges, messire 
Tristan deToulongeon^ et Marc Bouton, et autres, 
sans les vieux et les chevaliers de l’ordre, que je ne 
mets point en conte. Et à tant je m’en passe, et 
viens au jeudi que la reyne disna arrière ; ef le dis- 
ner fait, party en la compagnie du duc, qui la con- 
voya une espascelte hors de la ville ; là où au con- 
gié prendre avoit des grands remercimens entre 
la reyne et ly et la princesse, et d’annuyeux et durs 
regrets à toutes les dames, de leur partement si tôt 
fait. A tant je les laisse , et viens réduire à mémoire 
le roi Loys, roi de Cypre, fils au duc de Savoie», 
frère à la reyne de France ; lequel, après la reyne 
estre partie de la maison du duc , le roi l’envoya 
à Hesdin visiter son bel oncle ; et y vint ledit roi, 
accompagnié environ de cinquante chevaux siens ; 
\ 


. I. Louis de Piémont, comte de Genève, fils du duc Louis 
de Savoie, devint par son mariage avec Charlotte, fille de 
Jean de Lusignan, le 7 octobre 14 ^ 9 , roi de Chypre, de 
Jérusalem et d’Arménie; mais il fut dépossédé de sa cou- 
ronne par Jacques, archevêque'de Nicosie, frère bâtard de 
sa femme. Reines,. qui était la dernière place possédée par 
Louis, fut livrée à Jacques en 1 465, par la trahison du gou- 
verneur. A partir de cette époque, il ne fut plus roi que 
de nom. 

car estoit expuls et clejetté hors de son royaume , 
comme vous savez par l’histoire ici devant; et ne 
vivoit que de grâces et d’emprunt de ses amys et 
parents^ lesquels estoit venu visiter, constraint 
pour avoir leur aide et le recouvrement de son 
royaume. Or, estoit vrai que le duc, en la saison 
passée devant, n’y avoitque demi an ^ avoit envoyé 
une kiruelle toute chargée de vivres pour advitail- 
1er le chasteau de Seraine (Keronia), en Cyprès, que 
le roy tenoit seul en son royaume et en toute des- 
tresse de pouvretéetdemésaise , l’avoit tenu jusqu’à 
ce jour contre les infidèles et son fils hastard, telle- 
ment que la clameur de leur soufTretté longuement 
portée monta jusqu’au ciel ; et n’y avoit espoir de 
le tenir , sinon par miracle et grâce de Dieu que 
par humaine vertu; car le roi mesme, autant que 
le moindre de sa maison , moroit de faim, et n’a- 
voit de quoi leur faire bien ; si en estoit pris pitié 
au duc ; et en la compaignie de son navire envoyé 
en secours de la foi , sous son fils hastard, envoya 
ceste queruelle aussi toute à propre pour aller à 
Seraine (Keroniaj, la victaillier de vivres, qui mon- 
tèrent au pris de sept mille escus , comme me fut 
rapporté; et de quoi l’œuvre estoit méritoire et loua- 
ble au monde, et de grand fruict et sustentation à 
la noblesse maintenue en cely dangier, et dont la 
souffrance estoit glorieuse pour eux et pour ceste 
cause. Ledit roi, pour en remercier le duc son 
bienfaiteur, vint à Hesdin; et alla au-devant de ly 
toute la baronnie de l’ostel, bien avant; et fut logié 

sur la maison du bailli de Hesdin , près de la porte 
par où il entra ; et voult ledit roy venir prestement 
et sans descendre, devers le duc, en son chasteau , 
le visiter et remercier de ses bienfaits, mais ré- 
plicquiépar le seigneur deCroy et aultres^et par le 
seigneur de la Roche , qui fort s’y acquitta, ne fut 
soulTert de* ce faire ; car leur monstroit-ou qu’il 
n’appartenoit point, et que s’il le faisoit, le duc 
s’enfuieroit à l’autre lez, et s’en courrouceroit 
amèrement ; et disoient meismes, il viendroit de- 
vers ly. Sur quoi le jeusne roy respondit : « Si je 
» cela pensois, jamès je ne descenderoie du cheval, 

• » et m’en iroie dont je suis venu. Point n’apper- 
» tient à un si povre roy comme je suis , visitacion 
» ne honneur faite d’un si haut duc ». Comme il 
estoit au terrain, il descendy et se logea; et les 
seigneurs allés au-devant prindrent congié et le 
laissèrent. Là pria ce jeune roi au seigneur de la 
Roche , qui estoit le derrain partant , qu’il le re- 
commandast humblement à son oncle ; et ledit de 
la Roche lui respondit en riant : « Pour Dieu, sire, 
» vous povez bien humblement lessier darrière ; 

c’est trop à un roi de soi humilier ainsy ; et souf- 
)) lira bien à monseigneur ce que nous lui rappor- 
» terons de vostre bon voloir ; il n’est convoiteux 
» d’onneur à ly non deu. » Et à tant se partit le 
chevalier^ et vint faire la relacion à son maistre de 
ce conte qu’il avoit eu avecques le roi ; et en fut 
ris et tourné en bon ploy et en noble corage de 
jeusne homme. 

CHAPITRE CLXI. 


Comment le duc monta à cheval tout quojement , et alla tout droit 
vers le logis du roy de Cypre. 


Le lendemain après disner, tout quoyementet 
sans faire samblant^ le duc monta à cheval et tira 
tout droit vers le logis où estoit logié le roy de 
Cypre. Si corrurent les nouvelles devant l’omme; 
et en fut averti le jeune roi, qui se abontissoit en 
cest honneur, et blasmant ses gens de ceste igno- 
rance, leur imputoit à charge; et le plus haslive- 
ment que pooit, monta à cheval avecques ce que 
pooit avoir de gens ; et rencontra le duc à un quar- 
refour de rue , qui s’en venoit vers ly ; et là se 
firent les embrassées et les honneurs à cheval de 
l’ung à l’aultre ; et y avoit des excusations et des 
arguments de l’ung à l’aultre de ceste honneur pre- 
mière ; et cela passé , le duc le mist à son desseure 
et le mena à son chasteau, là où ils devisèrent lon- 
guement ensemble. Et remercia le roy allors le 
duc son oncle de ses bienfaits, qui estoient grans , 
et passoient, ce disoit, la charité de tous les princes 
chrestiens et de ses propres parents ; par quoi il 
se réputoit plus tenu à ly aussy qu’en tous ceulx 
du monde ; et désiroit bien à vivre le temps qu’il le 
poroit desservir envers ly ; mès au fort, du non pooir 
qui restoit en ly , Dieu , espoir le lui rendroit , 
ce disoit , en son beu. Et alors lui fit prière que 

se d’aventure son navire devoit séjourner sur 
river à venir en aucune mer ou port par de là j 
qu’il pleust au duc qu’en lieu de riens faire ail- 
leurs il peust venir jusqu’en Cjpre, en secours 
de son chasteau de Seraine et de son royaume ; 
car avoit espoir, ce disoit, que par le moyen d’i- 
celluiil espoenteroit le roy, etpar son débouter, il 

rébouteroit ses ennemis et les infidèles, et venroit 

• 

à défense et à la recou vrance de sa edronne et 
de sa gloire ; et la famé et le perpétuel mérite de- 
morroient à la maison de Bor geigne, quiresplen- 
dissoit toute en telles œuvres costumières. Mèsle 
duc regardant le poix de la requeste , aveucques 
ce que volentiers feist et eust fait pour son cou- 
sin , dont le cas sentoit piteux , et souverainement 
pour l’augmentation delafoy, respondit douce- 
ment, etdistquebonnementn’estoit en ly de ce faire 
ne de l’accorder nedel’escondire; car avoit submis 
son navire et ses gens à l’ordonnance du pape le 
. saint-père ; par quoy , après l’avoir départi à ly et à 
son service, ne pooit estre honorable pourly, ne 
faisable aussy , de le contourner ailleurs. Mès si 
d’aventure on percheust que le pape ne se aidast 
ne servist de celle saison , luy concédoit qu’il en- 
voyast devers ly et obtenist qu’il les peust mener 
en Cypre guerroyer les ennemis de la foi, ly de 
sa personne en estoit content, et se submettoit en- 
tièrement à la volonté du saint-père. De ceste res- 
ponse estoit tant asoufi le roi de Cypre et ceulx 
de son conseil, que autant s’en tint à content delà 

parole comme de Teffect; car plus honorablement 
ne luy pooit-on respondre ; ne luy n’avoit ne ne 
pooit avoir cause de plus avant surquerre. Et 
à tant , après vin pris et espices, partirent d’erv 
samhle ; et le duc le convoya jusques aux degrés 
de la sale , et le roi. s’en alla en son logis faire 
grant chière. Dont le lendemain il s’en partit et 
retourna vers le roi , et devers son père, qui tem- 
prement après vint à Hesdin là prendre sa posée. 


CHAPITRE CLXII. 


Comment le duc de Savoye vînt à Hesdin par un dimenche après vespres, 
septiesme d^aoust , et comment le duc alla au devant. 


Par un dimanche après vespres , septiesme. 
d’aoust , vint le duc de Savoie à Hesdin; et estoit le 
duc de Bourgogne allé au-devant de ly jusques un 
peu hors des portes; et ce fit pour l’honneur de la 
reyne plus que autrement, pource qu’elle estoit sa 
fille, jà soit-il que le duc, et ly leSavoyen, es- 
toient cousins germains enseml>le , estant le frère 
de sa sœur ; mès oneques ne cessa ce duc de Bour- 
gogne, com grand qu’il feust, de faire hon- 
neur à aultrui, et feust encorre son moindre, pour- 
veu qu’on portast nom de duc comme ly ; car en 
la vertu du nom il égalisoit chacun portant le 
nom avec ly. La baronnie de l’ostel alla au-de- 
vant de ly une demye-lieue, dont, à l’entrée que fit 

à la ville lui estoit bon besoing; car la compagnie 
de Ij n’estoit pas de grand monstre (parade) . A voit 
multitude de peuple pour le regarder venir ; car 
s^ faisoit porter aux espaules en une litière par ma- 
nière d’ungfiertre (châsse), là où estoit assis dedans 
en une cliaière couverte de veloux bleu , et le des- 
seure de Ij qui faisoit le ciel , estoit de veloux 
bleu aussi franguié d’or et de soie ; estoit vestu 
d’une robe Ionique fourrée de martres, atout 
ung grand collier d’or autour son col, garny de 
pierres; et sambloit proprement à veoir un per- 
sonnage estrange, qui venist d’ung pays longue- 
ment perdu. Le duc se meist à sa destre et tou- 
jours chevaucha emprès la litière jusques à son 
descendre, et au descendre le logea en lameismes 
place où avoit esté logié le roi jà deux fois. Et là le 
fit penser et aiser de tout ce qui estoit possible ; 
touttes ses gens livrer et fournir de tout ce qu’il 
falloit; les nobles et les chambellans servir en pa- 
reil, comme le seigneur de Croy; et avoit-on com- 
mandement que tout ce que demanderoient par 
toutes les offices , qu’on les en fournist. Ce duc 
Savoyen n’avoit nulles nobles gens siens, ne de son 
pays, réservé tant seulement le seigneur de Mont- 
Mayou, ung grand baron de Savoie; et lui avoit 
baillé le roi toutes les gens qu’il avoit à sa poste ; 
car le tenoit comme en tutelle depuis le fait que 
fit Philippe de Savoie, son fils, de quoy la dù- 
cesse morul de despit. Et par ainsy , et depuis qu’il 
avoit trouvé manière de prendre et emprisonner 

ledit Philippe , et qu’il vojoit ledit duc savojen 
n’estoit point homme pour soi gouverner de ly 
meismes, et qu’il estoit tout impotent et inutile 
quasi au monde ^ lui osta tout ce qu’avoit de gens 
et de gouvernement ancien, réservé aulcuns de son 
conseil, qui s’entendoient avecques ly ; lui bailla 
toutes gens novèles pour l’accompagnier et conduire 
à la règle meismes que ly ledit roi leur bailla; et y 
mist le marquis de Saluce , qui estoit son homme 
touttefois et son parent, et liomrne de vertu et de bon 
los. Et y meit aussy Cadorat , un gentil cscuier, son 
maistre-d’ostel ; u ng autre Robinet, niaistre deseaues 
et des forests de Lyon; et plusieurs autres dont les 
noms me sont esvanouis, gens nobles et de finance, 
et par desquels de toutes clioses qui compétoient 
à son estât, il se falloit conduire, et ly meismes 
obeyr et soi régler seloncq eulx, qui estoit une 
grante servitude à ung prince. Disnoit à matin à / 
huit ou neufheures, et puis ralloit dormir tout nu; 
se relevoitsur haulte nonne, etpuis ralloit mangier 
de rechiel'; se recouchoit arrière pour dormir,et puis 
au relever souppoit, rechéant en sa couce. Ainsi 
passoit son temps et ses jours en boire, en man- 
gier et eu dormir, toujours couchié ou assis; car 
ne pooit mettre pié devant autre pour les gouttes et 
poacrises(paralysies)de son corpsque en grasse avoit^ 
et duit ainsi en presces et en bestiales meurs avec- 
ques les femmes en chambre, alenti à peine, et si 
mis au bas avecques elles, c’est à entendre sa 
femme, que jusques à dévuidier presque les fusées 

du fil qu’elles filoient. El pour tant, pour son inu- 
tilité, et féminine et vile condition^ esloient avenus 
infinis maux en son pays, sédicions, divisions 
entre les nobles, guerres, tumultes, bandes et 
piteuses occisions de l’ung sur raulrc; car n’es- 
toitne honoré, ne douté, ne amène bien volu, parce 
qu’on n’y sentoit nulles vertus, fors tout le con- 
traire de ce en quoi peuples, ne villes, ne cités, ne 
les nobles du pays, se porroient espérer salut. 
Et ainsy ayant vescu sans aucun cler-fait^ et usé de 
nom de prince soubs une meschante vie, au der- 
rain se trouva perdu en l’eage de cinquante ans^ 
impotent et povre seloncqson mérir et destitué de 
sa liberté et francise, qui rien ne lenoit de France, 
fut mis en tutelle et en servitude de son franc pa- 
trimoine; et me double , se Jehan Boccace eust 
vescu encore, il lui eust ordonné place, je ne scay 
où , en ung anglet , là où il eust été bien propre 
avecques les aultres. 

Il i g i— 1 _ J U 

CHAPITRE CLXIII. 

CommeDt le duc de Savoyc vint devers le duc de Bourgoigne, pour 
cause qu’il vc'oil son fds en dangicr de prison , en la volonté du roi. 

A QUI demanderoit la cause pourquoy ce duc de 
Savoie icy estoil vénu maintenant à Hesdin devers 
le duc de Bourgoigne, et vouldroit sçavoir pour qui 
ne pour quoi, certes je cuideroie que la cause y es- 
lüit petite et très sobre, sinon parce qu’il alla vau- 

crant (errant) de ville en ville, ainsi que le roi l’en- 
vova par cy et par là, déplacé à aiillre, pour passer 
temps. Il s’en vint aussi devers son cousin le duc, 
pour le veoir en ses pays de declià, où jamcs n’a- 
voit esté ; et se cause y a voit niovant de lui ; si es- 
toit ce tant seulement pour ce qu’il véoit son fils 
Philippe en dangier de prison et en la volunlé du 
roy, à quoy ne pooit remédier ; et espérant que par 
le moyen de ce duc^ àquile roi, ce lui sambloit, ne 
devoit riens refuser, il le peust tirer dehors, vint 
devers ly, aflln de lui faire prière qu’il voulsist 
estre moien deceste délivrance, comme qui en es- 
toit parin , et l’avoit levé de fons; nonobstant que 
voixeouroit contre ledit duc de Savoie, que ly meis- 
mes couvertèmeiit avoil pourchassé devers le roy 
la correction de son fils, du fait qu’il a voit fait et du 
gouvernement qu’il avoit pris maulgré ly, en Sa- 
voie. Dont en après^ quand il trouva son fils en tel 
dangier, et congneut que tout le monde cria contre 
ly, etnobles, et peuples, et que ledit son Ijls estoit 
plaint et amé de tout le monde, estoit venu main- 
tenant à la repentance ; et qui avoit bouté l’espine 
au pied de son enlànt, maintenant ne l’eiiscavoit 
tirer dehors, ne lui procurer garison. Sise trouva à 
tous lez (côtés) deceu et povrernent tràitié , eten c>oi- 
meismes et en ses enfants, et en ses seisrneuries et 
puissances,. dont à tout ils gisoit en aultrui mercy. 
■ Ce duc de Savoie estoit fils à Félix, qui se fit pape , 
et lequel , autant que ledit son père s’estoit mons- 
Iré sage en gouvernement temporel , autant par 

ung* contraire , après son père mort, se monstra de 
povre effect en tout, et s’al’émina avec ces Cy- 
priennes, femmes de subtil art, qui rendormirent; 
et autre-tel faisoient les hommes de celle nacion, 
en qui mains il gisoit tout. Estoit touttevoies belle 
personne et révérend de corps, hault et droit, et 
de bon visage, et parla bien, mèspeu y avoit d’ef- 
fect; et ce lui monstra-on bien quand, par sa nicelé 
et povre vertu , estrange main le manioit tout ainsi 
que unepelotte; et le maistria (domina) en dedens 
son pays sans y oser contredire; et au derrain le fit 
venir à genoux baisier, subjectà aultrui volonté par 
constrainte; et encore n’estoit point seul cestui da- 
mage qu’il avoit pris de sa povre conduite, quant, 
s’il eusteu vertu ne aulcune valeur en ly, dès lors 
que le duc de Milan trespassa , le devancier du 
comte Francisque, il eust emporté Milan paisible 
devant tous ceux de la terre. Mès telle haute for- 
tune, fait à ymaginer , ne voloit point tourner en 
si efféminée main qui tournoit meismes en gast le 
sien propre. Bien vingt-cinq jours demora à Hes- 
din , à grans frès et despens du duc de Bourgoi- 
gne ; et disoit-on que aveucques ce qu’il devint 
malade de gouttes, malfeust en estât pour partir de 
là. Si en vint l’aventure bien au gré du roi, de son 
long séjour, car c’estoit ce qu’il désiroit, pour tant 
plus amuser le duc là en attendant l’octobre ; car 
tout son cœur gisoit sur les Anglès et sur la jour- 
née promise et à laquelle ne pooit parvenir, ce sca- 
voit bien , se par \y , non au moins pour en tirer 

fruit, combien que depuis, quand il en vil la lon- 
gue traînée , et que le jour passa bien quinze jours , 
et que le duc meisines envoia en Angleterre ung 
messagier pour avoir nouvelles du fait ou du faill j, 
lui le roy imputa meismes à son bel oncle la rup- 
ture, par double qu’il avoit que le duc ne se feust 
perceu de male mesure en cesle aniisté des Angles 
aveucques !y, et que pour tant il la tenist darrière; 

. comme le roi pooit bien imaginer vrai touchant 
que ledit son bel oncle s’en estoit bien perceu 
voirement , mais non pas touchant la rompture ; 
car ceste là vint meismes du costé des Anglès , par 
le maulvaispié qu’ils prindrent du costé de France, 
comme se dira en son lieu. Mes estoit tout no- 
toire, et se percevoit-on publicquement , se une fois 
l’amisté se feust trouvée entre les deux roys, posé 
encorre qu’elle feust redondée en fruit au duc 
pour faire son voloir, qui avoit esté la cause pour- 
quoy il la pourchassoit , se feust elle nient moins 
tournée une fois à grand grief et damagede sa mai- 
son et en foule (blâme) de ly ou de son fils meismes. 
On le lui disoit assez, et lui monstroit-on au doy 
par vraies conjectures, et de quoy le roy meismes 
ne se sçavoit faindre ^ tel fois fut , et parquoy le 
double n’y estoit point sans cause, comme il se des— 
couvrira cy-après plus à plein. 

CHAPITRE CLXIV. 

♦ 

Comment le duc de Savoie passa le temps par dechà , entre le roy et le 

duc de Bourgogne. 

En ceste manière de faire, comme je vous conte, 
passa le temps entre le roi et le duc de Bourgoigiie 
par dechà , lequel tous-jours avoit en l’oeil le 
voyage de Turquie, pour ce que le pape le près- 
soit de si près; ne oncques, pour affaire qui lui sur- 
vinst, ne se voult mettre arrière. Et à ceste inten- 
cion, et afin de pourvoir en son fait de longue main, 
fit pourvoir en ceste ville de Hesdin plusieurs 
de ses vieux serviteurs , de leur vie ; et avoit 
la commission de ce ce renommé et grand homme 
en ricesse et en sens Pietre Bladelin, gouverneur 
sur toutes les finances des pays du duc, maistre de 
l’espargne, et le plus haut en crédence depuis trois 
ou quatre ans que l’on y vit oncques ; combien 
que celle crédence n’estoit pas au gré de tous, car 
moult de nobles et non nobles s’en doloient. Il 
recevoit et retailloit sur uns et sur autres; et sur 
les receveurs des deniers, il escrivoit si de près, 
qu’à peine ne lui pooient riens estordre ; il estoit 
mristre d’ostel du duc, un des quatre trésoriers 
de l’ordre du Toison-d’Or , rice des biens de for- 
tune oultre mesure ; avoit , ce disoit-on , bien six 
mille escus d’or d^ rente par an , sans son argent 
prest, et oullre ce, des biens du duc, en cas d’estat 

et de gouvernement , avoit encore bien six mille 
francs pris sur ly ; et n’estoit que un bourgeois de 
Bruges, venu et fait tel, moi voyant et vivant. Ung 
Inen y avoit, qui estoit grand, car il dressa le fait 
du duc merveillcuscnient en bien; et là où il y avoit 
plaie et deschirement par finances, faites au lemps 
passé , trouva manière de les radouber et de les 
saner (guérir). Et touchant tous vivres que marchans 
livroient à court, tous les lîst acliatter à argent 
contant, et les marchans contenter sans criée; 
en quoi il fit honneur à la maison , et à son mais- 
Ire. Salut si le congnut très bien le duc; et pour 
cesle cause aveucques aultres luy donna-il celle 
haute auclorité; car certes sages hoins estoit et de 
grand poix, belle personne et de belles meurs; 
avoit voix cassée, ung peu tirant h femme, et le plus 
diligent et de grand labeur , en ce qu’avoit à faire, 
que Ton congneust. Et pour la grandesse de ly, et 
que le duc s’en espéroit bien servir en son voyage 
proposé, proposa aussy delemener aveucquesly de- 
vant tout aultre pour fait de finances, et le seigneur 
de Gouxpour excellence de conseil, lequel haul- 
tement avoit pour recommandé, car estoit très sage 
chevalier et grand clerc, homme de grant entremise 
et de subtil regard, et de qui on se pooit aidier et 
servir plus que homme de sa vocation ; estoit né 
de Chalon-sur-Saone , en Bourgoigne, homme di- 
gne et loable, et de qui sont faits et se feront encorre 
maints contes selon la qualité de la personne. 

CHAPITRK CLXV. 


Comnient noyelle* souvent venoient en court des navires du duc que 
menoit le Bastard. 


Tout ce temps cj vindrent souvent nouvelles 
à court des navires du duc, que menoit le hastard 
de JBourgoigne, et de l’exploit qu’il fit; et fut sceu 
comment ils avoient esté séparés d’ensemble par 
fortune de mer, en grant péril tel fois, et en très 
mortel dangier, et en grant désespoir l’ung de 
l’autre. Tout enfin , touttes-voies , se retrouva en- 
semble à Marseille par longue traite de temps ; 
réservé messire Anthoine de Paiage , ung cheva- 
lier de grand los , lequel atout sa nef se perdyt 
tout seul en désespoir de tout le monde ; car n’es- 
toit homme qui allast sur mer, de quelque bout du 
monde que ce feust, qui en sceust dire novelles. Si 
maintenoit-on long-temps que tout estoit noié , 
ly et ses gens; et fut durement plaint, car avoit 
corrage et honneur en ly autant qu’on en scauroit 
escrire ; et avoient esté ses œuvres si congneues en 
estranges terres, que la personne en faisoit bien à 
plaindre de le perdre ainsy ; estoit cely qui tant se 
fist congnoistre en Grenade et en Barbarie , par 
ses haulx faits, que les nacions et ineismes les infi- 
dèles, en exaltoientsa famé pour ses mérites, es- 

toit né de Douay , jeusne chevalier soubs qua- 
rante ans^ rice assez des biens, mes plus encorre 
de vertus et de grant los. Enfin toulefibis, au bout 
bien d’iing mois, se retrouva aveucqucs le flot 
à Marseille ; de quoi la joie fut grande cbà et là. 
Et là conta de ses aventures. Pestilence se bouta en 
ces navires; et commenchoient fort à morir ungs 
et aultres ; et n’y avoit ne terre ne mer qui les peust 
sauver, ce sambloit, que tous-jours mortoise ne le 
sievist; par quoi durement s’espoventa chascun; et 
devint toute la compaigniedesbarretee (troublée) et 
esbaye. Sedcsservoient(séparoient)par troppeaux, 
les ungs ici , les aultres là^ pour trouver sauveté ; 
entre lesquels aux ungs il prist bien , aux aultres 
non; car, où que l’on soit^ morir convient. Messire 
Symon de Lalaing, y perdist deux beaux escuyers, 
ses enfants, qui domage fut^ et à dur le porta; 
Philippe de Corselles, bailly de l^ijon, y morut 
aussi , dont ce fut grant perte pour les biens qui 
y croissoient ; ung Jehan Verdcau , aussy noble 
homme, natif de Valenciennes, y morut à Marseille 
aveucques multitude d’autres , que nobles que 
belles gens d’armes, jusqu’au nombre bien de 
cinq cents, par quoi la compaignie estoit moult 
aflbiblie ; et ce qui plus estoit , c’estoit le dan- 
gier des principales personnes, à qui de heure en 
heure il en pendoit autant au nez , et dont le 
damage eust esté iréparable, comme du bastard 
de Bourgoigne^ ebief de tous, de messire Sy- 
mon de Lalaing , de messire Philippe de Lalaing , 

des bastards de Brabant, de messire Pierre Vast , 
et de maint autre chevalier et escujer, qui tous 
estoient meus pour le divin service, et auxquels, 
selon la noble et haulle volenté que avoient , 
et en quoi ils avoient abandonné femmes et en- 
fants , et terre et pa^s , il estoit povrement pris 
encorre de leur voyag'e ; car avoient despendu jà 
temps et argent, longuement vaucré (erré) par mer 
en divers périls , et ne véoient fruit nul qui pooit 
naistre de leur entreprise; car approchoit l’iver 
sur les mains, qui ne faisoit point temps pour des- 
cendre en pa^s d’ennemi pour vivre ; et n’estoit 
apparence de nul bout du monde , que pape, ne 
Venicien , ne autre nacion ne seigneurie , feissent 
armée ne de riens apprestance. Mesmes, parce que 
tous les jours sentoient et véoient à l’œil les Vé- 
niciens , qui tant chaudement et par tant de fois 
avoient sollicité le duc par prières, en ceste ma- 
lère de la foi , les mirent hors de corraije et de 
tout bon espoir ; parce que mesmes ne firent 
nul apprest, mès qui pis estoit, traitoient durement 
et très auslèrement infinité d’hommes, qui devers 
eux venoient pour avoir passage ; et n’en pas- 
soient nuis , si non de qui ils pooient avoir argent ; 
par quoi ce ne sambloit que une mocquerie de 
leur fait, et que à nulle riens aultre ne tendoient , 
lors pour avoir la chevance des pajs de deçà ; et 
sambloit cela estre leur principale fin , comme plu- 
sieurs, moi présent , l’intimèrent ainsy, nobles et 
sages. Une chose toutesvoies y avoit boune devers 

eux^ car se ils eussent livrés passag'e à autant de 
monde qui venoit devers eux tous les jours atout 
la croix en leur poitrine, et lesquels n’avoient 
point d’argent pour eux entretenir , il en feuslvenu 
si grant playe et si grant foule, tant à eux comme 
à autrui, et telle desrision à la crestienlé, que 
jamais n’eust esté réparable , et s’en feussent ris 
les ennemis de Dieu. On les eust tués et meurdris 
comme bestes,feussenl morts de faim et de povrelé, 
eussent fait et audié (osé) faire meschief ; et tout 
feust redondé en eux , moult de maux et d’incon- 
véniens et riens de bien ; car n’eussent point eu de 
cliief ne de prince , pour à qui eux retraire ne 
rallier. Et par ainsi , comme le bien se doit aussy 
Jnen alléguer et estre mis en conte comme le mal, 
les Véniciens, qui sages gens sont et clair voians 
firent mieux de véer (refuser) le passage à tel 
monde de gens inutiles, que de leur ouvrir; car ne 
soufit point en tel cas d’avoir les gens , mes il con- 
vient avoir le sens et le pooir pour faire effect. Et ne 
suis pas tant fort adhérent au parti de ceux qui 
blasment les Véniciens en leur convoitise, que je 
ne sois encore de la secte de ceux qui distinguent 
et discernent de leur haute et merveilleuse pru- 
dence , qui les lient et a tenus jà si longuement 
en règne et en gloire. 

CHAPITRE CLXVI. 


Comment le prothonotalre de Bourbon et messire Glande de Toulon'' 
jon retournèrent à Hesdin du voyage. 

Or cependant retournèrent à Hesdin du voyage 
de Rome le prothonotaire de Bourbon , et 
messire Claude de Toulon jon , lesquels le duc 
avoit envoyés à Rome, devers le père saint, pour 
son excusation faire devers ly de Tannée qui 
courroit soixante-quatrième ; car impossible lui 
estbit de soy mettre sus de celle année, jusques 
au noveaumars, pour les aultres grans affaires 
non à délessier en abandon; et leur avoit donné 
par instruction ce que dire dévoient touchant ce 
cas, et le surplus qui s’en feroit ; et comment il 
avoit envoyé un commenchement de navires atout 
son fils bastardpour un exemple de mieulx faire ^ 
après atout son grand flot ; de quoi le pape se 
trouva très content, et lui plaisoit moult; car ce 
lui donna espoir du parfait. Si revindrent ces sei- 
gneurs à court ; et en effect rapportèrent au duc 
que, comment qu’il feust , il convenoit qu’il em- 
prist le voyage ; et ne s’en voult déporter le saint- 
père , qu’il ne se mist sus au prochain mars ; et ly 
mesmes voyant eulx partis , il se mist en voie 
pour non jamès retourner, jusques le voyage feust 

en effect, combien que, seloncq leur rapport, c’es- 
toitla plus povre disposition qu’ils véirent oncques ; 
et n’avoit en tout le monde , pour celle heure , 
que deux gallées. Du rapport doncques de ces re- 
venues de Rome , fut toute la cour troublée du- 
rement, car ne voyoit ame ne fons ne rive en 
ce voyage, parquoi il se peust faire à l’onneur ne 
au profit , veu et considéré mille dangiers qui y 
estoient allégués, tant en la personne du duc et 
en son eage, et en ses affaires par dechà, comme 
en ce que la maison de Bourgoigne en seroit 
destruite et minée à jamès, d’avoir et de substance, 
et n’en venroit riens à elFect ne à fruict ; car il 
morroit en chemin, ce disoit-on, en estrange terre, 
là ou tout son avoir demourroit perdu; et n’aroit 
assistance des princes crestiens si non povre ; 
parquoi tout lourneroit à nient. Ne lessa point 
pourtant ce duc, toutevoies, à maintenir toujours 
qu’il iroit, ou il y morroit en la peine, se Dieu le 
lui volloit permettre , combien que l’occasion lui ~ 
en mua bien depuis , non point le pourpos. 

CHAPITRÉ CLXVII. 


Comment le bastard de Bourg;ogne , avec plusieurs antres gentils che- 
valiers furent neanmoins povrement iavorisiés de fortume. 


Du bastard de Bourgoing*ne doneques, aveucques 
les autres qui genlik chevaliers estoient , con- 
vient faire conte , comme qui pleins se sentoient 
de corrage et de hault valoir, mès povrement 
favorisés de fortune, ce leur sambloit, en ce que 
trouvoient si povre disposition à leur prétendre , 
et que , aveucques la difficulté de la saison qui jà 
estoit passée, et que n’avoient rien fait que tour- 
pier la mer pour estre venu à Marseille, trouvèrent 
difficulté aussj plus grande que toutles, c’estoit que 
leur argent estoit jà sur le faillir , et convenoit que 
qui voudroit continuer le voyage , on feist novelle 
provision d’argent , pour tirer oultre. Eux done- 
ques, regardans à tout et pesans le fardeau qu’em- 
pris avoient à porter, considéiyoient la pestilence 
aussy qui les avoit ahers et dissipés d’ensemble , 
par quoi par diminution de leurs gens, et que la 
mort y manassoit les plus drus , le tirer plus avant 
estoit desconfortable , aveucques ce que la saison 
estoit passée ou auques près , et que nulle part en 
lieu crestien , là où tirer peussent à navire , ne 
sentoient ne ne véoient apprest qui leuj;’ servist 
louchant la croisée, se ce n’estoit en Cipre seule- 

ment ou en Barbarie , en confort du roi de Por- 
tugal, qui n’estoient point de leur charge, car leur 
vojage et leur service avoient esté dédiés à Dieu 
et à nostre saint père , prinsà l’encontre du Turc, 
non autre part par manière d’arrest fors que là ; 
et pour tant comme trasmis d’ung se hault noble 
duc par devocion et par ardeur en la foy , et dé- 
diés et donnés non aux Tartres , ne aux Mores de 
Grenade ne de Barbarie, mais au vicaire de Dieu le 
souverain du monde, pour le servir encontre le 
molesteur de la foy, le travailleur des crestiens , le 
Grand Turcq, certes ne leur loisoit (éloit permis) et 
duisoit eux transporter vers nulluy, pour faire ser- 
vice hors de leur commission, se ce n’estoit que pre- 
mièrement sentissent que ce ne feust oupeust estre 
du gré du saint père, et qu’il en eust l’avertence ; car 
autrement eussent failli et fait honte au duc leur 
maistre , qui les avoit donnés au vicaire de Dieu , 
pour une amorse de venir mesmes après. Considé- 
rant doncques toutes cestesdiflicultés, aveucques la 
cuisance que avoient en cœur etle dur annui d’avoir 
usé temps et argent , et perdu gens à riens d’effect , 
et que le retour leur estoit foule (offense), le ti- ' 
rer oultre, outrage,, le demorer , péril , non veul- 
lans faire de eux, mès par conseil, mandèrent au 
duc et lui annoncèrent ce qui esloit, etsesubmirent 
à son ordonnance et bon plaisir d’aller, de demo- 
rer, de tirer oultre, d’aller querant les aventures 
en touttes mers,' en Cipre,en Aufrique, en la mer de 
Levant et de Grèce , sans resoing (crainte) de nulle 

riens dure, pourveuque possible feust à humain ein- 
prendre; et ne voloienl ne ne dcsiroienl estre ex- 
cusés pour saison d’iver approchant, ne pour povre 
apprest qui se feisl ailleurs, lors seulement sur ce 
qui estoit de nécessilé et de conslrainte inrémé- 
diable, c’estoit d’avoir argent, par lequel il conve- 
noit l'aire renlrelénement de tant de peuple ; car 
vivre il convenoit à l’argent, là où la force n’avoit 
point de lieu. Siescrivy le bastard de Bourgoigne 
à son père , par la manière que avez oje , et lui 
envoya messages divers, toujours pour soiacquit- 
tier en devoir et en honneur envers Dieu et ly ; et 
comme qui sçavoit et sentoit bien quelle chose il 
avoit empris, pcnsoit bien aussi et dillicultoit ce 
que son père lui en poroit mander par responsce ; 
car du fairect de tirer oultrc estoit en grand , et du 
conseiller , seloncq son appétit , estoit |x*rplexe , 
pour le péril des conséquences et plusieurs dilïï- 
cultésj carymaginoit bien qu’à dur on conseilleroit 
au duc son père de desbourser arrière cent mille 
ducats, qui jà cent cinquante mille en avoit tiré 
pour cecy,consumésen perle. Etpour tant, quelque 
faim qu’il avoit de son propre honneur accroislre , 
se avoit peur aussy que sa liaulte et noble aflèction 
ne se peust trouver enfin dornmagable , et plus 
de repreuve que delosj car nul homme , tant fut 
grand ne de haulle vertu, n’est obligé à l’impos- 
sible ; mès est grand sens et grand los scavoir ' 
congnoistre son cas, et non emprendre ce qui n’cst 
pas condnisable. 

CHAPITRE CLXVIII. 

» 

Comment le pape trespassa pendant le temps que le bastard de Bour- 
^igne et son navigage gisoient encore à Marseille. 

■ • ^ 

Pendant ce temps que le bastard de Bourgoigne 
et son navigage gisoient à Marseille , le pape Plus 
trespassa ; et le seust le bastard de Bourgoigne , 
lequel arrière, avecques les premières difficultés al- 
léguées dessus , y adjousta iceste , une des plus 
grandes; car véoit estre Irespassé celuy à qui son 
père le duc l’avoit submis pour faire à'son ordon- 
ner. Puis doneques que cely estoit failly, con- 
venoit bien recourir à conseil, ce luisambloit, pour 
scavoir qu’il devroit faire. Si le signifia au duc 
ledit bastard, non par affirmative que ainsy fust, 
mès qu’on le disoil ; et demanda et requist déli- 
béracion sur tout^ et responce sur le plus conve- 
nable. Là eut diverses dispu toisons de ceste matière 
devant le duc , qui en demanda avis. Ly-mei?me 
pesa fort le cas qui lui touchoit à l’onneur età la 
conscience ; et de redemander et révoquier ung 
voyage de si peu de mise et de si peu de temps 
comme d’ung demi an, lui sembloit honte; estimoit 
peu de mise pour le service de Dieu deux ou trois 
cent mille florins , et encore en acquit de son de- 
voir. Puis il replicquoit à l’encontre , et plaignoit 

donner tel argent à perte , et dont fruit ne pooit 
nestre ; pesoiff la chevalerie qui y estoit , et dont la 
perte^seroit grande; et craignoit d’en pooir avoir 
à faire encore d’emprès ly ; et puis se reprisf soy- 
meismes de ses arguments, et ne les voult plaindre 
ne regretter de les avoir offerts à Dieu ; ly meisnies 
nioroit de faim d’y estre et de soi y offrir ; ne devoit 
doncques plaindre sansly, ceux que mener désiroit 
et offrir avec ly en son service . Le sien conseil dernora 
en son pis ; et du plus expédient il en demanda l’avis 
d’aullrui, A ce conseil et où cest avis fut demandé^ 
furent pour clercs l’évesque deTournay et messire 
Pierre de Goux , chevalier , et pour nobles , le sei- 
gneur de Croy , le seigneur de la Roche, le seigneur 
deMoreul, le seigneur deQuievrain, messire Michiel 
de Sangy, et aulcuns autres, entre lesquels furent 
diverses opinions levées et maintenues. L’évesque 
de Tournay à l’équité de la balance , comme il 
lui sambloit, que ce cas ici demandoit conclusion , 
proféra et décréta par avis, que le duc devoit 
faire continuer ce voyage sans contremande ; et , 
feust perte feust gaigne de gens ou d’argent, il y 
devoit persister, et le parbouter outre, vu et con- 
sidéré ce qu’il avoit promis et fait dire au pape 
derrainement^par messire Symonde Lalaing et par 
ly-meisme; en quoi si failloit et commenchoit à 
soy tanner et repentir pour si peu, peu devroit ice- 
lui saint-père avoir d’attente en ly ne de fonde- 
ment pour chose plus grande; et craignoit que Dieu 
se porroit corder en ly, par ainsy faire dérision de 

sonpromettre ; et son honneur en porteroit blasme 
et foule (tache) par tous siècles. 


CHAPITRE CLXIX. 


Comment la remonstrasce qne fist l'eVesqae de Tonmajr fdt reprinse 
B3»cz aigrement. 


De cest avis donné ainsy, se fist noter et repren- 
dre beaucoup ledist cvesque , lequel trop au pré- 
cis et à l’eslroit, sans regarder aux circonstances 
ne au faisable delà chose, alloit trop droit et avant, 
et ne regardoit pas à ce que les humains propose- 
ments en bien se représentent devant Dieu en la 
nature de leur bonne affection , et que Dieu ne 
veult pas obligier l’homme oullre ce qui est de sa 
puissance, et de fruit en ce qu’il emprend. Et 
pourtant, comme les assistants en ce conseil co- 
gneurent que c’estoit trop aigrement allé en be- 
songne de donner cest avis par telle manière , et 
qu’il y avoit beaucoup d’arguments à l’encontre , 
et plus salutaires que le sien, le reprindrent, et lui 
imputèrent légierlé en son opinion mal digérée et 
préjudiciable, disans en couvert les aucuns^ que 
c’estoit un preslre qui ne scavoit à combien mon- 
toit tel cas ne tel affaire de nobles gens , et que 
pour ce qu’il avoit toujours manié ceste matière en 
divers voyages et conventions, à l’ordonnance du 

duc, et mesmement en la saison d’iver passée , de- 
vant notre saint-père, là où il avoit obligié ly et 
messire Symon de Lalaing et le duc assez légière- 
ment et à leur grand charge , contre le possible du 
faire maintenant arrière, le voloit faire continuer 
tousjours plus et plus avant en follie, là où il 
rnesme congnoissoit que tout ce qu’on en faisoit 
estoit en vain et sans exploit, et que nullui ne s’em- 
ployoit ne ne disposoit au samblable, ne pape ne aul- 
tre. Et pourtant le blâmèrent plusieurs, que ly, qui 
estoit chief de conseil , proférast ces mots si aigus 
sans autrement difîiculter la chose. Mès certes, le 
bon prélat, de ce me fie-je bien , y alla à la bonne 
foi et à la preudommie devant ly, mès non à la 
parfondesse de la besoigne, laquelle demandoit 
l)ien gravité ; et pour ce dit-on que ces grands 
théologiens et ces gens dévots qui rien ne savent 
des affaires du monde, ne sont experts des hu- 
maines convenabletés, ne par assay ne autrement ; 
ne sont communément point porfitables à royaux 
consaux ne en affaires des princes, pour ce que 
leur spéculation et leur jugement gisent tout là 
haut en l’air , et n’ont point de piés sur quoi ils 
reposent en terre, certes , parce qu’ils n’y ont eu 
point de vocation ne de pratique , ne maniance de 
publique nécessité , avecques qui toute divine loi 
et escript dispensent et ploient. 

CHAPITRE LCXX. 


Comment le seigneur de Croy rdpUqaa sur le proposement dudit ëves- 
que de Tournay. 


Le seigneur de Groj répliqua sur ce et dist : 

« Comment déa , monseigneur de Tournay, l’en- 
» tendez-vous? Ne pesez - vous aultrement cestui 
» affaire qu’en ce parti que vous touciez, qui y allez 
» d’un oeil tant seulement, là où il en besoigne bien' 
» douze? Volez-vous que ce que monseigneur fait 
» et a fait à intention de porter fruit et effect, et à 
» dévotion telle que Dieu cognoit, et qui n’est pas 
», sans grand mise et coust, voise (aille) voluntai- 
» rement perdre et mettre à l’abandon sans utilité 
» nulle. Comment déa! vous volez et oyez que nulle 
» des nations ne s’appreste ne ne met sus ; ne du 
» pape ne du duc de Milan il n’est nouvelles; mesmes 
» dit-on que le pape est mort. Se (cependant) le 
» pape et les nations ont promis aulcunes choses 
» sur quoi monseigneur présent s’est fié ; et s’est 
)) monseigneur mis en devoir, seloncq le temps , et 
» par un commencement de parfaire après ; et puis 
» les dessus dits faillent et ne mettent riens à elfect. 
» Convient-il pourtant que monseigneur, sur leur 
» faire qui est congneu, boute oultre, ce qui ne por- 
» tera point d’elFect fors que honte et blasme ; et 
» que tout volontairement et sciamment il envoie 

» perdre ses gens, battre l’eaue et le vent, et se 
» miner d’argent et de chevance pour un néant. Par 
» Dieu , sauve l’onneur des disans, il ne sied point 
» à faire ainsy. L’honneur de monseigneur est bien 
» aultrement de grand poix ; et puisque la chose est 
'» venue* ainsi , il s’en est assez acquitté, d’en avoir 
» autant fait ; et voudroie que mains (moins)j, puis- 
» que aultrement ne va. To\it à temps vient-on à 
» despendre, et à perdre trop losl.Mon avis est : que 
» monseigneur doit remander ses gens, monsei- 
» gneur le baslard et les aultres , et lessier Dieu 
» convenir du surplus. Se le pape est mort , peult- 
» estre que cely qui vendra après sera d’ung anltre 
)) avis, et convenra faire d’une aullre manière ; et 

» seront vieux consaulx alors et nouveaux de 

\ 

» contraire nature. » • 


CHAPITRE CLXXI. 

Comment monseigneur de la Roche re'plicqua sur ce propos, en déclai- 

rant son avis du voyage. 

Le seigneur de la Roche disoit : « il me samble, 
puis qu’on est clèrement averti du povre acquest 
» que font Veniciens et les aultres nations de part 
» delà touchant ce voyage ^ mesmes et notre saint- 
» père qui n’a que deux galées mises sus , et que 
» tous ceux qui sont retournés jà de delà ne se 
» l'ont que doloir et plaindre des Veniciens et de 
» leur rude&se , et mesmes par touttes les Ytales 

>j n*en sont aultrement , et que jà ce Tovage que 
» monseigneur le bastard a fait, a esté fait frustré et 
» en vain, sans en pooir tirer effect , et moins encore 
» tireroit , veues les dispositions ailleurs et les po- 
» vres aides ; il me samble, qu’à tout bien peser, et 
» quemesmes le pape se dit 'mort , monseigneur le 
» bastard , quoiqu’il face du surplus, ne doit tirer 
» nulle part plus avant , sans scavoir que ce puist 
w estre à fruict et à honneur. Il a encore vingt-cinq 
» mille escus pour soi entretenir ; le liasti veinent le 
» remander n’est pas de mon avis, ne de l’abandori- 
» ner aussy aux périls follement, mes de le faire su- 
» rattendre pour ovr et veoir comment les besoin- 
» gnes se porteront partout. Se le pape est mort, il y 
» aura novel monde et novel conseil ; et seloncq le 
» novel temps il convendra prendre peult estre 
» novel avis aussi. Monseigneur le bastard est vm<^ 
M chevalier de hault corrage; et lui tient moult que 
» son voyage n’est de grand effect; le retourner lui 
» sera dur ; et vouldroit, ce sais-je bien , pooir at- 
» teinpter tous les périls de la mer, premier que soy 
» rompre. Mes il met l’oiineur de monseigneur de- 
» vant le sien ; et , croyez , il avise bien à tout, et ne 
» fera j à mal par follie. » 

L’aucteur aussy en ensuivant la raison de ce che- 
valier. 

Ledit bastard de Boiirgoigne, d’autant que le 
voyage né se continuast plus avant , pour les divers 
regars qu’il y avoit , requist au duc son père très 
instamment par ses lettres, qu’en l’honneuir de Dieu, 

se d’aventnre il voloit plaindre la mise de tant d’ar- 
gent, commeily convenroit respandreencorre pour 
l’année, parfaire qu’il lui«pleiist faire vendre et à 
deniers toiitquant-que au monde avoit vaillant, que 
de ly que de par sa femme, et sur cela prendre les 
deniers de la furnisonquimonteroient bien, ce avoit 
espoir, jusqu’à cent mille escus ; et plaignoit moins 
à estre povre à toujours que retourner si à hasite. 


CHAPITRE CLXXII. 

Comment l’n avrisa de faire retourner l’armde de mer^de Marseille. 

A 

Y avoit. des autres qui disoient : « Mes si estoit ce 
» en couvert que le bastard de Bourgoigneetmessire 
» Symon, de leur avisé et froit sens, avoient empris 
» ce voyage à fournir l’année toute oui Ire et en- 
)i tière pour la somme de cent mille escus, lesquels 
» leurs furent bailliés et délivrés ou chastel'de Lille; 
» par quoi puisqu’ils avoient empris délibérément, 
» et sans constrainte, à tort venoient requerre le 
» duc maintenant du parfournir qui n’avoient fait 
» encorre que le demyan; etparainsi, s’ils avoient 
» rienslcgièrement emprisetquileurfeustàcharge, 
» raison voloit qu’ils en portassent le meschief au 
4.» moins mal que feroient eux mesmes. » Mès cest 
argument n’avoit point d’ascoust. C’estoient deux 
nobles chevaliers qui ne faisoient point à noter en 
nulles charges ; aussy le retour ne l’aller avant ne 
tenoit point à l’argent ne à la nii.se novelle, s’il 

n’y eust eu anltre regard ; mes il tenoit à la gravité 
des grans affaires de la maison de Bourgoigne , 
quipendoient devant l’œil, et auxquels il convenoit 
soi pourveolr de longue main et couverte , comme 
de longue main on lui machinoit des affaires et 
des impulsions estranges. 

Enfin des longs arguments on s’arresta à ce , et 
s’y consenti le duc ; qu’on remanderoit l’armée , 
et envoieroit-onàMarseille eten Avignon, homme 
propre pour rechevoir l’artillerie qui estoit dedens 
la navire , et la mettroit-on en Avignon soubs la 
garde de la ville jusques au mars prochain, que 
le duc espcroit soi mettre sus. Et furent les nobles 
de la cour plusieurs joyeulx de ce [rernand pour 
ravoir leurs amis ; mes gaires ne dura ; car vint 
tantost après une lettre que Torqui , ung gentil- 
homme, envoya à court au forrier du duc , qui fai- 
soit mencion comment monseigneur le bastard 
avoit envoyé à Rome devers le nouveau pape, pour 
scavoir quelle chose il avoit à faire de son armée ; 
et rescrivoit qüe le novel pape Paulus lui man- 
doit et prioit,jqu’il se voulsist tirer devers ly et 
devers le duc de Venise, aveucques plusieurs autres 
choses narrées dedens. Parquoy, quand ces lettres 
icy furent sceues du duc, qui les vit et lisy, rom- 
pit sa conclusion faite , et se remist sur la conti- 
nuation du voyage tout et oiiltre ; et n’y avoit 
homme qui l’en sceut rompre pour celle heure ; 
mèsles choses se muèrent depuis d’elles-mesmes. 

CHAPITRE CLXXIII. , 

Comment, à-l’incitaüon «Je l’empereur Fiédéric , le duc commenclia 

et emprht ce voyage. 

» 

* •« ♦ 

Ce voyage icy du duc de Bpurgoigne, qui avoit 

- traîné depuis l’an cinquante-quatre , sous le pape 
Nicolas, jusques à soixante-quatre, soubs Calixte 
et Piûs , avoit esté empris d’icelluy duc de noble et 
liaùlt voloir, par devocion; et dès le commence- 
ment de son emprendre , et à cause de quoi il fit 
les veux à Lille, à l’incitation de l’empereur Fré- 
déric le 'tiers, se mist en tous devoirs possibles 
de faire ledit voyage. Et comme il a esté conté en 
ce précédent volume ( i), pour mettre à effet son 
vœu et servir Dieu de son pooir, prestement après 
' les veux faits, ordonna de ses affaires , rompit son 
ostel, donna congié à unegrant part de ses gens, 

• ■ pour deux ans, ordonna du mariage de son fils, 
du'gouvernement de ses pays et seigneuries , et de 
. toutes aullres choses appartenantes à nécessité , 
à honneur et de salut, et faignant d’aller seulement 
* en Bourgoigne , en privée mainie (suite) , s embla 
de ses pays à ceste intehcion glorieuse , sçaichant 
-■ véritablement que quant se trouveroit devers l’em- 
pereur, quil’avoit mandé et requis de venir vers 
ly pour ceste matière, et que l’on verrpit qu!il 
tireroit pays aveucques le dit empereur pour aller 

- I. Je n’.ii pu le retrouver. 

à ConstantinoMe, toul le monde et tous les nobles de 
ses pajs le sievroient, a veux et sans veux, et ce ne 

lesseroientpournulleriens(chose).Et véritablement 

il s y pooit bien fier , car il eust eu sieute (suite) 
grande et merveilleuse , et de grande volenté. Ce 
que doncques il se parti ainsi et alla à Rainzbour- 
( Ratisbonne ) pour trouver l’empereur qui point 
ny comparut , fut signe assez et preuve (ju’il avoit 
cœur et voloir à entresievir son veu , et qu’il no 
tenoit ne à sa personne, ne à avoir, ne à gens, 
qu’effect ne ensievist , et qu’il ne s’estoit offert de- 
vant les princes esliseurs , en deffaute de l’empe- 
reur, d accompagner le roi de Hongrie , ou autres 
princes de 1 Empire , se emprendre voloient ledit 
voyage , ou d’y envoier puissamment aucuns prin- 
ces de son sang, en cas que accident luisurvenoit 
par quoy il n y poroit estre. Par quoi en venant du 
commencement de ce voyage jusques à maintenant, 
par les diverses et longues intervalles qui s’y sont 
trouvées^ se d’aventure il se rompt ici en sa per- 
sonne par mort ou autrement, ce je monstre, que 
tousjours depuis incessamment, et aussy de grand 
voloir le derrain jour que le premier, s’y est porté, 
monstré et offert comme ungvray noble chevalier* 
comme un prince véritable et dévot crestien, seul 
entre les princes regnans solliciteur de cesle œu- 
vre. Au moins, se la chose cy-aprèsse treuve fon- 
diie en nient et que cesle haute levée du voyao-e , 
tourne en une vanité de parolle. plaise auxlisans 
entendre et concevoir, que tout ce que oncques 

a esté du possible de y monstrer pour sortir effecl, 
ce y a été l'aict, et devers l’empereur depuis assez 
de fois, et devers les princes de l’empire à ses "rands 
frès, devers le pape , et devers les rois d’Ongrie et 
d’Arragon , devers le roi Charles, roi de France, 
et celluy d’Angleterre, et devers le duc de Milan, 
et les nacions d’Ytalie, là ou à tous lieux et à tous 
eulx, par diverses maintes fois a envoyé prélats et 
chevaliers , gens d’église et de religion , à ses 
grands cousts et despens, et à seule fin de pooir 
aller au service de Dieu . une fois avant sa mort ; 
que oneques n’en a peu tirer d’e/Tect , mes tous- 
jour d’eiccusations et tardivités devers eulx, pour 
leurs propres affaires, jusques à la venue du pape 
Pins, qui avoil congneu longuement la bonne af- 
fection de ce duc, luy demorant avecques l’empe- 
reur , et lequel , parce (ju’il le senloit fort enclin à 
ce voyage , prist pié et fondement sur ly, pensant 
par ly luire movoir tous les autres crestiens prin- 
ces. Et à ceste cause, comme qui bien avoit le cueur 
à la besoigue , mist la journée de convention à 
Mantue, des princes crestiens , pour là parler de 
ceste matière, là ou plusieurs des rois et des prin- 
ces de la terre, envoièrent, et, non moins le duc, 
qui estoit le souverain appui du pape, et en qui 
toutse fioit; et y envoya le duc de Clèves^son nep- 
veu,. par lequel il lui lit déclarer et dire de par lui 
ce qu’il avoit en cœur et en voloir de faire , ét 
emprèsquoy, à l’aide de Dieu , il demorroit ferme 
etestable, sans y estre trouvé en faulte.* 

CHAPITRE CLXXIV. 


Dm raisons pourqaoy ce voyage ne se penk achever par le dnc Philippe. 


A CBLL B heure encorre, le duc estoit fort et ferme, 
et p>ooit assez porter peine? et se Dieu eust volu alors 
que les princes de l’Empire et ailleurs se fussent 
volus disposer à ce voyage einprendre contre' les 
Turcs, luy de sa part se fust mis sur les rangs tout 
des premiers , ou aultre pour ly, atout l’offre qu’il 
avoit promis au pape en cas de léal essoyne ( ex~ 
cuse).^Or^y eust long decours de temps entre deux : 
le roi Charles morut et vint un nouveau monde ; 
il lui convint mener coroner le roi Loys par son 
pooir ; il devint homme et féodal au roi novel , ce 
qu’oneques n’avoit esté au père, et devint serf qui • 
avoit esté franc; il devint subget qui oneques n’a- 
voit eu maistre; il devint malade à mort, languis- 
sant deux ans, où toutes ses vertus et vigueurs cor- 
porelles se consumèrent; avecquesce que viel estoit 
et de baux jours, il lui survindrent des questions et 
des matières ruyneuses sur les bras, tant à - la cause 
du roy qui se montroit estrange et divers, tant [à 
cause de la division de sa maison entre son fils et 
ly, et d’autres grandes et orribles incidences, tant 
à cause aussy des Liégeois et de ses propres pays et 
subgects, qui le sollicitèrent qu’en temps de tant 


Digitized by Google 


7^ ■ CHUONIQUE ’ (i464) 

de perplexités apparantes à tous lez ( côtés ), ne les 
\oulsist abandonner par voyasce faire ne autrement; 
car autrement tout seroit perdu, et eux et ses pays, 
et son propre enlant, et n’^ auroit point de re- 
mède. Toufevoies, com vielque feusl et fort débi- 
lité de sa dure lang'ueur, toujours persévéroit en 
ce propos que de faire ledit voyage en Turquie, et 
deust morir en chemin ; mès ce flst-il à cause de 
1 aigre poursieute du pape Pins , qui nele lessa ne au 
blanc ne au noir, de le travailler incessamment et 
solliciter de ce voyage emprendre, unes-fois par 
belles persuasions des lettres dont il estoit ouvrier, 
autrefois par parolles aigres et poignantes aussy qui 
le cueur lui engrossoient à l’encontre. El par ainsy, 
oultrc ce que tant et si longuement s’y estoit porté 
et offert suflisamment, et que ferme estoit d’eage 
pour le faire ^ et l’avoit monstré assez par effect , 
ce pape icy , en l’eage maintenant que déchu es- 
toit et décliné de corps, et non visant aux circon- 
stances et qualités de ses affaires ne de sa personne, 
ne de sesaccidents, plus qu’oneques mès le vint im- 
portunément semondre et requérir de faire ce 
voyage,et usant delégèreté, ce sambloit, envers ly, 
et de pou d’avis , de le solliciter ainsy seul pour 
ung si grant cas qui touchoit à toute la crestienté 
ensemble, voulant, comment qu’il feust, feust fort, 
feust foible , qu’il se mist sus et s’en venist sur les 
mois de mars et d’avril , les premiers partans l’an 
cinquante trois; car alléguoit que. l’évesque de 
Tournai et messire Simon l’avoient obligié vers 

de ainsy faire. En qiioy il y avoit vérité en par- 
tie, niés elle avoit été bien causée. Toutes-fois , 
toutes excusalioriscessansencorre, s’y offroil le duc, 
et veult l’obligation parlinir comme il appert ; car 
à ceste cause il envoya le prothônotaire de Bourbon 
et cely de Toulongeon pour avoir surséance, tant 
seulement de l’année jusques à la prochaine ; et en 
signe de bon voloir y envoya son filsbastard à une 
belle petite armée devant pour exemple de parfaire; 
et en quel voloir jusques à la mort dudit pape , 
il estoit conclu et résolu ^ se malédiction etmala- 
venlure d’ailleurs ne s’y entreboutoienl; et en- 
corre ne s’en est oncques trouvé dehors , se corps 
et eage et ' fortune le pooient souffrir. Et pour 
tant dis-je à la justification de ce prince, dont 
plusieurs en ont eu ennui, l’importunité de pape, 
avecques non souflisant prudence en cestui cas , 
sur ce qu’il convenoit regarder et considérer en 
la personne de ce duc, ont esté cause de ceste 
haute levée de boucliers, etdontly-mesmessefeust 
bien passé à moins, quant il en a fait et pour- 
sievi hors terme et hors de heure , et non dres- 
sié Son lait par manière faisable, si non pour tout 
deslruirc, ly etautruy, et souverainement la maison 
de Bourgoigne, laquelle de ce voyage en la per- 
sonne du duc présent , ne peut jamès avoir qu’on- 
neur et gloire et mérite envers Dieu; car tout y 
a esté fait et monslré ce qui sied à honneur et à 
conscience de faire. 

. CHAPITRE CLXXV. 

Comment les enfants du prince d’Orenges se vindrent présenter ponr 
avoir droit en leur différend. 

Et encore en confermant ce voyage et le bon vou- 
loir quele ducy avoit, le duc fist convenir le premier 
jour de septembre à Saint-Omer tous les prélats de 
Handres et d’Artois, là où par la bouce de l’évesque 
de Tournay, fist demander à iceulx^ en vertu d’unes 
bulles du pape Pius, la somme bien de ung million 
d’or par manière dedixme; de laquelle, plus en fa- 
veur du duc que du pape, lui accordèrent trois cent 
mille libéralement, à payer au jour que le voyage 
se mettroit sus. Et s’en tint le duc à bien content , 
qui encore alors ne scavoit riens de la mort du pape; 
mes le scut temprement après par lettres qui lui 
furent envoyées de Rome, de sa mort , et de quoy 
toute la cour en estoit joyeuse, pour ce qu’on espé- 
, Toit que le voyage enseroitrompu,et que le duc en 
estoit quicte de son obligation envers le pape mort. 
Mès néantmoins maintint-il toujours qu’il y iroit 
et qu’il ne le lesseroit point pour tant, se le pape 
novel lui en fasoit poursieute, et que ses affaires le 
peussent porter ; là où je fay fin à ce voyage , 
d!autant qu’il en est apparu jusqu’à ce jour pre- 
mier de février l’an soixante-quatre ' . Le surplus 

1 . Ancien style, et i65 nouveau style, ^ 

qui en avenra m’apprendra comment j’en devrai 
escrire^ et atant je le lesse en la main de Dieu, 
et retourne aux enfants du prince d’ürengc mort 
mis enestrifeten discorde ensemble à cause de leur 
partage, comme avez oy dessus, et venus mainte- 
nant à leur jour, chacun pour déclarer son droit 
devant le duc assis en siège de justice publique- 
ment. Promurent leur fait par avocats; et premiè- 
rement, comme soi plus dolent, le jeusne fils du 
derrain fils d’Ermignac , fist proposer pour \y hau- 
tement et à grand pois, et fist produire et mettre 
avant la force dont son frère aisné usa en ly, de 
lui avoir osté tout ce que devoit posséder par loi 
et costume du pays, et par testament fait du père 
et du tout, et faisant démonstrer le bon droit et 
le pooir que le père mort avoit eu en ceste ordon- 
nance du testament, sans frauder son aisné ne lui 
dérosTuer en riens; fist démonstrer au duc com- 
ment venu et descendu du duc de Boirry , il es- 
toit prochain parent au duc et son humble subjet, 
et lui prioit et requist humblement pour estre tenu 
en droit encontre son frère. Et en ce faisant et dé- 
menant ceste matière, son avocat, qui estoit notable 
homme et bien enparlé,il luy escheit à dire com- 
ment le duc, aultresfois en faveur du jeusne novel 
prince , maintenant sembloit avoir escrit et donné 
mandement contre ly, et lesquels lui véoient ( dé- 
fendoient ) justice et vuidoient termes de raison. 
Et vol oit dire cest avocaticy, pour ce que ces man- 
dements venus ainsy et procurés, esloient desrai- 

sonnablesel contre l’honneur (lésa haulesse, que ly 
n’en clevoit jainès avoir riens sceu ne consenty à les 
donner ainsy ; ains dévoient avoir esté impétrés, luy 
i^^norant, et par voies obliques de sa partie adverse. 
Cest article ici taisaminent ( en silence) le duc le nota 
et le tint engorg-e, et cuidant l’avoir bien conceu, 
mes non fît à l’intencion du disant; le lui remist en 
bouche après bien aigrenientetà felle(cruellenient); 
et lui demanda qui il estoit ne de quel pays, avec- 
(jues plusieurs autres paroles cy-après récitables. 


CHAPITRE CLXXVI. 


Comment l’autre fîls (îst proposer par son advocat sa deifense. 

L’aishé fils, qui se nommoit prince d’Orenges , 
maintenant après son jouvenor ( plus jeune ) avoir 
proposé et fait dire son plesir, fit proposer aussy par 
son avocat sa deffense, qui bien s’y porta , et ne 
laissa point à donner objection à tous articles de 
l’autre , là où elles avoient lieu. Alléguoit avoir 
droict et auctorité de faire ce qu’avoit fait , à cause 
d’ainsné-eage , et que ensievant tous les ancestres 
et les progéniteqrs de la maison de Ghaloos, qui 
oncques n’avoient souffert ne volu souffrir esclistre 
d’ensemble ne dessévrer (séparer les parties, que 
cestui-cy , son jouvenor, voloit traire devers ly, dist 
que jamès ne le souffreroit |X)int; au.ssi qu’il n’es- 

toit ne moindre condicion que Jes dessus dits; 
reboutoitle testament, elle réputoil de nulle vertu; 
alléyuoil abus en son père mort . et impuissance 
de ce faire ; et par diverses improbations inons- 
Iroil le testament faulsaire non auctenliquement 
fait, ne escript, ne signé par manière séant à si 
grand cas; alla reprendre sa généalogie depuis 
mille quatre cents ans jusques au jour du présent; 
monstroit la fille d’Erraignac riens avoir apporté en 
la maison de son père_, et moult d’autres choses 
longues à conter, dont je me passe , et pour venir 
à ses fins; et finablemenl, quand tout avoit dit, vint 
à prier et requérir qu’il peust estre tenu de droit 
et déraison, encontre son frère maisné, qui voloit 
destruire sa maison ; et atant mist fin à sa parole, 
en toute humilité et révérence envers le duc. 


CHAPITRE CLXXVII. 

Comment le duc se courrouclia à l'advocat dn premier proposant , 
et évident menasses qu’il lui fîst. 

Si tost que cestuy-cy'ol finé sa raison, y ot un 
second avocat du mainsné , qui prestement soi 
ruant à genoux , demanda congié au duc , et pour 
grâce, de répliquier sur sa parole; et alors le duc 
ajànt en gorge toujours les mots de l’autre avocat 
passé , demanda : « Estes-vous cely qui avez fait 
» la proposition première de devant, pour beau 
» cousin de Chasteau-Guion? — Nenny, monséi- 

» gneur, ce dit cely ;ce a esté maistre Jehan ici pré- 
»' sent ». Lequel avecques le mot se rua à genoux^ 
disant : « Mon très redoubté seigneur, ce suis-je. » 
Et alors le duc lui demanda : « D’où este vous? » 
— « Mon très' redoublé seigneur, ce dist, je suis de 
» vostre conté de Bonrgoigne, dont je vous cognois 
» pour mon souverain seigneur. — ■ Et comment 
» doncques, puisque vous me recongnoissiez pour 
» vostre souverain seigneur, me osez-vous venir in- 
» jurier icy en ma lace , et dire (jue j’ay delTendu 
» la voie de justiceà mesofîiciersen vostrecontraire; 
» vous poez bien estre un grand clerc , mais vous 
» estes un fol. Ne tient à peu que je vous face chier 
» comparer (payer) vostre folie. J’ai tout mon vi- 
» vant esté prince de justice; et ne faudraj jamès 
» à l’cstre, se Dieu plest , pour vous ne pour vostre 
» dire ». Et se troubla le duc, au grand desplesir 
des assistans, et de quoy tout se rompit ce soir-là ; 
et ne pot oncques venir l’avocat à son excusation 
ne à la déclaration de ce qu’il avoit dit; car le 
duc n’y voult entendre; et s’en alla, disant qu’il 
n’estoit point clerc ne homme de parlement pour 
oyr plaidoierie. Fut toutevoies remitigué (radouci) 
en son dire le lendemain, parce qu’on lui donna vi- 
vemententendrel’intentionde laparolede l’avocat, 
et enfin en fut content; car c’estoit un très notable 
homme. Et à la plus grant peine du monde 
après on fist appoinlement entre les deux frères; 
et fut ordonné, par forme de provision, sans nulluv 
décliner ne estordre de son droit, que ce maisné 
auroit sc])t mille francs de rente pour vivre jus- 

qucs au terme compétent que l’on porolt plus plei- 
nement et plus à son aise ponrveoir en ’ceste ma- 
tière. Et contents à tant, pour l’eure d’alors, les 
deux lez de l’appoinlement, prindrent congié du 
duc, et s’en allèrent. Et estoit bien tenu ce novel 
prince d’Orcnge au sieur de la Roche , par qui 
moyen il avoil beaucoup sa querelle bonne devers 
le duc J car ledit de la Roche le portoit. Si faisoit 
le duc en samblant. 


CHAPITRE CLXXVIII. 


Comment la douanière de Ney ers requistau duc d’avoir sa raison, da frère 
de son feu marri. 

Après ces deux frères pourvus ainsi d’appoin- 
tement , vint à Hesdin arrière le comte d’Ës- 
tampes , novel comte de Nevers , pour le trespas de 
son frère aisné, le comte -Charles , qui ne laissa 
nuis enfants après ly légitimes de la fille au comte 
d’Alebreth. Dont, pour ce que ce comte d’Estam- 
pes, nommé Jehan, estoit prochain hoir de son frère, 
il saisy la seigneurie et se vestit de la toute suc- 
cession à lui appartenant. Et en ce faisant, la 
douagière sa belle-seur se senty aulcunement gre- 
vée; car lui estoit assez rigoreux, ce disoit ledit 
conte. Si s’en envôya doloirau duc de Bourgoigne, 
qui avoit esté moyen de ce mariage faire; et lui re- 
quis! que maintenant il lui pleust tant faire devers 


70 CHnONIQUE (>465) 

le novèl' conte de Nevers, frère de son feu mari, 
qu’elle peust obtenir droit et raison de'ly, comme 
une povre vefve , cl vivre du sien emprès ly, en 
amour et en concorde ; et envoya devers le duc 
pour'ce faire , un notable liomme de conseil et bon 
clerc, et lequel estoit venu à llesdin avant que le 
comte d’Estampes J arrivasl ly-meisme. Le duc en- 
tendy volenliers à la querelle de la dame vefve , 
et dist que volontiers y feroit le mieux , et l’aide- 
roit à garder d’oppression pendant ce temps. Le 
conte dessusdit y vint à grand regret encorre , ce 
disüit-on , et à bien enuis ( avec peine ) ; car se sen- 
toit durement melTait et olTenseur en la maison: et 

s ' 

scaichant de vrai que, quelque dissimulation que le 
duc son oncle en fisl, pour non norrir discorde en 
sa maison et pour cuidier eslaindre le cas, si estoit-il 
enfroidy en corrage envers ly, et le véoit à regret, 
comme nature le devoit, plus tost tirer à son propre 
fils qu’à ly ; et par ainsi, la coulpe commise lui en- 
gendra bonté et reboulenient en soi-meisme; et à 
regret et à dur se trouva au lieu ; car n’y voyoit 
œil d’omme qui le regardas! , qu’il ne pensast que 
ce feust à charge et à note de son péchié. Du péchié 
ne veul parler ne faire mention , car il a esté 
ailleurs déclairé parla constrainte du cas ; mes re- 
viens cheoir à son venir à Hesdin, là où aucuns, 
mes peu , allèrent au-devant , car beaucop de cou- 
rages des nobles hommes s’estoient retrais d’en ar- 
rière de ly.Luy venu, alla veoir le duc son oncle, 
à tout le dueil de son frère. 5i lui fît le duc cbière 

accoustumée ; et parla et devisa avecques lui trois 
ou quatre jours durant, sans qu’il y ot mystère ne 
singulier personnage qui à conter face; si non que 
le duc lui parla' pour la contesse vetVe, et lui pria 
qu’il la voulsist traictier doucement et en raison , 
comme relainquiée de son frère aisné, dont il avoit 
eu les biens; et lui dist qu’onneur ne porroit soffrir 
qu’il la trailast mal. Si y tint le duc tellement la 
main pour elle , qu’il les mist d’accord sur le lieu ; 
et s’en retourna l’omme de la contesse vefve, tout 
conforté vers sa maitresse, et bien content, Le 
conte y demora quatre jours entiers; le cin- ^ 
quiesme il partist. Et est vrai que jà avoit eu lon- 
gue espace que ce conte , comme j’ai. dit, avoit es- 
longié la maison de son oncle, là où il avoit esté 
norry et eslevé ; et à cause de ce qu’il scavoit clè- 
rementque le comte de Cliarolois, son futur chiel 
et seigneur, lui voloit mal, à cesle cause s’estoit re- 
trait et fortifié du roy , pour en temps advenir y 
prendre garant contre ly ; et y quist toutes voies et 
moiens qu’il pot pour y avoir accout rance, et 
tant plus comme il sentoit bien que le roy n’a-^ 
moit point le comte de Charollois. Gestes manières 
de faire furent veues et congneues du duc et des* 
siens; et sans en faire grand semblant, furent bien 
notées ; et comme de tout temps par avant ce 
comte d’EstampeS' avoit eu sa pension à l’os tel bien 
paiée, au derrain, ce croy-je , il trouva son paie- 
ment froit, et conceuten lui-meismes que ce se 
faisoiltout voluntairement pour lui donner congié. 

Si vint a .point maintenant^ et en’ parla au duc son 
oncle, pour sçavoir qu’il en diroit ; et ce duc ly 
respondy : « Beau nepveu, je vousay fait du mieùlx 
» que j’ay peu quand vous vous estes tenu avec- 
» qucs moy;. et maintenant vous avez pension de 
>/ monseigneur le roy et estes à ly. Je ne puis pas à 
» tout furnir ; j’ai des grandes charges , et me con- 
» vient pourveoir en mon estât. — iMonseigneur, 

» à votre plesir, .ce dist le conte, je vous mercie 
» humblement de tous vos biens; il convient bien 
doncques que je face du rnieulx que. je porrai. » 
Et à peu de paroles après, le comte prist congié 
dû duc et s’en alla.- Au descendre du chastel, ainsy 
qu’on se vient tellefois divisant, dist à ungdes siens : 
«.Or cha , Besse , le fils m’a volu deshonorer, et le . 
» père me boute hors de sa maison^ qu’est-il de faire? 

)) aumoins me.convient-il vivre jusqu’à la mort? or, 
*)) yoise (qu’il aille) cpmme il peut , il ne peut aller 
» pis que mal»* Et parloit ainsy 'en homme mal 
content, comme il avdit bien cause; mès ce devoit 
estre de ly-rmeismes; car ly-meismes à sa male heure 
s’estoit brassé ce brassin, et n’en devoit à homme 
du monde donner le tort qu’à soi propre, procurer 
de son mal et d’autrui. Atant se partit de Hesdin, 
et^ prist son chemin vers le roi , bien aise de cecy, 
.et que la maison de. Bourgoigne en .estoit affoi- 
blie. > ‘ ‘ \ ‘ . : 


(,465) 


DE GEOEGES CHASTELLAIN. 


8l 


CHAPITRE CLXXIX. 


Comment, par la hantise des meschants, ce seigneur de Nevers est 
tumbé en tel inconvénient. 


■ î 

On dit que , ung inconvénient advenu , mille en 
ensieuvent. Après le mesehief adven u à ce prince 
tant noble de père et de mère^ comme d’avoir creu 
meschans gens ; de s’estre mis en leurs mains ; d’a- 
voir donné voie au Deable , en tentations énormes , 
lui a fait avoir charge et esclandre par toute cres- 
tienté; se devestir de sa haute famé et renommée 
acquise ; lui a fait perdre l’amour de ses prochains, 
et de ceux du monde seulement, dont se tenoit 
fort et paré ; lui a fait perdre le cuenr des hobles 
hommes , leur hantise et fréquentation, leurveue 
et regard s’il n’est en note ; lui a fait perdre la 
maison de sa norriture et quérir novelle. Et qui 
avoit mille causes en ly, et raisons par lesquelles 
il devoitestre serviteur etestable ami à la maison de 
sa norrice, s’est mis \j mesmes à l’inconvénient, 
comme de voloir enemisté au chief de sa gloire. 
Si me doute que ce qui en reste à avenir touchant 
ce, ne me soit cause encorre d’en escrire plus que 
je ne voudroie. 

CHAPITRE CLXXX. 


Commcut à re{jret l’aucteur fait mcnlion eu sou cscript du mesys du- 
dit seiçueur de Nevers. ^ 

\ 

» 

A GRAND pitié et regret toutevoies je contourne 
ma plume en ceste matère et à parler en charge 
d’ung si hault et noble prince, vaillant chevalier, 
chief de guerre, et lequel par ses haulx et renom- 
més fais avoit esté esleii à l’ordre du Toison- 
d’Or, comme un perle des chevaliers entre les au- 
tres. Et au derrain ce que je plains^ et qui esloit 
près de viel eage, est allé effacer et noircir tout ce 
que fist oneques de bien^ et muer saclère renom- 
mée en obscure, en cas encorre et encontre ceux 
dont premier devoil avoir porté la mort que de le 
souffrir à ung autre. Si m’est bien dur certc3 et 
amer eh cueur, quant les conséquences encorre de 
son vice avenu me contraignent que je amplie la 
matère par son propre pourchas , quant ly meis- 
mes, sciamment et tout de gré, donne matère de 
parler contre ly ; car quant tout cler est et sceu 
qu’il a pris l’eslonge de la maison son esleveresse , 
a pris escueil ailleurs en ses vieux .jours , et par 
forme d’énemisté*non desservie, fault bien dire 
’ donc, que ce il a fait à cause et à racine d’un d’aul- 
cun. 

El qu’il convient ou qu’il ait meffail en la mai- 
son, ou qu’on lui a irieflail, quelle de l’unit des 
deux n’a faute ? De melïiiit à lui, oncques n’en ot 
point, forshonneur, et toute prestance d’amour sur 
lousaulres, tant du fils comme du père j et si avant, 
qu’en France n’avoit prince du sang mieux entre- 
tenu que ly, tant en dons de terre et des biens 
comme de son estai entretenu mieux que aultre. 

El jusqu’à ce jour que l’accusation \ânt contre ly, 
le comte de Charolois ne se fioit en homme qui 
vesquit autant qu’en sa personne. Si appert clc- 
rement doncques, de meffait n’y avoit point de- 
vers ly , ne du père ne du fils , quant le père 
mesmes, pour lui garder son honneur, prisl argu 
et indignacion contre son fils pour ly, lui impu- 
tant que ce il meltoit avant par malvaises gens, à 
tort et sans cause ; et laquelle portance de, ce conte 
encontre ly , devint depuis niatère du plùs mal- 
vais Ions (jui oncques avoit esté entre le fils et le 
père, jà-soit ce que le père, en la parlln, trouva son 
fils véritable; et lui desplust bien du tant, pour 
son propre honneur; car trop'lui estoit prèsl’au- , 
tre. Au regard du melFait de ly, cela appert par la 
niatère en quoi nous sommes , et de quoi la décla- 
ration a esté faite, là où elle séoit; et appert en- 
corre que sans lui avoir donné congié de sa mai- 
son , il en a pris l’eslonge ; s’est estrangié de ly 
mesmes; n’est volu venir à l’umilité ne à la voie , 
d’amende;aquis(cherché) parti aultre part pour se- 
vengicr ; pour soi Ibrtifier en sa triste cause a perdu 

la pension et les bien faits de celui qui oncques ne la 
rompit à homme sans l’avoir forfaite , ne qui onc- 
ques ne chassa homme d’en arrière de ly, se à sa 
propre coulpe non , et encorre à tard et ennuis. Se 
doncques ce prince, père-famille , léal et ferme, a 
gardé et observé à toujours ceste constance envers 
sespetis serviteurs, chevaliers “et escuyers , et gens 
de tous ofilces , par plus forte raison la doit avoir 
gardée et parmaintenue envers son cousin-germain 
fils de son oncle , et fils à celle mesmes femme de 
son oncle laquelle il avoit eu espousée ; et n’est 
vray semblable, ne ne fait à croire, que se la cause y 
eust esté , si grande et si patènte comme elle y es- 
toit attainte , jamès envers si grand homme ^ et qui 
lui estoit de sang et de norritnre , nese feust mons- 
tré variable pour lui couper la broce en ses vieux 
jours. Vous en orrez des' aultres contes. cy après ; 
et là où la malère d’elle mesmes, se je ne me fains, 
me sera occasion d’en parler constraint. « 

CHAPITRE CLXXXI. 


Comment le duc de Bretagne envoya en Angleterre pour estro favorise 

et secorrq contre le roi Loy&. 


Or estoit-il le mois de septembre, et le roi es- 
toit encorre à Maunj de lez Rouen , mes sus son 
retour devers Ponlieu , lequel il lit brief ; et le duc 
se tenoit tout quoi à Hesdin, suraltendant la jour- 
née. Or est vrai que pendant tout ce temps icy que 
le roy alloit ainsi courant autour de Pontieu et 
de Roùah, allant et revenant^ visitoit les places 
sur les Boulenois, Crotoy, Rue, Saint- Walery, y 
menant la reyne , le duc de Bretagne^ comme 
avez oy , qui se sentit manascé et que le roi tendoit 
à lui faire guerre , aussy mist peine tant-dis à soi 
fortifier à l’éncontre. Et comme nul n’es volontiers 
outragié ne corru sus , souverainement les grands 
princes, envoya, ce dist-*on , en Angleterre pour y 
avoir entendement se besoing lui feist ; car les 
Angles mesmes, comme j’aytouchié, lui avoient an- 
nonciépour vrai que le roy les avoit requis en amisté 
pour estre contre ly et pour le defiaire aveucque$ 
aucuns autres. Si s’en esloit teu ce duc breton ^ jusr- 
ques à son point. Et envoya mesmes en Angleterre^ 
pour y trouver aide ; et y manda son vice-chance- 
lier , sur lequel et sur son message se fondera main-^ 

tenant une dure et difiîcile malère e tplus espineuse 
que chardons à manier, et poignant à tous lez; se 
frémis à l’encontre quant je la regarde, craignant 
que ma main povrement armee ne s’alfoiile au lou- 
cier. Or, avez oy que le roi scavoit bien comment 
ce vice-chancelier esloit’passé la mer , et comment 
' en la sou])peclion qu’il y prenoit, il désiroit bien 
aussi d’en venir à son dessus par ung autre J)Out, 
c’estoil de le pooir appréhender sur la mer en son 
retour, affin de savoir de lui quel traiclié ne alliance 
il y aroit faite entre les Angles et Bretons, car parce 
moyen y poroit remedier temprement et de heure, 
ce sanibloit, à telles emprises. Si dist-on et lientdu 
vraysemblable que ce duc de Bretagne scavoit 
bien que le roi tendoit à appréhender ^on vice- 
chancelier à son retour, et qu’il lui gardoit très 
njalvaise compaignie, si le tenoit. ^Si jurèrent 
Bretons, et lui aveucques, qu’on l’en garderoit 
l)ien et que maugré ly le ramenroient en Bretagne 
sain et sauf qui quile.voulsist veoir. Et de fait semist 
sus l’amiral de^ Bretagne à tant grand navire; et 
sain'et saul le ramenèrent à port là oii je le lesse ; 
mès ne sçay com tard ne com tost ; mes d’empei- 
chement ne trouva point. Ores, comme doneques 
le roi couvertement véoit à pooir appreheader 
cest homme , convenoit bien doneques que ce 
feist par mystère et qu’il dressast les voies et ma- 
, nières pour y parvenir, comme de ly mesmes et 
de propre teste il soubtilloit tout. Or est ainsy 
(jue, comme entre ces deux journées de my juillet 

el d’octobre, il alloitainsy vaucrant. comme dit est_, 
par diverses places , à Dieppe et ailleurs , et que les 
droites rumeurs entre le duc de Bretagne et ly n’ps' 
toient pas encorre toutes publiques, le roj misl 
sus secrètement une barge de quarante renies; et 
icelleaffustéeet garnie de bonnes gens de guerre la 
mist en la main du bastard de Reubenpré , capi- 
taine, qui estoit frère au seigneur de Reubenpré., 
nepveu au seigneur de Croj. De la commission d’i- 
cellui, ne de la charge à lui donnée, ne pour quoy 
faire, ce m’est encorre obscur à le narrer, car de fait 
aussy je l’ignore; mes de ce qu’il alloil singlant par 
mer, pour faire aucun exploit par samblant, ce est 
chose véritable , car tout se trouvera cy-après , là 
oii le fait venra en conte. 


CHAPITRE CLXXXII. 


CommeDt le duc prist advis avcucques ceulx de son conseil de ce qu’il 

auroit à faire en ceste guerre. s 

Je lesse doncques ce bastard. qui s’en va sin- 
glant par 'mer, à tout son entreprendre, et de 
quoy n’estoit novelles, fors entre le roy et le sei- 
gneur de Reubenpré aveucques peu d’autres , . et 
viens au duc de Bretagne, lequel marry dure- 
ment de ce que le roy le quéroit ainsy à deffaire 
et sans cause , prist avis et conseil sur ce aveuc- 

ques ses barons, pour savoir quelle chose lui séroit 
à faire sur cestui cas ; car se sentoit de bonne vq- 
lenté de se deffendre en g'ardant son droit. Si 
porta l’avis ainsy: qu’il seroit bien que le duc aver- 
list le roy par unes lettres de ce dont le rapport 
lui avoit esté fait; que le roy avoit quis et requis 
Angles contre ly pour le destruire , avecques au- 
cuns aultres du royaume, les plus puissants. Et di- 
soient Bretons, que cestes lettres au moins seroient 
au roy matère de le faire parler et de l’avuer ou 
de s’en parer. Se ne porroit-on faillir que par 
icelles n’atteig'nlst à l’embucement de son corraffe 
et de sa pensée tost ou tard; et après cela sceu 
conseil sur le tout. Cest avis feust tenu ; et fîst le 
duc ordonner les lettres ; mes ne scay par cui con- 
seil ; car il y avoit des ruineux termes dedens, et 
des articles de grande interprétacion ; non-obstant 
tüuttes voies, telles quelles, furent closes et signées 
et envoyées an roy, qui jà estoit retourné de Roan 
et s’estoit venu logier à Novion, emprès d’Abbe- 
ville. Lequel, quant les avoit veues et leues^ pensez 
que point n’estoit il son aise, ains troublé dure- 
rement et entrepris en oiieur pour la manière de 
l’escrire. Si lesmonstra au seigneur de Montauban, 
admirai deFrance, qui n’amoit point le duc son sei- 
gneur, ce disoit-on, pour ce qu’il sentoit bien et co- 
gnoissoit que le duc l’avoit à regret en son corrage 
(cœur) pour la mort de monseigneur Gilles de Bre- 
taigne, et craignoit fort que une fois le duc ne lui 
en lîst malvaise compagnie. Dont, pour soi fortifier 

du roy cstoit bien content de porter et maintenir sa 
querelle contre le duc, son seigneur naturel. Or, 
avint qu’en la novelleté de cesles lettres venues 
au roy, le premier jour ou le lendemain, le sei- 
gneur de Croy arriva à Novion et vint veoir le roi; 
et icellui venu, le roy, après un peu de devises 
légières , Jui alla monstrer les lettres du duc .de 
Jlretaigne ; et par manière de doléance , lui pria 
qu’il les lisist, ce que listle seigneur de Croy. Si 
mist peine à les interpréter sur le meilleur ploy; 
mès n’estoit en pooir d’homme d’en contenter le 
roy, ne qu’il les peust tourner en bien. Au partir 
de la messe ce dist le roi au seigneur de Croy : 
« Portez cestes lettres à beaux oncles, et lui montrez 
» le sens de Bretaigne ; si orrez qu’il en dira : je 
» pense que beaux oncles ne les eust en pièce en- 
» voyées pareilles. » Là print congié le seigneur de 
Croy, et revint vers son maistre à tout ses lettres ; 
et les vit le duc et les oyt; mès ne les interpréta 
point en telle aigreur, comme leroy les avoit pri- 
ses; car, à vrai dire, il ne donnoit pas le plus du 
tort au duc breton en son couvert courrage, ne au 
roy le plus du droit; car scavoit bien que le roi 
le surquéroit. Dont , par son propre cueur il jugea 
de l’aultrui; et arguoit en ly-mêmeque le duc de 
Bretaigne estoit un grand prince et puissant, et 
telles gens ennuis (avec peine) se lessent fouler, et 
encore en leur droit et honneur gardant. Et pour 
tant dissimula de ces lettres doucement, et en parla 
moins qu’il n’en pensoit. 

CHAPITRE CLXXXIll. 


> 

Cômcnenl le roy envoya le seif^neur de Montauban vers le duc , pour 

. , entendre s’il ne l’assisteroit pour faire guerre, 

* 

Ne clemora gaires après que le roy n’envoja le 
seigneur de Montauban devers Ij à Hesdin. Et 
comme cestes lettres le travailloient moult en cœur, 
vint faire taster au duc «son bel oncle, par le des- 
sus dit de Montauban , !se quant ce venroit à la 
guerre contre le duc Breton, il le serviroit et aide- 
roit à mettre àsubjection deue, veu que il luj avoit 
fait foj et hommage de le servir comme son sou- 
verain. Mes le duc, non legierieyen response , et 
non veuillant donner pié au roy de légièrement 
ernprendre guerre contre ceulx de son sang ne de 
ramener tribulation en ce royaulme, resp'ondit que le 
cas encore ne requéroit point pour soy déclarer si 
avant; et au regard du devoir , en quoy il estoit 
obligié envers le roi , à Taide de Dieu , il en sau- 
roit si bien faire en temps et en lieu , que Dieu 
ne homme ne lui en devroient rien demander. 
Mes, sll plaisoit au roy qu’il se mellast de l’ap- 
. paisement entre luy et le duc breton, il s’y acquit- 
teroit volontiers et y envoieroit aucuns de ses gens 
pour le mieulx l'aire ; car , comme j’ai dit, le duc 
à dur et à ennuis se leusl assenti jamès à movoir 

guerre ne à la soustenir encontre ses proisinés et 
propres parents , et mesmes en ce rojauliiie , sca-' 
chant bien que demain ou après, il lui en pen- 
doit autant devant l’œil, et que mesmes personnage 
se poroit faire contre \y par cas semblable j car 
congnoissoit assez de la nature du roy et de scs 
condicions; et pour tant ne volloit point donner 
pié au roy pour corrir sus aultruy , afin que aullrui 
ne luy donnasl pié aussi pour se former contre 
luy. Et en effect, pour querelle encorre qu’il voyoit 
entre le roy et le duc breton , jamès ne se feust ' 
mellé en ce débat pour occasion si légière. Se n’en 
pot le seigneur de Montauban tirer autre chose 
pour ceste fois ; et à tele response par List du duc 
et retourna vers le roy, qui gaire longuement ne 
s’en tendra à tant , ains délibéra bien d’en faire 
aultrement, et d’en faire semondre le duc, sous' 
obligation de foi faite; au moins poroit-il con- 
gnoistre par cela, ce disoit, l’obéissance de ly et' 
l’acquit de sa leaiilé envers ly, selon sa foi promise. 
El de fait y renvoia cely de Montauban arrière, 
soubs ceste forme de semonce; et ne taichoit à 
riens qu’à le bouter en guerre , ou au moins en • 
promesse de l’assister quand ce venroit à faire;, 
car sçavoit de vray, se une fois il eust eu le pié de 
confort de ce duc de Bourgoigne, et que la voix 
en feust allé par le royaume , le duc breton se fusL 
à cop humilié envers ly et submis à son plesir ; et 
tous autres en cas semblable en eussent eu fréur et 
cremeur. Dont , comme le roi béoil (tendoit) àcecy. 

et que le duc de Bourgoigne l’entendoit bien aussj, 
ly, par ung cou Ire quarre, contre pensoit la chose, et 
notoit bien que ung jour, comme il sentoitle roi 
variable, quand le duc de Bretagne seroit bien 
aveucques le roj et seroient bons amis ensamble, 
Icj duc de Bretagne qui auroit trouvé son ^ cousin 
de Bourg'oi^rne de lée^ier ^consentant en son des- 
truîre, de paiement samblable lui rendroitla cour- 
toisie , et à légier aussy se con*sentiroit à lui courir 
sus; et non moinsenferoientlesaullresduroyaiilme 
qui aroient receu ceste paie par son moyen. De 
ceste semonce et de la manière du faire; vint beau- 
coup en court de troiiblement entre les nobles , 
mesmes entre gens de tous estats ; et à ceste cause se 
commencèrent dévoler languages de la part, du 
roy, et à se descouvrir souspechons et murmures^ 
d’ung cosié et d’aultre, et qui toutes donnôient' 
mal vais espoir en fin et apparence, de butin , qui* 
n’y faillit^pôint./ ' 

CHAPITRE CLXXXIV. 


Comment le baron de Reubenprc se trouva à Gk>rkemme , où estoit le 

comte de Charollois. . ' 


Or est ainsy que, pendant ce temps que le roy et 
le duc estoient en ces termes pour la cause du duc 
breton^ le comte de Charolois s’estoit tenu tous-, 
jours à Gorkem ( Gorcum)^ en Hollande, là où il 
faisoit ouvrer ; et là tenoit son mainage tout quoy 
aveucques la comtesse. Si avint que le bastard de 
Reubenpré, dont est faite mention dessous, arriva 
ung jour à Herwyn atout sa barge ; et là venu , 
prist terre , luy meisme sans plus^ et les autres lessa 
en sa barge bien ordonnée. Comme doneques ce 
bastard avoit prins terre et bu une fois , dressa son 
chemin vers Gorkem tout de pié, là où estoit le 
comte de Charolois ; et venu à Gorkem , entra en 
une taverne , là où faintement et soubs aucune 
couleur d’estre des gens du comte', commencha 
à interroguer aux gens flu pays de Testât dudit 
conte et de sa manière du faire ; assavoir , quand 
il alloit par mer , en quelle sorte de nef il se met- 
toit,* ne s’il alloit fort ou à petite compaignie, 
ne devers le matin ou devers le vespre ; et touttes 
si telles questions mettoit avant , sans faire sem- 
blant de nulle chose ; et d’abondant encorre avoit 

ce hardeinenl en ly , (|ue d’aller veoir l’ouvrage 
du cliasleau là où esloienl le conlc et les clames ; 
et monta sur les murailles pour pourgetter la mer 
et le lieu de là entour. Comme doncques la ma- 
nière de son inlerrofjuer avoit semblé estran<re 
à aulcuns cpii l’avoient oy , et que aveucques ce 
il estoil congneu de plusieurs , et estoit monté 
au cbasteau visiter les murs , et n’avoit esté faire 
la révérence au conte ne à aultrui, fut dit au 
conte la souppechon cpi’on y prenoit , et que bon 
l’eroil entencli’e à ce bastard, dont les manières es- 
toient estranges^ et mesmes le bastard, sentant le 
vent de cécy , et que la murmure sur ly estoit ve- 
nue jusques au conte, prestement s’alla mettre en 
francise de l’église, sans eucorre que le conte ne 
autre de par ly , feissent samblant de lui attoucier 
ne de dire riens, se non quand on se percutmesmede 
sa peur et de sa l'etraite en l’église , qui donnoit 
à entendre qu’en ly devoit avoir aucune cou- 
verte malvaiseté. Le conte à priemes lelist prendre 
alors cl mettre en prison , et par sa propre cause 
mcismes de la peur qu’il avoit prise^ et sur quoy se 
fondoit le souppechon raisonnable avec les lan- 
guagcs précédents. A l’interrcfgalion première 
qu’on lui fist, et là où estoient commis à ce 
aulcuns grands seigneurs, il varia et dist l’une des 
fois qu’il s’en venoit d’Escosse , ou qu’il y volôit 
aller ; il dist qu’il s’en alloil veoir la dame de Mont- 
fort, fille au seigneur de Croy qui demoroit en 
Hollande, et que là le seigneur de Reubenpré , 

son Ircre , l’avoil onvojé comme à sa cousine ger- 
maine |>our la visiter; cl varioit et changeoil propos 
jliversement ; par qnoy la note y estoit toute clerc, 
qu’il y avoit du mal. Comme doneques ccsle voix 
corroil par tout que ung homme y avoit pris à 
Gorkem , qui estoit venu espicr le comte de Cha- 
rolois, ce propre soir en vindrent les nouvelles à 
Ilerwine, là où gisoienl les autres, attendants le 
haslard ; lesquels , avertis de ce vent, prestement 
fuirent qui mieux mieux , et à la plus grant peur 
qu’ils eurent oneques , abandonnèrent barge et 
tout ce qui estoit dedans , et se sauvèrent ; et fit le 
comte appréhender la barge et les biens, et y 
commist garde par manière d’arrest. Prestement 
donc(jues ceste prise du haslard se divulgua par- 
tout ; et comme la manière de son venir là et en 
tel arroy, souppebonneux le peuple partou t, qui sça- 
voil bien que le roy bcoit durement le comte, en 
l’instant imputèrent le cas au roy , et conjecturè- 
rent qu’il avoit envoyé ce bastard icy pour prendre 
le conte ou pour le tuer ; car n’y avoit autre ap- 
parence ne autre matère surquoy on peust fonder 
souppeebon que sur ceste. Et pour tant infinies 
murmures et rumeurs populaires se levèrent à to.us 
lez ; les ungs commencèrent à maudire le roi , les 
autres à le blasmer et à en dire maulx infinis; les 
tiers à lui reprocher les biens et honneurs que le 
duc luy avoit fait, cl mesmes àses paysà tout efibrt; 
autres disoient que de France oneques ne leur 
vint bien , et què tout estoit malvaiseté et Iraby- 

son entre eux devers la maison de Bourgoigne , 
et que les exemples encorre et les cas advenus en 
estoient de fresche mémoire ; et disoit chacun sa 
chacune. Et cstoit merveilles d’oir les langages du 
peuple, à cause de celle prise, el de quoi on loua 
liaullement Dieu , que l’emprise n’esloit sorlie à 
son elFcct ; car cstoit ledit conte forment amé de 
chacun , et de tous les pays^ qui metloient sur lui 
grande attente. Touttevoies n’estoit pas atlainte 
encorre cesle besoigne à son vif; et posé ores que 
la renommée corroit Iclle sur le roy , et que le 
peuple l’avoil espandue telle par les diverses villes, 
se n’estoit-ce pas vérité atlainle pour y tenir ar- 
rest, mès imputation souj)pechonneuse, fondée en 
appiirence. Et ce qui beaucoup y aidoit, c’estoitque 
le hastard , conduiscur de cesle barge, estoit ung 
homme de mauvais nom el de légier conseil en 
malfaire ; et pour tant, l’ung joinct aveucques l’au- 
tre, la note y estoit d’autant plus grande. Et ne sca- 
voit nul homme autre chose penser ne imaginer que 
ce ne feust sur la personne de ce jeune prince , 
dont la pité eust esté extrême ; et luy-mesmes ne 
scavoit maintenir autrement. Pour l’honneur tou- 
tevoies et révérence de son père le duc , qui cstoit 
le seigneur du pajs, el sans qui il ne voloit riens 
faire en ceste niatère ne en autre, ne le mettre 
en gehenne ne torture sans l’en avoir premier 
averti, tant seulement l’examina de parollcs, et lui 
tira du ventre ce que pot par bel , qui fondam- 
ment plora, ce me dist-on , au dist conte , en lui 

contant son cas, et ne se voultrevéler à nullui de son 
parfond secret qu’à sa persone. Se le lessa à tant , 
et le fist etroitement garder en ung chàsteàu, pour 
en avoir bon, compte, quand il seroit temps et 

heure. 

> 


CHAPITRE CLXXXV. 

« 

% 

Comment messîre Olivier de la Marche fut envoyé par le dît comte 
vers le duc son père, pour sçavoir qu’il auroit à faire dudit bastard. 


Or, délibéra le comte d’envoyer vers son père 
le duc pour ceste matière,' et de l’en avertir ains 
tost que tard^ affin d’en scavoir faire à l’expédient 
du cas; car lui touchoit à sa vie , ce lui sam- 
bloit , et à l’ame et au corps. Si ne sçavoit à qui 
mieux s’en conseiller qu’à sa seule personne. Si 
ordonna à Olivier de la Marche ceste commis- 
sion , homme bien enparlé , et tout propre à ce 
faire. Et vint icelui Olivier à Hesdin , et parla au 
duc, lequel s’esbahissoit du cas, et le pesa beau- 
coup ; car le sentoit de malvais elfect. Comme 
toutefois il lui touchoit au cueur, . comme de son 
seul fils , lui fit briève deslivrance , et manda à 
son fils , par ledit Olivier mesme, qu’il feist in- 
terroguer et mectre en question appertenament 
ledit bastard ; et qu’après , selonc ce qu’il y trou- 
veroit , il en feist à l’ordonnance des lojs et cos- 

lûmes du pays de Hollande , lequel est un pays de 
justice , et bien scachant user sur tels cas et 
samblables, touchant la mer; etvoloitque ainsi 
en feist , sans y dilTérer riens. A tout ceste res- 
ponce , partit Olivier de Ilesdin ; et retourné de- 
vers son maislre , lui distee que le duc lui manda 
par ly ; et en fut le conte bien joyeux; mes sy y 
alla-il encorre à g^rand sens longuement et à froi- 
deur, aflin qu’en temps à venir, se brouillis en pooit 
sourdre, qu’on ne lui peust imputer que rien on 
lui eust fait dire par force de tourments ; et ainsi, 
par regard qu’il avoit au lignage dont il estoit et 
à qui il appartenoit, il se voull conduire par sens 
et bon avis , pour tant plus embellir sa cause ; et 
ainsi fist-il. Or estoit la court toute pleine de ce 
bastard pris; et se scignoient gens et s’csmerveil- 
loient de son entreprise , et plus encorre de la voix 
qui en corroit sur léroy, ne dont lui pooit procéder 
tel corrage (dessein) encontre le conte, qui oneques 
mal ne lui list. Sien ot des languages levés etretour- 
nés en divers ploy ; et ramenoit-on en conte Phi- 
lippe de Savoie , pris aussi et mené en la voie es- 
trangement. Fut relevée aussi et refrescie, comme 
du jour devant, lamortdu duc Jehan, et la manière 
de son attraire; et maintes autres choses furent 
dites et relevées à ceste cause par chacun jour, 
en autrui charge , et par espécial au seigneur de 
Groy , pour ce que le seigneur de lleubenpré es- 
toit son nepveu , fils de sa sœur , et lequel de Reu- 
benpré estoit cely qui avoit mis en oeuvre son 

frère bastard de par le roy , comme le bastard 
propre l avoit confessé. Ainsi doncqiies, comme 
vrai est que le seigneur de Croy se sentoit indigne 
à mort du comte de Cliarollois, et qua cesle 
cause il s’estoit fortifié du roy pour le temps futur, 
lequel roy aussi liéoit mortellement le comte et ne 
s’en pooit taire , fut argué encontre cely de Croy , 
en lui ruant sur le dos , que vraisemblable estoit ^ . 
qu’il en devoit ou pooit scavoir je ne scay quoi, 
quant mesmes son propre nepveu conduisoit 
ceste œuvre. Et me semble à moi^ que ly mesmes 
le seigneur de, Croy , quand il en eust esté le plus 
innocent du monde, si en devoit-il avoir ceste 
mesme paour par-devers ly, et en faire les propres 
arguments du peuple, que je récite en son con- 
traire , car la note y estoit trop évidente contre ly . 
Aussi , cy après en ensievra chose, parquoi tou- 
chant ly en ce cas il en faudra plus avant escrire. 

En ce temps, ou mois de septembre , inorut le 
seigneur de Touteville, capitaine du Mont Sainct- 
Michiel , le plus rice homme d’argent contant , 
ce disoit on , du royaume de France , et le quel de . 
Touteville, leroy Loys^ à l’entrée de son règne, 
avoit constitué grand séneschal de Normandie et 
gouverneur de Rouen, qui, par avant, avoit esté 
messire Pierre de Brezzé, du temps du roi Charlesj ‘ 
auquel messire Pierre, revenu en grâce arrière du 
roi Loys, le roy lui ordonna son office, etleres- 
tablit en tout. Toute fois fust-il dit alors que le 
seigneur de Croy euslvolu avoir l’estât et l’office 

du mort. Leroylesluioffroit; carledit de Croy estoit 
pour celle heure devers le roy quand les nouvelles en 
vindrent; et mesmes ledit de Croy le me dist à moi ; 
mèSilyp^*^^^*^^^ ami a peu de coust, et de ce 

point ne lui estoit séant , ce lui sambloit, et hors 
de sa marche , le refusa , et dit : « Seigneur , il 
» sera trop mieulx employé à monseigneur de 
» Mallevrier qu’à moi ; vous n’y poez meilleur 
» commettre que ly , qui y estamé et congneu , et 
» en a eslevé le premier nom ; c’est ung noble 
» chevalier, et vault beaucoup de biens. » Et en ef- 
fect pria pour lui , ce me dist ly ; et ainsy le 
reçut cely qui l’avoit esté premier, et dont Rouan 
et toute Normandie firent grant joie. Si dis 
ceci pour donner à l’entendement que tout ce que 
ce seigneur de Croy voloit avoir ne demander 
du roi , tout luy estoit accordé et consenti sans 
refus nessun(aucun);mesmes ledit de Croy s en estoit 
devisé autrefois si avant, du propre temps que les 
terres sur Somme estoient nouvellement rendues , 
que s’il eust volu eslre gouverneur de Picardie et 
de toutes les terres rachattées jusques à Rains et 
à la rivière d’Oise, il l’eust esté de par le roy; et, 
qui plus est , gouvernant de Normandie , de la 
mesme part que le roi avoit donnée au comte de 
Charollois. Dont la cause pourquoi le roi ce fit , 
ne à quelle fin, j’en lesse à Dieu le jugement plus- 
tost qu’à homme. 

CHAPITRE CLXXXVI. 

* * ' 

• I 

* i • 

Comment, après que le roi sçut la prise dudit bastard, U demonstroit ' 
cstremarrjr, et comment il en fîst faire. , . • 

t 

Or vindrent novelles au roy que le bastard de 
Reubenpré estoit pris, et que le comte dé Cha- 
rollois le tenoit en ses dangiers à Gorkem^ Si 
ne scais quel semblant il en fist ne qu’il en dist,. si- 
non, parce qu’il en ensievi après, il sambloit qu’il 
‘ n’en fust pas bien aise ; ne plus avant je ne le 
charge. Mes le seigneur de Reubenpré , capitaine 
du Crotoy, et qui avoit envoyé son frère en ceste 
commission, icellui se trouva durement perplex 
de ces nouvelles, et tant pour la vie de son frère, 
dont il faisoit grant doute , comme de la mal- 
vaise accusation qui en povoit tourner sur ly et 
sur les siens ; car quiconque s’en vouldroit parer, 
ce pensoit , quand ce viendroit à l’estraindre , ly 
nécessairement demorroit en la fange, pour ce 
qu’il avoit mis son frère en œuvre. Comme donc- 
ques le roy estoit enventé de cecy ; et qui bien 
eust voslu estre autrement la chose, la pesa beau- 
coup ; mès pour ce qu’il avoit tiltre- comme 
avez oy, d’espier sur la mer le retour du vice chan- 
celier de Bretagne, sainement certes se reposa sur 
cestui tülre, n onaccontant à autre ymagination^ 

ljue homme y pooit preucire; car cestiii-là lui es- 
toitsouflisant assez et raisonnable, ce sambloit, pour 
l’excuser ailleurs; et par ainsi n’en fist point de 
lait pour celle heure. Mès le seigneur de Man- 
tauban, admirai de France, en escrivi unes lettres 
au seigneur de Croy , par lesquelles il lui pria, 
pour toute paix nourrir, et pour faire eslaindre 
et cesser diverses murmures qui couroient, qu’il 
voulsist labourer en cecy que tout l'eust estaint, et 
le bastard mis à deslivre. Dont, sitost que celluy de 
Croy avoit leu ses lettres à peine à demi, les ren- 
dit au porteur , et lui dist ; <* Mon ami , rapporte 
» tes lettres à ton maistre , et lui dis que je ne 
» m’en inellerai-jà. Qui la brasse, si le boive. Bien 
» leur en conviengne. » Et lui rendy les lettres 
bien despitement et bien honteux , et non sans 
cause; car réalement, quoiqu’il feust de la vé- 
rité, nul ne maintint aultrement, fors que ceste 
emprise fust faite pour la personne du conte, 
tant par les paroles du roy mesmes , de par-de- 
vant dites , comme parce que l’œuvre en estoit 
entreprise par le llnage de Croy; et mesmes le 
seigneur de Croy notoit bien que la cause y estoit. 

CHAPITRE GLXXXVII. 


Comment le seigneur de Bièvre estoit perplex de ceste prinse, et com- 
ment le roi faignit non congnoistre ce bastard. 

Le seigneur de Byèvre , jeune frère au sire de 
Reubenpré estoit à court pour ceste heure , qui . 
à l’autre lez estoit durement perplex de ce cas , 
et’en fondoit en annui ; et à moi en fit des devises 
à larmoyants yeulx, parexpétilionde conseil; mau- 
dissoit la vie du bastard , et l’eure qu’oneques avoit 
esté nez; plaignoit durement que son chief et son 
frère estoit entré en ceste orrible malvaise follie , 
et encontre l’ostel mesme là où les siens et ly 
avoient pris l’honneur et les biens qu’avoient ; et 
mesmes le seigneur de Reubenpéé avoit esté jus- 
qu’à ce jour chambrelent du duc en ordonnance ; 
norry aveucquesly et en sa maison^ enfant; y avoit 
eu crédence et honnenr en guerre et en paix ; 
homme féodal du duc , jusques au jour de la ren- 
dicion des terres, n’y avoit que ung an; mes de- 
puis le roi l’avoit accueilli et attrait à soi par 
singulier regard qu’il y avoit , et en complacence 
aussi au seigneur de Croy , dont il estoit nepveu ; 
car, à vrai dire, ilsembloit droitement l’homme 
pour’faire un cop périlleux; et autrefois le roi , 
du temps qu’il estoit dauphin , encorre l’avoit dé- 


Digitized by Google 



lo4 CHnONIQüB (»46S) 

livré de grant dangier en Gand , là où il l’alla 
querre en personne, lui estant banny du royaume, 
et le restitua en pies , contraire la haulteur de son 
père, le roi Charles, et la sentence du parlement. 
Si s’en tenoit obligié à ly tant plus ledit de Reu- 
benpré, et le roy aussi tant plus fiable de ly de 
secrète chose. Et en effect, quant ce vint qu’on par- 
loit devant le roi de ce bastard et de la charge 
qu’on lui donnoit, le roi respondi baudement , 
et si dist : « Ne scay qui est ce bastard , ne qu’on 
» en veult dire : il n’est pas à moi. Je ne le vis 
» oncques , ne oncques ne parlai à ly. Si ne scay 
» qu’il a em pris, ne à qui charge, et qui l’a mis en 
» œuvre; si s’enpare à moi, n’en compète riens. » 
Et en telles paroles s’en désarma le roy, ce di- 
soit-on, en la novelleté du cas, quoiqu’on après il 
en tint tout autres termes , et qui seront mis en 
conte. 


CHAPITRE CLXXXVIII. 


Comment on conseilloit an duc toi retirer pins avant en ses pays , pour 
les langaiges qui conrroient. 

Le duc artéement se maintenoit tousjours en 
son commun pas ; et pour brouillis ne pour chose 
qu’il véist ne oyst ne chà ne là, ne se desmut 
oncques en rien. Tousjours se tenoit en ung viel 
train et en constance de cueur ; ne de diversité de 

choses eslranges que vcoit à l’œil, ne s’espouven- 
toit ; ne en aniisté de parolles ne de promesses 
d’autrui, ne mettoit fiance ; sauve que assez de 
fois on lui dist que sens ferolt de soi retraire plus 
parfond en ses pays , et que le séjourner là ne 
lui esloit point nécessaire ; car moult courroient 
estranges languages et divers , et qui estoient de 
malvaise note. Si croy bien que le duc l’entendoit 
bien, et le notoil assez ; mès soi confiant de Dieu 
et de son bon léal vouloir , disoit tousjours qu’il 
parattendroit la journée , et encorre quinze jours 
oullre , en l’honneur et faveur du roy, pour lui en 
donner tout#on soul .Et de fait, pour avanchier ceulx 
qui devroient venir de la part du roi Eduard , 
ou au moins pour scavoir quel espoir on poroit de 
la journée promise , envoya ung Henriet , che- 
vaucheur, à Calais , et de là outre la mer en An- 
gleterre, afin d’avoir certaineté aulcune du fait ou 
du failly. Lequel Henriet, pendant qu’il estoit en 
Angleterre, et que là on le tenoit sans deslivrance, 
y demora ung mois allant et venant , et passa la 
journée non tenue, et quinze jours encorre outre, 
en admiracion de chascun, qu’on n’en aprist nulles 
novelles, combien que, tout ainsi qu’il en avint, 
tout ainsi en avoit esté jugié que riens ne s’en 
feroit,elque jà Angloisn’y tentoient journée; car ne 
véoit-on point que possible feust de atraire les 
deux rois en concorde sur l’intencion de chascun ; 
car l’ung voloit avoir pays et provinces pour sa 
part droituriére ; et l’aultre ne voloit ne n’eu eust 

osé rendre ung pié pour la criée du monde. Mesmes 
estoit hlasnié encorre et noté des léaux Franchois 
qui les avoient aidiésà conquerre, de ce qu’il cliau- 
dioit tant les Anglès d’avoir paix à eux, et qu’il 
en quéroit si fort l’amour; et lui dist le grand 
séneschalde Normandie, messire Pierre de Brezzé : 
« Sire, ce dist-il , volez-vous estre bien amé des 
« Francbois, vos subjets et vassaux, ne quérez 
» nulle ainisté aux Angles ; car d’autant que vous 
» J querrez amour, vous serez hay des Franchois. 

» Faites-vous amer des princes de vostre royaume; 
» vos parents et subgès , et tout le monde ne vous 
» pora nuire , ne Anglès ne autres, l^à gist vostre 
» salut , et là gist l’amour et l’amisté que vous 
» de vez quérir. » Ces languages icy se dirent à No- 
vion , par ledit seigneur , qui mesmes les me ra- 
conta ; et les ramaine en conte comme qui bien 
y servent. Et par ainsi, se le roy lendoit à venir à 
paix aveucques les Anglès, felle ceur ne lui por- 
toit à vololr rendre terres ne pays ; si enlendoit- 
il , et ainsy le disoit-on^ qu’il y pensoit venir par 
force d’argent , et par en donner clià et là en 
multitude de nombre; et s’en estoit assez desclairé 
par ce parti. Ifenriet doneques, revenu à Ilesdin, 
ne rapporta riens de bien, fors que tout estoit 
rompu , journée et promesse , riens ne s’en ten- 
droit. Anglès n’y voloient venir pour trois 
causes : la première si estoit , pour ce que Philippe 
de Savoie avoit esté pris sur la parole et seurté du 
roy et tenu en dangier de son corps, qui leur es- 

toit cas de malvais espoir. La seconde si estoit , 
que novelles esloient^ venues en Angleterre, que 
le roi pareillement avoit fait contendre sur la per- 
sonne du comte de Charollois, par estrange en- 
treprise.^ La tierce si estoit fondée sur le mariage 
du roi Ednard, aveucques la fille du seigneur 
de la Rivière , qui , à celle heure , estoit sur ses 
nopces faire , et sur la solempnilé de sa feste. Et 
pourtant prièrent Anglès au duc de Bourgogne, 
qu’on les leiiist pour excusés devers \y. Au sur- 
plus, il pourveroit à l’expédient du plus faisable. 


CHAPITRE CLXXXIX. 

» 

Comment il s’ourdit ung broulis en CastilUc , et comment le roi constitua 

• • 

le comte de Nevers Ucutenant-gcne'ral en Pic^rcUc. 

« • 

QuAWDleroysceut cestes novelles, il s’en contint 
au mieux qu’il peult ; mès disoit bien que Anglès 
l’avoient mené en main et fait à croire mons et 
vaulx; de quoi l’avoient abusé et non tenu cop- 
vent (promesse). Et mesmes sembloit voloir dire 
que le duc^ son bel oncle , avoit joué ce person- 
nage aussi devers lesdits Anglès; et feroit tant que, 
s’il luy devoit couster un miUion d’or pour distri- 
buer çà et là^ si aroit-il accord aveucques eux, et 
y laboureroit. Et en devoloit son corrage (dessein) 
en ceste matière ,si publiquement , que le recort 
aussy eu fut faict tout tel de sa personne, en publicq 
et ailleurs. 

I 

En ce mésmes pendant, sourdy ung grant 
brouillis en Castille: car aulcuns nobles du royau- 
me se divisèrent encontre le roy Henry , 
cely qui s’estoit entreveu aveucques le roy de 
France Lbys , Tannée devant; et enprindrent lès- 
dils nobles Castillans , de prendre ledit roy , leur 
seigneur , pour aucunes grandes causes et tillres 
légitimes, ce maintenoient, contraires en partie de 
la foy crestienneV partie aussi à toute la chose po- 
blicque du royaume. Si en furent si près et si 
aigres en Tesploit, que se ledit roy Henry ne Teust 
gaingnié à force d’ungt jeune (petit cheval ) sur le- 
quel il monta , et lequel il fit corrir à désespéré , 
il estoit attaint. Et fust cliief de ceste emprise , le 
marquis de ... 2. 

Si en sburdy guerre et tribulation entre ledit 
roy et ses nobles; et y voloient dire aulcuns que le 
roi Loys de France avoit. machiné ceste insurrec- 
tion du marquis encontre son souverain seigneur, 
le roy castillan; et à tant jém’en tais, jusques à ce que 
occasion vendra à Taventure' <ibn parler ailleurs, 
se la matère le requiert. Or estoit le roi fètourné 
à Abbeville, alors que les* *novelles estoient ve- 
nues des Anglès défaülants à leür jour; et là pour- 
véit sur ses affaires , éspéçialement sur lés mar- 
ches de deçà Tlsle^ de France, là où gisdit le fort 
de son soing.' Et àvoit jà par tous les lieux enclavés 


, 1 . Henry IV, dit Timpuissaut. 

* - ■* ' 4 ■ 

2. Lacune dans le manuscrit. 11 s’agit de Pacheco, mar- 
quis de Villena.' « 

dedans les pays du duc , quis moyens et novelles 
voies de les mettre et avoir à ly à sa disposition 
totale, feust à paix feust à guerre -, et sambloit par 
■cela que il ce feist à aulcune couverte intention 
soupeçonnable pour le temps futur. Etestoient ces 
villes Cambray, tout en cliief, Teroine, Criève- 
queur, Arleu, et qui ne sont et ne pevent riens 
contre les pays du duc , sinon rnovoir noise et 
mesmes demorer en la raque (fosse). Dont, et pour 
encorre pourveoir plus avant en ceci, et que les 
marches de deçà Paris jusques au pays d’Artois 
peussént avoir àqui retraire, lui retorné en France, 
de là la Loire ou ailleurs, constitua et fit publier à 
Amiens, à Tournay,à Cambray, le conte d’Es- 
tampes, nouvellement conte de Nevers, lieute- 
nant et capitaine souverain de Picardie, et de tout 
ce qui estoit appertenant à sa couronne de par 
de chà; et voloit etmandoit que tout le monde lui 
obéist et portast honneur et faveur, comme à sa per- 
sonne. De quoi touttevoies il faisoit auculnement 
parler sur lui^ parce qu’il sambloit qu’il le feist 
par argu encontre la maison de Bourgoigne, sa 
léale servitresse, et espécialement contre le conte 
de Charollois, lequel n’avoil cause de amer ledit 
de Nevers, ce scavoit bien. Et non moins aussy s’en 
fist blasmer cely de Nevers, quand il prist telles 
pointes en son vieil eage, à l’encontre du fleuron 
de son honneur , dont il tenoit ce qu’il avoit de 
clarté. Si en fut parlé plus que assez de cela et 
aultre chose. Le duc de Bourbon , nepveu du duc, 
qui encorre se tenoit à Tlesdin , estoit venu devers 

le roy , aussy en Aljbevllle ; et là se tint huit ou 
dix jours, qu’oncqiies n’osa hougier pour venir 
veoir son oncle à Ilesdin, ne la ducesse sa mère; 
car avoit le roy yinagination souppechonneuse en 
ceste venue^ et amast mieiilx que la visitation ne 
s’en feit point. Si s’en contint ledit de Bourbon , 
le plus bel que pot; et se scavoit-on bien à Hesdin 
en quels termes il en estoit , et qu’il n’osoil venir 
là où volenliers seroit veu ; et par ainsi on lui en 
lessa faire à son bel, et n’en fist-on aullre estime. 
Or, avint que ung noble escuier, nommé Philippe 
de Bourbon , fils jouvenor à messire Jean de Bour- 
bon, seigneur d’Esclurières , du sang royal, estoit 
en pourcbas d’avoir par mariage la fille du sei- 
gneur de Dours, seule héritière ; et avoit assez l’a- 
grément de elle et de ses amis ; ettenoitle duc for- 
ment la main avecques ly, et y avoit grand cœur; 
car valoit beaucoup ledit escuyer, et le duc l’a- 
voil longuemént amé. Or est vrai que le seigneur 
de rille-Adam,provosl de Paris, pourchassoit aigre- 
ment ce mesmes mariage devers le roy pour son 
fils aisné; et tendoit cestuide l’Ille-Adam à emporter 
ceste damoiselle, par l’aide du roy, pour ce que les 
seigneuries et les terres principales d’elle gisoient 
en Amiennois dessoubs le roy, et là oùle duc main- 
tenant n’avoit que cognoistre. Mes le duc, voyant 
qu’il avoit le corps d’elle , dernorant en sa ville 
d’Arras, là où elle s’estoit venue retraire, hors de la 
main du roi, fit moins d’estime des terres où quelles 
gisoient; et lui sambloit bien que , veu la bonté 
d’elle et des amis , il en aroit aussitost la part de 

son gré que nul autre, et des terres ne fit foree, car 
les terres ne porroient estre appréhendées par 
mariage, qui n’aroit la personne. Or avoit envoyé 
jà une fois par avant devers le roi, luy estant en- 
corre à Novion, ung gentilhomme nommé Jehan 
de Moet, pour ceste matère, aflin qu’il lui pleusl 
soi départir de ce mariage pour le seigneur de 
rile-Adam, et soi condescendre à ce que du gré 
de lui, Philippe de Bourbon peust avoir la damoi- 
selle avecques l’éritage à lui appartenant; et lui 
avoit fait requerre très instamment par ledit de 
Moet, qu’en faveur de lui, lui voulsist accorder sa 
requeste; mes ledit Moet n’y procura riens; et n’y 
estoitla requeste du duc, fors que pour nient répu- 
tée touchant cecy. Ains se contint le roi ferme, 
toujours pour le seigneur de l’Ille-Adam, et donna 
assez à congnoistre audit de Moet que , par haine 
qu’il avoit à l’encontre du comte de Charollois, 
son beau-frère , il contraria à cestui Philippe de 
Bourbon , disant : « Je connois bien Bourbon , et 
w il est à beau-frère de Charollois; je l’ai vu tirer 
U souvent de l’arc aveucquesly, et si est de sa ligne. 
» Bien , bien , beaux oncles et moi nous en fe- 
» rons bien. » Si ne pot oneques obtenir aultre 
chose. L’escuier là tramis s’en estoit revenu 
vers le duc atout riens avoir fait. Si en mordit le 
duc ses lèvres, et le prit à aigre, disant : « Je crois 
>> que oneques homme n’a esté tant deceu de belles 
« paroles comme j’ai esté , et à qui on feist moins 
» par effect comme on a faict pour moi. On me 

» promet mous et vaulx de faire pour moi, et ' 
» riens du monde n’en ensieult. Oncques de chose 
» que je requisissc au roi, ne à Paris ne ailleurs, ne 
» m’a esté accordée encorre une seule ; je me doi 
» bien fier de f^rand chose en ly. Or voist ( aille ) 

» comme il peult, et je m’en passerai au mieulx que 
» jà porrai ». Or, est vérité aussi que le duc avoit 
je aulcunes difficultés pendans en question entre le 
roy et ly, touchant en clamères de terres et de sei- 
gneuries, et autres matières, desquelles le roy mort 
et ly avoient esté en appointementensamble, passé 
par son grand conseil bien et authentiquement; 
et maintenant le roy Loys les avoit rompues et 
annullées de tous points , et par quoi il convenoit 
que le duc arrière feust en nouvel pourchas de- 
vers ly; et lui en tinst-on durs et estrois termes plus 
qu’oncqueson n’avoit fait du temps du roy Char- 
les. Et en effet, longuement l’avoit-on tenu en 
refus et en suspense de riens faire pour ly; car 
requéroit que le roy voulsist lessier et différer 
cestes altercations durant la vie de ly et de son 
fils. Mès le roy ne se voult oncques accorder à 
l’avis du fils^ si non tant seulement à sa vie seule; et 
tenoit à cela l’estril (débat) entre eulx deux et le 
fort de leur question ; car le duc quéroit autant à 
pourveoir de son fils comme de ly-mesmes, et 
le roy tout le contraire. 




Dlgiîb«i by Google 


(t465) DE GEORGES CtrASTELLAIlî; Il3 



CHAPITRE CXC. , , 


Comment messire Glande de Tonloingnon fut envoyé' devers le roi , 

pour le mariage de Philippe de Bourbon. 

* 

* S 

Or , devez entendre que cestes péticions du duc 
pendantes encorre en refus devers le»roy, n’es- 
toient nullesnovelles encore du bastard de Reuben- 
pré ne de sa prise , et n’y avoit point matère alors 
par quoi il sembloit qu’on peust estre constraint de 
requerre riens au duc aussi de la part du roy. Si 
avint que, comme plusieurs à l’entour du roy et 
ailleurs estoient perplexes de ceste prise du bastard, 
et doutoient que grief et esclandre n’en ensievis 
encontre aulcuns, fut avisé que, comme le duc 
avoit longuement fait poursievir aulcunes reques-' 
tes devers le roy , et de quoi on lui avoit fait long 
refus et dangier , maintenant pour une attraiance 
et pour servir à semblable recoeuvre , le roy ac- 
corda au seigneur de Lanoy, nepveu du seigneur 
de Croy , touttes les péticions du duc , - montrant 
en ce , que il pensoit à venir par ce à chou pour 
chou, et au mesmes par le semblable; et voloit 
faire ce sthonneur au seigneur de Lanoy plus qu’à 
aultre , affin que le merchiment en redohdast en 
ly, qui avoit en dangier de mort son linage. Or 
pleut au duc renvoyer arrière la seconde fois de- ' 

vers le roy pour ce mariage de Philippe de Bour- 
bon, à qui il avoit le cœurj et ce fait, il envoya 
ung notable, sage chevalier, messire Glaude de 
l'oulongeon, nouvellement revenu de Romme , 
lequel à l’introduction de son maistre , parla au 
roy , et lui fist requeste arrière de ce mariage , 
qui en clFect et finablement , après quatre ou cinq 
jours là demorant, n’y fît que le premier ; sauve 
que le roy lui dist qu’il en feroit bien aveucques 
beaux oncles , et qu’il le iroit veoir en la sep- 
maine en sa ville de Hesdin. Or, y avoil-il pour 
ce temps d’adoncques devers le roy, le seigneur de 
Lanoy arrière de par le duc , et le seigneur de 
Moreul, à toute leur charge à part; et ignoroient 
quel chose povoit estre venu làire ce chevalier de 
Toulongeon; et en avoient assez merveille et mal 
en la teste, et par espécial celluy de Lannoy ; car 
craignoit fort qu’il ne venist pour quelque chose 
secrète , et de quoi on se defîiast de ly , parce 
qu’il s’estoit bien pcrceii , depuis la prise du bas- 
lard, qu’il cori'oit des languages beaucoup sur les 
Croyois, et que le duc portoit couvertement des 
gorgues et des remors. Si doutoit que cestui-ci ne 
venist au travers de ly et des siens ; ce que point 
ne fit ; mès bien oyt bouces parler diversement , 
et vit des personnages qui mal lui revenoient, 
comme demander le seigneur de Lannoy dedans 
la chambre du roi, et le sire de Moreul démo- 
rant dehors, cui inesmes il prist malvais pié; et 
lesquelles choses, cestes là et aultres, que cestui 

de Toulongeon et aultres ayoient veues et ojes , 
furent contées au duc; et comme la fin delà res- 
ponse du roi estoit qu’il feroit bien de ce ma- 
riage aveucques Ij , et qu’il le vendroit veoir en 
sa ville prochainement, le duc s’en tanna; et pour 
fin de conte, n’avoit nulle dévotion à sa venue ne 
à sa visitacion pourl’eure d’alors ; car sentoit bien, 
et le cognoissoit de vrai, que ce n’esloit ne pour 
son preu ne pour son bien , ne pour nulle chose 
sur quoi il peust fonder espoir ; et conclust cou- 
vertement en son corrage, qu’en Hesdin le voy 
ne le verroit de l’année ; et y venist quand il vou- 
droit , assez y avoit esté, et assez l’avoit vu à peu de 
gré , ce disoit en ly-mesmes. Aussi on lui avoit 
bouté en teste tant de choses, et averti de ce qu’on 
aviÿt veu et sentu de longue main, et de jour en 
jour plus et plus , comme se perdu deust estre à y 
arrester plus, que plus sain et plus salutaire sem- 
bloit à chacun délibérer son partenient de là en 
brief, que aulcuns jours y attendre que le roy y 
venist. Et ne me ose ingérer d’escrire les langua- 
ges qui là corroient touchant la double de sa per- 
sonne et la machination précogneue par ses amis, 

’ > 1 . 

CHAPITRE CXCI. 


Comment le roi envçya devers le duc , à Hcsdin , lui prier qu’il ne se 
bougeast , et comment le duc s’en parlist. 

Or se doiitoit aucunement le roy du partement 
' de son bel oncle de Hesdin ; et ne tendoit que à 
le surprendre , visitant du jour à lendemain ; et 
pour ceste cause envoya devers ly ung maistre 
Georges Havart , son très privé ; et par icellui lui 
fist prier qu’il ne voulsist bougier encorre de Hes- 
din , tant qu’il peust estre venu devers ly. Et le 
duc accoustant ce, sans donner rie tollir, dist et jes- 
pondist à celly maistre George, que, de son partir , 
né sçavoit quant ce seroit; mais il en avertiroit 
bien le roy aincliois (avant). Et ne pust autre chose„ 
tirer ledit Havard. Cecy estoit par ungsamedy, à 
•* ' heure de vespre ; et le roy entendoit à venir à Hes- 

din lé lundi ensuivant; et y devoit mener aveucques 
lui, ce disoit on , sa grande garde , là où le duc es- 
toit tout seul , et mal accompagnié , et en dangier 
d’estre mis en tel ploy comme on eust volu par son 
plus fort. Si ne dis point que le duc en avoit peur, 
ne que le roy devisast à cela ; mes toute la généralité 
de la maison du duc, nobles et non nobles, réservé 
les Croy ois, en avoient peur; et ne se doutoient que 
de male messure et de malvaise attente à tous 

lez, tant pour une chose que pour autre. Dont, 
(|uand ce vint le samedi à iny-nuil , après que le 
duc estoit concilié en son lit , abandonné de tout 
le inonde , fors de son valet de chambre Philipjic 
Martin , dist à icellui, que le matin bien ternpre 
on l'eist ordonner ses sommiers et des oflices tou- 
chant Ij, de scs chevaux et de tout ce qui appar- 
tenoit au partement ; car s’en voloit aller et s’en 
iroit , à l’aide de Dieu , gésir à Saint-Pol ; et delà 
demora secret à tout le monde , fors à ce seul Phi- 
lippe. N’y avoit , ne Croy , ne évesque de Tournay 
qui en sceust riens , ne le sire de Lanoy , ne 
autres, qui tous s’attendoient , mesmes au lundi, 
que le roy devoit venir , et que maistre George 
llavard^ qui couchoit celle nuit à îlesdin , s’at- 
tendoit à cela que le duc ne partiroit point à 
haste. Et par ainsi trestous se trouvoient dure- 
ment debarrelés le dimenche au malin , quant ils 
oyrent le murmure de ce partement; et ne vit-on 
oncques gens si confus comme j’en vis à celle heure 
aulcuns , férus au front comme d’une fonde en es- 
bayssement , non scaichant dont ceci pooit venir , 
nepar qui moyens, mettants tous arguments contre r 
eulx et souspecion en eulx-mesmes de note et de 
charge. Tout le remanant s’en ensieuvi, princes 
et seigneurs , et tous autres gentilshommes ; et en 
contraire de ce que aucuns en montroient triste 
semblant , ceux-ci, voyant eux et tout à escient , 
en firent joie et l’este , disants qu’oncqucs ce duc 
mieux ne fist, et que trop avoit attendu., et trop y 






V 


lï8 CHRONIQUE ('465) 

mil à le faire, qui se soufTrolt abuvrer de soupes 
en miel , qui chier lui cousleroienl s’il n’y avisoit. 

‘ Maistre Georges llavarl estoil parti ce dlmenche 
bien matin , premier qu’il l’eust novelles de riens ; 
et s’en alloil battant ferrant devers le roi à tout 
ce que scavoit de novelles du duc , et de ce que 
avoit besoignié ; et ne pensoit jamès que ce par- 
IcnicnL se deust faire ainsi. Si fut à heure de dis- 
ner devers le roi ; mès ne demora gaires apres que 
novelles ne vindrent au roi, que le duc parloit , et 
(|ue jà tout esloit troussé et baggué , et ly en voie. 
Si en devint le roi entrepris durement et tout es- 
■ bay; et ne scavoit ceci à quoi interpréter, si non à 
mystère estrange , dont partie povoit tourner sur 
ly j)ar souppechion, partie aussi sur le due , qui y 
entendoil je ne seai quoi de singulier par quoi 
il le fit. Et demora en cest estai environ huit 
jours, qu’oneques ne bougea d’Abbeville, prenant 
avis sur ce qu’il avoit à faire sur ce parlement , et 
le surplus de ses affaires ; et n’eusl-on pas cuidié, 
seloncq le cas advenu, qu’il s’en deust eslre con- 
tenu ainsi comme il fist , ne à si peu d’envoi , ne de 
sieute (suite) après; car lui esloit de granl note e 
de grant peur ce partement, et beaucoup pesé 
sur ce qui en poolt ensievir. Et à cesle cause 
aussi , se avisa de pourveoir et de remédier à l’en- 
contre de tout ce dont il pooit prendre imagina- 
'tion, que le partement se feust fait à celle cause, 
et avant que partir voulsist d’Abbeville de pié ; 
quoy fit ; et pourvit en tout seloncq ly , et seloncq 


by -_-i OOglt 


1 


4 ^' 


(i465) DE GEORGES CHASTELLAIN. 1^9* 

propre volenté dont il usoit , comme mieux lui 
sembloit de faire ; et de quoy cy-après nous par- ' 
lerons plus au cler , quand présentement il venra 
en conte. 


CHAPITRE GXCII. ’ 

Comment rimaf;ination pour le parlement du duc »e iîst de Hesdin ei 

haslivemeut. ■' 

Aucuns poroient fonder ce partement icy en 
peur conceue; aucuns en despit et fierté de corrage; 
aultres en cause raisonnable et légitime , et sur la- 
quelle je m’arreste le plus. Quant à la peur, la voix 
en alloit aval les champs, que la personne du duc 
estoit en dangier à Hesdin , par conspiration cou- 
verte , et que pourtant lui , aucteur du cas , s’en es- 
toit parti astivement. Dont, de ce vrai fust ou non, 
je l’ignore ; mes vrai est que la voix couroit telle. 
Et au regard de la peur, se le duc Tavoit conceue 
ou non , je m’en tais; mès ne vis oneques samblant 
en ly parquoi de peur on y peust prendre note. 
Mesmes estoit trois heures après midy, quand il 
se partist aréement , sans armures et basions , ac- 
compagniée de nobles de son hostel sans plus , 
aveucques un peu d’archiers en petit nombre ; et 
s’en alloit devisant et esbattamt comme se de riens 
ne lui feust ; et sans aste et sans force entra tard à 

Sairit-Pol selonsÿ'ielle conlunie, f[iii n’esloit point 
sig-ne de peur. Et au regard de despil, qui droit 
la se voudroit fonder, je ne dis pas qu’il ny peust 
avoir apparence d’avoir avancié ce partement si 
lait. Quant il jwavoit matière entre le roy et ly , 
de quoy il pooit prendre argu , c’estoit qu’oncques 

nulle rien ne lui voloit accorder à sa prière, coin 
petite feust ne corn grande. Et derainement , sur 
le lait de ce mariage , dont le refus fut jà deux 
fois , luicuisoit, aveucques ce que autres matières 
avoit assez pour y fonder annui. Et quant est aux 
causes raisonnables et légitimes , èsquelles je ra’ar- 
resle , je cuideroie que ce fuissent les plus appa- 
rentes et les plus vraies de toutes, et qui plus ont 
de fondement : le duc regardoit en la venue du 
roi , deux choses ; l’une si esloit excusation , 
pour laquelle il vendroit devers ly la faire de 
bouce ; 1 autre si estoit requesle à laquelle il seroit 
contraint de respondre. Quant à l’excusation tou- 
chant le fait du bastard pris, n’est de merveilles 
s il la luyoït, quant par y respondre, tant peu feust, 
il seroit conslraint d’alTerrner ou nier l’excusation 
laite , et poroit estre entre, ce sembloit, en ar‘>-u 
aveucques le roy à ceste cause, pour pis avenir; et 
d avoir pris son excusation à bonne, poroit avoir 
torfait à son fils, à qui appertenoit la querelle. Et 
par ainsi, en non veullant prendre icelle excusa- 
lion pour qui que ce feust , c’estoil matière d’es- 
tril; et de la prendre légièrement à vraie et bonne , 
ce seroit fait de mol homme en si grand cas. 

Quant aux requestes que le roy lui pooit Taire, il les 
parcogila en son cœur à part ly ; il scavoit et 
congnoissoit que le roi ne lui en passa nulles; et' 
ce qu’il lui en passoit, si estoit-ce feinte et pour 
venir au plus grand ; et au regard des requestes 
que faire lui poroit ou voudroit, il en regarda les 
qualités et condicions; et peult estre, ainsi le 
croy , qu’il n’estoit point en puurpos de les lui. 
passer , car trop estoient de pois et de grant com- 
pétence ; et doutoit bien que ce ne feust pour avoir 
le bastard dehors , par l’intercession d’autrui, et 
dont il appetoit bien à scavoir le secret plus avant. 
Et par ainsi, par lui accorder sa requeste, ce lui 
feust tourné contre coeur; et par la refuser à plat, 
c’estoit matère de rancune, et de quoi liongis (bruit) 
et rumeur pourroient sourdre, qui bons font à fuir 
à sage homme. Véez ci doncques les causes rai- 
sonnables, à mon avis, qui parer doivent le parte- 
ment de ce duc si à subit, quant il n’est point de 
doute du contraire que le roy n’y fust venu à ceste 
cause; et n’est pas sans cause aussi que j’en fais 
mes arguments d’ung costé et d’autre, pour en 
esclarcir le fons , quant le partement ainsi fait 
portera elTect cy-après, là où il sera bon d’en sca- 
voir la nature. • * 

CHAPITRE CXCIII. 


Comment ceux de la justice de Hcsdin Tinrent incontinent après le 
duc , pour scavoir qu’ils auroient à faire. 


Comme doncques en l’apprestance de ce parle- 
ment si souldain tout le monde murmurast par 
la ville, et que les officiers et les gens de justice en- 
tendoient la voix qui couroit, et qui porta dan- 
gier , se mirent ensemble trestous ; et venus de- 
^ vers le duc par moyen pour parler à ly , lui de- 
mandèrent seloncq les novelles qui coroient , quel 
chose lui plairoit qu’ils feissent, ou mettre garde 
as portes et as murs, ou les tenir closes, et 
comment qu’il voloit qu’ils se maintenissent. Là 
avoit Lyonel de Hongnies , bailli de Hesdin , le 
maire de la ville, et tous les autres officiers ; et leur 
respondit le duc ainsi : « Faites de la ville et de la 
» garde comme vous avez accostumé. Je ne 
}> pense point estre en guerre ne en double de 
» nullui. Se monseigneur le roy veult venir ici , 
» ou aucuns de ses gens, recevez-le , et l’hono- 
» rez^ et servez tout autre-tel, comme se j’y es- 
» toie ; et soit fort, soit foible, n’en faites point de 
)) refus. » Tout autre-tel en dit aussi au capitaine 
du chasteau , Jean de Beauvàl ; et ne voloit pas 

qu’on montrast aucune difliclence en sa personne , 
ne en nul de ses gens, se ce n’estoit que la soup- 
pechon y fustsi évidente , qu’à tout le monde ap- 
parust vraie. Dont, tout ainsi comme il en ordonna 
en fust fait ; et dcmora la ducesse de Bonrlmn , 
après le duc son frère, à Hesdin, depuis le di- 
mence jusques au merquedi audisner, poursur- 
atteridre le duc de Bourbon son fils ; lequel n’y 
vint point , car n’estoit point encore heure. Or 
est vrai qu’ainsi que le duc alloit par les champs, 
vers Sainct-Pol, ung bastard de la Tieuloie, page 
du duc , et légier en parler, s’avança d’aller de- 
vant, à Lille et là entour; et en passant cliemin, 
parla assez à légier de ce parlement , par où il 
passoit, semant, comme on lui imputoit, que le 
duc estoit parti à haste et à peur, et que s’il ne se 
lust Iiaslé si fort, il estoit en dangier de son corps. 
Si donna-on grasee à ce l)astard que, de scs pa- 
rolles ainsi semées^ tout le pays en devint plein ; 
et s’y arresta tout homme ; et inesmes lui venu à 
Lille , en dit aulre-tel par la ville ; et tant que le 
commun d’icelle se mist en armes et en disposi- 
tion pour aller au - devant de leur prince y et 
pour le rescourre et deffendre. Et ainsi l’eussent 
l'ait^ ne fust qu’on apprist du contraire tanlost , de 
Louce .plus arrestée, et qu’en sa personne n’avoit 
point de dangier. Si en vindrent les novelles 
aussi au duc , qui , de malvaise follie et de grarit 
légierlé en accusoit son page menteur , et l’en 
jugeoit digne de punition, combien que ce lui mou- 

voit d’amour et de Jalousie envers son maistre ; et 
comme soy fondant en légiers languages, comme 
il a voit la condicion. 


CHAPITRE CXCIV. 


Comment la seigneurie, tant de Croy que aultres, firent mate chière 
â Saint-Pol le soir, car le duc monstroit maulyais semblant. 

A ce soir , à Saint-Pol, firent matte chière le sei- 
gneur de Croy et son nepveu de Quievrain , car 
se percevoient bien que le duc avoit aulcun mur- 
mûrement en coeur que point ne desgorgeoit; et se 
doutoient que ce ne feust encontre eulx et encontre 
leur secte; car le semblant de ly envers eulx le por- 
toit ainsi, et avoit fait toutte la matinée. Moy mesmes 
les vis à ce matin, tous trois ensemble, l’oncle et les 
. deux nepveux , le seigneur de Lannoy et cely de 
Quievrain, les plus esbahis qu’oncques je con- 
gneusse ; carne scavoient ce parlement tourner 
à nul entendement si non contre eulx , et qu’en 
eux avoit matère de souppechon et de malice, de 
quoi mesmes s’accusoient en leur conscience ; et 
pourtant, comme malvais et desléaux, sous simnla- 
cion de bonnes gens et preudommes, feignoient 
estre courcié de ce parlement , de peur de l’incon- 
vénient qui en poroit torner sur leur maistre; mes 
le corroux principal se fondoit en eux-mesmes , 
pour ce que, par ce parlement, ils estoient frus- 
trés de leurintencion , et en rompture de leur pré- 

tendre, comme cy-après se trouvera temprement, 
là où leur màlvaiseté sera descouverte ^ et mani- 
feste leur faulse malvaisetrayson, non oncques oye 
telle. Si apperra à priemes ici le droit et le tort 
du duc encontre son fils , sur maintes doléances et 
plaintes que ledit son fils lui a faites du seigneur 
de Croy et des siens , et sur la jornée d’Anvers et 
de Bruges, là où le duc, à intencion de bien faire, 
toujours contraria au dit son fils; porta et excusa 
cely de Croy; le prononcia preàidomme et léal 
chevalier, procureur, et augmenteur'de sa gloire ; 
et non voullant croire qu’en ly peust avoir fiiute 
ne laicheté, rnaintenoit son propre fils estre in- 
venteur contre ly, ce disoit, par haine et par envie.. 
Si convient bien noter ici, quand le duc les main- 
tenoit estre si bons et léaulx que de les croire de- 
vant son fils véritables et nets, que tant plus à l’eure 
quand leur malvaiseté sera prouvée et attainte et 
non plus longuement lollérable sans finale perdi- 
cion , seront plus confutables aussy et plus reprou- 
vables de Dieu et de leur maistre, quisi longuement 
en a esté abusé en bonne fiance , combien qu’en- 
corre une espasce , cy-après , il en sera abusé et 
endormi comme devant, nonobstant multitude de 
malvaistés à luy démonstrées , et lesquelles il per- 
cevoit bien ; mes ne les voloit croire en racine , • 
parce que les aultres l’endormoient tousjours en 
parolles, et lui tournoient le cœur là où ils vo- 
loient , comme plus à plein se devisera cy-après , 
comment et par quelle manière ils ce firent. 

CHAPITRE CXCV. 

Comment le seigneur de Lannoy s’en alla devers le roi , à Abbeville , 
luiannnnchier nouvelle du parlement du duc. 


Ce fut par un dimence , à heure de vespres bien 
lard, que le duc se parti de Hesdin, comme j’ai 
declairé ; et s’en allèrent avec Ij le seigneur de 
Croy et son nepveu de Quievrain , aveucques les 
autres; et le seigneur de Lannoy s’en alla devers le 
roy, à Abbeville, lui annoncier ces nouvelles. Le- 
quel seigneur de Lannoy, subtil homme et caut 
oultre bort, avoit singulier et grand entendement 
aveucques le roi, touchant le secret qui estoit entre 
ly et le seigneur de Croy, son oncle ; car touchant 
les Angles que le roy quéroit avoir en araisté aveuc- 
ques ly par paix ou par trêves, ledit Lannoy, seul 
et pour tous en avoit porté les secrets traitiés en 
Angleterre , et tout en l’avantage du roi et en con- 
traire du comte de Charollois, comme cy-après 
sera déclaré tout au long. Et nonobstant que icestui 
de Lannoy portast la Toison et avoil esté exalté 
et grandi aveucquès le duc qui se confioit en ly, 
si fist-il toutevoies et mena tous malvais person- 
nages à l’encontre de ly et de son fils, à l’incitation 
de son oncle , lequel ne quéroit que couvertement 
déserter et faire destruire le comte son filleul , tant 
par la main du roy Edouard^ Angles , comme par 

celle du roi de France Loys, qui ne visoit aultre 
cliose. Or je lesse cely de Lannoy à Abbeville et 
retourne au duc à Saint-Pol, et au seig’ncur de 
Croy emprès ly. Avint qu’en devisant aveucques 
ly de son parlement, cely de Croy commença à 
dire : « lia , le malvais parlement, monseigneur ^ 
» que vous avez fait aujourd’hui! — Pourquoi, ce 
»> dist le duc? — Pour ce que, dist l’autre, que 
M aujourd’hui vous avez faist la paix et l’appoin- 
» tement de tous les princes de France aveucques 
» le roi , pour vous courir sus trestous. — Croy ce , 
» dist le duc ; alors pleust à Dieu qu’avant ma mort 
« cest honneur me feut deu, qu’à ma cause tous 
» les princes de France se feuissent joints en amour 
» et en union aveucques le roy pour le bien servir, 
» j’en morroie plus aise ; et quant au regard de 
» moi courrir sus eulx trestous, par ce moyen , 
» Dieu merci ! je me suis bien gardé jusqu’ici, et 
» encorre n’ai-je garde. » De ceste parolle celly 
de Croy fist tout confus, et n’osa répliquer plus 
avant, comme tout solu. Par ung merquedi à basse 
vespre , entra le duc à Lille , là où la joie se mons- 
Ira grande , de sa venue ; et le lendemain après , y 
vint la ducessede Bourbon sa seur; et desjà com- 
mencha-on à murmurer, que une ambassade du 
roy se mettoit sus pour venir à Lille, et laquelle 
devroil estrela plus grande qu’oncquesil meist sus, 
depuis son coronnemcnt ; ainsi le disoit-on, aussi 
en fust-il fait ainsi. Mes comme il a esté bien 
trouvé depuis et cler apparant , ladite ambassade 

se dressa au porchas de cely de Croy , tendant à 
celle seule fin , comme pour avoir dehors de pri- 
son le hastard de Beubenpré ; car en la détenue 
de ly en fers, pendoit la confusion de son estât, 
ce scavoit, bien et la ruine du lignage, car considé- 
roit bien , com net qu’il en pooil eslre ou non net, 
que tout le monde en meltoit la souppèchon en 
ly et l’assentiment de l’entreprise , pour cause que 
le seigneur de Reubenpré , son nepveu , avoit mis 
en œuvre le bastard pour faire ce dont il fut pris 
et note et suspect ; et comme la réale attainte, s’en 
dira en temps convenable. Dont, et pour ce que la 
famé corroit assez en couvert que le roy pooit avoir 
coupe en la commission de ce bastard pris , et 
que de ce, pour ec que la manière du faire ne seroit 
pas honorable à ung roy, ly-mesme, pour soi 
parer d’ung tel crime, délibéra de fonder son am- 
bassade si pesante et d’estofie , que par moyen d’i- 
celle il tireroit dehors, ce lui sembloit, le bas- 
tard , en qui arrest et détencion pendoit le dangier 
de son honneur. Et pourtant , comme le cas estoit 
difficile d’avoir dehors ledit bastard , fut avisé à 
l’encontre de faire ici la querelle et l’intérest que 
le roy y avoit , difficile et dure aussi pour mettre 
semblable contre semblable, afin de venir tant 
mieulx à la restitution que le roy demandoit de 
son serviteur pris ; pour à quoi parvenir convenoit 
avoir graves personnes de grand estât, pour parler 
aigrement au besoing , et au besoing au gré de 
l’homme. 

CHAPITRE CXCVI. 

Coitimenl le roi , fort indif^nc de la prise du bastard de Zeubenprc 
par. le comte de CliarolIoU* faite , envoya devers le duc Philippe 
demander trois choses. e 

« 

«Monseigneur, le roj nous envoie présentement 
vers vous pour exposer de par ly aucunes haulles 
et très griesves doléances, lesquelles il a en coeur, 
et lesquelles aussi lui touchent à son honneur et 
h dure charge de sa renommée ; monseigneur , il ^ 
nous fait exposer et vous dire , que , comme il est 
vrai et notoire que lÿ ayant sceu que le duc de 
Bretagne , son désobéissant , avoit envpyé en An- 
gleterre son vice-chancelier, maistre Jehan de 
Rouville, en abit de jacopin, afin de. quérir et 
avoir alliances aveiicques les anciens, ennemis de 
ce royaulme, les Angles, en. grand prépudice et 
lésion de ly ou de la chose publicque, etmesmement 
en crime et offense de sa majesté, à, quoi il lui séoit 
remédier et pourveoir par voies opportunes et con- 
venables , ains tost que tard , le roi scaichaht ce.par 
vrai rapport, mist sus et fist apprester une barge 
et en commit chief le bastard de Reubenpré^ afïin 
d’aller au pays d’Hollande , pour là attendre et 
appréhender, se trouver le pooit , ledit vice-chan- 
cellier; car avoit esté averti que devoit faire son 
retour par de vers monseigneur deCharollois, vostre 
fils^ pour lui dire et signifier ce que fait aroit et 

hesognié aveucqiies lesclits Angles ; el ce par l’or- 
donnance et cominand de son maistre le duc de 
Bretagne , comme ayans entre eux secret entende- 
ment et considération ensemble ; et de quoi, lesfa- 
vorisans et consentans enclieurent le crime de lèze- 
majesté , et une mesme peine et offense aveucques 
le délinquant ; et lequel crime fait à punir et à 
rebouter comme qui pire est que cely dont l’aer 
put. Or est à véir que le roy tendant seulement au 
bien universel de son royaulme, et àseureté aussi de 
sa privée personne^pour mieulx obvier à l’inconvé- 
nient de telle entreprise à l’encontre de ly , et pour 
rompre icelle, désiramment a tendu à faire ap-. 
préhender la personne dudit vice-chancelier^ afin 
de scâvoir par ly et interroguer de l’effect de 
ceste matière et de ce qu’aroit bésongnié en An- 
gleterre , ensemble et de ce qu’avoit eu de charge 
et d’entremise touchant les rapports que devoit 
faire au comte de Charollois vostre fils, pensant, 
que, se faire le pooit appréhender, lesdites alliances 
et conspirations contre ly en porroient estre frus- 
. trées, ou au moins prévenues par sens et moyens 
^n contraire, comme en tel casafiiertà y mettre 
remède. 

« Or est ainsi, quelebastarddeReubenpré, arrivé 
ainsi en Hollande, et ayant pris port, monseigneur 
de Charollois a fait prendre et appréhender ledit 
bastard et arrester son navire , aveucques nombre 
de ses gens ; et nonobstant que scavoir peust et 
congnoistrç. que serviteur feust au roi et là venu 

en sa légation, touttevoies le fist mettre en prison 
et enestroite garde, sans que apparu lui leistd’aul- 
eun meffait par ly perpétré^ ne que cause mesme 
eust aulcune de soi dolloir de sa personne, sinon 
que sembler poroit que ce eust fait par irrévérence 
du roi et à son desplaisir, comme il est notoire. Et 
en est le roi assez averti qu’il ne l’aime point , 
dont il ne scet la cause, ne ne la peult nul conjec- 
turer, se non que ce fust pour ce qu’il lui a tollu sa 
pension ; et néantmoins cecy avenu ainsi, ne luy 
a soulïlt encorre d’arrester et de faire prendre le 
serviteur du roy, à tort et sans cause a fait corrir 
la voix prestement par tous pays , que le bastard 
estoit venu là par charge du roy, pour prendre 
mesmes et appréhender sa personne , ou de faire 
aulcun exploit en son corps par force et violence. 
Dont, pour en avertir vous,monseigneur, comme son 
père, lors estant à Mesdin, envoya devers vous Oli- 
vier de la Marche , vous informer de ceste entre- 
prise sur ly , et de la commission donnée au bastard , 
pour scavoir quelle chose vous en plairoit estn; 
laite; et lequel Olivier, par tous les lieux où il passa 
en venant vers vous, sema ceste voix , et publia 
que le roy avoit tendu à faire prendre monseigneur 
de Charolois par ledit bastard , et qu’à ceste cause 
avoit esté appréhendé et mis en prison. Et de quoi 
le roi innocent, et non ayapt oneques levolu penser, 
fors seulement à la prise du vice-chancelier et non 
aultrement, et affirme, en parole de roy, que ainsi 
se non aultrement , va-il de la chose , se doit bien 

plaindre et amèrement doloir de monseignear de 
Charolois qui , non content à tant que d’appréhen- 
der son serviteur en sa commission et à son des- 
plaisir, s’assaie et s’efforce à le l3lessier encorre en 
sa renommée et l)onne faîne ; et laquelle chose lai 
peut et doit bien cuire et estre griève à porter; 
et tant plus comme il y a moins de coulpe, et que 
ce il fait à injuste cause. Et d’abondant, ce comme, 
encorre ne suffit ce qui en a esté fait et fait faire 
par ly , il a fait et fait dire par Olivier de la Marche,^ 
encorre de plus en plus fort , et pour tant plus dif- 
famer et esclandrir la personne du roy par l’uni- 
vers monde, en Bruges^ oii s’assemblent, ce dist-on, 
les nacions de dix-sep t royaulmes crestiens, ledit 
monseigneur de Cliarolois, ouaulcuns deparly, ont 
faist preschier en chaire de vérité, par les esglises, 
ceste entreprise en sa personne, donnant tillre et 
charge au roy qu’à ce il avoit contendu, et que pour 
cestui exploit làire avoit envoyé lebastard de Reu- 
benpréen Hollande. Dont, comme la famé du mal 
va plus tost que du bien, il en ensievoitque le roy, 
non tant seulement en sou royaulme ne ès mar- 
ches voisines , porteroit ceste plaie et esclandre , 
innocent ; mesmes par l’univers circuit du monde 
lui seroit imputée charge en son honneur, par ac- 
cusation injuste; et de quoi touttevoies il a bien 
espoir de y pourveoir et de soi en parer pat 
manière convenable, et d’envoyer en contraire 
par tous les royaulmes et par devers tous les 
princes de crestienté, signifier son innocence en 

ce cas, et accuser niesmes du tort ceulxou cely 
qui injustement lui ont donné celle charge. Et 
certes bien doibt estre une amère chose à 
ung roy de France^ cely que l’on nomme le roj 
très chrestien, que d’estre escandely ainsi par 
son subject , à tort et sans cause. 

« En oultre, monseigneur, le roy nousa fait dire 
que comme pour ceste matère et pour aultres, il 
avoit envoyé devers vous le seigneur de la Rosière, 
maistre George Habart , auquel vous promistes 
pour et au nom du roy , que ne partiriez de Hesdin, 
sans premier l’en avertir et de son sceu , toutle- 
voies, ce nonobstant , le contraire en est apparu , 
et en estes parti le lendemain aveucques pareille 
et semblable voix, comme de monseigneur de Cha- 
rollois, portant en effect que deussiez avoir eu 
peur que le roi ne vous feist prendre , se vous eus- 
siez là continué aulcune demeure, laquelle chose 
sonne moult estrange au roy, qui oncques ne le 
pensa ; et se donne merveilles d’où vous peult 
movoir tel soupechon envers ly , quant il vous 
aime et a aimé et honoré devant tous les vivants, 
et le vous a libéralement et volontiers monstré , et 
encbrre le vouldroit faire , mesmes pour amour 
de vous, et nonobstant que ailleurs il aroit bien 
à faire en aultres endroits et quartiers de son royaul- 
me , €fcvers vous et à vostre lez s’est tousjours trait 
et tiré devant tous aultres, et mesmes encorre ceste 
derrenière fois, là oùil s’est tenu toute ceste foispour 
vostre amour et cause, et pour venir à paix et à con- 

('orile avcucqucs les Anglès , anciens ennemis de ce 
royaulme , par vostre moyen ; qui n’est pas signe 
doncques que le roy vous voulsist mal, ou qu’il vous 
voulsist donner matière ne occasion par quoy 
vous le deussiez craindre. En oultre, et que cesle 
peur et souppechon aient esté en vous, appert; car 
estes parti à haste , ce a-l-on rapporté au roy , et 
au desceu de beaucoup de vos gens ; et avez ordonné 
au partir de garder la ville et le cliasteau comme 
secefnsten temps de guerre; laquelle chose argue 
assezdesoy souppechon etcremeurencontreaulcun; 
et du lez du roy, ce lui a esté matière de desplaisir 
et d’ennui en coeur de ceste estrange manière. 

» Leroi requiert trois choses : la première, que le 
bastard et ceux qui pris sont aveucques ly, soient 
mis à délivre francs et quittes, comme ses servi- 
teurs, leur vasseau restitué en tel estre et esto- 
rement comme il fut trouvé , et restorés de tous 
domages et intérests lui soient renvoiés sains et 
saufs, sans cause et domage. 

» Laseconde chose que leroy requiert, si est que 
vous lui envoyez Olivier de la 3Iarche , qui a fait 
semer et espandre cestes paroles mensongières 
sur ly, afin d’en faire punition telle que au cas 
afîiert, et comme bon lui samblera. 

» La tierce chose , c’est que lui faciez délivrer et 
envoyer cely ou ceulx qui , en leurs sermon^’ont 
ainsi diffamé en vostre ville de Bruges publicpie- 
inent, afin de faire la correction telle comme 
pareillement il appartient au cas. » 

Tout au clerrain , le comte d’Eu prit la parole 
alors et dit : « Monseigneur , vous estes bon et sage, 

)) et Tavez de tout temps monstre ainsi. Vous avez 
» oy les trois points que le roy demande, et lesquels 
» lui semblent estres raisonnables et non de refus ; 

» parquoi, aussi bien maintenant que sans attendre, 

» vous les porriez bien accorder pour faire plesir 
» au roy; car en vous seul pend la response sans " 
» avis d’auhrui. — Déa ! beau frère, ce dist le duc, 

» vous ne faites que venir ; il ne faut pas deman- 
» der et ottroyer tout en une heure. J’ai bien es- 
» poir de tellement faire et respondre, que mon- 
» seigneur le roy se devra tenir à content de moi»? 
Le comte d’Eu arière redoubla sa parole ici,, 
en plus aigre assiette , et dist : « Monseigneur, vous 
» ferez et responderez à vostre plaisir; mais par 
» mon conseil , vous renvoierez le bastard au roi , 

» dont il est serviteur, ou il en pora avenir et avenra 
» des maulx irréparables ». Et le duc, à ce mot, 
se leva et dist : « Beau frère, j’ai aultrefois oy des 
» manasses et de haultes paroles, dont gaires ne 
» me suis meu ; non, fay-je encorre de cestes-cy; 

» à demain tout; vous, soyez le bien venu ». Et le- 
comte d’Eu, alors soi humiliant, lui fît la révé- 
rence, et tourna son langage en bel. 

Cecy fait , et alors que chacun se tenoit en piés , 
entra en my le parquet, messire Jacques de Saint- 
Pol; et venant droitement en la face du duc se 
laissa chcoir à ses piés , disant : « Mon très redouté 
» seigneur , j’ay entendu que messeigneurs les am- 

» bassacleurs du roy , qui ici sont, ont donné et 
» imputé charge de trayson et de crime de lèze- 
» majesté à monseigneur de Bretagne^ à qui je 
»> suis serviteur et de sa maison ; de laquelle chose, 
» se j’en puisestre creu ne receu pour y respondre, 
» comme ung serviteur chevalier doit pour son 
» maislre lui absent, je m’offre icy et présente, 
sauve la majesté royale, de respondre pour ly en 
tous lieux, et à toute heure; et qu’oncquesil ne 
» fit et ne pensa chose de quoy on lui peust donner 
» cliarge ne reproce en son honneur. Et, mon très 
» redoublé seigneur, ici je vous prends en tesmoing 
» et en preuve devant messeigneurs les ambassa- 
» deurs, que je me suis acquitté et mis en mon 
«devoir pour le deffendre, lui absent, de toutes 
» charges et reproces qu’ils lui ont imputées, et 
» lesquelles jelui annoncerai. — Beau cousin, ce disl 
>> lors le duc , vous dites bien ; et faites bien à re - 
» cevoiren vostre offre. Beau cousin de Brelaene. 
» est un noble prince et ung bon chevalier, ce me 
>> fieroie-je liien. — Messire Jacques, ce dist le 
)) comte d’Eu alors, nous ne sommes pas venus à 
)» la bataille icy , nous sommes venus en ambas- 
>) sade, et avons déposé ce que le roy nous a 
>> fait dire. Au roy et à monseigneur de Bretagne 
>> bien leur en conviengne entre eulx deux, ce n’est 
» pas à nous d’en débattre ». Et à tant se parlist 
chacun , l’uiig cy , l’autre là ; et prindrent congié 
du duc les ambassadeurs; et s'eu allèrent en leurs 
ostels; là où les convoya le seigneur de Lannoy et 

aulcuiisaultres qüiesloieiil à leur poste et Je celle 
secte ; et le duc se retray en sa chambre aveucques 
son fils , à peu de mistère pour celle heure qui l'ace 
à conter , se non qu’il s’attendoil: à ly et luy agréoit 
de respondre au lendemain auxdits ambassadeurs. 
Et à tant print congié le comte, et s’en alla 
penser à ce qu’avoit àrespondresur tous les points ; 
et venu à son ostel mesmes,*alla de mot à mot 
* toute nuit conçueillirlesdits points;et formèrent les 
responces dessus, et les doléances telles comme il 
séoit au cas; et n’y avoit ne clerc ne secrétaire qui 
luy aidast , que sa main propre et son propre sens 
lui firent la labeur. 

' : ‘ 

CHAPITRE CXC VIL 

CoDimenl plusieurs estranges languages et murmures courroient entre 
toutes gens, à cause des rigueurs du roi. 

MERVEiLLES,estoittoutecellenuictetlejouraprès, 
d’oyrles murmures elles estranges languages qui 
corroient entre toutes gens nobles et non nobles , 
clercs et gens de conseil, à cause des rigueurs 'et es- 
troits termes que cestes gens ambassadeurs du roi 
avoient tenus, par espécial en chargeant l’honneur 
du comte de Charollois et de lui dire injures intolé- 
rables; et de quoi on sçavoit bien qu’en lui n’avoit 
les coulpes ne le corrage (intention) tel. Si en avoit 
assez qui disoieut que véritablement les’ambassa- 

tleurs pooienl bien parler l)auilement et sans re- 
soing ; car avoient emprès eux, et en la maison du 
duc, ceux qui les introduisoient adiré ainsi, et 
mesmes avoient fait et envoyé par-delà devers 
le roy les instructions telles comme ils les vo- 
loient avoir faites et dites, et quasi esleu et nommé 
les personnes aigres et tout propres à ce faire, pour 
plus tost^eniràleurs fins, carne béoient (désiraient) 
sur toute aultre riens du monde, que de tirer dehors 
de prison le bastard^ sur qui et en qui pendoit toute 
leur ruine, et lequel ,ce sçavoient bien, les pooitac- 
cuseret faire congnoislre en leur maulvaisté et cou- 
verte machination de long temps, et parquoi ils 
seroient rattains. Si ne visoientque à l’avoir dehors 
parquelque bout que ce fust, ou par manasse du roy 
ou aultrement ; car par leur vertu ne propresens n’y 
véoient tour, si non par ceste voie; et cuidoient 
en leur aveuglement queles aultres, tant mains qu ’ils 
cler véoient et dissim uloient, ne véissent goutte ne 
ne perceussenl de leur bordie (mensonge); laquelle 
tüutevoies voloit si espanduepar rues, si grosse et 
si matérielle, que toutes bouces y mordoient. Et 
disoit-on que la justification que le roy avoit fait 
laire de ly, touchant le bastard , lui estoit plus 
accusation que parement , comme en efiect à moi 
mesmes il me sambla qui Toys. Et dis à par moi , 
que d’une chose si mal emprise et si pleine de 
souppechon comme iceste, ne séoit point à un roy 
de France de soi voloir parer par tele manière , 
veu que d’aultres en avoit assez, et lesquels lui 

eussent esté plus de Iruit , car jd’une chose mal 
emprise et mal encommenciée , on n’a bonne fin 
par continuer en mesmcs ; mès comme souvent 
on se desvoie par abus de sens , par retour à cely 
onse recoeuvre. 


CHAPITRE GXGVni. 

Commcut l’aucteur parle et traite ccsto matière , bien enuis pour l’hon- 
neur meismes du roy ,car maints maulx eu sont venus. 

A DANGiER je parle ici et à ennuys ; je me tais en 
chose nécessaire pour l’honneur mesmes du roi, 
lequel je percevoie soullié ici et deceu d’une ma- 
nière de gens , en faveur desquels , du commence- 
ment jusqu’en la fin, il empristetcuida parfaire des 
choses grevables à son honneur , contraires à son 
salut , et damageables à la chose publique de son 
royaulme; car parleur moyen et suggestion, ly qui 
avoit esté fait et eslevé roi paisible de la main de ce 
duc , et par qui seul le surplus du royaulme le crai- 
gnoitetdoutoit,allaprendre volontaire haine contre 
le conte, seul fils de cely, machinant mesmes sur le 
duc en couverte longue traite, lui estant les terressur 
Somme, le déprivant de multitude de nobles hommes 
et barons pour l’alïbiblir ;et de quoi le duc , aveuc- 
ques plusieurs autres causes , se percevoit de ma- 

lice contre ly; car se joignoit aveucqiies les Liégeois 
et les prist en sa garde en son contraire ; quist l’a- 
misté des Angles pour le comprimer par iceulx ; 
dévol a plusieurs parolles minatoires contre le comte 
enattaintedu père ; emprist, comme ici est conté, de 
le prendre et faire appréhender par ce bastard ; etde- 
puis,pourravoir cely sansque l’esclandre en tournast 
sur les conspirateurs , l’envoya requérir par ses am- 
bassadeurs soubsmanasce et injure, et toutpar con- 
seil et en faveur de gens qui ly et eulx-mesmes se 
déshonoroient, et dont on percevoit la malice, qui 
lemprement cy-après sera toute cogneue et attainte, 
et de quoi déshonorés et delFais cherront en con- 
fuse doloreuse fin, eulx et tous les leurs; et apperra 
clèrement que toute la tribulacion et povreté de 
ce roiLoys d’ici en avant mouvera de eulx et de leur 
cause, par les avoir creus et attraits àly à subtile 
et malicieuse fin, comme il les cognoissoit de mau- 
vaise inclination desléale; dont ce lui fut bien 
une dure et maleheure, et sera cy-après, quant 
oncques il les tira à ly; car par eulx il devint 
couvert ennemi de son léal ami serviteur, et de 
sa maison, mortel et mordant du fils^ lequel qué- 
roit à deffaire. Laquelle chose, se point n’eust 
faite, et qu’il eust rendu bien pour bien, et -se 
feiist tenu en amour aveucques le père et le fils, 
et non abandonné le grand pour le moindre, il 
feust demoré roy paisiblement régnant ; nulles in- 
surrections ne feussent esté faites conte ly ne de 
frère ned’aultrui. Maintenant est encorru en toute 

• I 


f 


(.465) 


UE GBOHOBS CH A.$TELLAItT. 


l4l 


adversité, autant que roi passé à mille ans; dont il 
les devoit bien maudire, qui, seuls entre tous 
aüitres en sont cause et fondement. Mes dès 
l’heure que tous les princes et les grands de ce 
royaulme se perçurent comment ceste maison de 
Bourgoigne, dont il tenoit sa force et redoutance, 
commença àluy tordre le col et à se refroidir envers 


cèrent à tourner face aussi, et faisans fondement 
sur le duc de Bretagne , que le roi voloit traitier 
dehors raison, s’adjoignirent en sa querelle; qui 
oncques n’eust esté fait, ne feust qu’il s’estoit fait 
de ce duc et de son fils, et lesquels il tendoit à 
defFaire pour complaire àceulx deCroy. O ! quelle 
pitié, quelle doleur et male aventure à|ung si haull 
roy que de faire ses instruments et moiens de mal- 
vaises gens, et dont ly , à toute intencion et conten- 
dement non loables, mesmes chéyent en la fosse de 
confusion aveucques eulx qui l’ont froyé! Ne siet 
hélas! à ung roy de France adjonction de teles 
gens. Ne duit au plus noble des crestiens soy ai- 
dierde tele maisnie(suite) qui mesmesen devroilab- 
hominer la semence et la rebouter d’en arrière de 
ly punisseur. Et combien ^qu’encorrcs , à l’eure de 
ceste ambassade, estant à Lille pour ce bastard, 
ces gens de Croy n’estoient encorre pleinement co- 
gneus en leur malice, fors tant seulement par mur- 
mure et par évidente souppechon, touttefois par 
intervalles, depuis et par les faits clèrement 


ly , à mainte cause et tiltre , 
traictiés et mal menés de long 



IX tous alors mal- 
frips, lui commen- 

congnucs et rattainctes connue par tlivin l'ufcnient, 
expédient est de ouvrir ung peu la matcre en 
ce qu elle porte de inalvais, pour plus vivement et 
plus clèrement demener le surplus jusqu’à l’en- 
fondrement de l’appostume. 

Relournantdoncques àla matère, lecontedeCha- 
rollois, qui aigrement porta en coeurson injure, s’a- 
visa celle nuist sagement respondre au len- 

demain par ung jora>- (jeudi); etsur chacun poiutet 
article a lui imposés de y garder son honneur et 
son bon nom. Et en effetlj seul, à part {y, s’enfrema 
en une garderobe à tout de l’ancre et du papier, 
et là composa et articula sa response, telle que de- 
voit faire ; et de quoi tout homme lui donna los 
après , de la forme et de l’assiette. Si est vrai que 
ce joes-dy me dist au lever du lit, que entendoit à 
respondre aux ambassadeurs du roy à l’après- 
disner. Dont, pour soi monstrer et tant plus estre ' 
voiable, se vesti d une longue robbe de drap tissu 
d’or; et à loütcentousix vingts chevaliers et escuyers 
vint à 1 osteldesonpère pour soi assamrt'proliterl de 
1 cure. Mes comme les affaires du duc ne pot 
toient point pour y entendre cely soir, fut remise 
au lendemain par ung vendredi l’audience ; et en 
lurent contentes les parties. Le vendredi doncques^ 
ou mesme lieu où les injures avoient esté dites au 
conte, se refist rassemblement des gens du roi; et 
le duc, assis en banc, ricement paré, environné 
des princes de son sang, des chevaliers de son or* 
dre, et de multitude d’aultres en la chambre, tant 
pleine de monde et de gens d’estat. 

Le comte de Charollois alors, soi tenant eni- 
près , à la destre de son père, et soi ruant à g'cnoux, 
prist à parler ainsi et dist : 

M Nostre très redouté seigneur, il vous est, j’cs- 
» père , bien en vostre mémoire, comment avant 
» hier au soir, les ambassadeurs de monsei<rnenr 
» le roi, cy présents, en vostre présence et en la 
» mienne , me donnèrent de grandes et de griè- 
» ves cliarges en mon honneur, et de quoi j’estois 
» prest alors de respondre sur le lieu, s’il eustpleu 
» à vostre bonne grâce m’en donnner octroi, ce 
» que non. Mès de vostre bonté, vous-mesmes 
» pristes la parole pour moi, et me delTendistes ; 
» ce que jamès ne puis desservir ne vous en re- 
» mercier assez. Mès, mon très redoubté seigneur, 
» comme vrai soit que après Dieu et le salut de mon 
» ame , rien ne m’est si cher en ce monde que mon 
» honneur, et que icelly porter ne souffrir blessier, 
» encore à tort et sans cause , me seroit une amer- 
» tume intolérable , et que dès lors je vous cer- 
» tifiai par ma parolle publicquement , qu’à l’aide 
» de Dieu je me parerois bien tellement et excu- 
» serois que n’ariez cause de me tenir tel comme 
» lesdits ambassadeurs m’ont chargé en devant 
)) vous, pourtant, montrés redoublé seigneur, en 
» ensieuvant ma requeste , dès lors faite hum- 
» blement à vous, et en ensieuvant aussi ce de quoi 
» me suis vanté en vostre présence , c’est de m’en 
» scavoir bien deffendre, je vous supplie arrière, en 
» loule humilité , qu’il vous plaise à moi donner 

» grâce de respondre cy à leurs articles et aux 
» points en quels ils me donnent charge. Et à 
» l’aide de Dieu mon créateur , je m’y porteray te- 
» lement,que la foule(accusation) n’en demorra pas 
» deversmoi ne en vostre noble maison ». Le duc 
alors respondit et dit : « Il me plaist bien ; parlez » ; 

« Mon très redoublé seigneur, doncques puis- 
» qu’il vous a pieu me donner grâce de respondre 
» aux charges à moi imputées devant vous par les 
» ambassadeurs de monseigneur le roy présents, se 
» bien les ai recueillies et retenues toutes, me 
» semble , pnedent en cinq parties, et dont les deux 
» points sont principaux entre lesaultres; et tout 
» quant que ils ont dit ne mis avant en leur pro- 
» position pour le parfait de leur matère , ce a 
» esté peur venir à ces deux points, pour leur 
» donner apparance de vérité , en agrévement de 
» ma charge. Et tout premier m’accusent d’avoir 
» commis crime de lèze-majeslé , par avoir esté 
M scaichanl et consentant des traictiéset alliances, 

•J ' 

» que beau cousin de Bretagne, comme ils dlent, 

» doit avoir faites aveucques le roi Eduard et les 
» Angles, anciens ennemis de ce royaulme et de 
» la coronne de France, en contraire du bien du 
»> roy et de la chose publique ; et ce doit estre 
» apparu^ comme ils allèguent , parce que maistre 
» Jehan de Roville, vice-chancelier de Bretagne, . 
») comme ilsdient, avoit envoyé en Angleterre pour 
» les causes dessusdiles. Au partir dudit mon beau 
» coiKsin , son maistre devoit avoir eu charge et 

» exprès commandement de ly de retourner par- 
» devers moi, pour mol avertir et annoncier ce 
» que arois besoignié aveucques ledit roy Edouard, 

» par quoi il n’y a point de dilFérent que je ne soie 
» et doy estre aussi coulpable, comme ledit mon 
» beau cousin , et aussi parfond au crime consen- 
» sentant comme le procurant. 

» L’autre point principal, en quoi m’accusent 
» et donnent charge , c’est que je dois avoir fait' 

» alliances et secrètes confédérations aveucques 
» ledit mon beau cousin de Bretagne, en préju- 
» dice et en contraire du roy et de son royaulme, 

» et pour laquelle cause le roy me tient et doit 
» tenir pour son ennemi. 

» Le tiers point en quoi m’ont donné charge, et 
» par lequel ils veulent fortifier les deux premiers, . 
») si est que, à cause de ceste alliance que ils disent 
» estre faite entre ledit mon beau cousin et moi, j’ai 
» volu empeiscier le roy de savoir ce que ledit 
» mon beau cousin avoit besoignié en Angleterre; 
» et que pour ceste cause, et afin que le vrai ne 
» fust sceu , j’ai fait arrester le bastard de Beuben- 
» pré, lequel le roy avoit envoyé en Hollande pour 
>f appréhender ledit vice-chancelier, lequel devoit 
» passer par-devers moi à son retour d’Angleterre, 
» pour les causes dessusdites; et dont , par la prise et 
» arrest dudit bastard que je détiens, le roy n’a peu 
» sçavoir ce qui estoit machiné contre ly eu An- 
» gleterre, qui chiet au grand griefet desplesir du 
» roy, etparquoi, j’ai grièvement offensé et mespris. 

» Le quart point de quoy me charg^èrent lesdits 
» ambassadeurs, si estoit que, pour couvrir la cause 
» pour laquelle i’avoie fais arrester ledit basfard. 
» et qu’elle ne venist à congnoissance , pour ce 
» quelle esloil malvaise encontre moi et peu lionno- 
» rable , je envoyai incontinent Olivier de La Mar- 
» elle par-devers vous, mon très redoublé seigneur, 
» à 1 Iesdin,j)Our vous dire que le roy avoit envoyé le 
» baslard pour me prendre; et lui cliargeay en outre 
» qu’eu tous lieux où il passeroil, ces choses fussent 
» publiées. Direnlenoultrelesditsambassadeurs^el 
» en ce mesme article, qiiepourencorreplusesclan- 
» drir le roy, et esmovoirle peuple contre ly , je fis 
» ces niesmes languages preschieren la rillede Bru- 
» ges; par quoy il appert, et est tout clerc quese lui 
» eusse sceu pis faire, je l’eusse volontiers fait. 

» Le quint point en quoi m’ont accusé est que , 
M combien qu’en l’arrest dudit bastard, j’ai grande- 
» ment olfensé le roy , touttefois j’ai encorre plus 
» mespris, ce dienl, en le détenant depuis qu’il s’est 
» renommé serviteur et ayant charge du roy; la- 
» quelle charge , par mon destenir, il n’a peu exe- 
» cuter. Dont se le roy n’en est pas content, ce n’e^ 
» pas merveilles; car en cesl article ici , et en tous 
» les autres ramenteus ici dessous, il semble^ et ont 
« volu dire lesdits ambassadeurs, que j’ai contra- 
» rié, et volu desplaire volontairement audit mon- 
» seigneur le roy ; et de ce m’ont donné charge. 

» Sur quoy , mon très redoublé seigneur, en en- 
» sieuvant vostre grasce et congié à moi obtenus par 

n VOUS de respondre en mon honneur gardant, et 
» seloncq l’appartenir du cas , je me suis présenté 
» de respondre, et respondrai à l’aide de Dieu, au 
» moins mal que je porrai, 61 ainsi que vérité le 
»> porte , sans nullement m’en estordre. 

» Quant au premier point , mon très redouhté 
» seigneur, là, où les ambassadeurs de monseigneur 
» le roi présent m’ont accusé et accusent d’avoir 
» commis crime de lèse-majeslé , par les raisons 
» contenues au premier article^ je ne me puis assez 
» csmerveiller comment monseigneur le roy s’est si 
» largement lessié informer à l’encontre de moi, ne 
« à croire telles choses de moi, et eneorre plus de ce 
» que , sans nulle certaineté ne apparence véritable , 
» il m’a fait J par lesdits ses ambassadeurs présents, 
» publicquement chargierd’ungsivilainetdétesta- 
» ble cas j et ne fais point de doute que , s’il y eust 
» bien pensé et nulle autre chose ne l’eust meu à 
» ce, que ma desserte, jamès ne l’eust fait; considéré 
» que de donner charge à un noble homme, à tort, 
» sans cause et contre vérité , quant la vérité de ce 
» est sceue enfin et congneue, cely dont la charge 
»> vient et procède n’y a gaires d’onneur. Or est 
« que jamès ne sera trouvé que j’aie sceu aucune 
« chose de l’allée en Angleterre dudit de Rouville, 
U vice-chancelier, ne quelle charge il avoit de son 
» maislre , mon beau cousin deBretaigne, ne aussi 
« par où il devoit aller, ne par où retourner. Par où 
» peut clèrement apparoir que la chargeque lesdits 
» ambassadeurs me imposent par le premier point. 

» est nulle et de nulle teneur, et sans cause purement, 
» et contre vérité mise avant et proposée. Hélas ! 
» mon très redouhté seigneur, la cliose que j*ai plus 
» désirée en ce monde, après le salut de mon âme, 
» et que plus je désire aujourd’hui , si est de pooir 
>3 ensieuvir les vertueuses et louables trasces de vous 
» et de vos très nobles prédécesseurs, qui, par leurs 
» hautes et grandes vertus , sens et vaillance , et 
>3 louables œuvres, ont si bault eslevé celte maison, 
33 que, par tout le monde ^ la glorieuse famé en 
» court et vole, à la perpétuelle gloire de ceux qui 
» l’ont mise en ce degré; et laquelle , certes , mon 
» très redoubté seigneur , soubs vous et en vostre 
33 main , n’est j)as amencie, mais acrue en honneur 
33 et en gloire, trop plus que par nul autre de vos 
» très nobles prédécesseurs; et de quoi je ne puis, 
» ne ne porrai jamès rendre grasces ne loenges 
» souffisantes à Dieu mon créateur, quant il m’a 
» fait naistre et estre yssu de tous costés de si ver- 
)) tueux et nobles princes. 

» Mès hélas ! mon très redoublé sei^rneur , se les 
» , . . , . , . ^ . 

» choses à moi imposées estoient véritables , je se- 

33 roie bien loing doncques de ce que je désire, et 

33 me seroie bien fourvoyé du chemin de vous et de 

» vos très nobles prédécesseurs , et n’en seroie pas 

tant seulement à blasmer , mès à esloiûrnier de 
» toutes gens ; et me vauldroit mieux avoir esté 
» mort au partir des Ibnts , que par moi cesle très 
» noble maison , et mesmes tous ceux qui en s6nt 
» yssus, portassent reproce de infâme renommée. 

» Et pour tant, mon très rcHouhté seigneur , s’il est 
» nul qui en ce , ne en nulle autre chose, mevucille 
» charger, je y responclray tellement, au plesirdc 
» Dieu , et par telle manière , que la charge ne 
» demorra point sur moi. 

» Et quant au second point , d’avoir faitalliances 
» aveucques beau cousin de Bretagne, au préj^udice 
» de monseigneur le roj et de son royaume , cer- 
» tes , mon très redouhté seigneur , il ne sera jà 
» trouvé que j’aye Fait ne volu faire chose qui soit 
» au préjudice du roy ne de son royaulme, par 
» alliance ne aultrement. \Iès se pour les grands 
« biens et vertus que je scay et congnois estre en la 
» personne dudit l>eau cousin de Bretagne , et que 
» à ceste cause j’aye grant amour et amistié à ly et 
» ly à moi , le roy , ce me semble , ne doit ce pren- 
» dre en desplesir, ne en mal; caria chose que plus 
» devroit désirer, et de quoi par raison plus se de- • 
• » vroit esjoyr, ce seroit de veoir bon amour , con- 
» corde et union entre les princes de son royaume , 

» considéré que c’est le bien et la seurté de ly et 
» de son estât ; car tant que les princes de son 
» royaume seront bien unis en bonne amour en- 
» semble , et eux avec le roy , et dont je ne doute 
» point qu’ils ne le soient et seront, tant qu’il 
« plaira audit monseigneur le roy les traitier 
» comme il doit , il n’aura que faire de quérir es- 
» tranges alliances, ne de requerre ses ennemis 
» de paix, ne de tresves. Ses nobles prédécesseurs , 

)> desquels la mémoire sera ])crpétuelle en leur 

» bien faire , ont soigneusement mis à entretenir 
» amour entre les princes de leur sang ; mais mon- 
» seigneur le roy qui est à présent , sans que de ly 
» mésme s’en soit mis en peine oncques ne en 
M soing, lésa trouvés Dieu merci! et de quoy il 
» doit grans grasces à Dieu et nous tous, si con- 
» joings en bonne amour et en union ensemble , 
que depuis comme je cuide, que le royaume a 
» receu la sainte foy crestienne , ne furent tous ne 
» si Inen comme à ceste heure ; laquelle chose je 
K réputé plus à miracle que autrement. Et J)ien se- 
» roit maudit cely qui les desmoveroit ou se voudroit 
• » traveiller de les desmovoir de ce saint et loable 
M propos. Et au regard de Tamisté que j’ai audit 
» mon cousin de Bretagne^ et lui à moi ,monditsei- 
» gneur le roy s’en doit grandement esjoyr et con- 
M tenter; car plus avons d’amisté ensemble, plus 
» serons puissants de le servir; et ne doit douter du 
>» contraire; car nulle amour ne me movera à faire 
)) chose qui soit contre mon honneur. ^ 

» Et pour respondre au tiers pointoù ces dits am~. 
» bassadeurs me chargent d’avoir fait empeschier 
» le bastard de Reubenpré , pour révéler au roy 
» ce que mon cousin de Bretagne a fait et besoin - 
M gnié en Angleterre , certes , monseigneur , deux 
JJ choses m’en excusent ; et non pas tant seulement 
» m’excusent, ‘mes de tous points me deschargent: 
M c’est assavoir ce qui est respondu au premier 
>j article , que de l’allée ne de la charge du vice- 
» chancelier , ne qu’il deust repasser par moi, je 

>» n’en sçaurois parler en aucune manière que ce 
M fust ; cl si ne scavois ne ne pools sçavoir la cause 
« de la venue dudisl bastard ; par quoi peut clère- 
w nient apparoir que ce don l je ne scavois à parler, 

» ne peut eslre la cause de renipesclieinent dudil 
'» bastard. 

» Etau regard du quart point, où lesdils ambassa- 
w deurs dient que, pour couvi ir la cause de la prise 
» dudit bastard, dorit, par la response du troisiesrne 
»> point, je me suisdeschargié, comme chacun peut 
» congnoi:»tre , j’avoie, incontinent depuis ladite 
. )) prise, envoyé Olivier de La Marche devers vous, 

>» monseigneur , pour vous dire que ledit bastard *' 
» estoit venu pour uioi prendre, comme dit est. 

» Mon très redoubté seigneur, de ce je vous lais 
» mesmes juge, quelle chosede par moi ledistOli- 
M vier vous a dist. 

Et touchant la charge que, comme ils dient , 
w je dois avoir enjoint à icellui Olivier , de semer 
» les languages dessusdits là où il passeroit, et 
» aussi du prescement lait à Bruges pour esmouvoir 
» le peuple de vos pays, allencontre du roy, certes, 

)) monseigneur, je cuide qu’il ne soit jà besoing de 
» quérir moyen pour esmouvoir vostre peuple al- 
M lencontre du roy ; et quoi qu’il en soit , monsei- 
» gneur, vous en porez légierement sçavoir la vé- 
. » rité se desjà ne le sçavez ; car ledit Olivier est 
» vostre subgect de vostre comté de Bourgoigne , 

» dont vous estes souverain , et la ville de Bruges 
*» est vostre; par quoi vous vous poez informer 

» comment ii en va; car, à ce que par vérité se 
» treuve je me rapporte. 

•• Et au cinquième jmint, où ils client que corn- 
>> bien qii en 1 empescement dudit bastard , j’eusse 

I* * 1 1 * ’ ^ plus gTiesvement 

ailh encore, et clequoi je me pooie excuser, de 

» 1 avoir détenu depuis qu’il s’estoit renommé au 
» roy , ef ayant charge de par ly. 

» Sur quoy , mon très redoublé seigneur , il est 
» vrai que ledit bastard fust arresté pour les causes 
. qui seroient trop longues à réciter, et que vous, 

.. monseigneur , et beaucoup d’autres savent : • 
» comme d’avoir esté menteur en divers points, 

» quand ilavoit esté interrogué sur les souppechon- 
» lieuses manières et enqnestes qu’il fist de mon es- 
» tat ; comme aussi de malvaise lame et renommée 
» qu’il a; dont par la mesmes anctorité que l 
» cbancellier de France allégua à moi. volant 
» charger, disant : Qui semel mahis , semper pre- 
»> sumitur esse malus-, on nepooit présumer sur ledit 
» bastard , fors que tout mal. Bien est vrai qu’il se 
» renomma au roy, etd’avoir cbargede ly, telle que 
.. distest; mès pour ce qu’il n’en appert en riens, 

» et considérées les contradictions en quoi avoit 
» este trouvé, je l’ai détenu jusques au présent; et 
>> de ly et de toutes autres choses, ferai à vostre bon 
» ple^r, selonc la puissance que Dieu m’adonnée. 

» Vraj est en outre, mon très redoubté sei- 
» j^neuFjque Jesditsambasadeurs,en desduisant leur 
» matère , s’esmerveilloient de quoi*j’avois pris si 

• 

" grant desplesir et courroux allencontre du roy ^ 

» comme de le faire ainsi esclandrir par tels non 
« véritables rappors , disants qu’ils n’en scavoient 
» penser la cause , se ce n’esloit à l’occasion de la 
« pension que niondit seigneur le roy m’avoit 
» donnée, et laquelle m’a r’ostée. Sur quoi , mon 
» très redoubté seigneur, au temps qu’il pleut a 
M monseigneur le roy, moi donner ladite pension, 

» avois des biens de vous, tant et si largement^ la 
» Dieu merci et la vostre! que jà nem’estoit besoing 
» de l’avoir ; aussy je ne la requis ne la demandai 
» oncques ; ains, sans ma requeste , la me donna 
« et la me fist présenter mondit seignenr le roy. 
>> Dont, et afin qu’il ne pensast que je voulsisse re- 
» fuser ne mesprisierses bienfaits, je fus, par vostre 
M bon plesir et assentement^ content de la prendre ; 
» mès certes , monseifjneur , il n’estoit nul besoin 
» auxdits ambassadeurs de voloir coulorer et pal- 
« lier les charges qu’ils m’ont volu donner contre 
>> vérité^ comme je l’ai dit ici devant, sur si peu de 
» chose comme sur la rompture de celle pension ; 
w car mondit seigneur le roy la m’avoit donnée , 
» tant qu’il lui plairoit ; et s’il lui a pieu de la moi 
» r’oster et rompre, il estoit en ly de ce faire ; et 
» n’en ai pas pris tel ne si grant desplaisir , comme 
» il cuide ; car mon très redoublé seigneur , vous 
» m’avez fait et élargissez journellement tant de 
» bien que je me passeray de celle pension, tant 
» qu’il plaira à Dieu et à monseigneur le roy. 

» Et combien, mon très redoubté seigneur, 

» qu-il poroit sambler que mes responces poroient 
» souffire pour mon excuse, et que par icelles je 
» devroie estre clescliargic pur et nel de tout, el 
» iiiesmes que les rappors faits par haine et inal- 
' >1 veillance ne sont nullement à reclievoir , par- 
» quoi appert que les dessusdites cliarg'cs ne ne 
»» pevent ne ne doivent nullement torner à charge, 

» pour ce que, comme chacun scët , leroy, depuis 
» aulcun temps en cà, a pris desplaisir , corroux et 
» imagination encontre de moi, sans l’avoir desservi, 

» et si graiit , que publicquement il a dit qu’il me 
. » tenoit pour son ennemi , lequel je ne lui serai ja- 
» mès , et ne desservis oncques qu’il me réputast 
» tel; car il ne vit oncques , ne ne verra jà, tant qu’il 
» lui plaira, se Dieu plaist, par quoi il me doit tenir 
» pour tel; en oultre amaintcfois dit au seigneur de 
» Hemmesel à plusieurs autres , auxquels il tenoit 

inalvais termes , quec’estoit à cause qu’ils est oient 
» mes serviteurs; et qu’en mon despit leur lëroit 
» du pis. 

» Oultre plus^ a plusieurs lois et ouvertement 
» dit , et de quoi vous, mon très redoubté seigneur , 
k> poez estre averti , et s’est vanté d’avoir, en temps 
» et en lieu, des meilleures places de vos pays ; par 
» qui moyen", ne par quel, Dieu le scet; et en 
« après, parlé moyen des Liégeois, me débouter 
M de la docic de Braibant , et y bouter mon cousin 
« de Nevers, auquel, comme on dist, il a promis 
» baillier quatre cents lances pour ce faire. De quoi, 
» monseigneur, il feroit grant peschié; car, pre- 

» mièremenl, il seroit contre justice et droiture, 
» laquelle doit reluire en tous princes , et sing-uliè- 
» renient en celj qui est dist le très crestien ; car 
» par les renseignements que vous , mon très re- 
» doublé seigneur , en avez en vostre chambre des 
» comptes en Braibant, il appert clèrement que 
I» mondit cousin de Ncvers n’y a quelque droiture ; 
» et si ne lui desservi oncques de me voloir deshé- 
» riter sans cause et contre droit et raison. Et quant 
M son plaisir sera de le faire et de s’en mettre en 
» peine, force me sera bien d’y remedierj car bien 
» enuis(avec peine), je lesseroie perdre le mien , 
» tant que je le peusse amender. 

» Or, mon très redoublé seigneur, considéré 
M que les charges que monseigneur le roy m’a im- 
» jKîsées par ses ambassadeurs, procèdent plus de 
>> corroux et ymaginacion qu’il a prise contre moi, 
» comme j’ay dist . que de ma coulpe ne delFaute , 
» comme clèrement peut apparoir parce que j’ay 
» respondu aux charges que lesdits ambassadeurs 
» m’ont imposées, je vous supplie, mon très re- 
» doublé seigneur, que, de vostre grâce , il vous 
>> plaise de non adjouster foy aux choses qui par 
» lesdits ambassadeurs à ma charge ont esté dites , 
» mès desdites charges et toutes aultres, me tenir 
M pour excusé et deschargié. Et se nul me veult 
» en aulcune manière chargicr en ce , ne en autre 
» chose, jey respondrai,au plaisir de Dieu, tellement 
» que j’en deniorrai net et quitte. 

» Mou très redoublé seigneur , pour ce que les 

>> ambassadeurs ont, en concluant leur proposition, 
» dit que rintencion de monseigneur le roy estoit 
» de l'aire publier ces cbost*s par tous les roys et 
» royaulmes cresliens , quiseroit, comme vous et 
» chacun poezcongiioistre, grandement à ma charg^e 
w et esclandre, je vous supplie, comme dessus, 
» mon très redoubté seigneur , que ainsi qu’il vous 
» a pieu me donner congié et grâce de respondre à 
» ces présentes charges, vostre plesir soit que, par- 
» tout où mestier et besoing sera, je me puisse 
» excuser ainsi qu’il en appartenra; car, en ce et 
» en toutes aultres choses, je me voudroie régler 
» et conduire par vostre bon plesir. » 


GHAPITRl': GXCIX. 

L'auclcur racompte icy comment, lui estant ou lit pour prendre repos 
naturel en dormant, il veist une vision espirituelle, ou il veitune 
dame noblement abituée qui hurtoit à l’uys de la chambre du roy. 


Gomme doneques ces ambassadeurs de France, 
en la manière de leur venir et de leur aigre parler , 
m’avoienl donné beaucop de hurillons en la teste, 
aveucques ce que la matère sur quoi s’estoient fon- 
dés estoit assez }>eu honnesteetde malvaise con- 
joncture , celle nuit mesmes^ comme donnant son 
repos à mçn corps, trouvai mon entendement 
qui laboroit en vision espirituelle. Et comme en- 
vers trois heures après mynuit, et après mon pre- 

mier somme passé , me trouvai , ce me sambloil , 
en une chambre, là où, en une aultre prochaine 
• cVicelle, estoit cestui roy Loys, roy de France, le 
transmetteur de ceste ambassade à Lille. Et moi là 
subitement venu, comme en Tesperit, soudainement 
me perceus aussy d’une dame noblement abituée 
et en grave attour, qui hurtoit à l’uys de la chambre 
du roy; mes non oye longuement fust, ou non • 
accointée, ne trouva qui lui respondist.Si se traveil- 
loit-elle assez par language de donner à congnois- 
tre à ceux de dedans qui elle estoit, et qu’elle 
n’estoit point femme de refus à royale entrée. Mes 
à perte parla , et en vain fist reinonstrance de son 
estât ; car à nul à peine de tous ceux qui là dedens 
estoient, n’estoit agréable ; et faisoient le sourd, 
ce me pooie-je bien penser, encontre ses hurtis ; et ’ 
contempnoient ( méprisoient) sa personne. Comme 
doncques je cecy veisse, et jugeasse à malvais temps 
ceste œuvre, me perceus à cop, comment de des- 
soubs son manteau tira avant un gros pesant mar- 
teau qui à l’ung des lez estoit tranchant comme 
ung rasoir, et à l’autre estoit gros et pesant, 
comme pour abbattre ung mur ; et haussant les 
bras toute ayrée (courroucée) , assist son cop sur 
l’uysclos, et en fist voler la serrure. Dont, d’en- 
trée , et sans admirer face d’omme , dist cestes pa- 
rolles. 

« Cornent déaî Loys^, roy de France, est donc venu 
» le temps maintenant que la roy ale. dignité fran- 
» choise est descendue sur homme bestial, et que la 

» j>lus digne coronne et la plus sainte de la terre 
»> est assise sur cheveux d’ung homme non homme! 
» O maudit temps pour toi, et malvisé le règne de 
» tel roy dont il abuse ainsi! Tu me refuses 1 en- 
.) trée devers loi parcontempt (mépris) que tu asde 
» moi ; et si lies ( hais ) la lumière que je t’ap- 
» porte, parce que tu es de tout alfecté à ténè- 
» bres; lu quiers les angles et les mucettes (ca- 
» cbeUes) ombrageuses en lieu apparent; et là en 
» quoi les nobles et tiers entendements se délit- 
*> lent et se parfont , tu en fuis le repaire. Parquoi 
je puis dire, et vrai est, que tu es homme non 
» homme , quant par obéissance à bestialle con- 
)) dicion, tu voluntairement te despouilles de 
» toute la dignité qui est en Pomme : c’est raison 
»> que tu vois droit cj, devant toi, lumière de Pu- 
» main voyage et figure de l’image divine que 
» tu Ignores , que tu contempnes ( méprises ) et 
» mescongnois ; et , enclin à toute œuvre perverse. 

» ensieus ( suis ) propre volenté desbridée , sans 
» dipstion de vergoigne. Dont , et pour ce que tu 
» m as fait le refus de la chambre, et que ta sour- 
» desse ne m a volu entendre en temps convena- 
« ble, dispose toi, je te dis, et t’appreste cy à 
» devenir tel comme Francisque, duc de Milan, 

» se maintint et se moiistra en la face de messire 
« Jehan des Coppons, Arragonois, son extrême 
» injurieur. Car te dis bien : se tu ne prends celle 
» vertu et constance en toi que prist icellui duc, 

►> où que tu te faignes estre icellui mesme en égale 

» vertu, le sang te montera ou visage par corroux; 
» le front te sera oommeu en vergoigne ; et sans 
» que tu y soies patient ou mal lollérant , je ne 
» cesserai ne ne me faindrai à te dire repreuve : 

» et ce, par ta propre rudesse envers moi, quand 
» lu m’as refusé ta chambre , quérant ton salut. 
» Car, entends bien : se ne feust que j’ay veu ton 
» conlempl et le mespris volun taire que tu as fait 
» de moi, venant devers toi en bon et humble pour- 
M pos, je te eusse araisonné toute aimable , là où 
» maintenant tu me contrains et parforces , comme 
» à messire Jehan des Coppons , de le dire villo- 
» nie. Que fais-tu , ô roi Charles , jà long-temps 
» a? ne en quoi contornes-tu le temps de ton rè- 
» gne ne de ton voyage ? Ne repenses-tu à tes 
» œuvres passées , ne à celles qui sont présente- 
» ment en ton pourpos ? Quels termes as tu tenu 
)) à ton bel oncle le duc, depuis ton coron uement , 
» se non en multitude de vaines parolles pleines 
» de vent? Tu lui as en tous endroits rendu 
» mal pour bien , simulacion pour humbles ser- 
» vices, et prompte et soudaine descognoissance 
» pour toute léaulté et amour trouvée, jusques à te 
» former adjoinct à ses ennemis anciens en son 
» contraire. Non moins en fis-tu en ce novel in- 
» stant au duc de Bourbon , son nepveu ; et à tout 
» ce qui lui estoit de lignage , tu lui donnoiès 
» traverse aulcune en ton estât , ou tu lui mon- 
» stroies froidesse ; parquoi on y perce voit petite 
» amour. Mesmes tous ceux à qui lu faisoies les 

>> dons d’offices ; touchant le costé de cà , tu ce 
M faisoies à regret et à dur repreuve en leur da- 
'> rière , ou tu le faisoies à singulières notées per- 
» sonnes, et à cautèlle de mauvaises préavisées fins, 

» qui depuis sont descou vertes. Tu trouvas ton 
» royaulme en paix; les princes et barons d’icellui 
» en amour et en union ; dont, aveucques ce que 
» tu labouroisà les mettre couvertement en dis- 
» corde , par espécial à l’encontre de la maison de 
» Bourgoigne qui, sur toutes autres du monde, 

» te cuisoit en coeur, tu allas movoir tribulacioti 
» hors de ton royaulme, mener les barons et gens 
M d’armes en perdicion de mort , et susciter sé- 
» dicions et guerres en Espagne , des nobles contre 
» leur sire , de ton beau-père le Savoien , duc que 
» as fait , qui te soit à los ! si non que qui a voies 
» gasté la maison et le pays , toi estant daulphin ^ 
» devenu roi , tu as tout pargasté en sa personne. 
» Tu l’as despouilléde seigneurieet de franc arbi- 
» tre, mis en tutèle sous tes propres gens, et privé 
» de ses propres serviteursetsubjets s’ils n’estoient 
» à ta poste ; tu l’as fait aller de pays à l’aullre , 
» vaucrant (errant) à recommandation très povre; 
» qui tout impotent toutevoies , et mieux séant d’a- 
M voir ten U son repos en propre terre , est allé morir 
» en ce travail , prince misérable. El de Philippe, 
»*ton beau-frère, que penses-tu quel los tu y as 
» acquis , ne quelles murmures tu y as suscité con- 
» tre toy en sa prise, mandé devers toy , et asseuré 
» par tes lettres? Et puis non donnant foy ne vertu 

M à tes lettres et tes mois , tu Tas tenu en menasse 
» de mort , prisonnier , en admiration de tout 
» homme ; et de quoi non tant seulement ses pa- 
)» rents ont esté comrneus encontre toj , mes 
» multitude des nobles et de divers peuples qui 
» s’en corocoient et en appétoienl vengeance. 
» Quelle raison peus-tu alléguer après d’avoir re- 
» coppé par tout ton royaume l’ancienne juri- 
» diction de tes nobles en fait de cliasserie , et 
» d’avoir lait deffiense à tous eulx, sur grieves 
» peines , de non chassier en leurs propres terres 
t> ne lièvre ne aullre beste , ce qu’oncques roy ne 
M fîst, ne oncques livre ne contient le pareil cas , 
)) ne qui si mal sonne ? au moins ne peus que tu 
)) ne sonlFres à chascun joyr de ce qui est sien et à ly 
» appertenant , comme tu veuls joyr toy-mesmes 
» et user de ce qui concerne ta haultesse et ta co- 
» ronne ! Le droit de patrimoine ne gist pas en 
)) liberté de roy pour le tollir aux héritiers , se 
)) non que par tyrannie et violentement il veuille 
w rompre loi naturelle et escrite , et mettre sus 
» loi contre raison et divin ordonner, en confu- 
» sion du monde. Tu en as, bien te souvienne , 
» fait copper oreilles à deux nobles gens pour 
» l’infraction de ton édict, pour un lièvre meschant 
» qu’ils chassèrent sur le leur propre. Quelle rai- 
» son droit cy, élas î ne quel litre te sauve en 
» cestui exploit? se non que tu peuls alléguer in- 
)) fraction et trespas de ton édict. Mès sur ce 
» on le réplique, et te fait-on demande: Quelle le 

» estoit adonc la cause ne la nécessité urgente de 
» ceste defFense faire ; laquelle, se par ta response 
» elle se trouve petite et menée de légierté , 
» l’exécution doncques en a esté torcionaire et 
» faite par volunté de tyran. Tu audes(oses) re- 
M celer tes voies et tes cauteleuses machinées fins, 
» et à quoi tu as hommes , instrumens tous pro- 
» pices à ce. Mèsse gens preud’oinmes et de bonne 
» fov par samblant les ignorent et faingnent de les 
» non entendre, Dieu nient-moins les congnoit 
» et les entend , et seloncq la rachine de ton pré- 
n tendre, il t’en donra l’ysue. Avise bien et 
« entens à tout. A Dieu n’est rien occulte ; il scet 
» tout ; et seloncq ce qu’il y scet et congnoit , il 
» en donra le fruit du mesmes, de ce qui est dit, 
>> mal le mal, et de fraude déception en toy 
» tournée. Tu as , par fainte on par inconstance 
» de cueur attrait à toi le seigneur de Croy et les 
» siens ; et pour ce que tu les sentoies malvolus 
» du comte de Charolois, pour leur mespris envers 
» ly , tu, pour les sauver et porter contre ly , les 
» as pris en ta maison et leur as donné les offices 
» et les pensions en accroissement de leur orgueil; 
» car comme tu les véois arrogans de dignités et 
« de haulx estas, pour grandir leur maison, il 
» sambleroit , et ainsi conjecturent plusieurs , que 
» lu les as choisis tous propres à ton intencion ; et 
» que pour leur complaire et avoir compleu en ce 
» qu’ils quièrent, c’est de les avoir fait gr a ns et 
*• eslevés emprès toy. Finablement , tu penses à 

»> venir par leur moyen à aulcunes couvertes fins 
» grandes et hauUes ; et comme jà d’une grant 
» partie tu es à ton desseure , et es saisy de ce à 
» quoi tu béoies ( visois ) par leur malice , c’est 
» des terres sur Somme, que eulx desléaument 
» ont fait perdre à leur maistre le duc , qui se fioit 
» eneulxcommepreud’ommes^el tu, par malicieux 
» bargaing (marché ) aveucques eulx qui lescon- 
» voitoies , tu les as recouvrées en ta main , à la 
« tienne et à la leur grant charge ; car eulx en 
» portent le tiltre de malvaises desléales gens, et 
» toi de favoriser et amer les malvais et faulx, 
» semblables à ta nature. Déa ! je ne dis pas que 
» tu ne pousses bien et deusses viser au recou- 
» vrement du lien , et par voies séantes à ung roy; 
» mes d’y estre allé par malice et par voies dont 
» les conduiseurs sont infâmes, l’acquest à tout 
» lez y est de chier coust. Tu y es noté, et seras 
» perpétuellemeni ; et eulx en porteront la renom- 
» mée obscure jusqu’en fin du siècle; car el toi 
» et eulx, et eulx comme toy , n’avez pi'étendu, 
» ainsi dient les hommes, que pour delTaire et mi- 
» ner en puissance le conte ton beau-frère , et le 
» quel eulx , par peur que ont do ly , qu’ils ne 
» les defiace, désirent sa mort; et toy, par peur 
» que lu as de son haut règne emprès le lien, tu 
» as machiné sa ruine. Et par ainsi , la cause de 
» la peur en eulx a esté et est cause de ta haine 
*> conceute envers ce conte; el la cause de leur 
» haine portée en peur, a esté cause de les joindre 

» à loi et de prendre leur service. O comme obscur 
» tiltre sera à ung* roy de France, cy-après, d’avoir 
» usé de malice envers ses bienfaiteurs parens, 

» et d’avoir accueillie desléale maisnie (suite) 

» en sa maison pour faire desléale œuvre î Certes , 

» trop plus lui seroit chose recommandable d’a- 
» voir observé son honneur en clarté, encore que 
» d’avoir acquis royaume conjoinct au sien, par 
» condicion reprobable. N’entens-tu que honneur 
» est ung plus cler trésor que coronne } et que 
» preud’omie clarifie plusTliommeque seigneurie; 

» certes , si fait. Qui doncques fait pois et 
» dangier de son honneur, il se garde de pervers 
)) conseil ; et qui se garde de mal vais conseilliers ^ 

» il en fuit et en het la hantise. O Loys ! et com 
» durement tu regretteras encore l’abitude de cestes 
» gens et l’accueillance que tu en a faite , si peu 
» mal digérée ; tu en porras cheoir en grief incon- 
» vénienlel en dangier d’en perdre ton royaulme 
» et ton honneur. Dès maintenant les humaines 
» voies s’en essourdent contre toi en murmure , 

» et les bouces en vont mordans en tes faits, parce 
» qu’en toi n’appert riens que ingratitude , que 
» rendicion du mal pour bien ^ et pleine et évidente 
» contendance de voloir destruire tes parents et 
» amis , et auxquels tu tournes le dos, haineux et 
» mal conseillié, pour porter petitesgens desléaulx 
» en leur faulse malvaise querelle. O doloreuse 
» maudite haine des Croyois ; du povre petit ser- ' 
» viteur au maistre; du povre gentilhomme à 

» prince naturel seigneur ; et là où n’a nulle 
» comparison ne correspondance à personne ne à 
estât ! Et tu , ung roy de France ! à l’appétit de 
»• telles gens, oublieux de toy inesmes et de ton 
« propre honneur, du péché dont ceulx sont à re- 
» prendre devant Dieu et homme , tu, de cely 
» mesmes t’es allé souillier, haineux de ta gloire! 
» Hélas ! et quel fin attens-tu, ne quel fruit, d’a- 
» mer et de porter ainsi les ennemis de tes amis ; 
» ne quelle joyeuse ne salutaire yssue , tu espè- 
» res , dy-moi , en haine voluntaire et sur riens 
» causée à l’encontre d’ung si hault prince? Y en- 
» tens-tu augmentation de ton honneur ? Y per- 
» chois-tu avancement du bien publicque , ou de 
» quelque salut ou expédient à félicité humaine. 
» Moy, de ma part, je ne ly sçay entendre, fors 
»> tout au rebours, malédiction et ruyne en ton 
» estât, reproce eu ton honneur, et tribulacion, 
»> misère .et pestilence en ton royaume ; et de 
» quoi, tu, esliseur de ton propre mal, haineux et 
» ennemi de ta paix, aras esté cause ; et pour ceulx 
»» encorreque tu, prince et roy de justice, le sou- 
» verain du monde ! deusses haïr et grièvement 
» punir pour aultrui exemple! Comment, déa! n’y 
» a que trois jours, (jue tu ne h;s véis oncques , 
» ne que service ne te firent, sinon à leur profit. 
» Ne furent oncques à sang respandre pour toi , 
» se non en aises et voluptés de court te complaire 
*) par flatterie. Qu’est doncques d’eulx, ne qu’en 
n diras qui te soit bon tiltre? Doibt estre amour de 

x> roy se légier? Ne doibt ung roy de France amer 
» sans liltre de mérite. Et par contraire, si legier 
» amour et sans avis donné lui est mal apperte- 
» nant et non de los ; ne lui siet doncques de 
» porter haine aussi aux vaillantset vertueus deson 
» royaume, et qui sont l’estorement de son throsne. 
» O maudile haine et bien maudite, ce dis-je 
)i encorre, de cestes gens ! et maudite leur pré- 
» somption et encorné orgueil, quant enlx, ai- 
» guisiés et enserrés dessou bs ton esle, tu , pour 
» eulx, l’es allé contaminer en leur mescongnois- 
sance , et as quis les voies desléales pour mettre 
» autrui haine à elTect dessoubs la tienne. Te de- 
» voit soufïire d’avoir refroidy envers toi le cœur 
» du duc Breton, du duc de Bourbon , et de maint 
» aultre prince , tes parents , que tu as maltrai- 
» tiés , sans venir user de mesmes et quérir, au 
» lieu de ton refuge , au lieu de ta gloire et de ta 
)) redoubtance , et dont tu as promeu,roy assis en 
» throsne , et là où l’honneur et léal service , l’a- 
» mour et la révérence du monde, te ont esté mon- 
)) strées et offertes. Cesse, Loys, cesse , te prie : 
» reviens à toi et à ta royale nature ; ot se légierté 
» ou senestre conseil le ont mené hors de voie, par 
» aulcune fragilité de passion , retourne à toi 
n .mesmes, et amodère ces extrémités vicieuses qui 
» te procurent blâme , et plaie et damage enfin à 
» ton salut. » 

CHAPITRE CC. 

Comment l’aucteur esveillc, mist en escript ceste vision, et comiaent 
les ambassadeurs furent felles et aigris delà response. 

Atawt fîna sa raison ceste dame \ dont ^ à Tin- 
stant , aveucquesle finement du mot, je m’esveillai 
subit, et trouvai en vive impression et retenance 
les parolles dessusdites. Et alors, comme je sentoie 
et concevoie que de grand effect estoient , et de 
grant importance là où elles ser voient , et que de 
la part du roy elles lui estoient justement impu- 
tées et à vérité , déliberay aussi de les reciter et 
mettre par escript, afin de faire plus clère histoire. 
Car comme le secret de la matère présente pend 
en deux haulx princes, et en termes de crimes et 
foullement d’onneur d’ung costé ou d’aultre ; par 
ceste remonstrance et proprement increpacion 
faite au roy par ceste dame, et de quoi j’ai eu la 
vision, sommeillant , peut-on tant plus clèrement 
congnoistre cy-après la querelle du comte , et le 
tittre de son deffendre, quant , non envers ly seul , 
mes envers tous les aultres, ses parents et vassaulx 
du royaume , il s’estoit mal porté et gouverné , et 
plus encorre et plus grièvement envers ly qu’en- 
vers nuis autres ; dont la douleur lui estoit tant 
plus grande. 

Or estoient encorre en Lille ces ambassa- 
deurs du roy , le comte d’Eu et le chancellier, 

felles el enflés Je la maigre response qui leur es- 
loit faite , et que aultre conclusion n’avoient peut 
traire du duc ne de son lîls en la deslivrance du 
bastard ; et de quoi celui de Croj, qui menoit tout 
ce personnage, moroit de peur et d’annuj, pour 
la conséquence qui en tou rn oit sur luy honteuse , 
mal contents et à gorge enflée s’en partirent; et 
venus à Tournay allèrent susciter le peuple, elle 
animer à l’encontre du duc de Bourgoigne et de 
son fils, par diverses et estrariges doléances que fai- 
soient de eulx, et par lesquels ils les voloient chargier 
etaccuserenversleroy,oflenseurs,etdontilsprioient 
au peuple de l’avoir en leur mémoire, comme par 
manière d’indignation encontre iceulx, pour en 
l’aire criée. Autre-tel en firent à Douay et Arras , 
là où ils ne furent oys ne creus; car on scavoit 
clèrement que leurs parlers movoient de haine 
et d’envie allencontre du duc et de son fils ; et es- 
toient toutes contraires de vérité. Autre-tant aussy 
firent en passant parles bonnes villes sur Somme , 
Saint-Quentin et Amiens; et là s’efforcèrent et à 
tout pooir, d’en aigrir et amener le peuple allen- 
contre de eulx, par peur que avoient que guerre 
arrière ne sourdist pour ce bastard? Pourtant, 
comme ces villes dessusdites estoient novellement 
recouvrées hors de la main de ce duc de Bour- 
goigne , et là ou alTection pooit avoir assise envers 
ly , traveilloient à y mettre une renovellée amour 
envers le roy , par doléances et plaintes faites al- 
lencontre de l’aultre. Sy y avoit grant coulpe en 
cecy,et plus que nul aultre, lechancellier, nommé 

de Morin villiers , et natif d’Amiens, homme fort 
partial et tout propre an roy et à ses meurs ; et 
lequel , pour homme vocqué à si haut estât comme 
de chancellier de France, s’estoit beaucop folle- 
ment conduit en parolles à Lille ; et maintenant 
esloignié du lieu, plus et plus encorre en monstra 
à son blâme par mal vais cor rage. 


CHAPITRE CCI. 

Comment l’aucteur excuse la dîssimulacion du duc des faulx person- 
naiges que porloient les Croyois à l’encontre de lui et de son fils. 

Ne seroit à dire ne à reciter le murmure qui se 
faisoit par toutes les villes et pays de ce duc , des 
ëstranges personnages qui se véoient à l’œil, et 
de quoi toutes bouces, en couvert les aulcunes, 
et les autres en appert, ruoient sur le seigneur de 
Croy ; disans que , de tout cecy il estoit cause, et 
que le père estoit perdu par ly_, et par lui donner 
telle crédence : et le fils et eux tous estoient en 
voie de perdicion par la malvaiseté de ly *, non 
congneue. Toutefois , et combien que la inalvai- 
seté de ly ne pooit estre creue du père ne mainte- 
nue^ si faite comme depuis elle a esté attainte , 
nientmoins toutes facultés d’hommes, nobles et 
non nobles, en court et dehors, tant en perçurent 
et tant en congnurcnt, qu’à peine ils n’en contenip' 

nèrent (méprisèrent) le duc, leur prince, de quoi , 
en multitude de tant de faulx personnages , il ne se 
percevoit de son malice, mes tousjours le portoit 
et leconlrelenoit aveucques ly, en confusion mesmes 
de sa personne. 0 entendez icy, vous lisants , et ne 
convertissez point, vous prie, ceste crédence du 
maistre au serviteur, en vice neen mollesse de sens, 
si comme à homme de povre eflccl ; mes par con- 
traire à vertu et à haulte noblesse de corrage qui 
ne pooil croire ne concevoir en ly, que homme de 
tel cage, de telle auctorilé et lieu dont il estoit, 
aveucques norrilurc de quarante ans, et bienfaits 
sans nombre, peiisl jamès cheoir ne torner en 
faute contre ly , ne en personnages si énormes 
comme son fils lui voloil donner à entendre. Mès 
comme il lui sembloit que sondit fils avoit pris 
aulcunement pointe contre ly et argu , pour cause 
de la crédence à lui donnée , et de quoi ledit son 
fils sembloit estre moins bien content, argua, en 
lui-mesme , que ceste accusation movoil audit 
son fils de ire et de mal talent, et de malvais et se- 
nestres rappors fais à ly par ses haineux. Et par 
ainsi, qui oneques ne s’estoit perceu en cely de 
Croy ne es siens que de léaulté et de preud’omie, 
en l’espace de quarante ans , ne pooit imaginer ne 
conclure que sappors si malvais, fais de eulx, 
comme son fils lui donna à entendre , pooient avoh* 
vérité en eulx , quant lui mesmes n’y pooit main- 
tenir telle faute , pour, mort ne pour bien. Souve- 
rainement, en cest abus en estoit et avoit esté jus- 

ques à Bruges^ là où, après la journée d’Anvers , ils 
convindrent ensemble par un préparatoire de Terme 
union; dont arrière jusques à ccsle journée de 
Lille , bien seipt ou huit mois entre deux, les ma- 
tières arrière entre le père et le fils se aigrirent 
et enfellirent jusques à estre en pire estât que ja- 
mès ; et tousjours par ce Croy demorant emprès 
le père son maistre qui, par sa crédence et par la 
confiance que le duc mettoit en ly , rompoit tout ■ 
ce que le comte pooit éJiflier en son contraire ; et 
autant trouva manière de le reculer de son père, 
comme il se traveilloit de l’accuser et de lui Taire 
perdre son service ; réservé touteTois que quant ce 
vint à la prise du bastard de Renbenpré, et de quoy 
le comte son fils avertit son père de sa manière et 
de son emprendre, le duc commença à prendre des 
imaginations beaucop ; et ploiant ung peu envers 
souppechon, pour l’estrange nature du cas, s’en 
contint en couverte mérancolie sur ceulx de Croy. 
Et combien qu’il n’en fist pas autant desambiant 
comme il lui en estoit , à l’aventure , se contint 
clos et froit envers ly ^ plus qu’il n’avoit appris à 
estre ; aveucques ce que avoit aultres causes et til- 
Ires alors, qui tous se Taisoient penser et percevoir; 
ce que n’avoit pas appris; car tous les Croys es- 
loient nuement devenus royaulx, tous alTectés et 
adonnés au roy par samblant , comme se de leur 
premier maistre et esleveur ne leur Tust riens. Et 
estoient les deux Trères etle roy comme trois testes 
en ung sac tousjours ensamble ; et quanques vo- 

loienl les deux, le troisième (aisoit ; et ce que le 
seul pooit appéter ès aultres, les deux lui en com- 
plaisoient.Et pour tant je dis, que le duc y prist des 
ymaginations et des murmures en dedens soy cou- 
vertement ; et lui en fist-on plusieurs atoucemenls 
bien au vif. Mes comme le temps n’estoit pas en- 
core accompli, et que le pécliié de malice et d’in- 
gratitude n’esloit pas tout meur encorre , ne assez 
près de sa punicion , tout se dissimula cncorre lon- 
guement. Et attaint maintenant à Lille plus avant 
et plus clèrement que jamès, néantmoins le vain- 
quit encorre le seigneur de Croj depuis ce dy ; et 
demora emprès son maistre ; et le fils en repuise et 
en non-puissance de l’aire accroire à son père ce 
que tout le monde congnoissoit et percevoit vé- 
ritable à l’œil. Et en cest estât demorèrent jus- 
(jues à Bruxelles ; là où, en apparence de grand in- 
convénient depuis et de meschief irréparable , le 
viel couve-venin fut congneu, Croy dégetté et ex- 
puls dehors de court , et longue non-créance du 
père fust commuée en vraie congnoissance , par 
commune criée des grans de la maison contre 
mesme le frère d’ordre. Et n’y avoit ne évesque, 
ne preslat, ne chevalier , jeusne ne viel, qui tous ne 
criassent contre Croy ; et qui plus n’en porent tol- 
lérer la congneue malice , pour l’acquit mesmes 
de leur honneur , et de quoy cy-après vous orrez 
l’istoire. 

CHAPITRE CCII. 


Comment mcssire Philippe Pot, seigneur de la Roche, rcmonstraau sei- 
gneur de Croy son desvoy et aveuglement, comme ami fait à l’aultre. 


En ce lempore, et que cestes murmures se fai- 
soient à Lille, toutes orribles comme vous oez , 
et que toutes villes estoient pleines des termes que 
lenoient ceux de Croy allencontre du comte de 
Charollois, avint que ung jour me trouvai en la . 
chambre dudit de Croy , et là où avoit plusieurs . 
chevaliers et escuyers, gens de bien , devisants en- 
semble Tung ça, l’autre là, assis sur banc et sur cou- 
che, comme de costumeestencourt.Siyavoitaveuc- 
ques ledit de Croy, son nepveu le seigneur de 
Lannoy, son nepveu aiiltre le seigneur de Quieu- 
yrain , et messire Philippe Pot, seigneur, de La 
Roche ; tous quatre ensemble devisants de diverses 
choses^ si comme on fait après disner. Lors me 
perceus et vis que cely de La Roche, prist le sei- 
gueur de Croy par le bras ; et , comme se faim 
eut de parler à ly en lieu privé, le mena en une 
galerie à part, arrière de ses deux nepveux. Et là , 
non sievis ne empeschiés de nullui, vis que devi- 
sèrent ensemble bien longuement. Et me perceus, 
si comme on pooit jugier à l’œil, que ledit de La 
Roche, moult aigrement parla, et de grant en- 
tente, à cely .de Croy ; et par samblant tenoit ma- 

ilière envers ly, comme se d’aulcun grant cas l’eust 
volu incréper (accuser) et reprendre, et lui re- 
monstrer aulcun son desvoy et aveuglement, comme 
ami fait à aultre, et comme deux frères d’ordre 
qu’ils estoient sont tenus de secorrir l’ung l’aullre, 
en sens et en bon avis, et par espécial en ce qui 
touce à leur honneur et à l’utilité de la chose pu- 
hlicque. Si les regardai moult inlentivement, et 
y assis tout mon œil, ymaginanten moi-mesmes 
ce de quoi devisoient, et comme se jeusse esté le 
tiers homme aveucques eulx deux; car, autreffbis, 
et assez souvent , ledit de La Roche et moi avions 
tenu largement devises du fait de cely de Croy; 
par quoy je conjecturoie que eulx maintenant 
pooient estre en porpos semblable. Dont, comme 
j’estoie privé à cely de La Roche, et fiable^ je 
m’attendoie bien d’en avoir par temps les devises 
aveucques icellui, et toutes telles comme elles 
avoient esté faites entre eulx deux. Si ne m’en 
menly pas mon espoir; carlanuitie mesmes, comme 
je me trouvai à son couchier, et que je lui ramen- 
teus ( rappelai ) son long deviser solitaire aveuc- 
ques cel)' de Croy , me dist prestement et respon- 
dit : « lié, sire, te dirai de mot à mot la manière 
» de nostre devise et la substance de la rnatèreque 
» nous avons maniée ensamble; mès il fault qu’il 
» n’y ait cy , que vous et moy , et que le remanant 
» (reste ) vulde dehors d’ici. » 

Lors fîst vuider chascun , et n’y demora arae que 
tnoy, là où assis en banc devant le feu, entrasmes 

en parolles. Et alors le chevalier, qui sage estoit , 
et plein de beau parler , commença sa raison en 
ceste forme : « Je vous ay aujourd’hui, ce dist, 
» bien regardé comment aviez les yeulx en moy, 
» tandis que je parlai à monseigneur deCroy; et 
» imaginai bien que en vous-mesmes, fasoyés si- 
« logimes et argumens sur noslre propos, comme 
» pour attaindre par pensée à ce de quoi nous 
» devisammes par elTect. Or, sommes ici en nostre 
M privé ; et comme aullrefois je me suis devisé à 
» vous de moult de choses grandes et aullres, et 
» entre les aultres qui ne sont point de petit effect , 
» du faict du seigneur de Croy qui pend et est cheu 
» en la murmure du monde, si me vueil deviser 
» maintenanlà vous, et à vous réciter le compte de 
» nous deux aujourd’hui, et la manière de nostre 
w entrée, qui fus commenceur et moveur premier 
» de nostre porpos. Si ascoute et enten soin- 
» gueux car je ne te mentirai de lettre. » 


CHAPITRE CCIII 

Comment le seigneur de la Boche racompta k l'ancteiir les devises et 
les remoDStrances qu’il avait eus k celluy de Croy. 

Lors fist son compte et dist icy et ainsy : « Je fis 
» mon entrée , disant : Monseigneur, je vouldroie 
» avoir moins cause de parler à vous , et de plus 
» me taire à vostre joie qu’à vous rien dire à peu 

» tle frnit et sans porfit ; mes comme je me voy 
» ohliglé envei's vous, tant pour cause de l’or- 
» dre comme de fraternité crestiennc de no- 
» blesse, aveucques le serment que j’ai au bien 
» et à l’onneur de la maison dont vous et moi som- 
» mes , et que je voys icelle perdre et branler en 
M péril , soubs charge (ju’on vous y donne ; je m’a- 
» vance , et comme aultre-fois par cy-devant ai 
» fait, de rentrer arrière en parolles avec vous , et 
» de vous descouvrir, non pas seulement ce que 
)» mes yeux et mon cœur me rapportent , mes ce 
» que cent mille bouces d’ommes recordent et 
» prononcent , dont je ne suis que relaleur. Par 
» cy-devant, quand les causes de moi parler à vous 
» estoicnt moindres, si m’elTorcay-je néantmoins, 
» à tiltre de bien , de vous servir et porfiter^ à peu 
» de gré , en vostre honneur ; et maintenant , 
» quant je voy les causes plus grandes qu’oneques 
» jamès, et les dangiers croistre sur vous aveuc- 
» quesle temps, se j’endevoieestremalvolude vous 
» plus cent fois^ si ne m’en tairai-je. Que vaultle 
» longuement celer? Vous estes ung homme perdu^ 
» homme prochain de mille dangiers, dont la fin 
» est mort, qui en multiplication de vos ans plus 
» et plus multipliez en aveuglement, et dont la 
» faute vous est confuse. Le monde crie sur vous ; 
» toutes bouces d’hommes vous maudissent , et ne 
» cessent de murmurer sur vos faicts; et là où 
» vostre présence et la veue de vous , donne occa- 
» sion d’en faire divers contes , en chambres et en 

» rues, aussi, vous absent, se ne lionge-on que de 
» vostre personne ; les enfants luesmes vont à la 
» moustarde atout vostre nom , et les vieilles, atout 
» ( avec ) leur queneule filants, vous noircissent de 
» leurs lèvres. La terre se veult sourdre contre vous, 
» et le ciel soi former vostre accuseur en crime 
» énorme. Que direz-vous , ne que dirai-je ? Où 
» sont vos yeulx , où est le sens d’ung premier 
» chambrelan d’ung duc de Bourgogne, le plus 
» grand duc de la terre , et le mieux renommé , 
» et lequel , en ensieuvant Ij , doit avoir aussi ung 
» maistre chevalier garde de son corps de sam- 
» blable nom et vertu ? Où est le conseil et avis qui 
» se doit traire de vous en aultrui confort, qui 
» tout aveugle et ignorant en propre affaire , niet- 
» lez perpléxité en salut commune ? Ne vous per- 
» cevez-vous, en allant sur la rue ou regardant 
w par fenestres, des troppaux que les gens font cà 
)j et là diversement, nobles aveucques nobles, nie- 
>) nue gens aveucques sorte pareille ^ mesmesjus- 
» ques à vos plus prochains accointés, buvants cl 
» mengants touts les jours aveucques vous. Tous 
» eulx ne parlent que de vous; tous ne se font que 
« esmerveiller de vostre conduite ; et levants et 
» relevants vostre cas et le tornants à tout ploy oii 
» il se peut mettre ^ n’y treuvent que mortel ou- 
» Irage, et prennent toute hyde (horreur) en 
» leur entendement de ce qu’en vous porcoivcnl. 
» Vostre dangier, aultrefois je l’ai veu remédia- 
)> ble ; mes maintenant le voy hors du possible de 

» y pourveoir ; car plus vivez plus Teni pires tout 
)) volenliers, comme se de riens ne vous fust ; et 
» que l'ollie emprendre et outrage conduire^ ne 
» vous peust donner blasme. Quel hardement avez 
» en vous , qui de se hault vous fait présumer , 
;) comme on voit que à longue charge que avez 
» portée, d’avoir pris pointe contre lefils,couverte- 
» ment et soubs fiction de preud’omie^ machinez 
» encorre en la ruine du père ; et après lui avoir 
» fait perdre les villes et terres sur Somme ^ 
)) Tescu de ses pays , lui faites venir manasse de 
» guerre en ceste sa ville , sur ung honteulx tiltre 
« qui vous touce ; c’est du bastard de Reubenpré ; 
»> ne de maleheure pour vous , pour charge qui 
» vous y append , et puis encorre pour la com- 
» mission qu’il avoit prise et dont les procureurs 
)) sont à maudire. Que pensez-vous , monseigneur 
» de Croy ? Guidiez-vous que les gens se doivent 
» taire d’ung si hault et grand cas comme ici se 
» voit , que vous, gouvernant le père, tenez son 
» fils en indignation devers ly, et faignant estre 
» son léal serviteur , vous vous maintenez ennemi 
)> de son enfant? Comme se devra tourner ceci, 
» ne estre entendu, que homme face à croire d’a- 
» mer le père et léalement le servir , et haïr son 
» seul fils et lui procurer meschief , voiant le père? 
» Ne comment pora père amer serviteur^ ne lui 
)) donner crédence , là où le serviteur monstre par 
» effect an père que son fils n’a en grâce?* Déa, 
)) monseigneur, je ne vous vueille point charger i 

» mes le monde vous charge grièvement, et de quoi 
» je vous suis avertisseur. Les habitants de bonnes 
» villes des divers pays de dechà mesme, et de la 
» maison de ciens, ont veu les personnages qui 
» ont esté faits nagaires, l’année passée, en Anvers 
» et à Bruges, et là où monseigneur vous porta , 
» et vostre lignage, à l’encontre de monseigneur 
» son fds, le chargea de bourdes et de frivoles, 
» et vous excusa et se loa de vostre service , et ap- 
» prouva votre’ preud’omie, comme cuidant bien 
» faire et comme j’espoire que si , mes non pour 
» tant ceux qui ce véoient et ooient, et avoient 
» conceu les doléances et plaintes de leur sei- 
» gneur avenir faictes contre vous, et icelles estre 
» vivement prouvées et attaintes , et remonstrées 
» ou et quoy , par point et par articles, aveucques 
» ce qui de soi-mesmes, longuement et j)ar di- 
» verses fois, s’cstoit monstré en descouvert. Certes, 
» par révérence portée au père, et à qui ne vo- 
» loicnt ne ne voudroient contredire , ils s’en tin- 
» drent à son dire. Mès n’entendez pour tant que 
» la pilé conccue du cas du fils ne leur feust plus 
» prochaine et créable que vostre excuse. Mesmes 
» toutdeffendu et paré par monseigneur, le peu- 
pie vous crucifioil en son cuer , et vous mainte- 
M noit aultre;car ils scavoient bien que vous aviez 
» vostre maistre par l’oreille ; que de tout en tout 
» il reposoitsur vous, vous donnoil crédence , foi 
» et fermeté , voloil ce que vous et desvoloil ce 
» que vous non. Certes ce fit-il par vertu et haute 

» bonté de ly qui vous avoit noiri quarante ans , 

» dont tant plus vous tenoit fiable; mes à torner 
» le feuillet , et vous voyant si grand et si eslevé , 

» et que tout J>randissoit soubs vous , et que vous 
» aviez qiiis vos affuictes en France et vos alliances 
» en divers pays , et que les places frontières et 
» maistresses de tous les pays, gissoient en vos 
» mains , aviez tout, et appliquiez tout à vous et 
» aux vostres ; le povre conte n’avoit rien , ne que 
>> ung bastard ; se n’àvoit nullui ; vivoit en em- 
» prunt sur la compassion des pays de son père, 

» rompu en sa pension par vous, et chassie au 
)ï fouet. Prindrent certes en eulx tout entier con- 
« tempnement de vostre personne^ formée haine 
» contre vous , et en couvert et en publique , ré- 
» servé ceux qui à vous estoient ; firent clameurs 
» et plaintes à Dieu et as hommes de vostre oui- 
» trage , disans : Gestes gens cy se veuillent faire 
» égaulx aveucques Téritier du pays ; le veullent 
.)) confondre et destruire pour eulx essourdre ; se 
» mettent en pointe contre ly , et se fortifient au 
» bras de France; ne le craignent ne n’admirent ne 
» que' per à per ; et là où sa puissance leur samble 
» estré grande pour eulx , pour le temps futur , 
» contendent et ont contendu à la diminuer par 
)) isubtils personnages. Et en effet , ainsi l’ont fait. 
>> Cà ! ca! il y convient pourvoir. Croy hault! 
» Croy bas ! nous l’avons veu venir povre cheva- 
» lier cyens ; et maintenant il sera maistre de 
» nostre héritier et le chassera ! A malheur jà n’a- 

» viengne ; ne jà ne plaise à Dieu que homme 
» le souffre ! Véez-cy les languages que darrière de 
» vous , et souvent tout au plus près à has son se 
» faisoient , vous donnant de grandes charges , et 
» de quoi vous devriez avoir hyde (horreur) de 
» les porter. Et pour dire vrai, se l’effect est tel 
» comme porte la criée , ne le peuple ne les pays 
» de deçà n’ont pas grande cause de vous bien 
» voloir ; moins encorre le fils , et surtout moins 
U encorre le père , à qui vous avez , ce dient les 
» gens , osté du col l’escu , lequel, en vertu et en 
» fleur de sa vaillance , il avoit conquis chevale- 
» reusement sur le plus haut roi du monde. El 
») vous , en son vivant , subtilement et à praticquée 
»> fin , le lui avez fait reperdre en son dur oppro- 
» bre. Si en font leur plainte et regret. Toute 
» qualité d’ommes vous en blâment et comdamp- 
» nent , et détroncent vostre nona diversement. Et 
» posé que grand soyez et que tel vous con- 
» gnoissent , et que vos léautés voient Inen et 
» perçoivent tendre à haute fin, toutevoies, .au 
» fort venir, ne vous ammirent , ce dient, et n’ont 
M que faire de vous , ne de riens y quérir ; vous 
» consrnoissent homme de fortune , fait et eslevé 
» as mains , assés en degré variable , non héritable 
)) pour vous, ne connalurel , et non aultrenient , 

» fors huy assis, demain rué en bas; parquoi 
» vostre auctorité ne leur pora plus nuire. El par 
» ainsi, comme vostre estât, ce dient, n’est que’ 
» accidentel, et que l’estât du fils de leur prince 

» congnoissent estre venu par nature, nez prince et 
» seigneur, que eulx doivent avoir amour et afFec- 
» tion à Ij , non à aultre , certes, contempnant 
» vous et despectant votre auctorité, se adhèrent 
« et ajoingnent à cely où nature leur enseigne. Et 
» voiants et considérants vous quérir vos for tifica- 
n tions contre ly , et vous porter fier et animé 
« encontre sa liaultesse , se rient de vous et se ' 
» gabent (moquent) de vostre fortune ; vous met- 
» tent et remettent en mille ploys ; et ramenans à 
» compte tout ce qui se peult dire de vous, tail- 
» lent et prophétisent vos fins en éversion confuse, 

» disans : que Dieu ne le soulTrera à la longue ; 

» non fera fortune; que le péchié de vostre orgueil, 

» le péchié de vostre ingratitude et descongnois- - 
» sance ne doivent estre puni, et que ne sentiez la 
» main de Dieu qui vous toucera pour vos offenses. 

» Donc, et se oncques le peuple a pris cause et 
» tiltre en vous de vous hayr, de murmurer contre 
» vous et contre les vostres , aujourd’hui cent fois 
» plus encorre y prennent pié ; et h cause du 
» bastard de Reuhenpré , vous préjugent et per- 
» comdamnent malvais homme. Non pas, et Dieu 
» ne veulle que ce je le die de moi ; mes pour 
» vous avertir de si faits languages et charges, je 
» le vous conte en commune boyce. La coulpe 
» que vous y poez avoir. Dieu lascct et congnoit. 

» Se faites vous. Monseigneur de Charolois aussi , 

» qui a examiné le bastard^ en scet sa part par 
>> sa propre confession ; et comme le cas tient du 

I) vraisemblable , et que le sire de Reubempré est 
» vostre nepveu , conduiseur de ceci , et que vous 
» et toute vostre lig’ne portez haine et machina- 
» tion contre le conte , avez peur que ne sojez 
n delTais par ly , et à cesle cause vous vous estes 
» ajoints aveucques le roi son ennemi , pour avoir 
» port, le dire du monde est tel, posé encorre 
» que je puis espérer qu’il ne soit riens, que tout 
» cestui emprendre meut de vous ; et que vous 
» Caignant l’ignorer et non y atloucier, par se- 
» cret entendement que vous avez aveucques le 
» roy, ensemble aveucques vostre nej)veu, en les- 
)) siez et souffrez le crime sur leur dos, par espoir que 
» avez que jamèsne seraattaint, et que le roi^quiest 
» grand seigneur , vous en saura bien laver et pa- 
» rer sans vostre dangier. Appertqu’aujourd’hui^il 
» en a envoyé son ambassade en ceste ville, prince, 
» et prélats, à ceste cause. Et dient les gens, que 
» de la peur que avez d’eslre congneu, et pris en 
» si énorme faute comme d’avoir tendu et fait 
» tendre en la personne du conte, par prise ou 
» par mort , vous inesmes avez forgié ceste am- 
» bassade; procuré son avenue et son accès; nommé 
» les personnes et fait les articles pai- de chà, tous 
« propres à ceste matère; et espérant plus lost 
» pooir tirer dehors ledit bastard par unefière et 
» hautaine manière ^ comme se mesmes fussions 
» mespreneurs envers le roi de lui tenir en prison 
» son serviteur, devez avoir conseillé ceste ma- 
» nière de manasse sur nous ^ cuidant bonne fin 

» en traire; car vostre regard esloit, ce argiient 
» les gens, que pour ung homme pris , à quelque 
» tiltre ce feusl , monseigneur ne voudroii jamès 
» desplaire au roy , et ne se voudroit accorder à 
» guerre pour si peu de cause; mes ly, comme 
» prince et maistre de ses pays , et commandeur 
» et précepteur sur son fils, en tout et sur tout, à 
» la requeste du roy , et pour bien faire , et pour 
» éviter tout péril et esclandre, le bastard seroit 
» mis hors et à délivre ; et à quelque crime ne 
» malvaise intention qu’il eust eu, ne parqui don- 
» née ne commise , sans en estre plus novelle , 
» s’en iroit sain et sauf; et ly il garderoit et gain- 
» gneroitsa vie sans riens dire du secret ; et vous 
» et les vostres, et tous ceulx qui y peuvent avoir 
» coulpe, demorriez par ainsinets et justes en mal - 
» vaise œuvre. 

» Tels et si faits sont les languages par ciens, par 
» ceste ville et par toutes aultres, là où on ne vous 
» espargne, ains vous y decoppe-on par pièces et 
» morseaux, et vous torne-on et retorne-on toutes 
» les entrailles pour enfonsement de vostre ra- 
» chine. Dient les uns : Que veult faire cestui 
» Croy? Que pense-il, ne que propose-il, en son 
» hault orgueil, que de soi former public con- 
» trarieur au fils de son maistre ; et après lui avoir 
» fait toutes rudesses moult dures , le mis et 
» tenu en indignacion de son père , pareillement 
» en celle du roy, privé et forclos de sa pension , 
» chà’ et là mis en abay le conte de saint Pol , des- 

» chassie ses gens d’en arrière \y , finableiiient, 
»> pour le tout pardeffaire et pardestruire , con- 
» tend et acontendu en son corps, en sa vie et en sa 
» personne ; et veuillant faindre l’ignorance du cas 
» se voult désarmer du crime par personnages, en 
» quoi le roj , par son lorgier et consentement , 
» et ly par le roj, se sont noircis tous deux par 
» estrange fiction. O maudite soit la norrilure de 
» tels gens , ce dient! Le roy rend bien au devoir 
» les bienfais de deçà ; et Croj recongnoit bien le 
» bénéfice qu’il a receu en ceste maison , l’exal- 
» tation de sa lignie par son bon maistre , et la 
» gloire et la richesse qu’il a de ly , dont pareille 
)) n’eut oncques en France par nulle mémoire! Que 
» veut-il faire ne à quoi bée-il ? Cuide-il devenir 
» prince du pays, et se faire égal aveucques l’éri- 
» tier. Encorre, quand père et fils, que Dieu sauve 
)) tous deux! seroient faillis, si n’y parvenroit-il 
» pas ; il n’est ne de l’estât royal ne ^e princial 
w ventre ; il est ung simple chevalier , riens en 
» comparison à ly ne aulx aultres princes ; et l’a- 
» vons veu croistre et monter au throsne, prendre 
» la fille de Robais, sourgon ( tige ) de son. bien ; 
)) et maintenant marié à l’une fille de Lorraine, 
')) plein d’acquestset de biens par service, allié en 
» Allemagne, àBauvri et à Meurs, et tenant en sa 
» main , comme propriétaire'^ Lucembourg et 
» Namur, Boulongne et aultres places; dont le 
» roy se vante , et ly en menasce l’éritier. Cuide- 
» il pour tant parattaindre à la dominacion de ces 

V pays, ne à la faveur, ne à l’afTection du peuple, 

» qui inesmes esl cong'neu inique et pervers et 
» plein de malvaises cautelles, ly et les .siens, et 
» jusques en tous pays où il régnent en oïr plaintes 
» et clameurs, et eslre plus cremus en partie et 
» plus dangereux à avoir à faire aveucques eulx 
» que le prince? 0 énorme aveuglement et intol- 
» lérahle orgueil ! 0 comment peut noble homme 
» si bas descendre, que d’autant se mefTaire comme 
» de penser à chose indue, de béer (viser) etcon- 
» tendre à chose à ly non appartenant; de por- 
» ter pointe et inimitié à cely dont il est fait, dont 
>» il a pris gloire et exaltation , et dont il est tout 
» eureux et honoré quant il en porte service ! 
» Comment, déa ! mescongnoit-ilsa venue? Ne con- 
» gnoil-il son estre et son estai, et que le chiel' 
» d’une maison de Croy n’est point de sorte au 
» fils d’un duc de Bourgoigne? De qui se pensc- 
)) roit-il , [y , ung tel homme ! se fortifier ne ai- 
» dier encontre ung tel prince. Possible est bien 
» de l’emprendre et de follier , mes la fin en ystra 
» confuse pour ly. Il se fie sur le roy, ce disl- 
» Ion, et toute sa machination est assise sur ly. 
» Et que tant il l’a assise là , c’est ce qui le con- 
» dampne, qui lui donne blâme et reproce per- 
• pétuel , et qui le fait congnoistre en ses vieux 
» jours ^ estre aultre qu’on ne l’a maintenu en ses 
» jeusnes. De male-heure , dira-il encorre peut 
» estre, il vit oncques leroy. Leroy, pour preud’- 
» omme demorer, ne lui estoit point sorte; ne 

» pour grandir sa maison ne ses enfants , service 
)) royal ne lui estoit point salutaire ; granclesse 
)) il avoit assez en ly , sans le roy ; ne ly failloit 
>) que mesure et contentement de ce que super- 
» flue avoit d’ailleurs. Il estoit l’aigle des pays de 
» clia , prince de la chevalerie delà maison du duc^ 
clavier de son tlirone , le fondement de son se- 
» cret; et réservé tant seulement le tiltre deprin- 
» cipalité et de seigneur , quasi estoit une mesme 
» chose aveucques son maistre , honoré etcremu, 
» préféré deont tous et servi par égal aveuc- 
)) ques son maistre en viandes. Tout ce qui à ly 
» estoit et appartenoit estoit promeu , sa lignie 
» eslevée et pourveued’estatet d’ofllces; etobtenoit 
» tout, et nul aultre riens. Que ly falloit doncq? 
i) si non que ivresse d’aise l’a mené à descongnois- 
)) sance, et lui a fait convoitier et quérir oultre 
» mesure, dont l’oblenement , espoir, cy après lui 
»* donra blâme. Siet-il à ung viel homme quérir 
» ung nouveau maistre , le quel, vivant le sien , 
» viel l’a eslevé jeusne. Le novel ne l’a accepté 
» qu’à cauteile ; et le quéreur, ce sambleroit, pa- 
» reillement n’y est allé qu’à malice. Et ainsi le 
)) malvais et le soutil se sont entretrouvés ; et 
)) suivant chacun leur appétit non loable , ont 
» mis honneur darrière le dos tous deux. Que fera 
» le roy? Quelle paie en prendront-ils en la fin? 
» Il les paiera du mesmes à leur mérir ; et tel 
» comme il les ara trouvés à l’entrée , délaissant 
» leur maistre, il en fera le renvoi tout confus. 

» quand il en ara ce qu’il en veult traire. Le roy 
» est trop fin pour eulx, et eulx peu sages d’y 
» prendre fondement. Leroy, ils savent bien s’est 
» mesporté envers leur maislre .11 a oublié ses bé- 
» néfices receus ; journellement il lui rend mal 
» pour bien ; ne le connoît se non par envie qu’il 
» a de sa hautesse. Que doncques fera-il de cestes 
» gens qui ne le servent qu’en mal faire? Ne 
» doivent“il doubter qu’en maléfice il les paiera 
» du mesmes pour quoi il les ara choisis , et qu’il 
» ne les débouté soubs le mesme tiltre de leur des- 
» sorte? Qui est cil, ne Dieu ne homme, qui 
» en feist aultrement , ne qui en feist aultre 
». conclusion ? Et si le roi est si injuste maintenant 
» et si mal conseillié , qu’envers monseigneur il 
» se porte mal pour ly avoir fait bien, cuident-ils 
» qu’il doive devenir recongnoissant envers ceulx 
» qui sont cause de son meffect? Par Dieu la chose 
» en pora durer un temps, mès il y aura ordefin. 

» Tous -jours eschiet remors en un cœur de roy; 
» et combien qu’il y peult escheoir fourvoi , en- 
» fin toutefois il retourne à sa nature. Coeur de 
» roy est ung précieux coffre ; et qua/it , tant seu- 
» lemcnt une fois, il volidra penser à sa dignité , 
» n’est vice dont mesmes ne se repente et qu’il 
» n’en bée ne abhomine les conseillers. On dit 
» vulgairement que les princes, pour venir à 
» leurs fins, prennent bien en gré les traysons , 
» mès de la malvaisté du nom et de leur noble na- 
J) turc, ils en béent les lacteurs. Quant doncques 

» ces Groys ici aront et ont de fait, en complaisant 
» au roy , fait perdre à monseigneur les terres 
» sur Somme, etengranl fraude et desléaulé osté' 

» à leur maislre, ce pourquoi ils dévoient voloir 
» morir ainchois (plutôt) ; et après, quant il aroient ♦ 
» fait tuerou prendre sonfils; toiitmisendésolacion 
» et en ruine , ce qui par dechà est; ne pense-on 
» qu ‘enfin le roy retornant à congnoissance de 
» ses peciés et au reproche qu’il aroit acquis par 
» ceste voie , qu’il ne deust maudire et conlemp- 
» ner grièvement ceulx par qui ce aroit fait, et 
» par qui il seroit en la malédiction de Dieu et 
» d’omme , par les avoir creu. Les périls par Dieu 
» n’en sont pas dehors de leur part; et n’est chose 
» qui ne puisse bien avenir. Tous-jours se lavera 
* » bien prince à prince ; mès ung compagnon 
» k>uillié pour eulx , demorra en l’ordure. Par , 
M quoy ung vrai noble homme , qui autant doit 
» amer son honneur comme ung roy, pour tous 
» les rois de la terre, ne pour coronne porter ly 
» mesmes, ne se doit soullier en scient; doit mieulx 
» amer qu’il ne feust prince à monde , ne homme 
» à quiondeustcomplaire, quesoy meffaire envers 
» soy-mesmes. Mès avarice est mère de tous vices et 
» de toutes énormités. Quiconquess’y applique mai- ‘ 
» ne l’omme droit cy , le fait haut béer (viser) , et 
» par haut contendre et convoitier , le fait desme- 
» surer et perdre sens , consentir trahyson ,, con- 
» spiration et murdre ; riens ne lui est grant ne 
» pesant, comme énorme qu’il soit, mès qu’il ait 

* 



r 




bfgitized by Google 


igo CHRONIQUE (»466) 

» son désir. Et pour cesle cause , Aristote escolant 
» Alexandre le grand roj , pour le faire cler en 
)) vertus, sur tous vices lui blâme cestuy , veull- 
w lant dire que toutes vertus par icellui seul s’es- 
» tragnent en rhoinine , et par seul cely il se 
» noircist et deffait en renommée. Laissés faire, 
laissiés les Croj^s. Par Dieu ne sont pas encorre 
» à fin de leur barre ; ils coreront encorre ungr 
» temps ; mès s’ils estoient aussi haulx que la lune, 
» peut être qu’ils ne saroicnt veoir encorre la fin 
» du maleur qui les attend. Présentement ne le 
» veuillent congnoistrc et ne povent ; car aveuglés 
>> sont; et eulx confians en fortune, leursamble 
)) que riens ne les peut grever. Si en ont-ils de 
.» beaux exemples , toultefois, et de plus grands de 
» eulx. Ils baculèrent jadis le chancellier; et eulx, 
» plus mespreneurs que \y, n’ont nul qui les ba- 
>/ culle. Mès souffrez, ils baculeront eulx-mesmes ; 
M ils deslieront leur malheur du pel , et ne se don- 
» ront garde quant ils l’aront pendu au col. Ils 
» ressambleront les vers qui mengent l’ung 
» l’aultre; et le derrain mengue soi-mesmes; 

» ainsi feront ceulx. Leurs péchiés, leur orgueil , 

» leur descongnoissance et ingratitude de eulx 
» prendre à leur maistre ^ de tendre en son hon- 
» neur et en son corps , les mèneront au tiltre où 
» il doivent venir, tout ainsi que Lucifer. Dont 
» c’est dommage toutefois et pité, quant si nobles 
» et gentils chevaliers, comme ils sont et ont esté, 
» si bien norris et loez jusques ici , et si montés 

» en haute roe se sont si grièvement rneffais ; mes 
» s’en pregnent au proprenez; le rneschief vient 
» de eulx. 


CHAPITRE CCIV. 

CommeDl monseigneur de la Roche averiist le seigneur de Croy de 
divers languages qui se disoient eu darière ly. 

« Monseigneur de Croy, ce sont iciles languages 
» que j’ai oy et qui se dient par le pays en divers 
» lieux ; là où on ne fait espargne de vostre nom , 
»*ains conjecture-on sur vous, et vous donne-on 
» de grans charges et orribles , et tant que j’en 
» suis tout annuyé ; et me desplaist durement d’a- 
» voir cause de tant vous en dire; mes je m’acquitte 
M en mon honneur envers vous qui , à cause de 
J) l’ordre, vous doy avertir de ce que j’oy et qui 
» vous compète àl’honneur^ et vous doy defFendre, 
>> là où il m’est possible ; et là où je ne puis , je' 
» vous en doy avertir. Dont, se j’envoloye prendre 
» la bataille, j’aroye trop à faire, car j’aroye à 
» faire à cinq mille hommes; mes à vous, à qui le 
» cas compète , c’est à vous de vous en deffendre, 
» qui sçavez que c’en est. Par ma foy, mor^sei- 
» gneur de Croy, ce poise moyque les choses sont 
» telles, et qu’en temps et heure vous n’avez aul- 
» trement pourveu de vous. Aultrefois vous en ai 
» parlé assez , et vous en ai dist ce qui m’en sam- 
» bloit , que se vous ne trouvez voie et moyen d’a- 

» voir la grâce de monseigneur de Charollois et 
» de le contenter, vous vous perdriez et venriez à 
» povre fin ; car n’y a point de comparaison entre 
» vous deux *; et en ariez le blâme et le tort par 
» tout le monde ; mes vostre aveuglement vous a 
» fait à croire ce qui vous est impossible. Vous 
M vous estes fondé du père, et trop fié en ly ; et sur 
» le frain de son amour, vous n’avez admiré le- 
» fils. Dont, et se vous estes aulcu nés fois mis en 
» devoir envers ly pour avoir sa grâce , se n’est-ce 
» qu’à fainte ; et ne sortissoit point d’effect de vos 
» parolles ; ains continuiez tousjours et persévériez 
M en vos veilles manières de faire, de impétrer 
» tout^ d’embrasser tout, et l’appliquier à vous. Vil- 
» les, chasteaux, gouvernement de pays, riens ne 
» venoit, ne n’eschéoirqui nechéist en vos mains, 

» ou à vostre frère, ou à vos nepveux. Nul^ tant fust 
» grant,ne prince. ne àultre, ne mesmes le conte 
» ne sa maisnie (suite) , n’y prindrent oncques loc- 
» que. Monseigneur de Charollois à vous mesmes 
» le vous a reprouvé en vostre présence ; dont 
’» oncques toulevoies, amendement ne sievy de 
>) vostre part, ains plus continuation en orgueil et 
» en fierté ; vous vantant, comme le comte aul- 
trefois l’a bien sceu, que vous n’estiez pas gens. 
‘ » à* deffaire, et que vous estiez, vos alliés et vos 
♦» parents en Picardie, cinq cent chevaliers et es- 
» cuiers qui vous serviroient, et vous aultres 
» cinquante hommes, maisons vostres tenables et 
» pour porter hurt. Tels mots, vousscavez, cuisent 

» à un prince, espécialeinent d’ung serviteur fait 
» et eslevé en la maison. Si ne m’esmaie ( étonne ) 
» s’il en a dueil; car se j’estoie ce que l_y, il me 
» touceroit au ceur. Le povre homme , vous scavez 
» qu’il a eu à souffrir et a eu à porter mainte mé- 
» rancolie, ce scet-on bien, à vostre cause. Pour 
» vous approchier du père , vous l’en avez esloin- 
» gnié; et pour vous maintenir en sa grâce, on vous 
» impute que l’avez mis en son indignacion ; et 
» que par calculation que vous avez trouvé de sa 
» naissance, c’est ung homme orrible, cruel et nez 
» à beaucop de mal faire ; tant qu’à le mettre par 
» tels languages en abhomination au père^ et jus- 
» ques à lui plaindre ce qui lui estoit à venir. Ce 
» mesmes dist-on de vous , que vous l’avez mis en 
n ce parti devers le roy j et qu’à ceste cause , il le 
n het et craint, et a conlendu en sa prise ou en 
» sa mort , par le bastard dont présentement est 
» question. Dont, se vous y avez coulpe, comme 
» gens l’arguent et conjecturent, c’est dammage et 
» me poise ; car c’est le pis empris qu’oncques list 
» homme , et de quoi vous serez perdu et déserté 
>> une fois, et tous les vostres. Et devriez voloirnon 
Ravoir esté ; car ciel et terre seront plains de vos- 
'» tre peschié , et dont nul pire ne sera trouvé en 
» livre. O maudite humaine erreur, de laquelle , 
>> coin petite part on en prent au commencement, 
» elle maine à infini abus et à final desvoy. Ceste 
» erreur, monseigneur, vousa happé jà long-temps; 
» et long-temps a qu’on s’en est bien perceu . et 

» qu’on vous en a assiez toucié ; mes plus est venu 
» le temps avant d’année en année , plus est mul- 
» tipliée en vous ceste erreur, et congneue pire sur 
» pire. L’amour envers vous mesmes vous a de- 
» cheu_, et le haut cœur de grandir vostre maison 
» vous a fait trop amer vostre péril. Sc mesure 
» fust demorée en vous, congnoissance n’y fust 
« point eslainte, ne erreur ne s’y l'ust point boutée, 
» ne aveuglement norry ; et n’eussiez quis ne les 
I) voies ne les moyens que vous avez quis devers le 
» roy , qui ne vous sont pas loables , et par lesquels 
»» l’erreur grande et orrihle en quoi vous estes 
» maintenant se congnoist, et est perceue en grief 
» esclandre. Et de quoi je me donne merveilles . 
)) se le cas est tel, comment oncques en coeur de no- 
). ble homme , ceste, ne telle erreur ,poldescendre 
» ne prendre pied. \ ous estes ung noble chevalier, 
» venu avant à vos jours^ et qui avez eu de l’on- 
» neur du monde ce qui en est, auctorité et hault 
» estât, souveraine crédence emprès le maistre, 
» grasce de sens et de veullance, bien amé et bien 
» loé jusques ici , hautement allié, rice de posses- 
» sion et lie biens, et avez de beaux enfants, les- 
» quels vous devez plus désirer à lessier grans 
» en humilité de vostre conduite, que les faire 
» princes et roys en coustange de vostre honneur. 
»> Et ne sçay rien au monde qui vous messiet au- 
)) jourd’hui ne qui vous j)uist delTaire, que ceste 
» maulditc arrogance que vous avez prise de vous 
» porter fort contre monseigneur de Charollois 

» pour le roy , et par si faites fins. Lesquelles, se 
w vous les vouliez clelessier encorrc et vous liii- 
)) milier, offrir amende et repentance, con;jnoistre 
» cely que vous devez congnoistre , le servir et 
» léalemcnt amer comme devez, on vous y troii- 
» veroît voie et accès ; on vous pralicqueroit grac(î 
» et rémission ; et' seriez receu en vos offres et 
» amendes; et seroient vos humilités acceptables. 
» Et jà-soit-ce que monseigneur de Charollois en- 
)) corre vous a fait toucier de vostre retour, ei 
» fait ouvrir les voies et les poins sur quoi, et 
» que tout vous avez refusé et desdaignié despitc- 
» ment, touttes-fois encore, se vous vouliez, on trou- 
» veroit manière , espoir , de réduire tout à bien 
»- pour vous , et de vous y servir et valoir. Pour- 
» tant avisez et concluez en vous de vostre bon*- 
» neur et de vostre salut. Un temps est et vient à 
» telle heure, qui jarnès ne retourne. Le temps. est 
» vostre maintenant, pour bien ou mal en faire,; 
» mes il est si près de rêstiquette que , se vous ne 
» le tournez à bien, jamès n’y recouvrerez. On 
» vous a donné grâce de sage homme jusques en 
» ce cas; mèsicipendla plusgrant follie qu’homme 
» fist oncques ; tout sens du monde n’est nul s’il 
» ne tourne en soy-mesmes ; et follier contre soy 
» n’est pas follie, mès derverie ( follie complette). 
» J’eusse peu excuser ung jeune homme , mès folle 
» veillesse dampne l’homme et le confond. Dieu 
» a l’euil sur tous, et en tous coeurs il escrutine les 
» pensées. Se vous proposez sansly, vous le trou- 

» verez contre vous ; et là où vous assoirez vostre 
» côrrage, là trouverez vostre aventure toutte du 
» mesme à vostre propos bon ou mal vais. Dieu 
» vous en lesse user et bien eslire. » 


I 

CHAPITRE CCV. 

Comment le seigneur de Croy respondit au seigneur de la Roche sur 

i’avertissement qu’Jl lui fit. 

A TANT fina son compte le seigneur de La Ro- 
che ; et me dist que comme il avoit esté , et estoit 
sur la fin de son deviser aveucques le seigneur de 
Croy , en la manière que avez oj , vint ung devers 
Ij ^ de par le duc son maistre , qui le hasta d’aller 
devers ly , et tellement qu’à peine pooit-il avoir 
temps pour faire responce petite ne aultre , sur les 
devises à ly faites. En fist toyittevoies une bien courte 
et briève, ce me dist ce chevallier, et sonna ainsi : 
« Monseigneur de La Roche , qe vous ay bien 
» oy; et croy bien que pour tout bien vous m’a- 
» vertissez de ce que me dites , et vous en mercie ; 
» . mès pour parolles de gens, je ne m’esbays point, 
« et ne suis point si chétif comme on me faict. Par 
» l’arme de mon père , je ne me soflPrirai point 
» ibuller à bras ploiez et à genoulx en terre. Mon- 
» seigneur de Charollois me het et tout mon li- 
» nage , et nous deffera trestous, ce dit. Je y met- 
» tray remède, se je puis, et desjà y ai pourveu. 

» Et quant il voudra cela emprendre , et que je 
» serai trop foible pour ly , je trouverai garant 
» peut estre, en tel lieu, là où la force ne sera pas 
» sienne. 

» Touchant le fait du bastard de Reubempré , 

» qui Ta brassé , si le boive. Moi ^ je ne m’en rnelle; 

» bien en conviengne au roy , c’est son fait, c’est 
» son serviteur. Et du haut et du bas , je m’en 
» rapporte à ly. J’ai bien servi mon maistre , et 
» suis bien pour servir son fils ; mes quant il ne 
» veult , je ne le servirai point maugré ly ; je 
» m’en suis assez mis en mon devoir , mès je n’y • 
» gaigne riens. Si me tiens à ce que j’ay fay et du 
» mieulx que je puis ; et, Dieu merci! j’ay bon mais- 
i » tre , et qui me sara bien deffendre allencontre 
» de mes mesveillants à tort. » 

Sur ceste response, ledist chevallier et moi finis- 
mes nos devises ; et nous sambloit bien que en- 
sieuvant la renommée qui courroit de ly , que la 
responce aussy tenoit assez de mesmes, etquedes- 
congnoissance s’y melloit beaucop pariny, et dont 
le péchié de l’orgueil demanderoit punicion tost 
ou tard. Et à tant vuidasmes de ce compte. Etes- 
toit meshui tard et grant heure' d’aller couchier. 

Si prins congié lors, et le lessay en son requoi; et 
moi autre-tel allai prendre le mien. 

CHAPITRE GCVI. 


Comuicul le coniU! souflrUl couvertement jarlrr an si'if'iieur de Crov 
par assay s’on le poroit ramener à vraie conpnoissance. 

Pendant ce temps , et que père et fils estoienl 
encorre à Lille , tous einpeichiés en la matère de 
ceste ambassade du roj el de leur commission , et 
que, à cause de ce, le fiiit du sire de Croy s’empiroit 
fort en toutes bouccs, comme avez oy , el soverai- 
nement ou corrage du comte qui, par sa cause, 
se sentoit injurie ainsy du roy et de ses gens , nient- 
moins souffroit encorre ledit comte , couvertement 
et dessoubs le doy, parler et trailier par moyennes 
personnes entre le seigneur de Croy et ly, par 
assai se on le poroit réduire et ramener à vraie 
congnoissance et à saine honnorable voie, par 
laquelle il se remist en grâce par devers ly, 
comme il devroit; car, com injurié qu’il se scavoit, 
et grevé par ly en maintes et diverses manières , si 
estoit-il toutevoies content encorre de soi humilier 
et reculer d’autant , pour plus loing saillir ; et 
affin de éviter plus grand meschief, et pour, par 
cely moyen , demorer en union et en concorde 
aveucques son père , et en seurté de non perdre 
riens de la succession qui lui estoit à avenir ; car 
cela estoit tout le pesant de sa peur et le dur de 
son annui , parce que Croy se vanloil de maintenir 

Lucenibourg, Namur et Roiilongne , son vivaiil 
et le vivant de ses enfants ; et quant an fort ven- 
roit, et que le eomte lui voudroit corrirsus, il les 
metlroit en la main du roj, ce avoit dit, pour lui 
en faire guerre. Si se cuisoit et niurdrissoit en la 
inérancolie de ceci ledit comte , et non sans cause.; 
et touttevoies , nonobstant tout et beaucop d’au- 
tres granls cas, si se souffroil-il manier encorre 
par conseil, et permist procurer leur retour et 
leur recongnoissance envers ly ; et leur promist et 
list promettre paix, amour et grâce , et tant et si 
avant qu’oncques prince tant n’en offrit ne ne list 
présenter à son subject ; que touttefois il refusoit ; 
et^ ingrat et descongqeu , monstra en ce, que pro- 
chain estoit de son éversion , et que punicion de 
Dieu le devoit férir temprement au front , dont il 
cherroit en ruine. 



CHAPITRE CGVII. 


Comment le seigneur de Symay ne hantolt point la court, mes s’entre- 
entendoient toujours par les allans et venans. 


Le sire de Symay , frère oudit de Croy, n’estoit 
point en court à celle heure, ne n’a voit esté de 
bonne pièce par avant , pour cause d’unes fièvres 
(juartes qui l’avoient pris à Hesdin , en la saison 
passée , et par mérancolic, ce disoit-on ; mès ce 
non oI)Stant, tout-dis y avoit-il des allans et des 

venans entre eulx deulx ; j>arquoi tousjours ils 
s’entre-entendoient ; et estoit le faire de l’ung le 
conseil de l’aultre. Et disoit-on que cely de Sy- 
may , par son orgueil et ])ar son aspreté , estoit 
cause grandement à son frère, leseigneur de Croy , 
de son desroy et de son mescongnoistre; car estoit 
cely de Symay , rice puissamment de rentes et 
d’argent contant, tant par l’auctoritc que avoit 
eue au pays de Hesdin , comme par la succession 
de la damoiselle Pointèvre ( Penthièvre), son mari, 
et de qui il avoit espousé la seur germaine , son 
héritière. Si en estoit tant rice devenu^ et tant 
dru , qu’il en monta en orgueil, perdant mode , ly 
et ses enfants. Et ne craignoient point que telle 
richesse , aveucques l’auclorité du frère en court , 
tant devers le roy comme devers le duc , peusl 
jamès les souffrir cheoir , ne encorrir en dangier , 
dont bien ne se garissenl et relevassent. Car, 
montés en règne et en gloire par fortune, et ou- 
tre le naturel de leur estât, s’accomparoient à 
ceulx qui princes sont de naissance, et à qui la 
gloire vient d’héritage. Si s’en estoit-on longue- 
ment perceu; et véoit-on clèrement que par leur 
avoir et pooir de tous lez appliquiés à eulx , et que 
par leurs mariages et alliances que pris avoient en 
divers lieux, atün de perdurer et demorcr en es- 
tât, ils portoient leur menton hault, monstroient 
évidemment que leur pan voloient porter et 
pooienf , encontre les biens granls , et que qui 
les vouldroil traitier autrement (pi’à point , 

ils csloient gens pour inonslrer visage de non 
le voloir estre. Le seigneur de Quieuvrain , 
fils audit de Syinay, portoit fort cause droit 
cy aussy, en murmure de son orgueil; car en 
l’éage de vingt-huit ans , sans oneques avoir veu 
ne estre expert , son oncle l’avoit mis et establi 
premier chambrelan du duc, lui absent; s’estoit al- 
lié , par mariage, à la fille du comte de Mers, et 
ceulx de Bavière; se trouvoit fort en grasce du 
duc pour son beau sens et parler ; estoit grant 
bailli et capitaine de Hainau ; avoilpraticques gran- 
des et de divers lieux venants ; et tellement que 
par ungque par aultre , et que ses pères scavoit et 
senloit en triumplie et en règne , et ly mesmes 
avoir bonne pension du roy , et estre à ly couver- 
tement, il porta coeur fier ^ samblant pompe ulx 
et haultain, dur assez à petites gens, et convoiteux, 
et contournant tout ce que pooit avoir à grandisse- 
ment d’eslat ; se fit de beaucop de gens blasmer 
en son darrière par élacion de ses manières ; jà- 
soit-ce que moi, son très accointé et ami privé, 
n’en scaroie dire que tout ce qui bien siet à ung 
noble homme de vertu ; mès je croy bien qu’envie 
en aultrui sur sa jeusne exaltacion estoit plus cause 
de murmure sur ly que desserte, sauve touttevoies 
que forcuidance y pooit avoir assez ; laquelle je 
impute plus à sa jeunesse que à vice. Mès comme, 
dès le commencement du discord , jà avoitdixans 
par avant , à Brusselles , pour avoir le premier lieu 
à l’entour du comle , ceslui, le seigneur de Quieu- 

vrain , qui lors s’appelloit seigneur de Seinpy, 
avoit esté cause du desplaisir du comte et de son 
grant dangier envers le duc son père , le comte et 
tous ceulx de sa laveur l’avoient pris en haine ; 
et comme il avoit esté moveur de tout, l’avoient 
aussi plus contre coeur que nul aultre. Et ce sca- 
voit hien le jeusne chevalier , qui n’en fist compte , 
cesamhloil, qu’à demy ; ains tant plus se grandis- 
sait fort , et héoit ( visoit ) à haulx estats, sous 
l’ombre de ses pères et du duc , là où il avoit grant 
crédence. Et à cestc cause, et que véritablement 
scavoitquele comte ne le vouloit, ne ne pooit le 
prendre en grâce , au jour que le comte devoit ar- 
river et venir à Lille devers son père, par grans 
mystères et movens , et là où les prinees et tous 
les barons de la maison allèrent au-devant de Iv , 
et mèsme son oncle et le seigneur de Lannoy, 
ly , par fiction , de quatre jours devant s’estoit 
l'aint estre malade des dens, et portoit le visage 
bendé. Parquôi il tint chambre huit jours et tant , 
aflin de non aller au-devant de ly aveucques les 
autres. De quoi touttevoies il se lit blasfuer de di- 
verses gens , qui bien entendoient le mystère et le 
secret de sa fantaisie. * 

CHAPITRE CCVIII. 


Comment le scifjneur de Lannoy tendoit auwi à mener sa maison à 
liaull et à seur estât aveucques son oncle. 


Le seigneur de Lannoy, nepveu de Croy, à 
Lille et partout ailleurs où il se trouvoit, estoit 
là tout et le seul bras quasi à son oncle ; et en sens, 
et en conclusion et en conduite, c’estoit son tout 
refuge et son tout secret, aveucques le seigneur de 
Syinay, son frère, quant il s’y trouvoit. Si don- 
noit-on grâce à ceslui de Lannoy , que soub- 
lil homme excellentement estoit et caut, et qu’en 
orgueil de son oncle, et en son mescongnoistre , 
avoit grandement coulpejcar ly, devenu rice oul- 
tre mesure , en Hollande , dont avoit eu le gouver- 
nement , et ayant fondé et fait une bonne ville 
close d’ung povre villageot , et ung chasteau d’in- 
lini avoir d’une povre tourelle , tendoit et béoit 
( visoit ) aussi à mener sa maison et sa famé à estât 
que l'ortune ne donnoit point ; est à entendre à 
tranquillité et à estable seurté aveucques ses on- 
clesj lesquels ne pooit penser jamès^pooient tourner 
à décadence , ne ly aussi. Et par ainsi, et comme 
il voyoit et concevoit que le conte de Charollois 
tendoit et manassoit de les delFaire et mettre au 
bas, boutoit quant qu’il pooit aussi à l’orgueil do 
son oncle, et par toutes voies et manières dont lé 

pensoitàpooir fortifier et' rasseurer, fust en France 
ou en Angleterre; il lui donna conseil ; et meismes 
en Tung royaulme et en Taultre , sous légations 
prises du duc , et que son oncle lui mist en mains , 
se trouva procureur, ce disoit-on, d’estranges cho- 
ses ; et lesquelles furent descouvertes depuis et 
scèues, comme il se dira en son lieu. 

» 

# t 


CHAPITRE CCIX. 


Du liault estât de ce Croy cl que de ly n’avait (wint de pareil en 
France tant accoUc de fortune. 

/ 

Se je vouloie ou sçavoie dire Tauctorité , le de- 
gré et le hault estât de ce Croy, et des siens en 
dépendant de ly , ce seroit à peine chose créable 
de l’oïr conter et d’en faire histoire. Et n’a point 
esté veu en ce rojaulme , homme pareil à ly , ne 
si accollé depuis deux cents ans , qu’on le sçaiche , 
ne qu’il se treuve en livre. C’estoil en samblant, 
non ung vassal, non ung serviteur, ne ung sub- 
ject en la maison de son inaistre, mès ung prince 
meismes et ung seigneur à qui tous genoulx 
ploioient par révérence , et toutes faces se par-of- 
froient à service. N’a voit différence nulle de ly 
aux princes ses nepveux^ si non que l’estât de ly 
et le service de sa table, sa sieute et sa queue es- 
toienl trop plus grants que la leur. N’y avoit 
homme en la terre plus honnoré en court, mieux 

servi ne si à souhait, plus exalté, ne plus mieux 
creu ; et avencques ce qu’il estoit plein de biens 
de ce monde et allié au sang de Lorraine et de 
Harcourt , plein de haultes et de grandes posses- 
sions , si ne vivoit-il homme qui oncques fist de son 
maistre , ne tellement ne si à chois comme ly ; 
car riens ne luy estoit impossible , ne dur, ne dif- 
llcile envers ly , là où il voloit s’entre-mettre. Par- 
quoi, tout considéré, et sa première avenue en • 
court , et sa première chevance de patrimoine , et 
la haulte montance depuis où il se trouva soubs 
l’ombre de son maistre, devoit bien amodier, ce 
me samble , son corrage , mettre raispn devant scs 
yeulx, soi tenir en règle et en mesure, et avoir ^ 
peur de maints grands et orrildes exemples de 
devant ly et de son temps mesmes ; et spy mon- 
slrant content de sa fortune, qui encorre estoit ex 
cessive , non quérir aultre part plus de biens pour 
porter grief à son trop plus grant , contraire de 
son honneur. 


\ 

CHAPITRE CCX. 


0)!iiment le comlc de Charollois scella avcucques le duc de Berry et 
celui de Rrctapnc. 


Je parfontUs voU;nticrs et amplle beaiicop ceste 
niatère touchant Pomme de qui elle traite , pour 
tant plus donner cause aux lisants d’entendre soi- 
gneusement à la nature du cas, quel il est en sa ra- 
cine, et qu’on ne puist penser cy-après que les 
grandes et merveilleuses besoignes qui en sont 
nées et yssues enfin soient saillies et produites 
d’ung homme de petite réputation , mes de telle 
fortune et félicité , s’il l’eust bien gardée , que tout 
le royaulnie de France depuis s’eu est trouvé en 
trouble; le roy, mis en indignation de tout son 
sang ,'et en dangier de sa coronne ; et tous les 
princes en clameur et en criée contre ly; et dont ce 
Croy cy à coulpe. Car parly, et parce qu’il Pavoit 
attrait à ly à certaines fins, comme j’ai dit assez, et 
bcaucop de personnages avoient esté faits non hon- 
norables à Pung ne à aultrc, mes au grant grief 
et plaie de la maison dont il estoit faict , et à quoy 
le comte de Cliarollois, en lieu de son père jà 
vieletà déclin, estoit tenu de pourvoireld’y mettre 
remede; iccllui, cerles, sentant et voyant tous 
les princes du royaulnie eulx doloir du roy , et 
que tous eulx s’attendoient à lui seulement, qu’il 

se plai^nisist aussi comme eux, comme qui avoit 
la souveraine cause de tous, et pins pooir de s^en 
vengier ^ enfin le receurent de leur aide et de leur 
])ende. Et ly sentant leur tiitre estre de pité, et 
le sien non moins, et la provision y estre nécessaire, 
et lionneste le poursievir , se joignirent aveucques 
le duc de Berry ; et cely de Bretagne scella aveuc- 
(*ulx , et entra en compact aveucques tous, qui 
avoit la cause plus griève et plus cuisant, par le 
moyen de Croy, et le plus grant poir et intérêt 
pour en avoir réparation. Eulx tous, en sa force et 
en la puissance qu’il mettroit sus pour eulx et 
pour ly, s’attendoient lîablement et s’arrestoient. 
Laquelle chose jamès n’eussent conclute entre 
eulx, ne osé emprendre,se n’eust esté à l’asseurance 
de ly et de son pooir ; et de quoi ils faisoient chief. 
Mes comme le comte en scavoit bien prendre 
l’honneur devers ly, en fait de recongnoistre son 
cas et son estât, et que voloit avoir ce tiitre de 
soi essourdre encontre le roy, requis du duc de 
Berry et de tous les princes instamment, par main- 
tes lettres de grièves doléances, en faveur d’icellui 
de Berry et de tous ses aultres parents , pour bien 
l'aire et pour remédier aux plaies et romptures en 
la chose publicque , aux opérations voluutaires du 
roy , en quoi tout alloit mal , il mit sus et disposa 
de son armée ; et qui estoit le plus hay et le plus 
mal vol U du roy sur tous les autres, au duc de 
Berry et à tous eulx, ly seul, en sa vertu et en sa 
redoubtance, fit l’appointemenl, et le procura 

pour eulx trestous enfin j et en emporta la gloire 

et la victoire ; mès non pas sans dangier le plus ^ 

csniervëillable , dont il soit escrit. Et de tout ceci , 

# • • 

tant de l’ung costé comme de Faultre, et tout du 
mortel dangier du roy en quoi il en estoit, comme 
de cely du comte, cely de Croy et les siens avoient 
esté cause et fondement , et moveurs principaux 
de tout ce qui est ensieuvi oncques. 


CHAPITRE CCXI. 


Comment au seigneur de Croy fut monstrdc voie par les médiateurs 
pour parvenir à la grâce du comte de Charolois. 


Mes , pour ce que j’ai dit dessus, que le çomte 
deCharollois, parle conseil des preud’ommes d’en- 
tour* de ly, et souverainement de Guillaume de 
Bische, soufFroit célément à trouver et quérir 
moyens entre cely de Croy et ly , affin qu’il se re- 
congneust et se renieist en devoir devers ly^ 
ly comme ung bon et léal chevalier , loist 
( convient ) doncques à déclairer ici les points 
et articles, sur quoy se pooit fonder l’accord 
des deux parties, et par lesquels l’un eust em- 
belly sa cause grandement et rasseuré son estât , et 
l’aultre parâUaint à la paix de son cœur et à dé- 
port de son ire. Si fàult scavoir que , jà par long- 
temps devant, le seigneur de Croy, après divers 
assais de recouvrer la grâce du comte , par sam- 

blant et à qnoy oncques n’avoit peut aveindre, ce di- 
soit, \ en U maintenant à I extreme deson irecontrely 
et certain que l’indignation y estoit toutte fermée', 
maintenoit quasi impossible de pooir retourner ia— 
mès en son alFection j et comme de jour en jour, et 
an après aultre, tousjours le conte prenoit des cau- 
ses et des matères plus et plus aigres contre ly , et 
par quoy son coeur s’esloignoit tant plus de clé- 
mence et de mercy , ne pooit croire ne soy confier 
que jamès il rentrast en grâce maintenant , qui 
oncques, du temps que les causes n’y estoient point 
SI glandes ne si embrouillées, n’y avoit pu par- 
atteindre. Et pourtant, comme cesle manière de 
désespoir estoit entrée en ly , et lui avoit adhers 
son sens par defliance de sa mercy, de de chà estoit 
allé prendre fortification devers le roy, pour ras- 
seurement de sa fortune. Or advint qu’en entrant 
en termes aveucques ly, puis ung, puis aultre, les 

commit à ce, monseigneur de' monseigneur 

^ ) et tel et tel. Et quant ce vint à tou- 

cliier auvif du cas, pour en venir à bon effect, tout- 
tes causes de devant passées, et parquoy le conte 
avoit esté meu sur ly , furent mises au dos, nulles 
relevées ne touchiées, fors que seulement une pour 
entrée de bien : c estoit qu’il estoit vray apparant , 
ce disoient les médiateurs , que s’il voloit lessier lé 

service du roy , abbandonner offices et estais em- 
près ly , la pension de ly et de ses enfants, non y 
quérir ne auctorité ne crédence, et pour l’onneur 
du conte de Cbarollois et en sa contemplation re- 
noncier à tout , c’estoit la voie , ce leur sambloit , 
et la droitte vraie entrée par où il parvenroit à sa 
grâce , et à laquelle il ne poroit faillir s’il se voloit 
souffrir conduire. 

Croy prestant ascout à ces mots et pesant fort 
ceste ouverture, respondist et dist : « Et quant, en 
M faveur et contemplation de monseigneur deCha- 
» rollois, et vous, messeigneurs, aroie renoncié au 
» roy et à son service , abbandonné tous les biens 
» et estais que j’ay de ly, et maintenant mon 
» maislre le duc qui est viel et quassé , demain ou 
» tost après, iroit de vie à trespas , à qui seroie-je 
» lors, ne que me donroit-onqui seroit mon maistre 
» ne mon bienfaiteur? ne serois-je entre deux 
» selles cul à terre? et qui suis manassié mainte- 
» nant , et mal volu atout deux maistres que j’ai 
»> puissans et grans, ne serois-je mis en la pile au 
» verjus , lors quant je n’aroie maistre ne service. 
» Pour Dieu, messeigneurs, il me samblequele cas, 
» tel que me requerrez , est bien de peser à moy , 
» et non de légière acceptacion pour promettre de 
» le faire. Quant à moy , je ne pense pas demorer 
M sans maistre , quant Dieu fera son . plesir du 
» mien en présent. Et si scay bien ce que j’ai 
» maintenant , mes je ne sçay quel chose je trou- 
» veroie quant ce venroit alors. » 

CHAPITRE CCXII. 


Comment le comte de Charollois offrit au sieur de Croy que ly mesmes 
mettist par escrit son traitie'. 


Geste response fut répliquiée , et respondit le 
seigneur, et dist ainsy : « Monseigneur de Croy , ce 
» mesmes argument que vous faites icy, nous pen- 
» sants que vous le poriés faire, tel l’avons fait 
» devant monseigneur de Charollois, aflin de y 
» scavoir respondre dessus par son avis et aveu. 
» Et nous a dit monseigneur, louchant ce point, 
» se vous le mettiés avant , et pour vous contenter 
» et soudre, que se vous volez. renoncier au ser- 
» vice "du roy, à ses estais et à sa pension, et qu’en- 
» corre , monseigneur son père , que Dieu garde ! 
» allast de vie à trespas , si vous promet-il , et veut 
» promettre, et léaument tenir aussi en parolle de 
» prince^ que tout en tel estai et auctorité comme 
» vous estes au jour présent à l’entour de mon- 
» seigneur son père , tout tel vous tiendra , souf- 
» frira et léaument parmaintiendra tout vostre 
» vivant. Et se d’aventure , le roy à ceste cause 
» vous voloit aulcun mal, et tendist à vous en faire 
» grief, ly envers tout le monde, quiconques il 
>> soit , réservé monseigneur son père, il vous por- 
» tera et soustenra de toute sa puissance èt vertu. 
» Et aflin que puissiés tant mieux adjouster foy à 

» cecy que nous vous disons, monseigneur de 
» Charrolois se consent et vous accorde que vous- 
» mesmes metliés par escrit vostre traitié, en la 
» meilleure forme et manière que le sarez ou vou*^ 
n drez mettre , et à vostre plus bel, et il le vous 
'» scellera et signera de sa main. Or regardez quelle 
» chose vous volez respondre sur cecy, etpesezbien 
» rpffre que monseigneur de Charrolois vous fait, 
» qui est grant et bel pour vous; et vous mal con- 
)) seillié, se vous ne l’acceptez, ce nous samble; 
» car il n’en poroit plus dire ne faire. » 


I 

CHAPITRE CCXIII. 


Comment le seigneur de Croy respondist aux médiateurs touchant 

l’offre à lui fait. 


Le seigneur de Croy musa ung petit en cest offre, 
et par samblant il dilliculta fort de y respondre; 
car craignoit fort l’accepter légièrenient , et pesa 
le refuser non moins ; enfin touttevoies il respon- 
dist et print délay jusques au lendemain; car voloit 
penser dessus, ce disoit, celle nuyt; et le jour venu, 
il en feroit response. Le délay luy fut accordé; et fi- 
rent les médiateurs leur retour vers le conte, et luy 
firent le recort dudit et du fait, etdu délay pris, qui 
s’en tint à content. Et encorre d’abondant^ et af- 
fin que tout venist à bien , leur donna encorre plus 
.grand charge et pooir de parler plus avant, et les 

avertist sur aulcuns grands points, se d’aventure 
Croj en faisoit mention, comment ils y poroient 
respondre , et comment il voloit qu’ils en fis- 
sent. Et à tant retournèrent devers celj deCroy , 
et convindrent ensemble sur la matère dressée, 
comme le jour de devant, et commença à parler 
Croy et dist : « Messeigneurs, j’ai à nuit pensé à 
» l’offre que vous me feistes hier , de par monsei- 
». gneur de Charrolois, qui est bel et grand; et croy 
w bien qu’il le voudroit tenir comme il le promet ; 

» mes quant il ne voudroit aussy, je n’en aroieque 
» la douleur , et ne m’en seroit aultre chose. Je 
>> me suis tant de fois offert à ly de le servir ; mès 
» je ne me suis oncques encorre peu trouver en 
» grâce, ne qu’il y ait eu fiance. Que seray-ce 
» doncques maintenant ne d’où m’en venroit la 
» grâce plus aujourd’uy que les aultres fois, qui 
» avant que j’eusse oncques service ne pension du 
» roy , ne l’ay peu gaignier en plus foible cause. 
» Le roy m’a requis de mon service, et je m’y suis 
» adonné ; et pourvoyant à ce que monseigneur de 
)) Charrolois est mal content de moy et me liel à 
» mort, et que, monseigneur le duc mon maistre 
» failly , je n’aroie point de maistre , et me trou- 
» veroie en dangier de ma vie et de mon estât , et 
» de tous mes parents et enfants, sous monseigneur 
M deCharolois, j’aypris ma couverture et protection 
» soubs le roy ; je me suis armé de son service et 
» de sa maison ; je sens sa protection bonne et 
» seure pour moi, et la recouvrance de la grâce 

» de monseigneur de Cliarolois pleine de doute. 
» Doncques, qui suis seur de l’ung, et tout refait de 
» l’avoir, et de l’aultre je vis en souppechon et en 
» balance de mille dangiers^ doy-je abandonner 
n la seurté de ma vie et des miens, pour m’atten- 
» dre en unemercy novelle, dont l’espérance m’y 
» est mal fondée. Parlez, messeigneurs, et par propre 
» coeur jugiés de l’aultrui. Monseigneur de Charro- 
» lois se plaint de nioy à tout le monde, et monstre 
)) qu’il y a hayne; plainte et haine sont fondées en 
» méfiait. Se doncques le méfiait y est, qui cause 
» son indignation , je ne me doys point fier de sa 
» grâce, laquelle oncques je n’ai peut atteindre. Et 
» iing roy de France fait-il ainsy à abandonner à 
» ung compaignon tel que moy , pour ung légier pro- 
» mettre , dont la rompture se peut faire au plesir 
» du prometteur, sans en pooir faire aultre chose. » 


CHAPITRE CCXIV. 


Coimncnt le» médiateurs reprindrent le seigneur de Croy de sa def- 
fîancc tourhant les promesses du conte. 

A CECI fust respondu briefet bien assis : « Mon- 
*» seigneur de Croy, à vous oyr parler, mes par- 
» donnez-nous, vous tenez peu de bien de mon- 
» seigneur de Charrolois, et trop peu, quand vous 
»> mettez telle et si grant defliance en sa promesse 
t> et en ses lettres et scellés , tels qu’il vous a ofr 

)) ferts ; car ne croions point, et sçavons véritable- 
» ment, que pour tout l’or du monde il les dai- 
» gnast rompre. Et feussiez ores le plus meffait eu- 
M vers ly qui oncques Tust au monde', et vous eust 
» donné rémission et mercy', receu en grâce et clé- 
» mence , tant seulement par paroles et en mot 
» de prince , si ne voudroit-il jamès frustrer ne i- 
» rappeler sa bonté donnée. Or regardez doncques 
» comment il se poroit ne voudroit consentir à 
» rompre ne à fausser son scellé, ne à luy faire celle 
» honte, qui est si haut et si noble prince, que de 
» commuer sa grasce promise , escrite et scellée et 
» signée de sa main , en austérité et perverse'inalice, 

» par souvenir de commis delict. O non , plaise à 
^ » Dieu ! mieulx lui voudroit non avoir esté nez; et 
» nous samble que trop malement vous errez ici et 
» en mettez le malvais bout devers vous. Etquant au 
» point que vous dites que vous vous estes offert 
» par diverses fois à le servir, et que vous vous es- 
» tes traveillé à acquérir sa grâce, s’il convient parler 
» à vous etrespondreà l’appartenir du cas, en cela. 

» faisant vous n’avez fait que ce que devez , 

» et ce à quoi vous estes tenu par toutte obligation 
» d’onneur et de droit , corne qui estes fait en la* 

» maison tel que vous estes, et emprès le père, dont* 

» le fil vous doit bien estre recosTieu. Se vous dites 
» que vous estes offert à ly, et que vous avez quis 
sa grâce non obtenue, se vous disons bien que 
» voirement nous luy avons oy dire que aidtre- 
» fois vous en a veu faire le samblant et tenir 

» manières faintes, mes oncques ne vous trouva 
» poursievant vostre promeltre, ne donnant vertu 
« à vos parolles; mès continuiéset perseveriés tou- 
» jours en vostre viel train, sans que oncques en tour- 
» nast cognoissance devers ly d’aucune amende. Et 
» quant à ce que vous pesez d’abandonner le roy 
» qui vous a appelé à estre à ly , et que à regret 
.» vousJe poriezet devriez faire, et que aujourd’uy 
M il vous est et sera escu de protection et de garant 
». encontre vosi haineux, monseigneur de Croy, 
» vous, sain d’entendement et de viverayson, ne se - 
M roit besoing à vous, tel homme que vous estes et 
» à tel maistre, quérir nulle protection de dehors, 
>ï quant vous vous tenriez en la grâce de ceulx dont 
'» vous vous estes porté non grevé de nulluy jus- 
» qiies icy. Et se d’aventure le meffait y estoit et 
» par quoi vous vous doutassiés de la vengeance 
» pour le temps avenir , n’en seroit point la mercy 
» et le pardon plus propre et mieulx séant, hum- 
» blement requis en celi qui seroit offensé, que par 
» fièrement et descôgnoissament maintenir pointe 
» et quérir sauveté ailleurs, là où fuite est deshono- 
» r able? Vous cogn oissiez le roi et sça vez qu el ho rn me 
» il est; il n’aime point monseigneur de Charolois,' et 
M se ferme en rigueur contre ly; et vous, pour ce que 
M inonseigneurdeÇharoloisnevousapointen grâce, 
» ce luy samble , il vous a attrait à luy et vous 
, » porte samblant d’amour pour ce que l’aultre vous 
» het, et pour ses secrètes fins. Et vous, vous faites 
» samblant d’amer et honorer celui qui het ce que 

)) VOUS devez amer et honorer devant tous, et qui 
: » est aussi puissant de vous maintenir et faire de- 
M morer tel que vous estes , comme vous estes de- 
)) venu et fait, au lieu de vostre nourriture, tel que 
» vous estes. Et quant à ce que vous mettez def- 
» fiance en sa grâce , et qu’il vous samhle que la 
M mesveillance y peut estre enracinée tellement 
» qu’elle n’en poravuidier^sinon à grant doute, pour 
J) quoj doncques, et puisque vous avez celle cognois- 
» sance, ne mettez-vous dehors de vous les causes 
» qui vous samblent estre fondement de ceste mes- 
» Vjeillance , et vous mettez en vostre pure netteté 
» devers Ij, parquoyil puisse cognoistre son tort 
» devers vous, et relinquir son ire. Mettez- vous en . 
» ce devoir; et puis après dolez-vous ou loez-vous 
» dely; se la cause de l’indignation y est et que vous 
M la sentez, ostezla dehors de vous et lui donnez une 
» obligation d’onneur envers vous par satisfaire ; . 
» en* mettant le droit devers vous ,^vous mettrez 
)> le tort devers ly ; et par vostre humilité qui vous 
» sera honorable , vous vaincrez son fier animé 
)> corrage, qui est maintenant de dure attente. .» 

CHAPITRE CCXV. 


Comment le seigneur cleCroy , après plusieurs persuasions des médiateurs, 

' respoudit par briefve conclusion. 

A CES mots , le seigneur de Croy respondist et 
disl brief : « Je ne scay cause plus granf ne de tel 
» elFet que ce que je tiengs les pays de Lucerabourg, 
» et de Namur, et de Boulogne, desquels monsei- 
» gneur le duc m’a donné le gouvernement et le 
» possès mon vivant, et les a confermés pareille* 
» ment à mes enfans. Si croy bien que cecy luy 
» gist en cœur et luy ouist que je me tiens à mon. 
» don, et m’en voudroit bien priver. » 

A ceci fut répondu lors et dit ainsi : «c Or donc- 
» ques, puisque vousconnoissiezquelleestlacausede 
' » ceste indig/^lion, et qui n’est pas petite, se vous 
» faites aulcune réputacion de la grâce de monsei- 
n gneur de Gharolois, et pareillement aulcun pob 
» de sa mesveillance, pour quoy ne vous dévestez- 
»> vous doneques de ceste cause qui vous fait mal 
» volu, et remédiez à l’offense? Voussamble-il que 
» monseigneur de Gharolois a tort , s’il lui desplest 
» que vous, serviteur et subjectde la maison, tenez 
» en vos mains, et encorre par hauteur, les princi- 
» pales places frontières de tous les pays de mon- 
» seigneur son père, et demain ou après , quant il 
» seroitlrcspassé,ilenseroitenvoslredangierde les 

» recouvrer et en vostre merci, aveucques ce que le 
» roi encorre se vante tous les jours de les avoir en 
» sa main, quant ilvoudracommepour le battre de 
» son propre baston ? Monseigneur de Groy, le tort 
» en ce cas ici n’en est point devers monseigneur de 
» Cliarollois^ mais est devers vous. Monseigneur 
» de Charollois est prince , et à ly appartient de 
» venir à la succession de son père , sans dangier 
» ne merci de serviteur , et encorre de tels pays 
» et places qui souffiroient au plus grand roi du 
» monde ; mès si vous volez bien faire , mettez- 
» vous en, et de vostre don, et du tout, en la mercy 
» de monseigneur de Charollois, et lui offrez le 
» résigner en sa main pour parvenir à sa grasce ; 
» et vous trouverez qu’il sera si plein de vostre of- 
» fre et de vostre humilité , qu’il se donra mesme 
» vaincu à vous et vous sara agréable. Et se en- 
» corre vous y mettez deftiance, et en faites grant 
» pois , pour l’amour des grans profils que vous 
» y avez et prenez et que vos en fans aussi y por- 
» ront prendre ci après, à qui est confirmé le 
» don , ce dites-vous, comme à vous tout leur vi- 
'> vant, nous avons charge de vous dire , et vous 
» disons de par monseigneur de Charollois, que 
» monseigneur de Charollois est et sera perpétuel- 
» lement content que vous et vos enfants possessez 
» et maintenez ces pays dessusdits et ces places 
» tant que vous vivrez, et que vous usez et jouissez 
» des porfils*, gages et émolumens, et de toutes 
» aultres choses, en la l’orme et manière que mon- 

» seigneur son père les vous a donnés, accordés et 
» promis, et en présent, tenez et maintenez, et 
» avez tenu et maintenu , sans riens y restraindre 
» ne recopper, sauf que présentement vous les vou- 
M drez reprendre de ly et de son don, et lui en 
» faire le serment ici tel en sa main vous et vos 
» enfants, comme vous avez fait à monseigneur 
» son père. Dont, et affin que ceci vous appère 
» qu’il le veuille maintenir léaument et en prince 
» preud’omme,il vous offre de vous envoyer un signé 
)) blauc ; mettez-y vostre traittié dedens à vostre 
» plus bel , et faites l’obligacion telle que vous la 
» sarezsouhaidier,elilvouslatenrafermeet estable 
» à tousjours, et s’en attend bien à vostre escrire. » 
A ces mots, le seigneur de Croy respondit tout 
court et comme apprécié du point où il convenoil 
taire ou faire : « Monseigneur, volez-vous que je 
» vous die pour toute conclusion et sans plus 
» battre vent : Je ne veulx pas cessier le service 
» d’un roi de France pour ung conte de Gharol - 
» lois. Pardonnez-moi et adieu. » 

De ceste conclusion si roide et courte furent es- 
mays ces bons médiateurs, qui espérans avoir fort 
besoignié et l’avoir mené jusqu’à près se trouvè- 
rent plus loings de leur entente qu’au commence- 
ment de l’ouverture ; et perceurent bien , et le 
dirent aussi, que descongnoissances estoit en ly 
toute et outre, et que son aveuglement ne luy 
souffroit cognoistre son estât et par quoi il cher- 
roit une fois en punicion par jugement de Dieu , ce 

craignoient ; mes piiisqu’à eulx il n’esloit de le 
chantier ne muer, ne Je Ini (aire eon^noistre el 
entendre ce qui lui seroitsain et de porlit, il s’en 
convenoit bien attendre à Ij et à ce qui lui en cn- 
sievroil.Trop bien plaingnoientque ung’ si notable 
chevalier, et de telle auctoritc et haute fortune, se 
mesfaisoit si évidentenient et par si lourde offense, 
et qu’en son sens de long' temps estoit ainsi tourné 
en desmesuré oultrage, et en dérision du monde, en 
foule (insulte) de son prince futur seigneur, en 
lésion de sa propre renommée, et en confusion de 
son ordre et de tous ses frères, qui s’en esvergon- 
gnoient. 

En si faites devises et doléances du cas, 
lequel véoient irrémédiable , vindrent devers 
le conte ; lequel , après avoir oy leur rapport et 
la triste maigre conclusion du mal avisé, se com- 
mença à rire très bien, disant : Que espoir ne 
lui fut oneques qu’il en deust aultrement dire 
ne faire, car le congnoissoit trop; et disoit 
« D’autant au moins que je lui ai offert belles , et 
» me suis humilié devers son tort , d’autant lui 
» ay-je plus confondu son orgueil et avancié ma 
» juste cause. Or en Dieu soit le surplus ; et en 
)t ly je remets tout ; et par saint George , il en 
« buvera de l’amer avant que je meure , ne jamais 
» ne recouvrera ce que je lui ai offert. » 


Digitized by Google 



222 


CHRONIQUE 


(i466) 


CHAPITRE CCXVI. 


Comment le seigneur de Croy se trouva frustrd de son proi^osemcnt. 

• 

D’icy en avant Croy se desvoya de plus en plus; 
et cuidoit bien faire ung hault édifice sur ung fond 
qui lui mentit enfin ; car on s’estoil bien aul- 
trement pourvu de ly et encontre ses emprises, qu.’il 
ne pehsoit ne que jamès' il n’eust cuidié. Toutte 
son attente si estoit sur le roi et sur les places et 
pays qu’il avoit entre mains , desquelles il s’aide- 
roit^ ce lui sambloit, aux lances baissier. Et encorre 
avoit-il son attente , ce disoit-on , quand monsei- 
gneur de Charollois tendroit à le deffaire , qu’en 
la querelle des Léegeois qui estolent ses ennemis, 
il se sauveroit de sa puissance. Et prenoit et met- 
toit pié et fondement en si faites vanités et pré- 
somptions que fortune ascoute de legier, et en 
fait souvent baisier le babouin au compagnon qui 
se présume en sa folie. Ce nonobstant toutefois, 
si avoit-il grand pooir de faire du mal beaucop 
en la vue du monde alors, tant par la puissance 
du roi, qui héoitle comte, comme par Allemans 
et Liégeois qui dansoienl tous au pied du roi, Mès 
son prétendre et sa fortune, n’estoient pas d’ung 
accord ensemble ; car son proposement se trouva 
frustré par aultre disposition secrète , comme se 
dira cy après. 

. CHAPITRE CGXVII. 

f 

Quelle noblesse le comte de Charollois avoit en sa compagnie , et de 
la feste que son père lui fîst à Lisle. 

Le comte de Charolois avoit en sa coinpaignie 
alors sept ou huit cents chevaliers et escuyers ; 
avoit tous les enfants du comte de Saint-Pol aveuc- 
ques ly , le comte de Marie , le comte de Brienne, 
le seigneur de Roussy^ le seigneur de Fiennes, 
messire Jehan de Lucembourg, son frère, le fils 
du prince d’Orange , seigneur de Ghasteau-Guyon, 
multitude de grans barons de Hainaut et de Flan- 
dres, qui tous l’accompaignoient et voloient porter 
dur et mol aveucques ly; et donnoient bien à con- 
gnoistre aux gens qu’en ly avoit vertu et corrage, 
et magnificence de hault prince; mès la mélancolie 
qu’il prist eu Groy , et en ce que par ly lui vint et 
estoit procuré , ce lui sambloit, devers le roi et ail- 
leurs, lui rahbattit la chière tel fois fust; tel fois 
aussy qu’il n’en fit samblant ne pois, car ce ne lui 
estoit gaires. Le duc lui fit bonne chière toujours 
tant qu’il estoit à Lisle; de jour à aultre soupoit en 
bancquet aveucques ly et aveucques la ducessede 
Bourbon son ante. Là avoit aussi le duc de Bour- 
bon et le duc de Guerles, dont la suite estoit tant plus 
grande ; et deux ou trois fois le comte disna aveuc- 
ques son père , seul à seul assis ; et en quoi tout 

homme prenoit grand plesir, pour cause que lon- 
guement avoient esté en discord ensemble, sou- 
verainement pour la cause ou matère du comte 
deNevers et de ceux de Croj, qui ennemis lui es- 
toient autour de son père. Si s’en estoit perceu 
maintenant plus clèrement que jamès par avant, 
quoiqu’il en dissimuloit. Et pourtant fit chière 
à son fils de bon coeur, et s’esjoyssoit en sa veue, et 
desiroit bien qu’il se tenist aveucques ly tout quoy; 
mes craingnoit qu’en longue résidence il ne voulsist 
tout mettre à sa disposition et appréhender à ly 
le gouvernement des pays et de son estât; carainsy 
l’avoient informé les Croyois, qui go u ver noient / 
que ainsy en avenroit ; et pourtant le douta le 
duc, qui le congnoissoit fier et de hault corra'ge ; 
et n’eust jamès volu vivre en tutelle de son fils, 
pour souffrir mort. Mès touttefois, tant y avoit 
de sens au fils et grant vertu, et tant porta honneur 
à son père et sa haute glorieuse renommée , qu’il 
n’eust fait, ne volu faire, ne machiner, ne riens volu 
emprendre touchant gouvernement sur le père non 
plus que sur sa mort; mès seulement desiroit et 
tendoit à ce que son père congneust la bonté et 
l’innocence de ly encontre ses ennemis accuseurs, 
et qu’il congneust la malice et la perversité de 
ceulx aussi qui entour de lyestoient etquilegouvér- 
noient, et pendoient sa maison et sa personne *eh 
branle de perdicion et de mille dangiers inréparav 
blés. Cecy .estoit le gouvernement seul qu’il qué^ 
roit en court. Et pour ce que jamès n’avoit point 

esté reçu en ceci , mais toujours débouté et dé- 
menti ce avoit esté la cause de son eslon^e. Teni- 
prement toutefois, après ce que les ambassadeur^ 
du roy estoient partis de Lille, le duc le fit venir 
en son oratoire, là où, après la messe, devisèrent 
ensemble par l’espasse près de deux heures entre 
eulx deux tant seulement en conclave. Et là donna 
le comte a entendre à son père plusieurs erans 
secrets, lui desliant tout le sac de son amertume 
et toutesles causes de ses doléances et plaintes mist 

devant les yeulx; par vérité approuvée, mena le 
pere à compassion et à fréeur en lespérit des 
choses oyes. Ly-meismes , en pité de son propre 
cas, fit sa relacion en larmes, et fit tourner^^le 
cueurdu père aussi en larmes. La responce du père 
lut en mitigeant toujours la douleur du fils • 
et le contendement du fils n’estoit que d’imprimé^ 
vivement au cueur du père la cause de sa mélan- 
colie. Le père enconceutbeaucoup et logea touten 
coeur; mes s esmerveilloit durement et s’espoenloit 
quasi en son admiration ; varioit en croire aulcune 
fois ou en non croire; là où créance mettoit , lui 
dressoient les cheveux; et là où varioit, nescivoit 
taire ne dire ; enuis (avec peine) créoit dont onc- 
ques navoit eu expérience; et à dur aussi mes 
creoit son fils, dont l’angoisse du coeur portoit son 
témoignage. Enfin et sur le tout lui dist : ,, Charles 
» vous seul m’estes fils et moi vostre père • si ai lé 
» coeur envers vous comme doit avoir père envers 
» son fils. Quiconques aulfres me servent et sont 

» à Tentour de moy, ils ne me sont pas comme 
>i vous ; ils me sont serviteurs ; ils me sont estran- 
» ges; et vous ma chair et ma substance. Si ne 
» me peut le ceur mentir envers vous ne qu’envers 
» moi-niesmes. Si tels ou tels vous grièvent et con- 
» Irarient, s’ils vous héent ou s’ils vous craignent, 
» et qu’en cely regard Usmachinent en aultrui vostre 
» grief, et se méseusent , ce poise moi , me touce 
» au coeur comme mon propre et ne l’oublierai 
» point. Mes considérant la variation des divers 
» temps qui rendent diverses estrangetés, consi- 
)» dérant aussi l’inclination des hommes à diverses 
» fins, aveucqucs la muableté de fortune qui per- 
» turbe les princes ou les royaulmes soubs escar- 
» ceté de vertu , bon fait , me samble , en tous 
M haulx cas et difficiles aller à pois et à petit pas, 

» sans soi esmovoir en légèreté. Pacience en grant 
» homme le maine à desirée fin , et dissimulation por- 
» tée cauteinent lui procure glorieuse vengeance. 

» Je suis aujourd’hui sur mes vieux jours; j’ai pris 
» ung ploy en moy que je garde dès oncques ; j’ai 
» volontiers norri pais en ma maison, enchassié 
» division ou j’ai peu , rompu bendes et compleu 
» à deux lez. Se meschief y avoit occult aucun 
» touchant honneur, sauf qu’il ne lournast en mon 
» corps , je l’ai volontiers estaint ; je n’ai souffert 
» esclandrir nulluy ne débouter de son service, ne 
)) presté légière oreille sur gens de bien ; et se 
» j’y ay congneu ou perceu mal, si m’en suis-je 
» dissimulé pour mieulx faire. Se voudroie,Gharles, 


•*> 


Digitized by Google 


(i466) DE GEORGES CHASTELLAIN. . 22j 

qu’ensi en feissiez pour l’amour de moy et pour 
» le bien que je regarde qui vous en avenra; de mon 
)) pooiretdemon devoir aussi je vous porterai; vos 
» ennemis sontles miens; et ne se pora riens faire 
» contre vous que je ne m’en deule (ressente). Mes 
» en la présente matère en quoi le roy s’est bouté, 
» et que aultrel’y a attrait, il y fault aller à sens 
» et à longue traite ; et enfin sans que je face grant 
» esclandre de riens, tout venra à congnoissance. 
)) Les malvais toujours s’abattent de leur cop, et 
» les bons se font congnoistre par leur prudence. 
» Je vous ai oy à pité , mes je vous croy à regret, 
» parce que amer m’est percevoir et maintenir 
» faulle là ou oncques ne la pensoie. Et ne feust 
» l’intégrité qui doit estre de vous à moy et de 
» moy à vous, à peine y poroie-je asjouter foi. Tou- 
» tefois vous estes mon fiLls, et emprès vous tout 
» le monde ne m’est riens. Se vous me volez estre 
» et demorer bon fils je vous serai bon père, et du 
» surplus je ferai bien. » • 

■ ' =========M»MMMBf^a===gaM— 

CHAPITRE CCXVIII. 

Comment le comte de Charollois se submist au noble plesir de son 
' père le duc. 

En cestes belles et amiables parolles du père , 
le fils se tint à réconforté assez; et remercioit 
humblement son père, disant aveucques ce et lui 
promettant que jamès ne lui seroit que vrai obéis- 

i5. 

sant fils, tout prompt et tout humble à le servir 
et craindre , comme fils doit faire père, et qu’onc- 
ques en son vivant n’avoit esté en àultre porpos, 
quelque semblant qu’il y eust eu de discorde par 
avant pour cause du seigneur de Croy , duquel, 
mes qu’il lui pleust à entendre et congnoistre l’ac- 
tion et juste querelle qu’il avoit contre ly , ce luy 
çstoit assoufisement de tous biens , et ne lui requer- 
roit aultre chose, lui disant bien et monstrant en ces 
propres termes : 

« Monseigneur , le cas ne touce point à moi tant 
» seulement pour le présent temps ne qui est à 
» venir, mès il touce à vostre propre personne, à 
» vostre haulteur et seigneurie, et à la ruine de 
» vostre maison ^ et tout en mon despit. Etmoy, 
» vostre fils, monseigneur, successeur de vostre 
» grâce , de vos pays et seigneuries, et vostre seul 
» héritier, quant je l’ai receu et atteint par vive 
» preuve , et que les expériences en sont toittes 
» clères et trouvées , ny dois-je pourveoir et remé- 
» dier si jescavoie, ne m’y doy-je mettre au-devant 
» et aller à l’encontre, et garder que, non moi tant 
» seulement, mès que vous ne soyez pincié nemoc- 
» quié, ne diminué en vos pays et seigneuries, et 
» par ceulx que vous cuidiés et espérez estre prud’- 
» hommes et léaulx serviteurs envers vous, mené 
» à confusion et à honte et à perte irréparables ? 
» Monseigneur, les exemples vous y sont beaux, s’il 
» vous plest à les entendre, caries esparques (étin- 
» celles) en volent devant vos yeulx ; mès avant 

» que l’an passe, vous les congnoistrez plus à plein 
» et plus encore en grand que de présent. Si vous 
» supplie humblement que du tout en tout il vous 
» plaise m’avoir et tenir en vostre noble grâce et 
» dilection ; et de toute ma cause et querelle, où 
' » que je l’aie ne à qui, je m’en submès et ordonnes 
w en vostre noble plaisir et vostre seul bon avis, 
)) et ordonner j’en veulx, et vouldray f aire et lessier 
» en observation de mon honneur. » 

A tant partirent dehors de l’oratoire père et fils, 
nullui (personne) emprèseulx que le clerc decha- 
pelle Caron, messire Adolfe de Clesve et le seigneur 
de la Roche, aveucquesplusieurs aultres barons qui 
les attendoient là devant âvuidier; et perceut-on 
bonne chière ou visage du comte qui s’estoit dé- 
senflé de sa douleur , et avoit trouvé le père bien 
disposé envers l y, et de quoy il fit Teste à tout homme . 


CHAPITRE CCXIX. 

Commeut George s’arreste en ceste malcrc pour la difKcultc' d’iccllr, 

sans note d^aucune parcialitë. 


Je m’arreste longuement en escrire de ceslc 
matère, parce qu’elle est et sera dè grant consé- 
quence cy après, et difficile durement pour estre 
denoée , qui ne la va quérir au fonds de la racine , 
et par quoi en temps avenir aussi l’on ne poradire 
que ce qui en est et sera advenu , et aura esté fait,^ 

sera meu et produit de légierté et à petite cause, 
ne de volunté liayneuse, ne d’envie de court , mès 
de droite pure nécessité toute extrême qui a con- 
straint le comte de veoir devant lui et d’obvier à 
tout son pooir aux griefs et grans inconvénients 
qui se préparoient pour ly et le menacoient; car , 
comme j’ai dit , le roi Loys et tout son royaume en 
écherront en tribulacion et en dangier; et par 
force encorre d’inconvenient qui en saudra, tant 
en ceste propre maison de Bourgoigne comme ail- 
leurs, la matère d’elle-mesmes en sa nature se des- 
couvrera et donra à cognoistrele tort et le droit de 
chacun^ seloncq ce qu’il y a de cause. J’ai getlé 
pour tant en arrière de moi toute faveur ; et de 
haine et de parcialilé me suis distrait pour à cha- 
cun distribuer ce qui est sien , au net le bel , et au 
mesfait son tiltre ; et non conÿdérant les person- 
nes , qui ne quelles, j’ai mis mon escrutine ( exa- 
men ) en leurs questions pour en décider par 
bien entendre. 

CHAPITRE CCXX. 


Comment le comte de Cbarollois vint devers son père â Saint-Omer 

à la feste de l’ordre. 

Or poroient demander aulcuns, età grantcause, 
et former argument de grant substance, et dire ainsi: 

« George, vous nous dites et escrivez chose 
n merveilleuse icj , touchant ceste matère de 
M ceulx de Croy et du comte ; et desirez , bien 
» fait à croire, à y aller le vrai plein chemin 
n sans vous fléchir (détourner) chà ne là à vostre 
» charge. Or est ainsi, par votre escript mesmes' 

» en divers lieux, que le comte de Charolois, par • 
» diverses fois ici devant , a fait ses doléances 
» et plaintes au duc son père de cestes gens , et 
» leur a pendu au col et en leur présence de 
» grandes et orribles charges, oyant son père et 
» grand nombredes chevaliers duToison. Premiè- 
» rement Tan quatorze cents soixante- cinq, en une 
» vesperée, et là où cely de Croy, son frère et ses 
» nepveux, les seigneurs de Sempyet de Lannoy, 

» grandement perplex et confus s’excusèrent et 
» parlèrent au plus beau qu’ils porent, genouil en 
» terre , et de quoi le duc aiant de toujours main- 
» tenu cestes nobles gens à prud’hommes et à vail- 
» lants chevaliers, prist aigreur encontre son fils 
» assez ague , et sambloit quasi plus voloir porter 

» en ce cas les servileurs que le duc son fils, lequel 
» touttes-foisoffroit preuve en tout, et par bataille, 
H et par souffisant tesmoignage ; et nonobstant ce, 
» si n’en pooit-il estre oy ne receu comme voir 
» disant ; mès s’en engendra murmure et discorde 
» entre le père et le fils, et eslongeance du fils de son 
» père, en regret de sa cause. Moyen touttes-fois y 
» fui trouvé depuis, par longuesse de temps ; et 
» vint le fils vers son père à Saint-Omer à la feste 
» de l’ordre du Toison , là où il est vraisembla- 
» bleque leduc receutson fils devers ly, soubs telle 
» manière et moien que aulcune crédence il ad- 
» joutoit à ses plaintes jà de long temps faites; et 
* » lui donna aucun -rappaisement sur lequel il 

)> se tenoit et fondoit; et s’en tenoit au dit de son 
» père , comme qui pooit remédier et pourveoir 
J) à tout. Touttes-fois, nonobstant ceste rejonction 
» faite parla manière dessusdite, et que le père ne 
» pooit reculer qu’il ne respondit aulcuns bons 
^ » mots à son fils sur la nature de ses doleurs , et 
» qu’en cela le fils meist son espoir et son fonde- 
» ment comme pour vaincre; lous-jours touttes-fois 
H le seigneur de Croy et les siens perdemorè- 
, » renl en leur estât, persévérèrent en credence et 
» en auctorité aveucques le père ; et onques, pour 
» doléance faite contre eux, ne pour desmerite ne 
» offense qu’en eulx pooit avoir encontre du 
» fils, ils n’abbandonnèrent d’ung pié ; et ce qu’il 
)) y eut oncques de privauté du père à eulx , sans 
» diminuer ni accroistre. » 

CHAPITRE CCXXI. 


Question comment le duc tant donnoit de crddence aux Croyols con- 
('noissant aucunement leur faint personnage. 

«Après, et quant pour aulcunes lettres impe- 
» trées en Hollande aux estais du pays, et pour 
» la rescousse de maistre Anthoine Micliiel, secré- 
» taire , que le duc avoit lait prendre , et s’en 
» indigna contre son fils, et en vint et nasquit 
» grand brouillis entre eulx , et plus qu’oncques 
n certes grande apparence de ruine et de meschief, 
» et^ par les bouteurs à la charette du comte , oc- 
» casion grande à icelliii de soi desvoyer et vui- 
» dier règle , car en fut quassé et rompu en sa 
» pension devers son père, en fut mis en indigna- 
» cion du roy et privé de sa pension , aussi mis en 
)' abay à tout lez, et traitié comme feroit ma- 
» rastre son fils d’emprunt, et dont originellement^ 
» par le contreuve de ces Croyois , et afiin qu’a- 
» pi’ès le décès du père, qui pendoit en péril de 
» manasses de vieillesse , il feust et devenist tant 
» plus foible , la reddition des terres et villes sur 
» Somme fut machinée , et tout ce qui fut fait 
» à Hesdin , et paraccompli sans fausse simula- 
)) cion et faint personnage en gast et désertion 
» préenlentivement de ce jeune comte, le père 
» encorre riant de son dammage, ou proprement 

M abusé d’ignorance, et de quoy mille tiltres de 
» murmures et d’eslran^res beson^nes furent mises 
)) avant entre père et fils , et de quoy les hommes 
» des divers pays et des villes furent tous perplex 
>» et désolés, non osans favorisera l’ung pour peur 
» de l’aultre , scaichans bien toulevoies et cognois- 
» sants les moyens par qui tout ceci estoit, et dont 
)) originelement il naissoit et avoit effect à leur 
» duc regret^ et dont les journées et les assam- 
» blemens d’Anvers et de Bruges se faisoient l’ung 
» contre l’autre , et se trouvèrent à dure et diffi- 
» cile conjonction , certes au très grand désespoir 
» du povre peuple de tous les pays, et laquelle se 
» fit toultefois au plus grand duc du monde : 
» que volez-vous dire ici. George? quelle excusa- 
» tion povez-vous produire ici pour le duc? que 
» quanten telle difficulté d’assamblementdeson fils 
>> et de ly , et après teles matères difficiles déme- 
» nées, et nomméement contre ceulx de Croy, de 
» la part du conte, que en consentant la conjonc- 
» tion et la venue devers ly de Gant à Bruges , 
» il ne se peust ou deust acquiescer aussi à don- 
)) ner crédence une grant part à son fils, en au- 
» torisant sa juste cause. Dont, et se la crédence 
» y a esté donnée et l’avertissement convalué par 
» preuve, question est maintenant doncques coni- 
» ment après et si longuement le duc arière les 
» a tenus près de ly , s’y est fié et fondé comme 
» par avant ; et aveucques ce, sentant avoir cause 
» à son fils de non les devoir amer et à ly propre 

>) dammage et perte des terres rendues et sous- 
» traites , iniquement lesser et souffrir tous-jours 
» son fils vaciller par eulx , et l’innocent com- 
» primer par nacion perverse. Certes ici il y faut 
» une grant excuse , non à vous congneue , là où il 
>> y a coulpe d’une grande ignorance en ung tel 
» prince en pois d’une si haulte matère. 


CHAPITRE CCXXII. 

Comment pour plusieurs fois lesCroyois cheurentsur leurs pieds du 
viel temps en tout eslèvement de gloire. 


« Après encorre , et après ceste réunion faite 
« à Bruges, et qui arrière retourna jà la tierce fois 
» comme en frivole rencheurent les matères en 
» leur premier estât , les Croyois sur leurs pieds 
» du viel temps, plus et plus durs encorre en tout 
» eslevement et gloire , et que la prise du bas- 
>> tard de Reubenpré se fit à Gorkum , et que le 
» roy se formoit de tous points ennemi du conte , 
» portant et honorant Croy et les siens , et que 
» le duc mesmes se perceust et estoit averti d’es- 
» tranges personnages dressiés , non pas tant seu- 
» lemeut contre son fils , mès contre ly-mesmes, 
» et de quoi ly-mesmes fist fondement et occasion 
» de partir de Hesdin , là où le long demorer, ou 
n point que les choses se véoient alors, ii’esloit 
» point sain pour ly , et mesmes assez de fois avoit 

» murmuré en ly*mesmes sur le vol que cestes 
» gens cy prenoient devers le roj, en disant , que 
» bonnement ne pooient servir deux maistres léal- 
>) ment^ le roy et ly ; et véoit tous les jours et 
M ooit chose de soupechon et de desplaisir ; et 
» de quoi ly venu à Lille, furent accueilli aigre- 
» ment son fils de ly , et araisonné de Tambas- 
)) sade du roy^ et tout pour ce baslard et le sou- 
» dain département de Hesdin qui desplaisoit au 
» roy, et tout par l’enortement et subtil demener 
» de Croy , affin de soi parer et nettoier de l’em- 
» prise du bastard ; et là où le duc, par pité de la 
-» bonne cause de son fils et par délectation qu’il 
» prist en ly , l’incorpora en sa responce, deffen- 
» deur de son honneur et léaulté, disant que onc- 
» ques n’avoil commis faute ne meschanceté en- 
» vers nul , ce scavoit bien , ne en quoi il fust à 
» reprendre. Et à tout ce depuis , et qu’il véoit 
» bien qu’on en voloit à son fils et à ly , et que 
» touchant ceci , son fils, pour plus amplement 
w l’informer de la nature du cas et du malvais. 
» temps qui corroit lors , se tira devers ly en son 
)) oratoire, parlèrent ensemble à larmes et à dur 
» regret , se départirent contents et reconsolés 
» l’ung de l’aultre, et nient-moins encorre à (avec) 

» tout ceci, le duc retint et entretint les Croyois 
» aveucques ly tousjours en estât accoustumé , et 
)» comme se envers père , ne envers fils , ne envers 
» Saint-Esperit , ne pensoient mesprendre ne of- 
» fendre, et obtindrent victoire et gloire sur le 

» fils, soubs permission du père : solvez ici, Geor- 
» ges , et rendez raison de cest argument , ou con- 
» dempnez le duc en sa honteuse tollerance et 
» dissimulacion , ou vous déportez d’eslever la 
» querele du conte si hault quant elle ne poise au 
» père , ne ne lui vault pour aultrement la def- 
» fendre. » 


CHAPITRE GGXXIII. 

Récapitulation de plusieurs choses et diffîculte's touchant la question 

pro(x>se'e. > 

Or entendent cy et escoutent les lisans, et des 
arguments que j’ai faits et produits fictivement 
en aultrui personnage prestent oreille aussi à 
George à la responce qui cy sieut. Les arguments 
sont bien formés et fondés en raison, et n’est de 
merveilles si la disputation s’en fait là où l’amira- 
cion est tele. 

A résumer doneques les arguments qui sont 
faits par manière d’interrogation, et tout premier 
de Brusselles, là où se firent les premières plaintes, 
et proposa-l-on dix-sept articles , présent le père, • 
contre le sire de Croy et les siens ; et depuis con- 
vindrent en chappitre ensamble à Saint-Omer , 
là où toutes ces doléances dévoient estre amodé- 
rées, ce sambleroit, d’une part et d’aultre, ou par 
le sens ou bonté du père , ou par la vertu et na- 
ture du chapitre qui doibt pourveoir en tel cas. 


« 

Secondement à résumer les desesparables ques- 
tions qui avindrent depuis entre le père et le fils , 
pour les lettres de Hollande et de maistre An- 
thoine Michiel, pris et rescoulx , et de la pension 
rompue du roy et du duc , et d’aultres diverses 
hesoignes entre deux, louchant le duc de Som- 
breset^ et les terres rendues et soustraites par 
moiens cauteleusT, et de quoi le conte fit ses do- 
léances à par ly et en publicque ; et voyoit son 
père, par le moyen de ceulx de Croy , en grand 
branle ; et lui sambloit de faire son damage et 
de lessier couler du sien largement par argu en- 
contre ly son fils ; et de quoi les journées furent 
tenuesen Anvers de la part du conte , en prévenant 
son père , et l’aultre journée à Bruges, encontre 
le fils, pour contredire par le père à ce que le 
fils avoit fait proposer en Anvers, et de quoi le 
rappaisement fut fait par leur convenir et parler 
ensemble à Bruges. 

Tiercement, et à résumer arrière les intervalles 
qui se trouvèrent depuis^ le conte estant retourné 
arrière en Hollande , et là où il fist prendre le 
bastard , et qu’encorre n’a voit recouvré sa pension 
du père, et vivoit d’emprunt, et estoit son père 
àHesdin^ et le roy au plus près de ly, et tout à 
entendement et subtil pourchas , ce sçavoit bien, 
contre ly, et pour le deffaire ; et finablement le 
père, tout en ung mesmes et de quoy inspiré de 
Dieu , il partit soudainement et vint à Lille , là 
où l’ambassade du roy vint à tel fin et esploit 

comme avez oy, et de quoi murmures cent mille 
et cent mille se formèrent contre les Croyois ; et 
s’en percevoit bien le duc ; et vit l’ingratitude du 
roy ; et congneut les faulx personnages ; et s’en 
désenflason fds àly*plus qu’oncques , et lui mons- 
troit au doy les sécrétés choses f toutes-fois, tous- 
jours cestes gens ici les Croys , aveucques toutes 
plaintes formées contre eulx, aveucques toutes 
remonstrances et preuves faites /le leur cas'i du 
premier jusques au derrain, ils sont dernorés en 
pies, familiers en grâce aveucques le duc, rési- 
dans en court en leur auctorité ethault bruict; et 
l’éritier de la maison, seul unicque fils, baculé 
comme ung povre estranger, a esté constraint 
d’abbandonner son père et d’abbandonner place 
et voie à ses ennemis, et de vivre sur l’aventure,* 
Véez-cy l’argument, messeigneurs , que plusieurs 
de vous porrez faire et avoir fait mainte fois , mès 
véez-cy la solucion de la response dessus aussy et 
laquelle droit bien estre de note. 

CHAPITRE CCXXIV. 

S'ensieult la solution de la question dessus propt»sëe. 

Une seule toutefois response souffit pour tous les 
points argués et pour tous les temps et les divers 
lieux là où se sont faites les plaintes. Si fault en- 
tendre que le duc avoit deux ou trois souveraines 
causes en ly , par lesquelles , touchant les plaintes 
faites à l’encontre de Croy , assez à dur et à bien 
ennuis (avec peine)^ il ajoutoit foi à son fils tou- 
chant ceste matère : la première , si estoit quetout 
et entièrement il le scavoit affecté à sa mère , la- 

U 

quelle avoit mal en grâce cely de Croy et les siens, 
et de long-temps ; dont maintenant n’est be- 
soing d’en escrire les causes qui ailleurs sont dites. 
Secondement , il maintenoit comme vrai que son 
fils les héoit de long-temps, aussi pour cause de 
l’auclorilé qu’ils avoient entour de ly, et souve- 
rainement depuis l’estrif du plat à Brusselles , 
entre les seigneurs de Quieuvrain et de Hemeries, 
et de quoi oncques depuis ne pooit amer ni bien 
voloir nul de eux. Tiercement, il scavoit et véoit 
que le seigneur de Hemeries et plusieurs autres 
estoientà l’entour de son fils, qui point n’amoient 
aussi ledit de Croy ; et arguoit et créoit , parce 
que iceulx pooient informer son fils senestrement , 

et plus par volonté que par raison, et considérant 
aveucques ce la jeunesse de son fils, et le boulon 
du sang, qui en ly estoit grant et cliaut, main- 
lenoit plus ses doléances et plaintes estre opinions 
ahurtées que conclusions véritables. Et par ainsi, 
comme père expert et appris, et venu à grant 
eage soubs auctorité paternelle et légitime cause , 
veullant avoir sa main sur son fils et en taire , 
, diflera longuement et tint en suspense cestes 
j)laintes^ et les maintint à frivoles , non doub- 
lant que jamès en peust sortir riens d’effect ni de 
fin malvaise. 

Comme doncques ces arguments et vrais tiltres 
se norrissoient en l’entendement du duc , et que 
le duc y mettoit , et de tout temps y avoit mis 
sus fondement certain , n’est de merveilles si ly , 
jà tout viellartj prince grave et le plus long na- 
turellement en tous ses faits dont il soit mémoire, 
n’ait volu changer ne muer son viel ancien ploy, 
pris d’enfance, et le tourner et muer en enpirance 
de ses meilleurs, à l’appétit d’une chaude teste de 
son fils, là où ire quéroit vengeance. 

Certes, coin juste que la cause du fils pooit estre, 
considérées les anciennes mœurs du viellart et les 
grandes constances de ly en tout cas ailleurs 
inonstrées, si se feust-il fait blâme à ly, et honte, 
tl’avoir usé de légierté en ceste matère obscure 
et dont il avoit mesmes les occasions en ly pour 
y contredire. Or est vrai que, tout en ce point et 
en pareil comme le duc avoit cestes imaginacions 

enly, et par lesquelles il sambleroit voloir parer le 
seigneur de Croy, et mettre le tort devers son fils, 
le duc, par la longue norriture de quarante ans 
qu’il avoit tenu le seigneur de Croj en l’estât de 
premier chambelan , comme ung chevalier preud’- 
ommeet léal , tant s’estoit Tonde et arresté à ly, 
et tant l’avoit pris en grâce et en dilection fami- 
lière, que impossible lui estoit de croire aulcuns 
malvais rapports fais contre ly , et souverainement 
qui touchassent à l’honneur ou â sa prud’ommie ; 
car oncques , ce disoit , ne s’estoit perceu que de 
léauté en ly ne en son frère, et ne pooit imaginer 
que aultre chose jamès y peust estre trouvée. 
Mesmes, et qui plus estoit, il en horandoit ( for- 
tifioit) et eslevoit le grant service à lui fait par eulx, 
et comme se par eulx et par leurs grands sens et 
valeur sa propre gloire et haute fortune en temps 
passé eussent esté espaunies et flories , laquelle 
chose estoit le parfait contraire de ce que le fils 
voloit mettre avant. 

Et par ainsi , le père jugeant et entendant se- 
loncq ce dont il avoit congnoissance de quarante 
ans passés , sans y scavoir ne avoir veu laute , à 
ennuis et à dur abandonna la créance qu’il avoit 
assise en tels gens , si longuement esprouvés , 
pour prestor oreille à condicion de court , mur- 
murant par constume sur les haulx assis en siège. 
Si faut entendre que tant s’estoit ahurté le duc 
en l’amour et fiableté de cestes gens par la lon- 
guesse du lemps qu’il les avoit norrys, que quel- 

conque plainte qu’il s’en peusl faire, ne produire, 
ne estre proposée , et feust à nionstrer au doy , 
si ne P ooit-il maintenir faulte en eux , ne croire 
qu’elle y entrast oncques, pour ce que Ij-mesmes 
ne s’en esloit oncques perceu de nulle. Pourquoi, 
quant ce vient à conclure ici et à soudre la ques- 
tion demandée, l’on peut clèrement entendre 
que ce que le' duc a si longuement différé à ajou- 
ter foi à son fils, et a esté si tardif et si lent envers 
ly , et de tant de divers lieux et de diverses fois 
fait petite conclusion j ce sanibleroit , de ses 
plaintes et remonstrances , ce n’a esté de riens en 
rétorquant l’équité ne juste cause de son fils, ne 
en le démentant, ne reboutant comme menteur j 
mes ce a esté par seule vertu et par estable noble 
condicion de bault prince, qui n’a oncques 
peu croire avoir faute en ceulx sur qui il avoit 
assis radical amour, et ne les avoit oncques rattaint 
en mqlvaise œuvre. Dont , comme ly se fioit pa- 
reillement de leur amour , et ne mettoit nulle 
doubte en eulx , se devoit et pooit bien fier de 
son fils pareillement et de tout ce qui pooit tou- 
ebier à sa personne. Et par ainsi, pour fin de solu- 
cion, tous les arguments faits sont assez clèrement 
vuidiés , et n’est nulle ignorance à imputer au duc 
ne aulcune folle dissim ulacion. Ne sont aussi les 
justes causes et actions du comte en riens dimi- 
nuées ne frustrées par ceste tardivité , ne les 
Croys parés ne excusés par la portance de leur 
maistre ; mes seule vertueuse . noble nature de 

hault prince , constant , léal et entier, et sans scru- 
pule en soi contre ceulx, lesquels par longue 
norriture cuidoit congnoistre , a eu le regard et le 
gouvernement sur ce débat; et cuidant bien faire 
envers ceulx, lesquels il maintenoit à bons, cui- 
doit à son fils rompre sa vindicative jeunesse par 
non légièrement lui complaire. Et avoit autant 
de fiance en eulx, comme léaulx vieux serviteurs 
bien congneus, comme il avoit d’amour en son fils 
par enseignement de nature. Si en aperra encorre 
plus av'ant cy-après et en lieu et temps, là où le 
tout sera mis contre le tout et jusques à l’extresme 
du dangier , là où tout sera congneu, le tort et le 
droit, et la bonne cause etla malvaise. 


CHAPITRE GGXXV. 

Comment le comte de Saint Fol estant vefve, s'enamoura de mademoi- 
selle Jclienne de Bourbon. • 

Or avez oy comment le conte de Saint-Pol, par- 
cy-devant et jusques à ceste heure avoit esté et 
estoit tout entièrement addunné à son maistre 
le comte de Charolois. Et aveucques ce qu’en 
dangier et reboutement du duc il avoit quis la 
ruine de ceulx de Croy, si avoit-il hautement servi 
ledit comte au voyage de France, vaillant et tra- 
veillant chevalier , plein de hault los; et puis les 
deux voyages en Liège , qui ne sont pas de main- 


( 1466 ) DU GEOllGES CHASTELLA llf . 245 

dre estime, et là où il estoit Tung* des chiefs prin- 
cipaux. Si doibt sain hier que là où avoit esté 
norrie ou obtenue telle privauté et amour entre les 
deux , et receu si liault et si grand service aveuc- 
ques obligations précédentes de long-temps, que 
jamès aussi le lien ‘ de leur amisté après ne se 
devoit laccier (relâcher) ne affoiblir, ne ne de- 
vroient relainquir Tung raultre. Et en apparence 
de ce , ledit de Saint-Pol, jà-soit ce que par le 
inoien et pooir dudit de Charolois son maistre , iP 
leust créé et constitué connestable de France de- 
vant Paris ^ et que le roi, par maintes et diverses 
fois, néant-moins l’eust mandé depuis par ses let- 
tres à venir devers ly , comme souverain ofRcier 
de son royaulme , tou Iles-fois, soi appuyant tout 
sur le comte son maistre et en faveur de ly , dif- 
féra bien an et demi son aller devers le roy, pour 
sa connestablie. Et sambloit que le service et Pa- 
mour de par de chà lui estoit assez de fruit et plus 
convenable que l’aultre, voire par aulcuns re- 
gars qu’il avoit et à quoi il béoit (visoit). Si con- 
vient scavoir que le comte de Charolois avoit en sa 
maison madamoiselle Jehenne de Bourbon, seur 
à feu noble et vertueuse dame madame de Char- 
rolois morte , très belle damoiselle et de merveil- 
leux bruit. Deceste damoiselle, seur audit comte, 
s’enamoura le conte de Saint-Pol , qui estoit vefve; 
et pour le plushaull bien de ce monde ne désiroit 
riens fors de venir en sa grâce ; et finablement, 
pour tous services faits et à faire; de la pooir avoir 

en mariage. Si en fist tous lés assais et tous les 
efforts envers le comte , lequel y différa assez et 
s’y monstra ung peu lent , non qu’il ne lui voulsist 
hien autant de bien et d’honneur, mes pour l’avan- 
ment de son âge , qui estoit jà de cinquante ans, 
et que aussi la fille n’y avoit point forment le cuer, 
ce disoit-on , ains et qui plus est l’avoit tourné a’ul- 
cunement mesmes envers son fils aisné , le comte 
de Marie , qui estoit mieulx sorte à la veue du 
monde que du père ; car estoit rice et grant héri- 
tier et jeusne seigneur, et l’aultre plein d’enfans 
et degrans jours, qui sont choses qui sont à re- 
garder. Une chose en ly avoit touttes-fois qui es- 
toit singulière, et en quoi il passoit tous ses enfanté 
mesmes, et le plus paré des princes de ce royaulme: 
la personne de ly , en samblant , en fachon , en 
netteté et en toutes cointises d’abillement et d’en- 
tre-géns val oit et se monstroit mieulx que nul 
•. aullre ; se faisoit regarder et prisier d’hommes et 
de femmes, et n’avoit nulle part son pareil ; estoit 
grand seigneur et hault noble homme ; estoit 
vaillant et de grand conseil , et digne assez pour 
personne et vertu pour porter coron ne et sceptre. 
Mès ce n’estoit point regardé peust estre , ne con- 
sidéré au coeur de la jeune fille , qui béoit (visoit) 
ailleurs ; et laquelle , comme on disoit , avoit des 
bouteurs en l’oreille qui le grevoient, et qui n’eus- 
sent point volu veoir qu’il eust eu tant de bien ; 
et en donnoit-on charge au bastard de Bour- 
goigne, car y avoit pointes et hongis (débats) 

couverlement entre culx deux, pour cause du 
gouvernement et de la haute créance que cely 
de Saint-Pol avoit aveucques le comte, et de qui 
ilesloit frère bastard ; car lui sambloit qu’il estoit 
homme pour l’avoir Ij-meismes, et le pooit et 
devoit avoir devant ly. 

CHAPITRK CGXXVI. 

<!oumcul le comle de Saint l*ol arjue en coeur soubtilla tuii avance 
meut en France. 

A C.4USE de cest amour doncques en quoi l’ung 
cbaudioit, et l’aultre alloit assez lentement avant, , 
commença à s’arguer en son corrage cely de 
Saint-Pol, et à prendre murmure. Et pensant 
que il estoit , et qui et comment il estoit homme 
pour porter grand service , et dont des- jà il avoit 
le tiltre et le haston en main , l’entrée et la voca- 
tion tous les jours, et n’y failloit que l’accepter^ 
pensa de ly-mesmes ,* et pour faire despità ses en- 
nemis , ce qui estoit bien en ly , celui sambloit , 
soubtilla son avancement ailleurs, et hors de leur 
dangier. Et combien que le conte de Charolois 
estoit le seul prince au monde que plus ainoit et 
pour qui plus voudroit faire et souffrir, et à qui ; 

ne voudroit ne ne devroit porter pointe , car es- | 

toit futur seigneur principal de ly, de ses terres ! 

et de ses enfans, toutes-fois, pour monstrer qu’en I 

ly avoit corage et haulte volenté, et que des biens J 

et honneurs de ce monde, il estoit bien homme 
pour en avoir et trouver, osa bien appliquier à 
Ij, ce lui sambloit, et altribuer haute aventure par 
chantier sa main, sans fbrfaire encorre à son 
honneur ; car jugeoit en ly-mesmesque les biens 
se doivent prendre là ou on les présente , lorsqu’on 
, les refuse au lieu là oii on est. Et convient enten- 
dre ici que ce comte de Saint-Pol estoit ung fier 
homme durement et de grand coeur; avoit toute sa 
béance (ambition) à gloire et à exaltacion de sa mai- 
son; avoit devant toute riens du monde, passé a vingt 
ans, convoitié et laboré, parle moyen touttes-foisdu 
comte son maistre , d’estre connestable de France, 
ce qui jà estoit sans porfit ; avoit marié sa seur 
aisnée jadis au duc de Berchefort en Angleterre; 
sa seconde sœur, à messire Charles d’Anjou, comte 
de Maine ; la tierce , à messire Artur de Bretai' 
gne‘, comte de Ricemont et connestable de France, 
et depuis duc de Bretaigne ; et par lesquels ma- 
riages , aveucques ce que ly et ses enfans estoient 
rices et grans terriens, sa maison, lui sambloit^ 
estoit hautement montée et essourse de son temps. 
Lui sambloit bien aussi qu’en sa. personne encorre 
porroit bien trouver moien de l’essausier par ung 


I . Jacqueline, fille de Pierre 1^’’, comte de Coiiversaii, de 
Brienne, de Saint Pol, épousa en i433 Jean d‘A ngle terre , 
duc de Bedford, et en secondes noces Richard d’Ouderville 
seigneur de Rivière. 

noveau mariage , et que , àveucques ce qu’il és- 
toit devenu connekable et fort convoitié devers 
le roi, trouveroit encorre femme d’estat et de 
sorte à sa béance (ambition). Or est vrai que na- 
turellement tout homme qui est de haute con- 
tendance, et qui appette gloire et honneur tem- 
porel , réalement est et doist estre avaricieux' , 
fort veillant et entendant à grant somme de deniers, 
soit en pensions , soit en rentes, soit en gouver- 
nemens ou en practiques ; tout son soing si est 
d’avoir ce par quoi il puist maintenir ses estats 
à l’avenant et à la mesure de son corrage. Et 
comme doncques le comte de Saint-Pol ici estoit 
de grand coeur et de haulte. béance, et de hault 
contendre, et que sa personne' aussi le valoit , et 
l’inclinoit nature congnoissablement et de tout 
temps à avarice, non merveilles est, quant il vit et 
percheut les termes à ly tenus devers son maistre, 
qui n’estoit pas prince encorre des pays , s’il béoit 
ailleurs pour une espasse de temps , là où il pour- 
roit mieulx recouvrer et plus à terme ; car tous- 
jours aroit happé cela, ce lui sambloit, à son avan- 
cement et au retour en temps et en lieu ; et quant 
honneur le poroit souffrir, aroit bien remède. 

CHAPITRE CCXXVII. 


Comment le roi Loy» tousjours se qnéroit à venger de la playe faite à ly 
devant Paris et le mont Héry. 


Ou fault-il bien entendre que le roy Loys , roy 
de France , depuis le voyage que le comte de Cha- 
rolois avoit fait en son royaulme à main armée , 
et tele comme a esté conté cy en sus et de quoi 
ce comte de Saint-Pol en partie aveucques les 
aultres princes du sang avoit esté cause, ung des 
principaux capitaines et meneurs de l’armée dudit 
conte , jamès ne fut heure après que la plaie de 
sa ruine à Mont-le-Héry , et du grand esforce- 
ment devant sa ville de Paris , ne lui cuisy , et 
qu’il ne héist à mort ledit comte de Charolois, 
quelque samblant ne entretenement qu’il lui feist 
de parolles. Si ne désiroit qu’à soi en vengier^ 
mes qu’il peust trouver la voie ne le moyen par 
où ; et en aultre chose ne mettoit son estude. Et 
comme doneques encorre , au retour dé France, 
ce comte de Charolois icy, en clère et glorieuse 
fortune obtenue, estoit descendu efforcéement en 
Liège, le plus puissant et le plus à main fière que 
jamès prince s’y trouva , et là où de reschief en 


I. Cette partie manque. 

espovenlable armée, comprimoil les Liégeois, les 
mena à servitude et à cremeur , à treu (Irihut) en- 
vers ly, et à obedience , et qui plus estoit , à dé- 
port et à renoncement de leurs vieux et anciens 
privilèges et usages , ce que jamès n’avoit esté 
ne oy ne veu ; ceste seconde baulte fortune, aveuc- 
ques la première, et qui toutes deux touchoient au 
roy, lui estoit matère seconde aussy de lui aug- 
menter et renoveller sa plaie. Car comme par 
l’efforcéement premier à Mont-le-llery , sesentoit 
laidangié (insulté) durement et ravallé en sa per- 
sonne par fortune d’armes , en cestui second el‘- 
forcement en Liège, dont il estoit protecteur, se 
sentoit grevé encorre en toute l’intégrité de sa 
coronne. Car ayant pris Liège , le pays et Liégeois 
en sa garde et protection, comme avoit jadis le 
roy Charles son père, envers tous et contre tous, 
et donné Chartres et scellés à eulx de sa garde 
perpétuellement durables , et ly rcceu de eulx en 
pareil leur scellé de perpétuellement le servir et 
adhéi'er envers tous et contre tous, ce comte de 
Charolois , en la querelle du duc son père , les 
constraigny et mena à ce destroit, que de revoc- 
quier et de renoncer à toutes alliances et amistiés 
et conservacions prises et requises aveucques le 
roy de France quelconques , ne com faites elles 
puissent estre ne avoir esté, ne en quelconque 
forme ne manière qu’elles pussent avoir esté 
practiquées promises ne jurées; toutes les re- 
voquoienl et les mettoient à nient , renoncoient 

à ly et à son aide , et à. sa faveur , rendoient et 
rebailloient leurs lettres et cliartres que avoient 
receues de ly , et* proniettoient et affermoient de 
recouvrer au roy leurs lettres et Chartres qu’ils lui ‘ 
avoient bailliées , ou suffisaimnent en satisfaire au 
coule en ce lieu parade novelle. Certes que estoit 
la cliose du inonde , ce sambleroit , cop après aul- 
trè, <(ui plus devoit et pooit cuire à ung* roy de 
France, encorre de son subject , de qui pooir et 
hault elFort il estoit constraint de porter l’une 
fortune et l’aultre. Et voirenient estoit-ce une 
chose bien merveilleuse et grande , et non oye 
oncques saniblable ailleurs, que de mener ung 
tel peuple, une telle puissante et redoubtée na- 
cion à cest exlreme , et encorre sans bataille , et 
tant seulement en peur, que de renoncer au plus 
jiuissant roy du monde et le plus noble , le roy de 
France, à toute amisté et entendement aveucques 
. ly , pour se donner à un duc de Bourgoigne et à 
son fils, le prince du monde que plus liéoient , et 
le prendre, encorre en delessant le roy à tuteur 
perpétuel , avoé et gardien , à somme de deniers 
de toute leur terre. N’ay veu jainès ne oy que 
pour bataille par avant , ne pour aultre dangier, 
jamès Liégeois aient esté menés à ceste loy, com- 
bien que de la rompture de ceci , et que non bien 
entretenoient leur promesse , plus grand fait en 
ensieuvy, et plus grande merveille beaucop ; car- 
leur pays en fut désert^ et gasté de fons en Ions, 

(m l’aultre saison après ; Dinant en fut demojlie 

exterminée ; les plus beaux forts et villes du 
pays rasées en leur muraille; la cité et tout le 
peuple du pays, taillés à somme et à reslitucion 
de deniers intolérables^ et pour estre à jamès deC- 
fais. Et tout ceci convenoit que le roy le veist et le 
souffrist, parce que ly-mesmes devant Paris avoit 
promis au conte de Charolois que de la querelle 
des Liégois jamès ne se mclleroit ; et en ce pro- 
mettant les desavoua , et agréa au conte d’en faire 
son plaisir. Mes icy fault-il entendre, et le faut 
doubter ainsi, que ce fist-il contraint, comme il 
le dist depuis, mès non pas à la bonne foi ne de 
coeur. Mès le conte touttes-fois se fonda dessus, et 
le prist tout à son bon porfit, comme l’on doit 
faire de parole de roy. 


CHAPITRE CCXXVIII. 


Comment le roi s'avUa de fortraire les capitaines du conte, et sonverai- 
nement le connestable, le comte de Saint Pot. 


Ces choses doneques considérées et toutes mises 
ensamble , et que le roj^ qui resoignoit (redoutoit) 
le haut vol et le haut commencement de ce conte, 
porloit en coeur tousjours sa cuisance, et avoit 
matère et occasion légitime , ce lui sambloit, de 
s’en vengier; toutefois s’avisa certes et s’appensa, 
que par nul moyen ne par nulle voie plus pro- 
pre, neporoit venir à son prétendre pour rompre 

son cousin le comte , que par lui oster et fortraire 
ses capitaines et les chiefs de sa guerre , souverai- 
nement son connestable le conte de Saint-Pol, de 
qui oncques encorre n’avoit peu jojr. Si mist son 
pensement à effect , et y alla par œuvre. Or avoit 
le roj attrait devers ly ung nommé liiaistre Jehan 
de la Driesche , natif du pays de Tenremonde , 
en Flandres, homme bon clerc et de subtil esprit, 
à merveilles actif, et de grant entremise , lequel 
maistre Jehan aultrefois par avant, tout jeusne 
homme, et avant que l’eage le soulTrist, avoit esté 
constitué de la chambre de Flandres et exalté en 
haulx honneurs pour son vif esprit et pour sa cler- 
gie , aveucques ce qu’il estoit personne assez 
élégante et bien élevée; et l’avoit le duc hautement 
et richement marié à une noble femme en Brusres, 
aveucques laquelle il monta en estai et en grans 
pompes et fiers apparaux ; ' mes comme jeunesse 
inexperte des faits de fortune et des variacions de 
ce monde , et souverainement quant elle se treuve 
en bruit et en gloire, est costumlèrement legière 
et desbridée, soi confiant et présumant en sa for- 
tune et peu pesant et agoustarit les périls qui lui 
sont près, à cause de l’eage non propre à honneur, 
cestui maistre Jehan, président et hault homme, 
en comblesse des biens et des honneurs qui lui ef- 
fluolent , s’ennivra et desvoya diversement , ce 
lui fut imputé, et sur l’auclorité de son estât et sa 
crédence , commlst plusieurs crimes et maléfices, 
desquels accusé et monstre notoirement par 

preuve, fut attrait en court devant le conseil du 
prince; fut par son démérite destitué de son estai; 
fut tout le sien confisquié jusqu’en sou derrait» 
vaillant; fut condampné et jugié estre dlf^ne de 
mort. Mes par pité et miséricorde du duc, et par 
le regard du haut estât en quoi l’avoit commis , 
fut sa sentence commuée en ban perpétuel de tous , 
ses pays, aveucques privacion perpétuelle de jamès 
pooir parvenir à nul office, ne à nul estât ne 
dignité en nul de ses pays. Laquelle chose ainsi 
faite et jugée, ledit maistre Jehan se trouva dure- 
ment confus, et le plus honteux de la terre. Or 
disoit-on à celle heure, et le maintenoit-on ainsi, 
<pie ceste reverse lui vint aucunement du seigneur 
de Croy , lequel pour celle heure estoit en pointe 
et en argus à l’encontre du comte de Saint-Pol , 
duquel ce maistre Jehan , comme l’on disoit, por- 
loit fort la querelle. Donc, comme cela desplüst 
au seigneur de Croy, aveucques ce qu’il trouva à 
mordre sur lui pour les grandes plaintes et mal- 
vais tiltres qu’il en scavoit, lui avança sa ruine ; et 
de fait, feust que ce feist par vindication ou en 
forme de justice , ledit maistre Jehan en porta le 
honteux fardeau, et en fut desert. Dont de celle 
heure en avant , et comme homme tout povre et 
despaysé , constraint se alla rendre au comte de 
Saint-Pol , pour qui amour et faveur, ce disoit-il, 
estoit en ce piteux parti ; lui prioit au moins, puis- 
que aultre part il n’avoit hahitacion nulle, qu’en sa 
maison il peusl avoir refuge et cntretennemenl. 

à quoi le comte, qui congnoissoit l’homme et ce 
qu’il y avoit en ly , respondit et dist qu’il le feroit 
volontiers ; que très bien feust-il venu et joyeuse- 
ment, et jamès tant qu’il vivroit ne lui faudroit; et 
quand il verroit son heure, en despit de ceux qui 
l’avoient grevé et desgradé, il l’avanceroit et pro- 
mouveroit ailleurs , et par aventure plus qu’onc- 
qûes. ' ‘ , 



^ - CHAPITRE CCXXIX. 

fc r - 


^ Commentée comte de Sainl-Pol s’alla tenir en scs terres sur la frontière 
* ' de France. 

■ I 

Ou estoit ce maistre Jehan de la Driesche venu 
en la congnoissance du roi , dès celle heure que, ly 
estant daulphin , il demora encorre en Braibant ; 
et avoit le roy pris assez affection en ly, pour 
cause qu’il le véoit homme d’entremise et de subtil 
engin. Et tant y continua ledit maistre Jehan, et 
songea de son avancement, que le roy lui donna 
auctorité et pension , et le tira hors de la main 
du comte de Saint-Pol , et brief après le fist tréso- 
rier de France. Or estoit le conte de Saint-Pol 
lousjours encorre devers le comte de Charolois 
dernorant; et ne l’en pooit-on bonnement tirer 
dehors ; et sambloit honneur sauf, pour cause que 
le comte lousjours jusqu’au présent s’estoit fondé 
sur ly en guerre et en paix , et avoit esté ung des 

chiefs capitaines de sa guerre én France et eu 
Liège. Mes pour les pointes qui estoient, comme 
j’ai dit , entre le bastard de Bourgoigne etlj, en-“ 
samble pour le dangier qu’on lui fit pour ma- 
demoiselle Jehanne de Bourbon , se commença à 
tanner des marches de dechà et du service ; el Ij, 
qui souvent et presque tous les jours estoit sollicité 
du roy pour venir devers ly exercer soit office* 
de connestablie, aveucques plusieurs grandes pro- 
messes qu’on lui faisoit , il presta oreille ; et soi 
tirant tout bellement hors de la maison du conte , 
s’alla tenir en ses maisons et en ses terres sur la . 
frontière de France , ^soi donnant bon temps. El 
alors le roy voyant ce, et comment ce conte de 
Saint-Pol presto il oreille , practiqua aveucques 
maislre Jehan de la Dricsch , trezoHer , que en ■ 
lieu de ce qu’on lui avoit fait refus et danger de 
la fille de Bourbon , s’il voloit venir devers ly et 
le servir, il lui donneroitsa belle-seur, la seurde 
la reyne ’ , très belle damoiselle, et quarante ' 
mille coronnes d’or content, et six mille francs 
de rente ; le feroit gouverneur de Normandie , à*, 
haulte et grande pension, et vingt-six mille francs 


I. Louis dcLuxcnibouig, comte de Saint-Pol, épousa, le 
i'‘'août 1400, cil secondes noces, Marie, fillcde Louis duc de 
Savoie, sœur de la reine (charlotte, fcninic de Louis XI. 
Après diverses intrigues, il fut enfenné le Ù7 iiovcinlne 
1475 à la llastillc, et décapité en place de Grève, par arrêt 
du parlement , du 19 décembre i 475 . 

de pension pour son ofllce de connestablie. Si en 
advint , à faire brief conte , que celi de Saint-Pol , 
qui estoit convoiteux et amoit fort gloire , accepta 
l’offre, et disposa tout son fait au mieulx qiie 
pooit pour tirer par-dcla , et d aller laire ses nop- 
ces ; et y alla ricement et bien en point; et le 
■ recùst le roy haultement et honorablement ; et 
' envoya grand seigneurie au-devant; lui fit grand 
cliière et grand bienvie'gnant, et lui fit ses nopces 
rices et solempnelles. Se vestit pour l’amour de 
ly de drap d’or, ce qu’oncques n’avolt lait, et 
ly-mesmes le disoit; lui fit plusieurs grands dons 
. et grands singuliers honneurs , plus qu’il n’avoit 
de costume à nul ; et tout par joie et grant aise 
qu’il avoit' qu’il en estoit venu à son desseure , et 
qu’il l’avoit eslevé et tiré hors de la main du conte 
de Charolols , qui delà en avant en aroit grant 
faute, ce lui estoit avis. Si lui chailloit moins 
quel chose, il lui constoit ne conster pooit, n’y 
- plaignolt riens ; mes avoit fait ung très grant ac- 
quest , non pour l’avoir gaingnié principalement 
pour lui , mès pour l’avoir fortralt à aultrul ; car, 
œmme alors la voix corroit toute publique , aussi 
les manasses et apparences y esloient toutes clères, 

■ le roy n’entendoh que de jour en jour à férir sur 
les pavs de Picardie et ailleurs, allencontre du 
' conte de Charolois , pour avoir ses terres et villes 
sur Somme , dont ü se doloit et complaignoit que 
ledit de Charolois à force et par violente main lui 
avoit ostées devant Paris. Si s’en désiroit à ven- 

I ^ 

gier et de les ravoir par samblable voie. Toultes- 
(bis comme le cas estoit grant et de grant pois, 
et que une haulte et difficile chose est plustost 
proposée que conduite , le roy ne mist pas tout à 
efTect quant qu’il eust bien volu, et ne vint plus 
encorre à la guerre; et d’ung costé et d’autre 
ambassades et messages* alloient entre deux ; et 
demora la guerre suspendue longuement ; et n’y 
avoit cely qui ne craingnist bien à l’entaiiier'le 
premier, de peurde son mesavenir. Toultes-fois le 
roy se, tint à rice de son corinestable devers Jy ; 
et cely de Charolois lui monstra bien qu’il ne lui 
en chailloit gaires, et que sans ly feroit-il bien. 
Et dist lui-mesmes : « Viengne le roy et me face 
» guerre, si verra s’il me tient à ung homme. J’en 
» ai d’aultres assez pour lui donner peur , et à 
» son connestable aveucques, qui est bon cheva- 
» lier ; nient-moins il a le père et j’ai tous ses eh- 
» fants. L’eure venra peut-eslre encorre qu’il 
» vouldroit estre par de chà au pein faitis (ancien) 

» et avoir tout abandonné par-delà. >• ' 

Et disoit vrai, car l’eu re avint depuis de grand 
péril pour ly, et que tous ceulx qui l’amoient met- 
toient grand doute en sa personne. 

CHAPITRE CCXXX. 

• » 

« • * 

' • 

Comraeul le duc Philippe en son teras s’est gouverne envers le roi en sa 
^ qualité' si vertueusement qu’honneur lui en est dcinorec. ' 

* â 

4 

* Pour entrer doneques en matère de ce duc 
Philippe ,, et dont le règne a esté si haut et si 
grant, qii’à peines en terre, lui vivant, n’avoil 
greigneur (plus grand) de ly, sauf un seul cas; 
c’est qu’il avoit souverain sur ly, le roy de France, 
avecques lequel toutefois en témps de guerre il a 
, maintenu l’estrif ( lutte ) pied contre pied comme 
constraint ; et en temps de paix s’est porté envers 
lui vertueux homme et en acquist d’honneur , si 
en convient faire narraciorî, et ramener à vive mé- 
moire ce qui est esvanoui de ly par mort ^ : car 
ne soulfist pas tant seulement réciter des haults 
^glorieux hommes leurs cas et événements forlu- 
niaux : mes loist (convient) et est convenable de 


1. Ce qui suit, à commencer par ce chapitre, est tiré du 
manuscrit 8349* La table contenue dans le manuscrit 8348 
prouve que ce chapitre suit exactement le dernier chapitre 
du manuscrit 8348, et quhl n’y a aucune lacune dans cette 

, partie. ' 

2 . Pliilippe duc do Boui|jogne mourut le i5juin 1487 . 
Après avoir célébré scs funérailles à Bruges, on transporta 
son corps aux Cliartrcux de Dijon, oii il avait onlonnc sa 
sépulture. 

les clescrire principalement et devant toute œuvre 
en leurs vertus et meurs, et en ce qu’ils ont receu 
de don de s^race et de nature : car quoi qu’il soit 
des fais et des dons de fortune , et en quoi j’ay 
cherché et cogneu tant d’erreurs souvent, et de 
choses contre poil, a seul celv qui est bien doé de , 
Dieu , et bien pourveu des principes de natures 
sont deus les honneurs et les gloires de fortune, 
appartenants comme de droit et d’équité. Et au 
contraire, là où la grâce de bonnes meurs est so- 
bre^ et la provision des biens de nature mince, se 
gloire ou amisté de fortune, tourne la envers son 
escneil , si esse (est-ce) par une mocquerie et sans 
durée. 

Par cette prémisse doncques , et qui est assez 
entendible, il sambleroit que je vouldrois colorer 
cestui duc Philippe^ avoir eu grant fondement ori- 
ginel de ces deux dons dessus touchiés, parce que 
tacitement, ce samble, voloit eslever en hault siège 
sa glorieuse fortune. Dont, et qui cela arguëroit 
présentement d’encoste moi, n’en doibt point estre ' 
repris du tort, ne moy qui tacitement veulx venir à. ,, 
la monstrance, ce ne fay-je sans grant tiltre;' car 
certes, je loe ses fortunes et haultes prééminences 
venues et creues par succession de temps. Mes en 
terre ne vis oncques homme grant prince, si bien. , 
adreschié ne si bien doé en tout , ne qui en une 
manièreeten aultre, et tout misensarnble, oncques ' 
aprochast, ne qui tant deustà Dieu. Parquoy, puis- 
que le fondement de iy csloil tel et si excellent , 

non merveilles est se le remanant (reste) devenoit 
excellence pareille jour, après laultre, et laquelle 
dépendoit de tel principe. 

Maintenant , toutefois c’est ung homme mort ; il / 

lut, mès il n’est plus. Il régnoit et commandoit , I 

et présentoit visaige , beuvoit et mangeoit, et usoit 
de toutes manières de faire qui à nature duisent 
(conviennent). Il estoit amé et bienvolu de chacun; 
et moy , en mon à part moy , j’en faisois grant 
chose. Or, en est le délit sensible passé en moy et 
à tous aultres ses bienveillants de jadis, fortrait et 
en nouvel miroir ; et qui se présente à nos yeulx, 
y mage du premier esvanouy, sommes à nouvelle 
délectation prendre en ce que le temps nous 1 

amaine. 


CHAPITRE CCXXXI. 


(^ommcul l’auctcur fkil narracion de la (^rand fdiicilé qae ce feu duc a 
eu eu ce monde. 


J’ay fait autre part narracion en ung petit li- 
vret à part de la forme et efligie de sa venue, en- 
samble et de ses naturelles meurs et condicions au 
long '.Et en quoi aussi, quant cela sera escript 


I. Je crois que Georges Cliastellaiii veut parler ici de l’é- 
loge du duc Philippe, que j’ai inséré dans la préface de ce 
volume. On voit par la phrase qui suit, qu’il désirait lui- 


Digitized by Google 


DE GEORGES CHASTELLAIN. . 2Ü5 

OU Jevanl ou darrière , eu cesle présente euvre, 
je rue repose assez seureinent de avoir recollement 
sans réitération nouvelle. Ne reste fors seulement, 
par temps et par clères distinctions ramenées par 
ordre ès baulx, grants etdilïicilesaffaires qu’il a eu 
après la mort du duc Jehan son père , et jusques à 
l’eure de son trespas, là où il y avait quarante-sept 
ans enlredeux > . Etdont, pouren faire la narracion, , 
sans chanceler nevarierchà ne là, ne faire d’aultrui 
estoffe ouvraige d’emprunt , il y a chose haulte et 
de grant elFect, et n’y a nul , tant soit hault histo- ’ 
rien ne prince meismes qui , de ce temps , en puist , 
estre mis en conte, qui ne soit et ne se trouvera plus , 
constraint d’emprunter aulcune clarté ou despen- 
dence à cestui , que cestui à eulx ; nonobstant en- 
core que plus grand de ly y avoit-il encore et . 
j)lus hault de seigneurie, comme le roy ; mes nul 
de telle clarté en hault titre par singulière béati- 
tude n’a esté trouvé. 

Doneques sommairement j’ai assez touchié de 
celle matière en aultre lieu , comme j’ai dit , et 
tjue raconter une chose deux fois seroit vice, je me 
contourne à ce qui porra estre de fruit et de né- 
cessité à son histoire pour la perfection de sa 


même que son éloge fût réuni, ainsi que je l’ai fait à sa 
chronique. 

1, Jean-saus-Peur, duc de Bourgogne, fut assassiné le n> 
septembre 1419 sur le polit d« Montcrcau. 

locnge. Et là ou je considère et regarde moul( de 
singulières choses haultes et clères comme la per- 
sonne de ly, pour tout le tems qu’il régnoit , estoit 
sigulièrc et exquise entre tous les aultres princes 
ses contemporains. Et doncques, puisque Dieu, en 
tout ce qui sert à perfection d’omme, l’avoit doué 
et béney de singulière grâce, il besoigne bien aussv 
. qu’il ail une singulière forme et manière d’escripre 
qui le décore, comme la nature de sa liaulle féli- 
cité l’expecte et demande. 

Donc, pour venir au fait et pour mieux en nar- 
rer au vif, je considère cinq ou six singuliers grans 
points en ly, que jamais je n’ai veu en un homme tout 
ensanible. Premièrement y avoit grâces en habon- 
dance de toute.vertu et noblesse de corrage, plus 
qu’en prince de la terre : il y avoit don et grâce de 
nature tele, qu’entre tous les princes du monde ly 
seul entre tous les autres se monstroil l’estoile et 
clarté de tous les autres. Avoit de fortune tele por- 
cion de famé, tele prestance que lui en fit tourner 
par le monde jusqu’à assez; et lesquelles prestances 
et grâces de tant de diverses qualités, comme en di- 
vers endroits et en divers temps et lieux , et haultes 
excellentes besoingncs se sont présentées devant ly, 
et dont il a pris tiltre et gloire. 

Quant doncques il cherra à parler de ly en quel- 
conque endroit que ce soit, soit de paix , soit de 
guerre, et qui parler en vouldra par devoir , ne 
porra évader ne fuir (ju’évidentement il ne lou- 
che aulcune de s(*s luuill(* vertus et elai tez , qui 


(>46:) ' DE GEORGES CHASTELLAIN. 265 

4 

oncques rien ne fist, ne riens, ne clist , ne oncques 
n’einprist ne paracheva chose qui ne reluisisse et ne 
replenclist en vertu, et purement corjime un fier- 
Ire { châsse ) en précieux perles. Tout estoit singu- 
lier en ]y et de los, ce qui se montroit par de- 
hors au moins. Mes comme ses vertus estoient 
maintes et diverses, il les convient distinguer aussy 
en autant de parties comme il en avoit reflPet. Et 
comment il avoit la grâce de vaillance , ce qu’on 
|)eut appeler probité, autant qu’oncques homme, et 
dont jamès on ne lui est veu avoir vantise, ne qué- 
rir vain los , et si s’est trouvé en eslrois allaires , si 
avant qu’oncques nul plus; et dont oncques homme 
ne veit mulacion en ly ne changement de peur ; 
<‘t n’y avoit ne chaleur ne froideur en ly par quoy 
on peust dire : « L’une domine trop en ly , et l’aul- 
» tre peu ; » les prenoit également touttesdeux. Et 
(Ml taisant tout quoy se list regarder par amiration 
la où il estoit mortel. Avoit et ^’race de longani- 
mité , tranquille en soi, longuementetàtard meuet • 
à tard courrouchié ; à tard prolérant feust d’a- 
mour ou de haine ; et- tenant gravité tousjours en. 
toutes ses affaires : avoit la vertu d’iiumilité en- 
vers tous ceulx qui estoient ses samhlahles de duc, 
se eulxmesmes par propre orgueil ne leronipoient^ • 
Lstoit humble envers tous ceulx qui portoient 
couronne, et envers leurs enfants ; car le moindre 
lils de roy^de la terre euslvolu hou ter dessus luy en 
lui laisant honneur. Lstoit humble en refuser vaines 
loireset folles loanges et vaines. Ne ré[)utoit riens 

ce que pooit appartenir a honneur, moins encores 
ce qui se pooit dire par gloire. Et liiy ay veu re- 
bouter arière de ses coudes ceulx qui en teles va- 
nitez l’alosoient. Avoit la vertu et débonnaireté en ^ 

toute conversacion avecques toutes gens , servi- ( 

teurs , domestiques, et aultres ; ne oncques vil mot 
ne ly parlist de lèvres. Estoit léal comme or fin 
purgié ; ne à Dieu ne à homme ne feist oncques 
l’aulte qui fust d’esclandre. Tenoit son mot, son ser- 
ment, son veu et sa promesse, dont pour nulle af- 
faire qui luy peust advenir ne fist enfrainte. Avoit 
en ly la vertu de magnificence merveilleuse, et en 
toutes choses qui estoient grandes et scrutileuses 
en fruit, là veilloit-il ; et comme les temps et les 
aventures les luy rendoient teles, là s’employa-t-il 
et là se tourna , aupois et à l’exigence des causes. 

Et lesquelles se sont suspendues et offertes teles en 
sa main que oncques nules teles depuis Charle- 
maine en cesle liliée région , et dont il a ouvré 
telement, que nulle magnificences de prince chres- 
tien ne en tel nombre y ont approché. 

11 y a eu aussi une grâce d’amour de peuple 
envers ly ; et qui a esté tele par tous ses divers 
pays, qu’en luy exhibant honneur , service, révé- 
rence, toutle acomodacion et prestance, feust par 
pays, feust par villes, les hommes plus en faisoient, 
plus en monstroient, pluss’attalentoient et s’affer- 
missoient d’en faire plus et plus ; ne ne se pooient 
saouler de lui porter honneur. Dont , et à cause de 
grande amour et révérence qu’on lui portoit, il 

s’est trait eu son temps par les ailles ou* il yroit 
tant d’honneurs, tant de révérences et cérémonies - 
que nul empereur oncques qui entrast en Rome 
à triumphe, ne les dix meilleurs, oncques n’eurent 
autant. Et sainbloit mainle-fois que quant il arri- 
voit, que lescieulx se ouvroient pour pleuvoir sur * 
luy leur bénédiction et faveur; et teleiiier»t que 
moi meisine autrefois lui ay dit touschant cestui 
point, que veue sa grande haulte félicilé que Dieu* ^ 
lui envoyoit sur terre ^ je mettois grant doubte ^ 
qu’il n’en auroit point d’aultre en l’aultre monde. 

Il avoit aussi une grâce en ly , que tout ce dont il 
se melloit en fait de guerre prospéra , et en em- 
porta victoire, et tout ce qui estoit dehors de ly 
ailleurs en discorde et division. Et là où il mist 
main et moyen, tout tourna à paix. Et porta en * 
son seul personnage le salut et la félicité de tous 
ses pays; et non pas tant seulement des siens, mes 
des aullrui ses voisins et roy animes. Avoit en lui 
la vertu de tempérance, qui oncques pour cour- . 
roux^ ne pour joie, ne pour accident conlraiere n 
prospère, ne s’est trouvé ne veu estre desmesuré , 
ne despassé de mode, ne de manière de prince. 
Dont^ et comme il se monstroit tel en tous usaiges . 
de ses haulx affaires , tel se monstroit-il aussi en \ 
tous usaiges de sa bouche , feust de paroles, fenst ' • 
de sanourriclion ; oncques on n’y perchent ne plus 
liault, ne plus bas, ne plus tard, ne plus tost. Avoit 
aussi en ly la vertu de révérence à Dieu et de vraies 
obéissance à saincte Eglise ; un ferme mainleneur 

(le ses promesses et de ses apprises dévocions. Et 
en seigne de libéralité et de joye avecques les 
siens, sou ffrU tous les jours et souvent faire haultes 
solenelles festes, jousteset tournois, grans et pom- 
peux fesloiemens , dont' nuis voisins pays se rem- 
ployèrent à tel honneur et famé. Et se reputoit sa 
maison à maison de bénédiction et de félicité , et 
de toute habondance et grâce. Dont, et comme 
la dite maison estoit pleine de salut de l’omme si 
béat, elle estoit estorée aussy à l’avenant de ly 
de plus riches et beaux personnages de la terre , 
et toute eslite d’ommes et de chevalerie qui feust 
en France. 

En toutes cestes bénédictions doneques, vertus 
et grâces qui en lyestoient, le convient d’escrireet 
décorer par distinctes parties par tous les lieux, là 
on on l'era cônte de ly. Car tous ses faicts et toute 
sa vie sont à rapporter à tiltre d’aulcune Itienge, 
par regard envers Dieu ou envers honneur, ou en- 
vers salut publique, ou envers noblesse et haultesse 
de courage par singulière nature. 


» 

CHAPITRE CCXXXII. 

Comment l’auctcur deciffre aucunement la ge'nealogie de ce duc mon . 


De ce (hic Philippe , pour en Taire clère nar- 
racion , il loist ( convient ) un peu touchier de sa 
généalogie et de sa production dcipère et de mère, 
et de quel sang. Si est vrai que le père de ly estoit 
le duc Jehan de Bourgoigne," cely qui fut pris 
en Hongrie en bataille contre le Turcq. Et là où 
le jour qu’il fut pris, lui vindrent les nouvelles de 
cestui son fils, qui fut nez à Rouvre-lez-Dijon , en 
une maison de plaisance et fut engendré en N....', 
fille au duc Aubert, en Bavière, conte de Havnau, 
d’Holland et de Zelland et de Frise , fille de l’em- 
pereur Et en laquelle depuis, ce duc Jehan 

ici au retour de sa prison, il engendra quatre 
filles, seurs à cestui duc Philippe^ dont la pre- 
mière il maria au duc d’Orléans, duc de Guyenne, 
aisné fils au roy Charles sixiesme , qui n’eust point 
de hoirs : car il morut assez jeusne et duc de- 
Guyenne. La seconde fut mariée et alliée à Loys 
d’Anjou, roideCecile, lequel pour ses divisions 
et haines qui se levoient alors, la répudia et la ren- 

I. ^f.^l■}5uel■ite lie Bavière. 

•X.. Louis de Bavière. 

voya vqui d’anuy et de despit eu morut , à Gand , 
et là fut enterrée. La tierce fut mariée au duc de 
Clèves , qui se fîst faire duc depuis par l’empe- 
reur Sigismond ; et la quatteriesme fut au duc 
Charles, duc de Bourbon et d’Auvergne; des- 
quelles seurs , lès deux derraines , vindrent plu- 
sieurs enfans, fils et filles , et dont la postérité est 
encorre en estre ét en règle. 

De celle de Clèves vindrent deux fils et deux 
filles , l’ung nommé Jehan , duc de Clèves depuis, 
et ung nommé Adolphe, seigneur de Ravestain, 
et dont de tous les deux est denioré généra- 
cion aussi. L’aisnée des filles fut mariéeau duc 
. de Guerles , et dont il issit genéracion aussy, ung 
fils et une fille , laquelle fut mariée au roy d’Es- 
coccj; et* en yssit fruit. La seconde fille fut mariée 
au prince de Navarre , qui trespassa sans hoir ; et 
la tierce au duc d’Orléans, qui en tira fruit aussy, 
ung fils tant seulement. 

De celle qui fut mariée au duc de Bourbon * vint 
grande progénie, six fils et cinq filles. La pre- 
mière ^ fut mariée au duc de Calabre ^ fils du roy 
de Cecile. Siengenra en ly ung fils tant seulement. 
La seconde ^ fut mariée au conte de Charolois , 


1. Agnez, mariée avec Charles l®*”, duc de Bourbon en i425. 

2 . Marie épousa en i437 Jean d^Anjou , duc de (Palabre. 

3. Isabelle, qui devint la seconde femme du comte de 
Charolois, le 3o octobre i454*. 

son cousin germain , fils au duc Philippe , dont H 
issit une seule fille. La tierce ^ fut mariée au duc 
de Guerles^ qui morut sans généracion; et la 
quarte ^ fut mariée au seigneur d’Argiiel , fils au 
prince d’Orenges , nepveu au duc de Bretaigne ; 
et la cinquième, à l’eure de ce chappitre escrit, 
n’estoit encorre mariée 3. ^ j- 

Leduc Jehan de Clevès, fils à la seur. seconde 
de ce duc Philippe, s’allia par mariage à la fille 
de Jehan de Bourgoigne, comte de Nevers, de 
Rethel et d’Estampes, seule héritière, et dont il 
yssit grande généracion âussy ; et le second fils , 
cely qui se nommoit Adolf , s’allia par mariage à* 
la fille du duc de Coymbre en Portugal , qui morut 
josne damé et laissa ung fils nommé Philippe. ^ 
Ainsi doncques, vous ayez la généalogie de toutes 
les seurs de ce duc Philippe , et de tout ce qui en 
est issu jusques aujourd’hui. Reste maintenant donc 
à sa personne et à l’alliance qu’il a prise par ma- 
riage en son temps , et de ce qui en est yssu et nez. 
En ses jeusnes ans, et du vivant de son père , se 


1. Catherine, mariée le i8 octobre i463 , à Adolphé 
d’Egmont, duc deGueldres. 

2 . Jeanne épousa Jean de Chatillon , premier du nom, 
depuis prince d’Orange. • • 

3. Marguerite, cinquième fillede Charles duc de Bourbon 
épousa, le 6 janvier i47^? Philippe II, duc de Savoie. On 
voit donc que cette chronique ^ été écrite avant Tannée 

maria a la secoiulc Hile t!n roi Charles sixiesine , 
ol lui aveucques elle en bonne amour et union , 
jnsques l’eag-c de vin<rl-deux on vingt-iroLs ans! 
Michièlc avoil nom J mes morul assez tôt après la 
jnort du duc Jehan son beau-père , d’annuy et de 
' <loeil quelle avoil du cas de son Irère le dau- 
phin • , avoil esté à la mort dudit duc son iieau- 
j)ère, et ne laissa point de généracion, dont ce lut 
«loimnagc. La première fille du roi Charles sixiesme 
de ce nom , et dont ce duc Philippe ci avoit 
la seur, esloit mariée au duc Jehan de Drelaigne, 
et de laquelle il entjenra trois fils et une fille. Le 
premier des fils avoit a nom Franchois, et s’allia 
depuis par le Irespas du père de Brelaigne, ger- 
maine a la seur et fille du roi d’Escoce, seur à 
^ madame dauphine, et n’en yssit point de hoir 
masle, fors une fille tant seulement. Parquoi le 
ducié succéda au second fils , qui avoit à nom 
Pierre, allié et marié à la fille du vicomte de Tours, 
qui morul aussi sans hoir ne fils ne fille, et par 
qnoy la ducié recula ef revint à l’oncle des trois 
Irères de Dretaigne , comte de llichemonl . con- 
neslable de France. Et le tiers fils de ce duc de 
Bretaigne, engenré -en la fille de France , fut 
nommé Giles , beau clievalier adroit ; mes fut 


i.MichollcdeFiaticc, fille clcCharlcsVl, épousa l»liilippe- 

le-Boii en premières noces au mois dejuin 1409, et mourul • 
à Saiiit-Bavoii près de G(uid, le «juillet i4ij. 

, a * *' 

mordrj piteusement en prison, du sceu et agrée- 
ment de son frère le duc Franchois; et dont 
grandes persécutions advindrent depuis et que n’est 
hesoing présentement à narrer^ fors en son lieu ; 
et ne demora nulle généracion de ceste fille. Et la 
tierce fille de ce roj Charles fut mariée et accor- 
dée , l’espée au poing corageusement au roy 
d’Angleterre ^ fils de Henry de Lenclastre , qui 
cnvay France et conquist Normandie, et fist des 
désolations beaucop en ce royaume , et fit la ruyne 
de la noblesse de France à Azincourt ; et laissa 
cestui roy Henry, ung fils tant seulement engenré 
de la fille du roy Charles, Catheline; car ne fut 
point ledit Henry de longue vie âpres, et ce qu’il 
laissa de hoir après ly estoit personnage povre de 
sens et de petit effect , comme Dieu le veult ainsi , 
pour la rallegeance de ce noble royaulrae, qui tout 
gisoit succombé en ruine et en subversion du père, 
par les divisions meismes des princes de France , 
qui entr’eux fut. Et par ainsi, le roy Henry d’An- 
gleterre et ce duc Philippe , duc de Bourgoigne^ 
et le duc Jehan ^ duc de Bretaigne , estoient se- 
rourges (beaux-frères) et frères ensamble , à cause 
des trois seurs , filles du roy Charles, dont cha- 
cun avoit la sienne par mariage ; et lesquelles trois 
lesoient une entreprise ensemble, grief et dur à 
defïaire, si généracion en fut yssu dé durée et de 
règne; mes nenni, ne de l’ung ne de l’aultre ; 
et les mères et les fruits firent briève terminaison 
et à petit elfect, et à peu de gloire ; espécialemeut 

ChrOHIQÜES. T. XIJ. G. ClIASTELAlW. n. i8 

les enfans, dont ce duc Philippe ici n’en eust 
oncqiies nul de madame Michièle ; mes les deux 
i àutres,cequi vint d’elles print fin à veue d’homme , 
comme tout, fondu , réservé la fille, qui fut seur 
' à trois frères bretons , qui fut mariée au conte de 
Laval , en Bretagne , et dont il yssit et demora 
généracion assez ample. 

* * » , 

CHAPITRE CCXXXIII. 

* • 

f 

Comment Taucteur fait ici mencion du dueil que ce duc Philippe mena 
, pour la mort de son père le duc Jehan. 

f 

à 

f 

Pour venir doneques à commenchement d’hjs- 
toire de ce duc qui fut né à Rouvre-lez-Dijon ^ 
nourry tant et jusqu’à la mort du père , et qui jà 
étoit venu jusqu’à vingt-un ans à cele heure , pour 
première mencion se peuU faire de ly à l’heure 
que la mort de son père lui fut annoncée par pro- 
pre massage ; il fit le dueil si grand et si excessif, 
que nulle bouce ne le scaroit compter qui ne 
faulsist (manquât ) plutôt à le dire assez qu’à trop. 
Et passoit en celle manière de faire la loi de nature 
toutes jeusnes grans seigneurs, qui en perdant leurs 
pères s’es jouissent, par affection qu’ils ont de ve- 
nir à seigneurie. Et là où cestui monstra tout le 
' contraire; car soy ruant sur ung lit à l’envers', 
qui ne lui eust coupé la lachière de son pour- 
point à toute haste, il fut esté eslaint et estouffé 

en peineetenmartîre, sans dire mot. Èl à l’autre 
lez madame Michièle, sa femme, voyant son mari 
en tel dangier, et la cause pourquoi, ohéant en 
paiimison aussi entre ses femmes, donna tèle cla- 
meur lians, à la main seconde, que l’on ne sca voit 
de quoi on devoit faire plus gTand dueil, ou de 
la mort piteuse du père qui estoit cause de tout 
ceci , ou du dangier en quoy estaient le fils et sa 
femme, dont l’apparence aussi n’estoit que de 
mort. Et par ainsi tout estoit en clameur et en 
pleurs, et tout en ung teins ce qui estait en la 
maison de ce jeusne prince, et non moins en la 
ville; dont c estoit une horreur d’en oyr le tu- 
multe et la tristesse. A chief de pièce toutes-fois 
ce jeusne prince revint à ly; et fut de bonne sorte 
a c emi assisté de baronnie , et de saiges seigneurs 
qui le réconfortèrent. 


CHAPITRE CCXXXiV. 

• w 

* 

Comment le duc Philippe termina vie par' mort en sa ville de Bruees 
Je quinze de juing l’an quatorze cent soixante-sept. 

En l’an doncques de l’incarnacion du fils de 
Dieu mil quatre cents soixante-sept , le quinzième 
jour de juing, jour de pleine lune, par nuit, à dix 
heures, trespassa et fina vie, en la ville de Bruges, 
Je duc Philippe de Bourgoigne et de Braibant 
conte de Flandres, etc., en l’eage de.sdixante et, 

i8. 

onze ans ou environ, plein encorre de bon sens et 
de sainblant de corps , mes fort débilité depuis 
deux ans ou trois avant sa mort ; laquelle lui vint 
assez subit et sans aguet de nulluy. Si fait à penser 
que le desconfort en fut durement grant entre 
ses serviteurs ; car estoit amé et bien volu à mer- 
veilles , et le plus qui oncques fust de ce temps. 
Dont, comme le dueil s’en faisoit en la maison , 
non rapin s s’en faisoit le desconfort par la ville ; 
mes estoit pitié de oyr toutes manières de gens 
crier et plorer et faire leurs diverses lamentacions 
et regrets, les ungs en loant sa vie passée, les 
antres sa mort si hastive , l’ung d’une manière , 
l’autre d’une aultre. Chacun à l’endroit de ce 
comme il l’avoit congneu, en faisoit sa plainte. 

Le conte de Cha'rolois son fils, à celle heure 
n’y estoit point ; mès estoit à Gand en plusieurs 
grans affaires du pays de Flandres et d’ailleurs. Si 
fut mandé tout hastivenient à venir , et y vint : 
mès en vain ; car la parole lui estoit faillie. Dont 
ly toutes- fois, comme fils de bonne nature , fist le 
greigneur (plus grand) dueil du monde, et le plus 
desconfortable , crioit , ploroit , tordoit ses mains, 
se laissa cheoir sur sa couce, et ne tenoit riegle ne 
mesure, et telement qu’il fist chacun s’esmerveiller 
de sa desmesurée douleur. Et n’eust-on à paine 
jamais creu par avant qu’il en deust avoir fait le 
quart ou le quint du dueil qu’il en monstra ; car 
le cuidoit-on plus dur en corrage pour aulcunes v 
causes passées ; mès nature le vainquit et lui fist 

luonslrer l’amertume qu’il en portoit ; et tèlement 
qu’en toutes ses paroles à qui que ce fust, et par 
longs jours, les larmes se mettoient parmi ; et sou- 
verainement en parlant à ceulx qui avoient esté 
serviteurs du défunt. De quoi y fut moult prisié 
et jugié à bon j et lui fut réputé à grande et noble 
amour , et à seigne de grand homme à venir et de . 
haulte attente en vertu. 


CHAPITRE CGXXXV. 

Comment l’auctcur re'cile ia mort subite de ce duc Philipi^e et la va- 
rie'tc' dujugement de Dieu. ' 

Ce duc Philippe icy, de subite mort en ses 
vieux jours, comme j'ay dit , fut estaint par nuit, 
coucié en ses fleumes (humeurs) , mal secouru et 
mal gardé. Si avoit-il toutes-fois les médecins cou- 
chants toutes les nuits au plus près de sa chambre. 
Mes son aventure estoit tele , et tele a souffert 
Dieu à venir, et à ly seul j’en laisse le jugement 
])Ourquoi, ne se à ses amis ce doit estre d’espoir ou 
de peur. Mes sans moy bouter follement en divin 
secret, il en peult , ce me samble, de bien morir 
et finer soudainement surpris et de mal terminer 
non moins en fin avisée, et en parolle à délivre. 

Dont, et se de vertu et de bonne haulte renom- 
mée en singuliers titres , on peut espérer en 
romme salutaire mort , de moismes à sa vie. Je 

me ose fier donc en la miséricorde de Dieu, au 
moins à y fonder mon espoir de son saulvement ; 
car avoit vertus et matère en Ij, surquoy et pour- 
quoi. Lt n’y a qu’une seule chose qui m’en donne 
peur , ne qui en combatte mon espérance : c’est 
la très extrême et très abondante mondaine féli- 
• cité qu’il a eue et obtenue tout son vivant, en toute 
acquiescence de fortune et de souhait de cueur, 
plus qu’oncques homme. Cestui seul point et 
article me fait varier souvent , pensant et deman- 
dant à moi-meismes se Dieu jamès lui pourroit 
avoir donné son paradis en ce monde, comme icy 
ou ailleurs Dieu paie l’omme seloncq ce qu’il le 
congnoist, et seloncq ce qu’en sa saincte provi- 
dence il est préveu de sa fin. Mès laissant icellui 
paiement , ne où que Dieu l’ait tourné à ce duc 
défunt, ou en ce monde ou ailleurs, mès oncq 
homme , ce crois-je , ne fust plus grand en terrien 
voyage que cestui , ne plus béat en toutes condi- 
cions et circonstances. Mès si avoit-il de vertus 
aveucques ce et de grâces vehans de là hault , 
pour lesquelles on le réputoit digne des bénédic- 
' tions surabondantes. Et recongnoissoit bien Dieu , 
et estoit humain et pileux, et véritable, et débon- 
naire, et léal comme fin or ; et avoit toute condi- 
cion de noble homme , et telle qu’à hault prince 
« duit (convient) et siet. Donc, se les vices ont esté 
de plus grans pois que ses vertus , cela je ignore ; 
t le samblant au moins ne l’a point porté. Mès le 
dehors de l’omme jusqu’à sa fin a donné espoir à 

tout le monde de sa miséricorde, plus tosl que 
du contraire ; et dont en Dieu je me remets de 
ce qui lui en plaist. 


CHAPITRE CCXXXVI. 


Coiiimeutle duc Charles trouva grans biens de'Icissiez par son feu père. 

Guant à merveilles et sans nombre fut l’avoir 
qui fut trouvé emprèsly en ccsle ville de Bruges, 
sans encore cely qui reposoit pour trésor en son 
chasteau de Lisle, et duquel pour le tout et sur 
le tout ung nomméJacot de Brésil, garde des joyaux^ 
avoit la maniance; et lequel, comme un vaillant 
prud’ome et qui longuement avoit servi le père, 
se porta si léalement et si entièrement envers le 
fils , que le fils l’en prisa et recommanda beaucoup; 
et firent tons aultres : car estoit en luy deluycéler, 
s’il eust voulu, ung merveilleux avoir en menues 
choses diverses; oultre ce encore que baillié lui 
avoit esté par inventaire, et de quoy il eust pu 
faire son plaisir et ne tenoit qu’à ly : car mesmes 
cely qui gisoit mort ne les avoit james veu. Mais le- 
dit Jacot, aimant mieux son lionneifr et son ame 
que nul avoir mal pris, fit clère et parfaite osten- 
sion de tout , et en fist tèle et si ample descouverte, 
et en tèle multitude, que tout le monde s’en es- 
mcrveilloit du tant. En pareil feist ungaultre léal 
preud’ome et bien aimé, Jehan Martin, son som- 

^melier de éhambre, lequel avoit en main toutes 
les raenuetez qui apparlenoient à son corps et à 
son plaisir faire, or et argent, et joyaux qui inon- 
toient à grand prix, et de quoi il fît très léale et li- 
bérale délivrance et ostension à l’éritier; jusques à 
mettre avant pour mille ou douze cents escus d’es- 
guillettes de noire soie ferrés d’or pour lacier son 
pourpoint et ses chausses; et beaucoup d’autres 
teles menuetez de grand prix , et que jamès on 
n’eusl demandées ne accusées. Si s’en loa le duc 
héritier grandement, et le recommanda pouruug 
preud’ome bon serviteur, et le retint en sa grâce, 
jà-soit-ce-que ce Jehan Martin ne procura point le 
service du fils après avoir perdu le père ; raès ten- 
doit et prioit pour partir de ly en sa bonne grâce; 
et avecques bonne et pleine satisfacion faite , soy 
aller tenir à Pigeon en sa maison, et â Rouvres dont 
il estoit chastelain; et le duc le lui agréa. Mes 
Jacotde Brésil fut retenu et choisv, digne sur tout 
aultre vivant de demorer en son estât. Après mes- 
mes, quand il eut volu abandonner son estât, se 
ne l’eusl-on souffert partir, mès l’eust-on retenu 
à presse , quoiqu’il y eust des aultres assez qui y tâ- 
* choient. 

CHAPITRE CCXXXVII. 


Comment l’on commençoit à ordonner ]X)ur l’enterrement et func'raillcs 

du duc Philippe. 


Or entendoit-on tous lez à l’enterrement . de 
ce noble duc mort et au service qu’il en convenoit 
faire, et à l’avenant de son nom. Si furent faites mer- 
veilleuses apprestancesen diverses commises mains, 
et de diverses sumptuositez , là où rien n’esloit 
espargnié ne fait au mince, ains à double ou à tri^ 
pie plus qu’on n’avoit oncquesveu ailleurs. Quinze 
cens draps noirs y avoit taillés et décoppés de là 
part du duc , pour revestirde dueil les serviteurs, 
tant de cely qui gisoit en bière , comme de cely 
qui venoiten règne; et n’y avoit escuj'cr, ne che- 
valier, ne noble homme de nom et d’estat qui 
n’eust longue robe et chapperon de fin drap, ne 
depuis le chancelier jusques au derrain secrétaire 
qui n’eust sa longue robe en, pareil. Et tous les 
menus officiers, comme gens de bas estât, robbes. 
à demie- jambe , dont il y en avoit sans nombre , 
et tant que c’estoit une infinité de voir gens porter 
dueil et de veoir robbes noires par Bruges , là où 
tout ce qui se véoit à l’œil, à peine se monstroil 
porter noir; avecquesce, que la ville de son propre 
inlérest, tant par les mestiers et confrairies, tant 
par les natioTis qui Tort s’y monstrèrent aussv , et 

tant de la part de ceulx de la loi et des gratis de la 
ville, ladite ville en revestoit ung bien grand nom- 
bre pour monstrer ledueil du défunt; les ungs pour 
accompaignier le corps ; et les autres pour poiier 
les torches à l’enterrement, dontla multitude estoit 
sans nombre. 


CHAPITRE CCXXXVIII. 

Comment ceulx de Bruges lamentoient la mort du duc Flielippc. 


ViKT doricques le jour de son enterrement qui 
fut par ung dimence , là où les cérémonies estoient 
grandes : grandes en coust et en missions : grandes 
en singulière grandesse de les monstrer: et grandes 
en singulières dévoclons et prières qui se faisoient 
entre toutes gens privez et estranges, à larmes et à 
pleurs;* là où le duc son fils fut celj du monde 
qui plus se monstra atteint de dueil à l’cure qu’on 
le porta par rue et meismes en l’esglise , tant que 
le service duroil. Dont, par larmes, divine pitié 
se pooit mouvoir du fils au père ; les pleurs du 
fils dévoient donner grand espoir aux bienveillans 
du père de divine audience, là où tous cueurs et 
tous yeux encorre d’ommes et de femmes et en 
allant par rue et en l’esglise et dehors^ fondoient 
en larmes, tordoient mains et battoient leurs paul- 
mes , crians comme si le monde finist, disans : « Ha î 
» bon Dieu î bon duc noslre père , nostre meil- 


(1467) DE GEORGES CHASTEL'l.AIN. 285 

i 

)ï leur et plus doux, le plus familier et le plus 
» humble qui oncques fust , nostre paix et nostre 
» joie , or avons perdu en vous ce que jamès 
» ne recouvrerons, ne que le monde jamès ne 
» pora produire, que de nous rendre ung tel , 

» là où il y ait les bontez et les courtoisies et les 
)) humanitez , les vertus et singulières grâces qui 
» esloient en vous, et dessoubs qui , en si longue es- 
» pace et en tant de diverses importances de temps 
» et de fortune, et de diverses affaires , hommes ja- 
» mèsse poront cheviret comporter si sainement,^ 
» si tranquillement et si salutairement ; qui toutes 
» diverses guerres en Tenviron de nous et en de- 
» dans de nous-meismes avez ramené en estât tran- 
» quille ; maints horribles tourbillons cà et là fait 
» terminer et prendre bonne fin par prudence; 

» nourri paix et union en vos peuples ; donné siège 
» à justice et à marchandise, et à transquille repaire 
» voie etcours;etlà où àTaventure, comme humain 
» sens en prince n’esl pas tous -jours en corde de 
» perfection pour entendre au publique bien, vostre 
» eur néantmoins portoit si grand grâce, vous vi- 
»> vant, et tele importance, que tou tes choses en res- • 
)) soing ( crainte ) de vous se rapportoient à ploy 
» de félicité et de joyeux succès, sans que vous- 
» meismcs, cesambloit^ y tournassiés vostre cn- 
» tente. Et par ainsy les hommes vous aimoient 
» et déifioient quasi par dilection envers vous 
» tournée, constraints ne sa voient d’où ne par qui, 

» fort de là sus, dont les puissances et influences 

)» siipériores les invitoient ca bas de eux mirer en 
» vostrê aspect qui leur importoit*et rendoit joie et 
» félicité, ce leur samblolt, en la veue seulement. 
» 0 noble duc , or estes-vous mort et sommes re- 
» lainquis (abandonnés) vieulx, qui vous sievons 
» orplienins en nouvelle main non apprise, et dont 
)) la subjection est et sera de nouvel dangier après 
» si longue apprise, nourreclion. » 

Teles et si faites estoient les devises et les lamen- 

» ^ • t * 

tâtions parmi Bruges en divers lieux, et meisme 
entre les serviteurs de la court, à l’eure que ce no- 
ble duc icy se portoit en terre , et dont toute la 
joie qui en avoil esté longement obtenue se réclina 
et s’ensevelit avecques ly en la larmojeuse fosse. 


CHAPITRE CCXXXIX. . 

' « 

Comment le doc fut porté eii terre accompaignié de plusieurs princes , 

* prélats et g;ens nobles. 

A PORTER ce duc Philippe en terre avoitde gran- 
des cérimonies, et riens . touttefois qui ne feust de 
raison et bien séant à l’estât du,mort. Seize cents 
torches y avoità le porter en terre, dont tous les 
porteurs estoient vestus de noir : quatre cents de 
par le duc héritier; quatre cents de par la ville 
de Bruges; quatre cents de par le membre du 
Franc ; et quatre cents de par les mestiers de 
Bruges. Entre lesquelles torches alloient bien neuf 

cénlsh O mines notables; vestus dedueil, tant nobles 

) 

homes queofliciers et notables bourgeois , et après les- 
quels en queue sievoientseizeprélats, que évesques 
' que abbés : l’évesque d’Ybernie , ung évesque qui 
estoit d’Angleterre, l’évesque de Garabray, l’éves- 
que de Tournay, l’évesque d’Amiens, l’évesque de 
Salombrie; et tout le remanant (reste) estoient 
abbés. 

A porter le corps avoit douze^ que comtes , que 
barons, que banerets; le comte de Joigny premier, 
le sieur de Crequy, Philippe de Bourbon, le mar- 
quis de Ferrare, le seigneur de Boussut, le seigneur 
de Bours , le seigneur de Comines , le seigneur de 
Bredant , Philippe j fils de monseigneur le bastard 
de Bourgoingne, le baron de Braibant , le sei- 
gneur de Grimbergh. 

Au desseure du corps avait ung paile de drap 
d’or bien riche, et lequel portoient le comte de 
• Nassau , le seigneur de Chalons , le comte de Bo- 
• quan ( Buchan ) , et messire Bauduyn , bastard de 
Lille. Entre les prélats et le corps avoit quatre 
rois d’armes enchapronnez de deuil , et vestus de 
leurs cottes d’armes : le roi de Brabant , le roi de 
Flandres, le roi d’Artois et le roi de Haynault. 

CHAPITRE CCXL. 

Comment Taucteur ammonesta le duc et lui exposa les paroles de 

Connobsance de toy-mesme. 

> ’ 

• f 

Charles, novellement duc de Bourgoingne , né 
prince de grande venure et de haulte attente , fils 
d’un père qui n’a pareil, et d’un duc dont le nom 
ternist les couronnes, que siés-tu ici , et te main- 
liengs morne et pensif. Es tout en dedans de toi, 
encombré, ce samble, en l’esprjt,*et au dehors tout 
altéré visiblement en tes meurs et en tes manières. 
Ici à destre et à senestre t’environnent multitude 

• I 

de gens , diversité d’ommes et de femmes qui te 
traveillent, t’estonnent les oreilles , t’encombrent 
la veue et l’entendement, te tirent par manteau et 
par robbe, et couchié encores en lit, te hochent 
l’oreiller de ton repos. Les vecy , Charles, les vecy; 
je te les monstre * . Ce sont personnàges de nou- 
velle affaire et de grand note, et lesquels , posé 
que sambler poroit qu’ils te deussent inférer pas- 
sion, si sont-ils néantmoins de l’essence de ton nou- 
vel estât, et de la congruité aujourd’hui de ta haul- 
tesse. Regarde en moi, regarde, ô prince pensif. 


I. Une miniature se trouve ici dans le manuscrit, et le 
* . . . . ^ 
texte est l*explication de la miniature. 

reprendsvertiietvigueurentoy,etentencls et prends 
escoiit à mon estre. J’ai à nomCler-Entendement, 
luminaire et estor le plus précieux de l’omme, qui 
en la perplexité où je te voy ahers (arrêté ), et 
assis, quasi tout entrepris entre faire et non faire , 
te viens à confort, et monstrer que là où mainte- 
nant, peult-estre, te tiens à vexé de cestes diverses 
gens^ non appris , tu tiendras à salut et à grand 
fruit leur venue, et cy après la presse qu’ils te li- 
vrent à grant joie. Si ne t’esmaie, te prie, en riens, 
de choses que tu voies, ne ne fay murmure. Toutes 
ces personnes cy ont leur nom, leur nature et sin- 
gulière opéracion, à toi servantes; sont de ta néces- 
sité , et quasi de mesure que tu es; quièrent ta 
personne et ton approce ; désirent à estre veus et 
oys , et grand part de tes intériores vertus envers 
eux tournées. Leurs noms venront après pièce à 
pièce , là ou par singulières narracions je parlerai 
de leurs singulières qualités par doctrine; et comme 
le présent mystère requiert que j’encommence, 
et que je le le déclare, expositeur, ung après l’au- 
tre ; dont, et pour ce que une dame entre toutes les 
aultres s’est ruée à genoulx devant toi * , et 
comme la derraine venue s’est approciée à toi par 
importun langage, veullant avoir le premier as- 
cout, moy argue aulcunement en son importunité ; 
et pour ce que l’impression m’en est plus agüe, fe- 
rai mon commenchement sur elle. Et jà-soit ce que 


I 


1 

1. La miniature la représente ainsi. 

lesaultres soienUle substance très grande et de très 
grant efFect , et plus peultrestre et trop plus que 
cesle , toutes-fois , comme il convient avoir entrée 
en toutes choses, et en toutes matères convenable 
adresse, ceste icv , la derraine venue, sera portière 
et ouverture à toutes les aultres, laquelle, comme 
je la treuve baptisée de propre nom , et à tout son 
miroir qu’elle le monstre, se nomme Cognoissance 
de-loy-meismes. ’ 

Qui prendrons-nous doncques en ce roi près de 
nous? Ne nous besoingne Charlemaine, ne Pépin, 
ne saint Loys, ne le roi Jehan. Prenons tant seu- 
lement lé roi Charles derrain mort : et combien 

* * ^ t 

que Je thronc de France soit plein de glorieux 
princes, et»dont les exemples sont de saveur , ces- 
tuijpour la frescheur deson règne n’a guaire, et qui 
nous pend encore en œil, nous sert et profite. Cestui 
roi Charles,en son double règne, ad vers et prospère, 
t’est exemple de haultes perfections. Ly povre et en- 
vironné de tribulacion par nécessité de sa fortune , 
veillant en vertu , excita aussi les vertus de ton 
père par tribulation semblable ; se glorifia soy meis- 
mes en porter constant son adversité; et glorifia ton 
père par ly donner occasion de craindre la sienne; 
puissant à puissant glorifioient l’ung l’auUre, l’ung 
par nécessité de son maleur pour le vaincre , 
l’aultre, par felleté de corrage pour venir à ven- 
geance; ne perdirent riens de los l’ung ne l’aultre ; 
mès tous deux estoient exemples d’oneur à aultrui. 
Fortune mua depuis aveucques ce roy ; et vertu 
qui l’avoit accompaignié en adversité lui tint pied 

lcrine, cl ly à elle, en l’orlune amie. Ton père et 
ly. inontoient et croissoieut ert recominanclacion 
égale; esloieni lune et soleil en nngciel. N’yavoit 
cely des deux qui n’eust l’œil en son coni])aignon, 
et qui ne visist à inieulx faire et au plus haut at- 
teindre ; furent grans tousdeulx; occupèrent la 
terre toute en leur renommée; n’y avoit famé que 
de eulx deulx, ne fait que de leurs mains. Tous 
ye«dx se haissoieut en leur nom, et tous règnes 
d’ailleurs s’umilioient envers leur gloire, lyulsolent 
lous-jours neanmoins en vertus l’ung contre l’au- 
tre pour plus avoir ou plus savoir : metloient en 
œuvre ce que nature pooil; et tout ce que vertu 
leur donna part , ils le monstroient, adresse, scnç, 
puissance, vaillance, engien, pourvision. rigueur 
tellefois , tellefois pitié , tellel'ois felle pourpos , 
telle exortance , tousjours froideur, toutes-fols , 
soubs cremcur de Dieu et soubs compassion du 
chrestien peuple; enfin, ne vaincus ne vainqueurs 
se pacifièrent, (^e fit ce roy Charles après, en 
tandis que ton piu'e glorifioit son règne en aullrcs 
divers lieux ailleurs? ly de son royaulme tout dé- 
solé, tanné et deschiré comme ung désemparé et 
démoli à tous lez cotés, miné en ses fondemens , et 
en toutes ses bcaultés et magnificences , mis à 
ruine, sans labeur, sans peuple lïabilant^ sans mar- 
chandise et sans justice, sans règle et sans ordre , 
j)leln de larrons et de brigands, plein de povreté 
et de mesalse, plein de violence et d’exaction , 
plein de lirannie et d’inhumanité, et qui mesmes 

avoit son royal ihrone et siège gisant par terre , 
tombé et enversé ce dessus dessoubs , scabeau des ' 
pies des hommes, foulure des Angles, et le lorche- 
pied des sacquemans (pervers), il, en grant sens 
et labeur, en toute fréquente pourvision nécessaire, 
par vertu, par diligence , par conseil , et par re- 
mède, le remistsus, le répara, et le remist à point; 
le remist en justice et en paix; le remist en ordre 
et en règle ; le repeupla d’hommes et de labeur ; 
le ramena à francise et à richesse ; et tout ce qu’il 
■ y avoit de mal,. il l’extirpoit et le déchassoit de- 
hors ; et tout ce qui estoit de profit , de gloire et 
de salut, tout y faisoit recroistre et renaistre par 
habondance; et tellement qu’en recouvrant son 
royaulme tout à ly par sens et par armes, ce qu’onc- 
ques n’avoit esté veu eu aultre, il en fit le royaulme 
de bénédiction, le royaulme de justice et deseurté, 
le royaume de cremeur , et du souverain honneur 
du monde. Et ly, cause et procureur de tous ces 
' haulx biens, s’acquist triumphafe gloire et loenge 
sur tous les rois de la terre, leque^, comme il avoit 
édifié son throne, et ramené à ceste glorieuse per- 
fection, tout uni et rejoint en ses membres, et tout 
en un rond entier , payant son deu de nature, n’a 
guaires le laissa tel à .son fils par succession. 

CHAPITRE GCXLI. 

Comment l’auclcur, pour donner à oe que dessus est dit , U ramnlne 
par exemple eonfusiou d’uidlriii. 


O COM à dnr et à grant aniiy je me vois oppressé 
maintenant de faire urig doloreux conte , el d’en- 
trer en inatère. Elas! qu’il m’est de regret et d’es- 
pargne volentiers, et de déport se je pools, quand 
pour donner fruit du glorieux conte cy dessus^ 
conslraint suys que ramène en exemple aultrui 
confusion , et dont l’euvre m’est dangereuse et 
plus encorre la personne. Mès comme patente vé- 
rité de soy meismes se manifeste , et se déscouvre 
aux hommes, et non veuillant estre mucliée (ca- 
chée ) meismes s’accuse en commun , je , souhs 
fiance de son aveu oserai ramener à propos ceste 
ma prémisse du roi Charles , et tourner ma pa- 
role à son fils, qui aujourd’hui est en règne. 

J’ai conté les malédictions, premièrement de 
ce noble l'oyauline, ses povretés et ses ruynes des- 
soubs son pacient roy , el puis les bénédictions et 
les béatitudes d’icellui, et en quelles le père le 
laissa au fils; dont au tour d’une main et en l’in- 
stant, par changement et mutacion de roi, muta- 
cion aussi s’y trouva subite , et tout retourné au 
contraire. La félicité qui y avoit esté procurée en 
vertu par roy de sens et de prudence, par longue 

'9* 

veille et à grant peine, et mise en estât de toute 
perfection et intégrité’, fut remaniée de nouvel , de 
novelle main et de novel sens ; et comme se amen- 
dement fausist en ce qui csloit en liault degré de 
bien, fut mis eu assaj causes pour l’amiendrer en 
nouvelle guise. Si en advint que conjonction y 
devint séj)aralion, rassemblement tourna en dis- 
persion, et concorde et paix se muèrent en divi- 
sion. Et ce qui estoit d’ordre, de règle et d’or- 
donnance , d’union et de seureté , devint confu- 
sion, desconfortance et désespérance à tout homme, 
'l’ont ainsi que an resveil d’un songe, l’on se trouve 
de chaulde eaue en froide, de joie en deuil, et de 
repos en angoisse. Si , ne me samble autrement, 
fors qu’en procurant ces quelqu’un ne feust tanné 
de propre honneur et béatitude, et veuillant mieulx 
avoir que ce que Dieu avoit fait, voloit avoir hon- 
neur devers ly de mieux faire, en contempnant la 
divine grâce. Si en perdit la bénédiction de sessub- 
gès , l’amour de ses princes, et tous les corrages 
(cœurs) des prud’ommes, ; il enfroidit tous les 
cueurs des hommes envers ly , et les^ suscita à 
murmure desseure ce qui estoit joint et uni; et 
misl sus sédicion , là où l’amour estoit renée ; sc 
pourpensa de nouvelletés dammagahles ; et d’an- 
cienes salutaires costumes fist abolissement volon- 
taire ; ne cessa tant que tout l’eust en rumeur , et 
que tous les debous de son royaulme ne portassent 
cornes pour hurter aultrui. Ly meismesen dedens 
soy se fist ennemy de chacun, nulluy amant et 

amé de peu j de son bienfaiteur ton père devint 
ingrat inescoignoisseur dé grans biens recheus , ' 

tenipteur de sa vieillesse, et ravalleur de ses glo- 
rieux vieux jours, s’il eust peu ; et de toi qu’a-t-il 
fait? il t’a rendu mal pour bien , il t’a rendu haine 
pour amour, pour service menace, et pour paren- 
laige mortel corrage. 

Que dirons doncques de ces deux contes, du père 
et du fils de si contraire effect? Ne besoingne point 
que tu les quicres en livre ; tu les a veu à l’œil , tu 
en as l’expérience tousjours , et la frescheur coti- 
diennne à ton oreille. Ne le sonl-ce exemples de 
grand fruit et avertissement de grand salut pour 
toutle ta vie. Le père t’est exemple de grand es- 
poir et baulte future bénédiction pour l’ensievir , 
pour te mirer en sa vie. Ne faull riens doncq, fors 
que ta raison le gouverne , et que tu portes empire 
sur la volenté pour la tourner à bien ^ que lous- 
jcurs lu tournes tes yeulx envers le hault par 
honneur, et par devers terre en pillé et en salut de 
ton peuple. Tu es de la plus noble rasse des cres- 
tiens de père et de mère , du plus noble sang de 
la terre , et lequel jusques en toi samble estre et 
est réalemeut benejt et aspiré de divine amour. 
Tesmolng ton grand père le roi de Portingal 
champion de la chrestienne foi, et l’envaïsseur 


I . Jean l'' le bâtard, gi and-raaîtie de l’ordre d’Avis, père 
d’Isabelle qui épousa Pliilippe-le-Bon , duc de Bourgogne. 

des infidèles; tesnioing ces^nobles enfants tous que 
Dieu a tous conduis et béatifiés en glorieuses empri- 
ses; tesmoing ta noble mère, la vertueuse princesse , 
source de charité et d’aumoisnes, et de dévotes 
prières, et de laquelle ^ avecques ton propre bon 
zèle, . et les bontés et charités qui en toi sont, il ne 
peut que tu ne tires fruit de bénédiction et dé sa- 
lut, et que la main de Dieu ne te conduise et gou- 
verne , et dispose , et arègle en tout bien , et te 
préserve de mal, et de ru y ne et de confusion 
comme tous les tiens. Contourne toi en son amour 
et te dispose à rechevoir sa grâce ; et les humains 
affaires qui pendent en povreté, en misère et en 
diverse tribulacion , porte-les et les dispense en ta 
prudence et sens , et en la grâce et haultesse que 
Dieu l’a donnée, et laquelle , com plus est grande 
et haulte par desus les tiens subjets, tant plus doibt 
estre humble et bénigne envers leur petitesse. Tu 
vois les royaulmes et diverses régions souffrir soubs 
princes défectueux ; tu vois les royales lignies ter- 
miner et faillir à règne par punicion divine ; tu 
vois les villes et cités périr par vicieux gouverne , 
et de quoy les princes portent le fardeau. Tu 
vois que peu aujourd’hui des grans de la terre, tes 
paraux, entendent au fait de Dieu, passent leur 
temps en vanité et en désordre, et Dieu aussi les 
oublie et ignore à leur besoing; meurent bien do- 

eutement, tels en est, ou desclinent d’honneur et 

\ 

de chevance, et ne se relièvent jamès leurs hoirs. 
.Pense en Angleterre et en France, s’il en y a nom- 

hre. Les péeiés uiaiiient à nient les maisons , et les 
vertus les eslièvent : des faillies treuve-on exem- 
ples assez, ineis peu d’eslevées en vertu. Seulement 
d’une je me ramemhre, d’ung povre bas homme 
(|ui, en sa ijlorieuse vertu et splendeur de corrage 
s’est lait duc de Milan s’est l'ait honorer et ré- 
putée avecques les rois, et juj^ier digne d’impérial 
sceptre. O hault exemple ici et de grand fruit, et 
bien digne d’estre eslevé et de l’avoir à patron. 
Non les sceptres et les couronnes dignilîent les 
rois^ ne leur rohhe de pourpre , mès leurs vertus 
et leurs nobles meurs les glorifient et les font di- 
gnes de couronne. Par nature est et par vraie 
équité que vertu grandist Pomme ; et est force , 
(juien vertu labeure, qu’il parattaigne à baull lil- 
tre. Vertu prend son mouvement en Dieu; et au 
lieu dont elle meut, elle corone sa fin. Dieu donc- 
tjues la guide et la gouverne, et Dieu a l’oeil tous- 
jours sur elle qui de vertu use. Aime doneques 
vertu, et ensieus les vertueux exemples, et le con- 
tourne envers cely qui a l’oeuil sur les vertueux, 
[fequiers Ij de son amour et te dispose à sa grâce. 
Les humains affaires qui pen<lent en diverses po- 
vretés et tribulacions , dispense-les^ et les supporte 
en ion sens. Mets ta liaultesse et les haulles grâces 
<pie tu as de Dieu en comparaison encontre leur 
(acuité petite : car , con» plus haulte et glorieuse 

est la tienne, tant plus doiht etre humble et béni- 
gne envers la leur. Tu as maintenant cognoissance 
de toy meisme ; tu sais qui tu es, et dont tu viens , 
et lu scez ce qui est de ton appartenir et de ton 
laissier, et de celle cognoissance telle qu’elle est , 
et du fruit qu’elle t’apporte , pareillement et de 
son aigrier si chapldement ta personne pour avoir 
lé premier ascout, et de la cause pour quoi je te 
* veux assoufire. Siques il le plaise , ô excellent 
prince, il te plaise tourner bénigne oreille ; et là 
où lu peus avoir diverse ymaginacion en cestui ac- 
cès, enleng à la sieulcdu mistère. 

Cognoissance-de-toi-meismes doncques te vient 
J premier aherdre, voire et parsamblant veutestre 
la première oye , quand, par singulier signe, à ge- 
noulx te fait singulière presse^ et en est la singula- 
rité du faire, ce sambleroit , singularité aussi de 
singulier mouvement qui à ce la maine : si convient 
ainsi entendre qu’elle sent aulcune chose estre 
en elle par laquelle elle entend te pooir donner 
singulier fruit et avantage , aussi en la déduction 
d’autre chose de singulier effect. 

Or, comme la darraineté de son venir et de son 
oslension icy poroit donner ammiracion de son 
importun samblant , ne qui à ce la pouroit movoir 
si aigre, je ,en son excuse, la déclare devoir faire 
ainsi et devant tous aultrespersonnaiges de comme 
haulte nature ils soient , devoir obtenir Ion au- 
' dience. Soies en juge loi meismes, et regarde que 
veul dire le mol' el le mol bien entendu, regarde 

quel lieu il doit avoir emprès toi, premier ou der- 
rain. Le mot t’ammoneste que pour entrée de tout 
salut et de tout bien^ tu ooignoisses et pregues 
connoissance de toi meismes; qui tu os en sub- 
stance ; quel tu es en fortune et en tous accidents; 
et certes et quant tu ce regarderas et considéreras, 
et vouldras entendre et cognoistre ce que lu es, et 
quoi ne dont lu viens et procèdes , et ce que tu es à 
adv<ÿiir en temps futur, ne fait autrement à croire 
qu»*de tout ce présent encombre de cestes gens 
que lu ignores , tu ne le saches bien développer^ et 
^ de tout ce qui t’en peult venir de fruit et de bien, 
tu n’en saches bien faire ton preu. 

A venir doncques à cognoistre que tu es ne 
quoi, tu peulx dire et jugier toi meismes que tu 
es fils du plus hault duc de la terre , le plus illus- 
tre et le plus fameux , le plus hault réputé de 
mille ans en ehà , et de qui, en cas de fortune et 
de haulx glorieux faits se devra et pourra plus es- 
cripre *. 


I. Il y a ici une lacune dans le luaiuiscrit. 

CHAPITRE CGXLII. 

r^mnioiit aucuns Gantois jiricrcnt le duc Charles d’aller visiter la 
• bonne ville de Gand. 

Or portoit le temps ainsj, qu’après l’enterre- 
ment Je ce noble duc Philippe , le duc Chapes 
tout en pleurs encore, disposa d’aller en labile 
de Gand, chief ville de Flandres, pour»prendre 
la possession du pa)>s , comme il estoit d’ancien 
usage de soi inonstrer la premier. El en effect , 
aulcuns Gantois estoient venus à Bruges de par 
ladite ville de Gand , pour condoloir le nouveau 
jeusne duc en sa tristeur , ensamble et pour le 
consoler , et pour lui faire la révérence ; prians 
aveucques ce qu’il lui pleust venir visiter sa ville 
et ses bons humbles subjects , qui le tenoient et 
maintenir voloient pour leur vrai naturel prince 
et seigneur, sans aultre recognoistre , et lesquels 
luiferoient loule humble et dévoie révérence et 
cordiale réception. Dont, et pour ce que ceste ville 
de Gand, de tout temps a esté une ville de grand 
dangier , et dont le peuple , par naturelle influence 
qui là est, fait fort à craindre, ce nouveau duc 
Charles, aveucques l’avis de ses barons et gens du 
conseil , ne oublia point à interroguier aux Gan- 
tois venus vers ly , de Restât de la ville, et se son 
aller là pooitestre seur pour ly et sans dangier. .Se 

voult assagir aussi et soy faire préavertir par 
eulx se le peuple en général n’avoil point en pro- 
pos de lui faire aulcunes demandes à la nouvelle i 

entrée , et par lesquelles , par les accorder ou 
refuser , il poroit sourdre inconvénient d’ung 
costé ou d’aultre ; car il cognoissoit Gantois , et 
les avoil beaucoup fréquentés du temps du diffé- 
rend de son père et de ly , et en avoit fait son 
principal reliige et fondement. Si pensoit bien que 
maintenant , en sa nouvelle entrée et par l’espé- 
rance qu’ils avoient fondée en ly^ils le vouldroient 
requérirà l’aventure de grandes besoingnes, comme 
de ravoir leurs chaslellaines , Courlray, Aude- 
narde, le pays d’Alost, tout le pays de Wast, de . 
Terremonde , et des Quatre- Mestiers , que le duc 
Philippe son père leur avoit tollues après la ba- 
taille de Gaure , ensamble et les portes fermées 
ré-ouvertes , et les grans imposts et gabelles mises v , i 
jus. De tout ceci se préavisoit le duc par une con- ’ 

jecture aveucques ceulx de son conseil, et yma- 
ginoit que ainsi en pouroit avenir. El en pensant 
vrai, néanlmoins si avoit il bonne voulenté tou- 
les-fois de faire beaucoup pour eulx et de leur 
complaire en chose faisable; car les voloit reco- ' 

gnoislre en l’amour et service , et tele estoit son 
intencion. Comme doncques les députés de Gand i 

véoient et sentoient ceste interrogacion qui leur ^ 

(îSloit faite costièrement de la pari du duc , et s’a- 
visoient de complaire et de flatter la court, comme ^ 1 

qui subtils csloient et savoient bien tourner leur j 


\ 

voile au louf du vent , caulement respondirent et 
donnèrent bien à entendre que voirment savoient- 
üs bien que le commun du peuple porroit bien 
demander plusieurs choses , mes entre aultres n’es- 
toit pas besoing de leur accorder gramment , si 
non tant seulement ce qui ne lui poroit donner 
orgueil , lequel seroit aussi grand que jamès par 
lui restituer ses chastellenies , et de lui abattre 
ses cueillotes, qui esloient assises sur toutes choses 
pour le paiement de ses fourfais. Et disoit l’on 
qu’en ceste cueillote les gouverneurs de la ville , 
dont cestes gens estoient des principaux , pre- 
noient et avoient pris et adopté à eulx une infinité 
d’avoir, et que la somme qui tournoit au prince à 
eslre paiée, estoit paiée à trois florins double ; 
nient-inoins, toujours se continuoit-elle,en grande 
foule (injure ) du peuple , et en appropriation en 
aultrui bourse de ceulx rneismes de la ville , aul- 
cuns gouverneurs. Par quoi , et. pour le subtil ac- 
quest qu’ils y avoient, conseilloient au duc et à 
ses gens que nullement U ne les souffrit mettre jus; 
car du grand avoir qui en venoit tous les ans, la 
curt ineisme en divers membres en seroit nourrie 
et soutenue, et en auroit son gratis pour clore 
ses yeux ; et de lait en y avoit telz et telz et de 
grand nom, ce -disoit l’on lui- par longues années 
en avoient eu de grans deniers , par trois ou 
quatre ^ille , par mille et par cincq cens chà et 
là distribuez tous les ans comme de rente. Par 
quoi^ comine ces gouverneurs estoient accusez et 

imputez du peuple en commune criée de ce grand 
larcin^ avoient toules-fois port et pied en court , 
pour estrc défendus et garantis par l’argent qu’ils 
en distrihuoient. Au moins en couroit ainsi la 
voix toute commune en la ville; jà-soit ce que 
murmure de peuple n’a pas toujours cler fonde- 
ment pour y mettre arrcst et pour mettre crime 
sus à tous ceidx lesquels ils accusent, quand de tout 
ancien leinps^ par tout le monde et en tontles na- 
tions, peuple naturelement murmure et aiguise 
ses dents pour mordre et accuser ses gouverne- 
ments, et qui montent en estât , et les taillent et 
détaillent par divers langages , souvent à plus 
cause et à moins cause, ce dont Dieu seul de- 
meure juge. 


CHAPITRE CCXLIII. 


Comment une partie du peuple gantois atlendoient la re'ccption du duc 
Charles, lesquels macinùrcnt secrètement une commocion. 

En Bruges doneques estoit la consultation tele 
comme vous avez oye, et estoit le duc en bonne 
volenté envers son peuple de Gand. Mès en Gand 
y avoit une toutte aultre consultacion secrette 
aussi, et par avis précogitée, et laquelle cestes 
gens quiestoientà Bruges devers le duc ignoroient. 
Car, comme le peuple savoit bien et créoit de 
certain que infailliblement le duc venroit prochai- 

nement en Gand faire son entrée et prendre pos- 
session du pajs’^ pourjeUoit aussi en son entende- 
ment et en malice, que maintenant il seroit heure 
toutte propre pour faire et pour donner confusion 
à ses gouverneurs et à ceux 'qui desroboient, et le- 
voient , ce disoient, les impitoyables cueillottes 
qui sur le peuple courroient encontre Dieu et 
' raison , et en contraire de tout droit ; car le prince 
avoit esté piéça payé , ce disoit le peuple, et 
toutte la ville relevée à deux fois double du dom- 
mage qu’elle en avoit receu. Et combien que je 
nomme le peuple en général , toutte la généra- 
lité du peuple toultefois n’étoit point d’une secte 
ne d’un propos en malice , ne en secrète emprise, 
fors tant seulement en une commune doléance 
très bien des cueillottes qui courroient égualement 
sur ung et sur aultre^et par quoy de commune 
playe chascun pooit faire commune plainte. Mes 
fault entendre que comme en un tel monde de 
gens qu’il y a en Gand , il y en a de divers corrages 
et de divers propos, les ungs bons et les aultres 
maulvais, certes aulcuns particulliers, et en grant 
compétent nombre, malvais, vileins et fiers re- 
belles meutins, avoient conspiré ensamble secret- 
tement pour faire une levée bien estrange àl’entrée 
de ce duc , tendans à venir à leurs fins, principa- 
dement pour mettre jus ceste cueillote par mais- 
trise , et pour mettre à confusion les cueilleurs 
d’icelle ; pensants et arguants entre eux que leur 
nouveau prince le duc s’y consenliroit par force , 

et n’y sçarroit mettre remède quant il les verroit 
esmeus. Si disoit l’on, en sievant ce, et comme 
depuis il fut trouve , que secreltement et en cou- 
vert ils avoienl l’ait faire nouvelles l)anières et les 
tenoient mucées (cachées) jusques au jour de leur 
affaire ; car les Lanières généralement leur avoient 
été tollues par la paix de Gaure, et ne pooienl 
nulles avoir désormès^sur peine de mortet de paix 
enfrainte. Si s’en estoient-ils maintenant avanciés 
loutes-fois, et présumés oultrageusement d’enfaire 
faire des nouvelles , et pour prendre leur rallie- 
ment dessoubz elles, quant ils auroient mis avant 
et monstré leur oultraige. 


CIIAPITIIE CCXLIV. 


Gomment par ci-devant les {jens notables souloicnt porter à Gand le 
corps saint Lievin oi'i de pre'sent menu peuple le portent. 

Or loist (convient) il scavoir que Gand a multi- 
tude de glorieux corps saints qui y reposent ; et 
entre les aultres il v en a un nommé saint Liéviri,^ 
lequel de tout ancien tems et depuis le jour de . 
son martir veult estre porté au propre lieu où il 
reçut martire, à trois lieues près de Gand . en ung 
villaige nommé hlaultem ; et là le convient souf- 
frir à repos une nuit , et le lendemain , qui est le 
jour de la feste , veult estre reporté en Gand, à 
Saint-Bavon , là où il repose. Comme doneques, 

lies le conjmencement de ceslui merveilleux mis- 
tère, soloient noblement et en grand multitude 
porter et accompaigner ceslui noble corps saint 
au lieu de son désir ^ et de le rapporter en grande 
et haulte solempnité et révérence , depuis certes 
et comme le temps va toujours coulant, et que 
bons usages et bonnes mœurs cessent, et se chan- 
gent et muent en malvaises, et se refroidissent 
par longueSse de tems, les notables gens souvent 
s’esloingnent de charité ; la révérence qui est due 
à saints et à saintes, chiet et sfe parmaintient en ces 
derrains jours où nous sommes en la cultivoison 
de menue gent basse et pauvre ; et tirent les grands 
et les nobles leur pied hors de la peine , par ta- 
nance (fatigue). Ainsi et tout en pareil est advenu 
en Gand , là où les notables et dévotes créatures 
soloient porter et rapporter ce glorieux corps 
saint tous les ans au lieu dessus dit. Maintenant 
une multitude de respaille et de garchonnaille 
malvaise le portent, crianset huans, clxantans et 
baléants (dansants) et faisans cent mille dérisions 
et ivres tous. Et comme ils y vont en grant multi- 
tude et en grandes cohortes , tous en pourpoints 
sansrobbe pour estre pluslégiers, sont tous, ou la 
plupart, armés d’auberjons ; portent chapelines de 
fer et espées et braquemarts , et font des oul- 
Iraiges beaucoup par où ils passent, comme tous 
desliez et deschainez ; et est, ce samble à voir, 
tout à eux pour le jour, sous rprabre du corps. 
Toutes-fois par considération du mal et du dan- 

gier qui cy se pooit occulter en tems à venir , le 
duc Philippe^ après la J)ataille de Gaiire y niist loy 
et réglement , et establit en Gant , par perpétuel 
édict, que jamès cestes gens-cy qui porloient et 
dévoient porter ce glorieux corps saint ^ fer ne 
baston ne porteroient , ne porter ne poroient 
sur eulx , ne aubergon ne riens , aflin de éviter 
toute esclandre et tout meschief en multitude de 
teles gens quand ils se trouvent ensamble , et dont 
les dangiers sont Ibrt à craindre. Dont , comme 
ceste ordonnance avoit esté mise sus par le duc 
Philippe, et jà bien observée par Pespasce de 
treize ans que bien s’estoient portés et douce- 
ment , maintenant à ceste derraine année, quant 
ce nouveau duc les devoit venir visiter , s’avisèrent 
d’une nouvelle couverte malice ; et là oii ils ne 
dévoient porter point d’aiibcrgon de fer, faignans 
vouloir obéir et non user d’infraction^ avoient fait 
faire et getter en mole une multitude d’aubergons 
de plong, aflin de les porter, par enseigne du 
tems passé , sur leurs manches , pensans que cela 
• seroit tourné à jeu et agas, là où eulx avoient 
aiiltre entendement tout à certes. 

I 

CHAPITRE CCXLV. 


Comment le duc Cljarles séjourna à Dainsc deux nuits, attendant que 
les Gantois eussent appresuf son entrée. 

Or vint le jour que ce jeune duc Charles partist 
de Bruges à tout le grant trésor qu’il avoit trouvé 
au trespas de son père; et venant à trois lieues près 
de Gand , en une villette nommée Dainse , prist là 
son gisle la première nuitie ; car estoit averti que 
Gantois n’estoient pas tous apprestez encorre jus- 
ques au parfait en ce qu’ils avoient disposé pour 
le rechevoir, qui estoit grand chose et somp- 
tueuse ; et partant fust requis de Gantois qu’il lui 
pleust un petit retarder une nuit ou deux son 
accès. Et en elFect l’intenciofi générale des Gan- 
tois estoit toutte une et d’une efficace, que de le 
recevoir en toutte honneur et amour , sans nulle 
difficulté quelconque^ combien que aultrementen 
avint , élas! en dure et piteuse confusion de la 
ville et de maint vrai honneste et notable pru- 
d’omme, qui tous en fondirent en honte et en 
annuy, et qui tous ignorèrent ceste aventure ! Et 
pour ce qu’il y avoit une grande multitude de 
bannis de Gand , qui tous l’attendoient dehors les 
fourbours pour entrer aveucques \y en Gand, 
"comme il est de coutume à ung novel prince de 
les affrancir et de les mener dedans , le duc , 
celle seconde nuit encorre , fist son gisle de- 
hors de Gand au plus près des fourbours en 

une joliette maison d’un bourgeois, pour en- 
tendre là aux causes et aux tiltres desdits ban- 
nis , et pour savoir quels et comme fais ils 
estoient, et qui dignes et moins dignes pour jouir 
de sa grâce ; car voloit toutes ses grâces faire et 
donner à pois et à mesure , ef donner là où il 
estoit honnesle , et refuser là où il estoit raison- 
nable. Et pour ceste cause, les lîst couchier toute 
une nuit en ung pré assez près de ly, attendant 
égualement sa grâce et son refus jusques au matin, 
là où les aulcuns furent recheus en grâce pour 
entrer aveucques ly, et les aultres, dont le cas es- 
toit plus pesant^ furent surseis jusques à la vespre 
qu’il s’aviseroit aveucques son conseil sur leur 
cause , qui tous touttes-fois y entrèrent le lende- 
main , où la plupart les envoya querre le duc par 
son hault bailli de G and , qui en cestui cas présenta 
sa personne et les mena dedans la ville. 


CHAPITRE CCXLVI. 


Comment le duc Cliurles fit son entre'e à Gand et comment un^ grant 
peuple aporta le corps saint Liëvin. 


Or porta ainsi l’aventure, que, ce propre meismes 
jour que le duc Charles devoit faire son entrée én 
Gand, ceste manière de gens de toutes sortes 
dont j’ai parlé dessus , vuidoient aussi de la ville, 
à l’aultre bout, portant le corps Saint-Liévin à 

2Ô. 


3 ü 8 CHRONIQUE (1^67) 

son lieu ordinaire. Et estoient en grant multi- 
tude , toultes jeusnes rudes gens , ramagés et de 
légière leste, varlets etcornpaignons de divers mes- 
liers, mâchons, fevres, charpentiers, cordua- 
niers et chavatiers, tisserans et follons, brasseurs 
et placqueurs^ et couvreurs d’estraiu , et d’autres 
mestiers ung grand nombre ; et entre lesquels y 
avoil de malvais mutins corrages, faitbon àcroire^ 
et comme en elFect aussi ils le monstrèrent 
bien à leur retour au lendemain , comme vous or- 
rez. Or, à ce propre jour doncques , qui esloit la 
nuit de Sainct-Liévin , le duc Charles , en noble 
bon propos envers les Gantois , qui bien l’avoient 
servi et aîné, entra en la ville de Gand à solem- 
nelles processions devant ly , et à telle révérence, 
à jîeine qu’on eust pu faire à Dieu, et conjoy et 
révérendé de son peuple par divers grants mislères , 
et rues noblement tendues par où il passoit , 
aveucques mélodieuses sonneries, les plus belles 
du monde , ^ int descendre de prime face , en l’ab- 
beye de Sainct-Pierre, aveucques les nobles, pour 
faire là son premier serment. Et estoit heure de 
tierce environ, heure toute apte et ydoine pour 
déjeusner ; aussi y estoit le déjeusner prest moult 
somptueux et rice. Par quoy, prestement après le 
serment fait et la révérence faite à Dieu en l’es- 
glise , le duc s’alla déjuner très bien , ensemble 
une grande multitude de seigneurs et nobles 
hommes et autres; car tout y estoit receu. Si fi- 
rent grand’chlère , et n’y avoit ni duc , ni aultre , 
qui pensast fors à bonne foi et en toute bonne in- 

tendon salutaire, le duc envers son peuple, en 
, général, et la généralité du peuple envers son 
prince, en toutte humble révérence. De fait, j 
estoit fort anié et bien volu, et ne leur avoit onc- 
ques fait ne procuré se plaisir non et toutte amour. 
Mes pooit bien eslre que assez tannés estoient ^ et 
avoient ung remors de ces cueillottes qui cour- 
roient sur eulx , et desquelles ils ne donnoient 
point de charge au nouveau duc , fors tant seule- 
ment à aulcuns principaux de la ville, et desquel- 
les ils prétendoient et proposoient de faire leur 
plainte au duc, par belles remonstrance, quant 
il seroit en sa quieté en sa maison. Et en quoi ne 
faisoient point à blasmer pour ceste heure , se pis 
ne futensievi ; mes ouil, et dont c’estoit pitié et de 
tel dangier , que jamès ne doit eslre oubliée ; car 
le duc meismes s’y trouva en dangier de mort, et 
tous les nobles, et en dangier de perdre tous ses 
païs par rébellion , l’ung après l’aultre. 


CHAPITRE CCXLVII. 


Comment le menu peuple mutin raporta saint Lievin, et l’ctmocion 
qu'ils firent à Gand. ^ 


Je coule doneques, et laisse désormès la ma- 
nière de son entrée qui estoit rice et joieuse en 
samblant , et lui donne sen repos, et à toute sa 
chevalerie , celle nuit en Gand-, faisans grand, 
ehière et fesloy , et sans nuhascout, ne attente, ne 

à mal ne à meschief, non plus qu’oncques mes ; 
et veul venir maintenant à celle malvaise garchon- 
naille, qui estoient vuidiés de Gand, atout le 
corps saint qui , celle nuit aussi , tandis qu’ils 
avoient la clef des champs, et n’avoient nul cor- 
recteur sur eulx en malvais propos, faisoient 
grand chière aussi, beuvans, mangans et sifllans, 
et jurans inhumains sermens qu’ils feroient mer- 
veilles, et feroient parler de eulx, et feroient des 
montaignes vallées et des vallées montaignes ; et 
leur sambloit bien , qu’en peu de chose , il esloit 
bien en eulx de faire ung brouet , qu’à le humer 
où à le flairier au nez , il seroit de fière coustange 
et de saveur amère. Que mauldit en soit le propos 
et les vanteurs de leur vantise ! Or est - il de 
coustume qu’en ce village , là où se porte cestui 
corps sainct , il y est comme ducace , et de tous 
lez du pays y affluent gens. Parquoy aveucques 
ce que cabarets et tavernes, y sont à grand nom- 
bre, marchans aussi et marchandes qui vendent 
mercerie et biblotterie y sont à grand nombre 
aussi , et mettent avant diverses choses de fondure 
de plong , de quoi on contente les enfans ; or 
estoit ainsi , mès ne sçay si c’estoit d’aventure ou 
de fait avisé, qu’entre ces fondures de plong y 
avoit ung merveilleux grand nombre d’auber- 
gons , contrefeits en manière d’affiquets, et pour le 
mettre sur manches et ailleurs, là où on vouldroit. 
Sy n’y avoit cellui de toutes cestes gens Gantois 
là venus qui n’en prist ung et le portast en lieu 
voyable , sur son corps , par grande risée, disans 


Digitized by Googit 



(*4^7) DE GEORGES CU.ISTELLAIN, 3ll 

r 

et gabans :«Par le sang et par les plaies! on nous a 
» deffendu de non porter aubergons ; au moins en 
» portons nous^ maintenant, cjiii que veoir le 
» veuille; et devenra plong et acier après, laissiés 
»ï faire. Tel rit aujourd’hui bien haut, qui cy-après 
» aura bien male nuit et peu de joie. Cà, çà , ral- 
» Ions nous-en ; il n’a riens fait qui ne fait plus fort; 

» Garni est bien en la gueule des loups, et en la 
» main des malvais paillars larrons qui nous men- 
» guent poumon et loie , et sous le nom de prince 
» s’engraissent du nostre, et le boutenten leur sac; 

et sommes bus et mengiés et desroubez; et qui 
» pis est , le prince n’en scet riens. Mes avant qu’il 
» soit gaires , il est maintenant en Gand ; il en sara 
» bien à parler, et en ara les novelles , se Dieu nous 
» donne retour jusqu’à là.»Telles et samblables pa- 
rolles avoient entre eulx ceste respaille de gens en 
leur retour vers Gand ,* les ungs en couvert , et les 
autres à plein de vol; etestoit uneconspiracion faite 
entre eulx secrètement et toutte projetée à terme 
et à heure pour venir à leurs fins, comme il apparut 
bien. Car prestement , ainsi que rentrez estoient 
en la ville, et comme se tous délibérez venissent 
chantans et huans, pour faire aulcun oultrage, 
vindrent passans par le marcié du bled ; et là fai- 
sans leurs carolles et leurs follies, pour surattendre 
l’ung l’aultre, tant que tous fussent ensemble tout 
enungflot^ vindrentàhacquesetàmacques, ettirè- 
rent à terre une petite maisoncelle qui estoit là as- 
sise , là où les cueillottes se recevoient par les com- 

mis, et laquelle, en leur rabieuse et bestiale fureur, 
ils mirent en cent mille pièces et en toute confuse 
occasion, prenans chacun une pièce ou une pié- 
cette d’icelle, laquelle ils portèrent , parmi la ville 
en leurs maisons, disants :« J’enay, j’en ay; » et par 
desrision , se vantoient d’en avoir les enseignes. 
Comme doncques ils eurent ainsi exploitié par do- 
loreux commencbement , et espéroient bien tan- 
lost avoir sieute et adhérence , avant que puissance 
pust venir contre eulx pour y résister, crièrent 
entre eulx : Sla I sla! sla! et crièrent alarme. Et 
soubdainement , en tous les carrefours prochains, 
le peuple s’esmeut; et alors tout ce qui avoit le 
corrage mutin, et ce qui s’estoit tenu en recèle, 
de peur de la justice , prestement tout courut aux 
armes ; et comme se bannières fussent venues tou- 
tes novelles par faérie tout vint au marchié à ban - 
nières levées , en nombre de divers inestiers , aul- 
cuns qui, de tout temps, ont esté naturellement 
mutins, et les premiers au mal faire , et venoient 
crians à horrible voix : « Tuez, tuez, tous ces 
» paillars machefains, ces larrons desroubbeurs de 
» Dieu et du monde 1 où sont-ils? Allons les querre 
» et tuer en leurs maisons, si que, male tuison s’en 
w puisse faire , et qui tant ont vescus à nostre pi- 
» teux dammage. » 

CHAPITRE CCXLVIII. 

Comment oiant l’alarme des Gantois , le duc envoya vers eux le seigneur 

de Gruthuse. 


Or oez cy piteuse aventure et bien confuse pour 
Gantois, par espécial les preud’oinmes qui enla 
ville estoient , et de ceci ne se doubtoient. Pres- 
tement ceste criée à l’arme vint jusques au duc, 
et lequel, en ce meismes instant, estant en sa 
chambre, disputa aveucques aucuns, ses privez, 
de la grasce et courtoisie que faire voloit aux Gan- 
tois , lesquels il avoit et les voloit conjoir , ce di- 
soit, d’aulcunes grasces. Comme doncques ceste 
horreur du cry retentissoit parmi la court , et que 
tous les serviteurs du duc ralTuyoient de la ville 
devers ly , pour le garantir et défendre , comme 
pour eux-meismes sauver, le duc s’espouventa du- 
rement , et comme féru se trouvast d’ung maillet 
au front , se trouva esmerveillé de celle besongne , 
et n’en pooit^ ne hors, ne ens, dont ceci pooit 
venir à ce qu’on lui avoit donné à entendre , et 
que meismes il avoit en propos de leur faire. Si 
lui sambloit que voirement estoit-ce ici une dure 
et estrange réception et entrée en seigneurie, là 
ou telles manières et felletés se monslroient pour 
perdre ly et les siens. Se rassura pourtant et ré- 
conforta de tout péril ^ comme qui prince estoit 'de 

^Tand cuer , et se vit enviroané de multitude de 
grans hommes et de vaillans chevaliers , ensamble 
et de grant nombre de ses archiers bien en point. 
Si demanda son cheval , et commanda que preste- 
ment tout le monde montast en selle, car iroit 
veoir , ce disoit, la mellée; et juroit Sainct-George 
qu’il parleroit à eulx de près , etscauroit à quelle 
intencion ils seroient ainsi esmeuz^ ne quelle 
chose leur fauroit. 

A ces mots estoit emprès ly le seigneur de 
Gruthuse , ung noble chevalier de Flandres , qui , 
de long-temps, cognoissoit la nature des Gantois, 
et cognoissoit aussi la chaleur de son maistre le 
duc ; craignoit aussi qu’il ne usast d’aulcune mal- 
vaise manière envers l’esmeu peuple , et de quoi 
mal pust ensievir. Si lui dist : « Monseigneur, 
w pour Dieu , contenez- vous ; vostre vie et la nos- 
»> tre de nous tous pend en vous scavoir bien 
)) conduire. Au tour d’une main , vous et nous 
» sommes tous morts ou tous sauvez, si vous volez. 

Si vous usez de conseil et de froideur, vous ferez 
»> du peuple ce que vous vouldrez par beles paroles; 
» vous-meismes aultrefois les avez veus en cest 
» estât, du temps du duc vostre père qui les 
» scavoit avoir à point et les rapaisier par doul- 
» ceur. Si en a-t-il tolléré beaucoup et souffert 
» aultrefois plusqu’oncqucs prince, et leur a donné 
» rémission et pardon pour ung mieulx. Envoyez 
» vers eulx et les faites doulcement intcrroguer 
V de par vous, quelle chose leur fault , et leur 

» faites promettre qué les orez volentiers en leurs 
» plaintes, et que vous leur ferez bonne raison. 
» Aultre chose ne leur faites ; je vous certifie, vous 
)) ferez cl’eulx ce que vous vouldrez. » 

Alors le duc commanda au meisme chevalier 
([u’il allast, et qu’il s’enquist de leur convine, et 
qu’il lui préparast voie, et il le sieuvr oit après. Si 
y alla le chevalier, et s’y porta haultement; car 
sage estoit et bien emparlé ; et moult leur estoit 
amé et agréable ; et les arraisonna de belles pa- 
roles et doulces, disant qu’ils avoient ung nouveau 
prince qui tout feroit pour eux ce qu’ils voul- 
droient, et estoit bon et débonnaire et véritable 
prince de justice également pour grand et pour 
petit. Mais n’estoit point leur honneur, ce disoil , 
de eulx ainsi csmouvoir à sa nouvelhî entrée , qui 
le jour de devant l’avoient recheu à solennelles 
processions, et maintenant le venoient saluer à 
bastous ferrez. Si leur requistqu’ds s’en voulsissenl 
déporter, et rentrer chascun en sa maison. Lors 
respondirent tous à une voix commune. 

M Seigneur de Gruthuse, nous sommes tous pour 
» morir et pour vivre avecques nostre prince^ et 
» n’avons nulle action ne volenté contre ly, ne 
» contre les siens, qui tous sont et seront saufs 
» entre nous comme au ventre de leur mère , et 
» mordons pour eulx; mais nous en volons tant 
» seulement à ces malvais larrons, qui desroubent 
» monseigneur et nous, et endorment monseigneur 
» en bourdes et en faulx donner entendre, etgas- 

» lent sa bonne ville et la desroubent , et de 
» nous ils nous sucheht le sang des veines, et 
» nous en mocquent , qui morons de povreté ; et 
» vous disons bien que c’est la plus grande pitié 
» qui oncques avint, se monseigneur ne nous en 
» fait la raison et qu’il les corrige : car vous disons 
» bien, et le vous donnons àcognoistre, que par 
» eulx et à leur cause, nous qui sommes povres 
» brebis, sommes constrains de devenir loups 
» rabis par leur iniquité ; ce que monseigneur nostre 
» prince ne doibt vouloir souffrir que ainsi soyons 
» menez, qui doibt estre pour nous comme pour 
» eulx, car sommes son peuple. » 


CHAPITRE CCXLIX. 


Comment le duc Charles fut en grant pe'ril d^aucuns Gantois et com- 
ment le seigneur de Gruthuse parlementa à eulx. 


, Alors ledit de Gruthuse respondit doulcement, 
et leur dit : « Mes enfans, appaisez-vous et vous 
» maintenez doulcement, par la sainte passion de 
» Dieu ; et je m’en yrai devers le duc lui faire le 
» bon recort de vous, et comment vous avez bien 
» et noblement parlé touchant ly et tous les siens, 
» et comment vous n’en volez qu’à aulcuns de la 
» ville et desquels vous faites ces plaintes : si vous 
» certifie^ mes enfans, que de eulx et de toutes 
» aultres choses monseigneur vous fera bonne 

» raison, et vous assistera. Mes, pour l’oneiir 
» de Dieu , maintenez-vous doulcement et quoye- 
» ment sans faire rien de novel tant que je revie- 
» gne ; et moi, à toutes hurles, je demorrai meisme 
» einprès de vous. » 

A tant se parlist le bon chevalier et s’en revint 
devers le duc, à qui il raconta tout ce qui cstoit 
dit et fait, qui en Irongna le front, et en estoit bien 
en sa male paix ; et eust bien volu avoir esté ail- 
leurs, pour ledangier qu’il véoit etperchevoitbien, 
que maugré ly et contre cœur il se convenroit 
ploier envers ces villains, et leur accorder tout 
ce qu’ils vouldroient , ou attendre plus grand grief, 
ce que à grand durporloit, quelque samblant qu’il 
en feist. Car vous dis bien que, quelque nouvel sei- 
gneur qu’il estoit , si portoit-il en couvert corraige 
une haulle extrême volenlé de non se souffrir fou- 
ler par milles voies , alns de porter l’espée si roide 
et si ague, que le inonde Irembleroit devant ly s’il 
pooit vivre ; et bien le monstra depuis, cela est 
tout cler, en de bien baulx et grans affaires, et 
dont il dompta et confondit Gantois depuis^ seule- 
ment en la crainte et en la terreur de son nom. 

Or estoit tout ce peuple gantois sur le grand 
marcbié du vendredi à bacques et à macques 
tout cousu en fer et à baultes bannières le- 
vées , touttes novellement faites ; et à tous lez af- 
fuioienl gens armez devers le grand flot, à diverses 
cohortes ; et tant croissoient et multiplioient, que 
c’esloit ung horreur. Et en passant parmi les rues. 

ainsi qu’ils s’assembloient par troupeaux , et qu’ils 
trouvoient gens de court d’aventure, doucement 
disoient toutes-fois : « Messeigneurs, n’ayez nulle 
» peur; nous ne quèrons riens qu’amour envers 
)) vous et tout service. Allez là où il vous plaist : 
» vous n’estes en nul dangier; nous sommes tous 
» pour vous et pour vous servir » ; et ainsy pas- 
soient oultre; combien qu’en teles paroles et en 
lele inutacion n’y avoit cely qui ne tremblast de 
j)cur_, et eust volu esire à cent lieues loing ar- 
rière.car oneques si horrible frayeur n’avoient veue. 

Or estoit le duc à cheval à tout ses nobles 
elarchiers, et s’en vint radde envers le marchié là 
où estoient ces mutins, et le seigneur de Gruthuse 
emprèsly, pour cause du pays et du language. Si 
arriva au marchié ; et alors, ainsi qu’il approchoit 
et que l’on se perchevoit de sa venue, tout ce 
grand monde de peuple se commença à serrer et 
à soi frémir sur son baston , chacun soi traiant 
dessoubssa bannière , et criant : Sta! sta ! car ne 
savoient à quelle intencion il venoit devers eulx , 
ou pour bien ou pour mal; car véoient ses archiers 
venir en leur bringandines , sallade en teste et les 
arcs bandés, et estre en grand nombre et en grant 
monstre, belles fortes gens et raddes, et dont la 
manière de venir sur eulx portoit, ce leur sambloit, 
menace. Si s’esmeurenten lesvoyant venir, et dou- 
tèrent la fureur du prince , et firent entre eulx une 
haulte estourmison de voix comme pour grand 
péril en eschevir (éviter). 

En cel}’ point, le duc s’apparut sur le marchié, 
en sa robe noire, atout un petit baston en sa main; 
et d’entrée, comme ilvint à l’assamblement où cestes 
gens estoient , tendant à passer parmi eulx et pour 
aller descendre en une maison là où les princes de 
tout temps descendent en tel temps, demanda à 
eulx en passant : « Que vous fault-il ? et qui vous 
» esmeut, malvaises gens? » Et usa de chaleur et 
d’aigres paroles, et en passant en férit ung de son 
baston , dont il se trouva prestement en dangier 
de sa vie, car disoit l’on que le battu le porta à 
dur, et qu’il jura le sang et les plaies; et de (“ait, 
avecques menace rua après ly en boutant d’une 
picque pour le tuer, et parla à ly l’eliement et fiè- 
rement sans révérence; et de quoi le dangier es- 
toit si grand et si près , que tout le monde ne l’eust 
pu réparer , se Dieu non seul qui contretint le mes- 
chief,etlà où iln’yavoitne archier ne noble bomme^ 
ne homme , tant feust asseur, qui ne tramblast de 
peur et quin’eust volu estre en Inde poursauveté 
de sa vie, et souverainement pour le jeune prince 
qu’ils réputoient estre venu là dolorosement en sa 
mort. 

Alors le seigneur de Gruthuse, qui estoit em- 
près ly et vit ce meschief et le grand oultrage de 
son maistre, lui dist fellement et rabouamment : 
(( Que maugré en ait cely et cely î que volez- vous 
» faire? Nous volez-vous faire tuer nous trestous 
» et morir ici honteusement sans défense par vostre 
» chaleur? Où cuidiez-vous être? Ne véez-vous 

» que voslre vie et la nostre pend à moins que à 
» un fil de soie? et venez ici rabouer ung tel 
» monde par menaces et par dures paroles qui 
» ne vous poisent ne ne vous prisent par ainsi 
» faire ne que le moindre de nous ; car sont en 
)) fureur, là où il n’j' a raison ne lumière ? Par la 
» mort que Dieu porta! se vous estes content de 
» morir , ce ne suis-je pas, que ce ne soit maugré 
» moi : car vous poez bien faire aullreinent , et 
» lesrappaiser pardoulx, et sauver vostre honneur. 
» Qui est ce qui le doit ne qui le peull faire fors 
» vous seul? Déa ! que Dieulx en puist rire! vostre 
» corrage n’est jioint de lieu ici , sinon que vous 
» l’amolliez et le tournez envers ces povres brebis, 
» un pauvre desvoic peuple que vous remettrez 
» en sa quieté par ung mot. Çà , cà, descendez , 
» au nom de Dieu, et montez là hault, et vous 
» monstrez, et vous faites valoir et prisier par vos- 
M tre bon sens, et tout prendra bonne fin et 
M joyeuse. » 

CHAPITRE GCL. 

Comment les navieurs et bouchiers de Gand se vindrent joindre, avec- 
qiies le due, lequel monta en hault au grand marchié pour parler h 
ciilx. 

Comme doncques le nieschief estoit de ce ribaiit 
qui se senloit battu , et grognoit mordant les dents 
f'ellement sur son prince , et là où il y en pooit 
avoir des aultres de semblable volenté à l’aventure 
jK)ur faire ung doloreux meschief, aulcunes ban- 
nières toutefois qui là près estoient^ et véoienf 
et oqient ceste rumeur autour du duc leur prince , 
])restement et à tout effort se vindrent joindre de 
ly pour le défendre , et luy vindrent dire : « Mon- 
» seigneur, assurez-vous, et n’ayez nulle peur; 
» nousviveronset morrons emprès vous; et n’y aura 
» si hardi quivous ose meffaire ; et s’il y a des mal- 
» vais garchons icy sans révérence et sans cremeur, 
» souffrez pour Dieu ung bien petit, et vous en serez 
» bien yengié ci-après; mès maintenant il n’est 
)) point heure, pour peur de plus grand mal. » 

Si fut bien joieux le duc, de ceste assistance, 
et s’en rasseura tant mieux; et furent les navieurs, 
bouchiers, et poissonniers et aulpuns aultres qui 
là se vindrent joindre aveucques ly atout leurs 
bannières, là où il y avoit grand monde. Or, es- 
loit monté le duc en la haute maison sur le mar- 

chié, et se montra aux l'eoestres, et comme il.es- 
toit tout escollé du seigneur de Grutluise, qui 
près lyesloit. et de son chancelier, et d’aultres 
l)eaucoup que doucement et bénignement devoit 
parler à eulx, comnienclia à parler et dist eu fla- 
meng : « Mesenlants, Dieu vous garde et sauve! 

» 3e suis vostre prince et naturel seigneur , qui 
n vous viens visiter et conjouir de ma présence 
.) pour vous mettre en vostre paix; si vous prie 
» qu’en faveur de moi vous veuillez doucement 
» porter et vous contretenir; et tout ce que je 
a poray faire pour vous, sauf mon honneur, je le 
» ferai et vous accorderai cequi me sera possible. » 

Et alors tout d’une voix crièrent contre mont : 

« Jlép I TVille-comtne ! IFille-come I bien vei- 
n gnez, bien viegnez, monseigneur; nous sommes 
» tous vos enfants et vous remercions de vostre 
» bonté envers nous. » Et alors le seigneur de Gru- . 
thuse, par charge du duc, reparla arrière, disant : 

U Messeigneurs, véez ci vostre prince, vostre naturel 
» seigneur d’ancienne hoirie, et qui ne l’est pas par 
» acquest, ne par achat, ne par tyrannie, mais l’est 
» d’ancienne production de six cents ans, qui onc- 
» ques ne faillit ; siques il a vraie espérance en 
« vous que vous le recognoissiez vostre droi- 
» turier et naturel prince , comme vous avez fait 
» ses devanciers. Se doneques aulcune chose vous 
» plestenversly, comme vostre prince et seigneur 
» il vous prie que vously veuillez doulcement tenir 
» lelz ternies comme il alîiert bons enlans à 

» leur prince , et il vous sera et veult estre bon et 
» amiable en tout ce que Ten vouldrez requerre. » 
Et alors respondirent tous à haulte voix : « Monsei- 
)) g neur, grand merci, grand merci! vous estes notre 
» prince, et n’en scavons point d’autre^ et sommes 
» vos enfants. Mais nous vous prions qu’il vous plaise 
» nous faire raison de ces mangeurs de foie qui 
» gastent vostre ville , et nous mettent à pain qué- 
» rir , et sont meismes de méchant lieu et depovre 
» venue; et les avons veus pauvres galoppins tous 
» qnetifs, et maintenant sont seigneurs du vostre 
» qu’ils nous desrobbent; et ont les terres et les 
» seigneuries et les grands estais de vos propres dé- 
niers, que vous ignorez; mais font à croire au 
» povre peuple que vous les avez et retenez , ce que 
» non. Si requérons d’avoir audience pour le vous 
» remonstrer vivement , à fin tele que vous après 
» en puissiez faire à l’expédient de la chose qui 
« vous compète et à nous. » 


CHAPITRE CCLI. 

Comment an Gantois matin s'avança à monter aaprcs da duc advocassant 

pour scs compagnons. 


Or , tandis doncques que ces paroles se disoient 
en bas contre mont, et que le duc j entendoit'de 
grand cueur, ayint que ung grand rude villain 
oultrageux et fier estoit monté à mont céléement, 

et s’eslüil venu mettre à la feheslre emprès le duc; 
et là venu haussa sa main , .qui estoit armée d’ung 
gantelet de noir fer vernissié , et lérit ung grand 
coup sur le bas de la fenestre pour se faire oïr ; et 
sans porter rcvcrence au prince ne cremeur , se 
présuma à dire ainsi : « Vous, mes frères là en 
» bas, qui quérez à faire vos plaintes et doléances 
» à nostre prince ici présent d’aulcunes grandes 
» causes qui nous compétent, et premièrement de 
w ceulx qui ont le gouvernement de cesle ville ici, 
» qui desrobent le prince et vous , vous les volez 
» avoir punis! Ne faites pas? » — « Ouil , ce dirent 
les autres : « Et si volez avoir mises jus les cueil- 
>» loles? N’est-ce pas ce que vous querrez? » — 
» ouil ! ouil ! « — « Et si volez avoir vos portes con- 
» dampnées réouvertes et vos bannières auctori- 
» sées, comme de tout temps ancien? » — « Ouil! 
» ouil! )) — « Et si volez et priez’ de ravoir vos 
» chastellenies , vos blans chapperons, et vos an- 
)) ciennes manières de faire : Ne faites pas? » — 
« Ouil! ouil! ce respondirent. » 

Et alors le vilain , à ce mot , tourna sa parolJe 
devers le duc, à la fenestre, disant : « Monseigneur, 
» c’est ici en l>rief pourquoi ces gens là bas sont icy 
» assemblez pour vous faire requeste, et aflin que 
» vous y pourvoiez; et moi , en nom de eulx tous , je 
' » le vous declaire , et ils in’en aveuent, vous l’avez 
» oj. Siques, pardonnez-moi, je le vous ai dit pour 
» eulx et pour ung mieulx. » . 

O glorieuse majesté de Dieu, et que vécy une 

oultrageuse et intolérable vilenie commise en la 
face d’un prince, etd’ung tout vil bas homme, que 
de soi venir mettre et joindre emprès les flancs 
d’un tel prince son seigneur, encore et proférer 
paroles contraires à sa haulleur par contempne- 
ment de sa seigneurie, et de quoy le plus povre 
noble homme du monde , parla manière du faire 
eust pu avoir le cuer crevé d’annuy et de despit 
de le tollérer et porter : et si convint toutesfois 
que ce noble prince le portast et tollérast pour 
ung raieulx à reste heure, et qu’il le coulast par une 
risée, qui en devoit morirde dueil. Et alors le sei- 
gneur de Gruthuse, qui bien en scavoit dissimuler 
son despit, en pareil comme son maistre, qui en- 
sendjle s’entre-regardoient piteusement , dist h ce 
vilain doucement : « Mon ami, ne faisoit besoin*? 
» que pour ceste affaire nmntassiez ca hault, qui 
»> est le lieu du prince , et député pour ly et pour 
» ses nobles : de là bas vous eust-on bien oy, et 
» vous eust monseigneur respondu ainsi qu’en chà; 
•) et sans vous avoir à avocat^ il contentera bien 
»» son peuple. Vous estes ung estrange maistre ; 
«descendez, descendez en bas, et vous en allez 
» avecques vos gens : monseigneur fera bien du 
« tout. » 

Si s’en alla le vilain et fut convoiéen bas et s’en 
alla ; ne sçai qu’il devint. Et le duc et tous les sei- 
gneurs demorèrent tous esbahis de l’outrage du 
vilain et de son orgueilleux cmprendre. El le duc 
au plus bel qu’il pooit, et après avoir contenté le 

peuple par paroles monta à cheval, et s’en repaira 
en sa maison, là ou apriesmes monstra la destresse 
de son corrage à sa famille , laquelle il fist toute 
armer et veiller ceste nuit en sa maison , de peur 
d’inconvénient; ne oncques puis n’ot heure de joie 
dans la ville, jusqu’à tant qu’il s’en trouva dehors. 


CHAPITRE CCLII. 


Comment let nobles et gens de biens estoient perplcx de la mutinerie 
perpétrée à l’entrée de leur prince. 

Dieu scet quelle angoisse , quelle destresse et 
martire de corrage veissiez en Gand alors, et quelle 
honte et doloreuse confusion de la part des bons 
et des notables , tant nobles et rices bourgeois , 
comme de ceux de la justice qui avoient désiré 
leur nouveau prince à venir en sa ville, et prati- 
quié meisme sa venue en assurance; dont main- 
tenant, quand ils l’ont eu et receuet recogneu, le 
second jour de son accès l’ont conjouy à hac- 
ques et à macques, et assis devant son front multi- 
tude de faces en bacinets enroulliés , et dont les 
dedens estoient grignants barbes de vilain mordants 
lèvres. Certes en Gand alors avoit doleur et tribu- 
' lation en maint cuer d’omme, mainte triste et 
confuse pensée en close chambre, là où les nota- 
bles en leur solitude fondoient et vuidoient leur 
ennuy par mains détordre et par clamer et plorer 

leur propre confusion, disans:« Ha! Gand! malvais 
M Gand, ville bien ingrate, et mescognoissant des 
» biens de Dieu . ténébreuse et noire , en iin^* an- 
» cien naturel pecié que tu as comme inantel, que 
» fusses resplandissant sans ce! lui , de toutes villes 
» cristiennes larojne.Ha! Gand 1 et comment pen- 
» ses-tu respondre janiès ta vile présente opéra- 
>» tion? Et comment vaincre jamès ne réparer ta 
» présente cruelle vilennie et rudesse; avoir évoqué 
» et attrait vers toi ton naturel vrai prince ; expo- 
» stulé pour le reclievoir, pour le conjoyret le cé- 
» lébrer par dévocion , par cérémonies, par sacri- 
» fices , et par mystères aujourd’hui , et demain 
» lui courrir sus par armes et bastous ferrez, et le 
» constraindre et le faire ploier soubs les oultrages! 

» O lu es de la rasse des faux Juifs, fault dire, 

» dont tu ensieus l’exemple, ou tu meismes veulx 
» eslre exemple à tout le monde de toulte mali- 
» gnilé et vilennie. Que dira l’on de loi, fors que 
M tu es lele que les fais , traitresse dechevresse , 

» gabuseresse, cruelle et inhumaine, sans honneur 
» et sans révérence, sans discrécion et sans raison, 

» et non acconlant ne à bon los , ne à bonne re- 
» nommée , ne à prince ne à noble homme , fors 
» mance devant mance darrière , ne te chault 
» comment, mes que ta bestialité et lérocilé puist 
» avoir lieu et exploilier comme tu as de nature. 

» O Gand î Gand î en perpétuité tu ne vaincras, 

» ne ne répareras ta présente offense; et se aullres- 
» fois il t’est mescheu, comme assez il l’en pend 

» au dos,lbnmeffàit aujourd’hui surpasse tous aiiM 
» très et est le plus noir et le plus trbte que lu onc- 
'> ques commis encorre , comme d’appeler ton 
>» prince et ton droiturier seigneur en dedans toy," 
» pour l’embracier et estraindre par amour, pour 
» le rechevoir et recognoistre, ton héritier, ton 
» duc , ton protecteur et refuge , le venir mena- 
» cier à son entrée et lui mettre devant le front 
» espoventement , pour lui faire renoncier à sa sei- 
» gneureuse libertise et haulteur, pour sdi mettre 
» en la tienne par force. Je crains certes que une 
» fois cestui détestable et non ouy, jamès tel 
» péchié ne te couste et cuise , et que Dieu ne le 
» venge sur toi avecques lesaultres passés; dont, 
» toutesfoisce seroit dommage pour la beauté de 
toi dont tu abuses. » ^ 


CHAPITRE CCLIII. V 



Comment George excuse aulcunement la foie -emprinse du peuple gan- 
tois s’ils y fussent allez par conduiter ’ * 

. ^ •, -7 ‘ 

Pour donner touttes-fois à chacun la portion de 
son droit, en tant que raison seufFre, et mettre ce 
tant peu d’excuse que ce peuple - ci peult avoir 
en ce qu’il s’cst ainsi esmeu , ung peu me con- . 
vient me tourner envers ly par pitié ; en tant que 
posé que cause aulcunement pooit avoir fonda- 
«lenlale de soi doloir , r[u’il n’a quLs aullre meil-'. 

leure voie et, plus honnesfe de la monstrer à son 
utilité et joie. Car pour remonstrer n’eussent jamès 
failli à tirer la raison devers eulx . qui les eust 
maintenu en justice ; car leur prince estoit homme 
d’agu jugement , et venu pour celle cause devers 
eux^ que pour y monstrer beaucoup de sa grâce et 
de sa vertu en éqtialité de droiture pour grant et 
petit. Etcro)' fermement que s’ils n’eussent abattu 
cette maleurée maison par orgueil et folie, si 
comme ils firent, et eussent requis au duc en son 
nouvel venir de grâce et de relaxation, voire fran- 
cement parfaite quitange des cueillotes dont ils se 
doloient , le duc , francement , les leur eust quitez 
et mises jus, avecques plusieurs aultres grâces 
qu’il leur eust et eussent faites, sauve leur que- 
relle et son amour. Car fault entendre et croire 
qu’à la mesure et tiltre du bon, droit que ce peu- 
ple ici pooit avoir, s’il eust sceu monstrer froide- 
ment et par bon sens , il estoit quasi impossible 
que le duc ne lui eust administré justice et bonne 
raison, et mis remède en sa doléance. Mès en Heu 
de sens et de révérence priht ung entoullis de fol 
orgueil en ly mordant ses dents , et pour stî ven- 
gier en propre auctorité, par force et lésion du 
prince ; car vrai estoit et notoire , ce disoit l’on , 
que piteuses excessives mengeries courroienl sur 
le povre peuple par ces cueillotes, qui tous-jours 
courroient, et jamès ne se diminuoierit; etestoient 
les levées tant plus grandes, ce disoil , et de trop 
plus grant monte trois fois (jue la charge pourquoi 

elles furent mises. Si lui samhloit, puisque le prince 
estoit payé , et la ville assez recouvrée du mes- 
chief qu’elle en avoit fait pour vendre rentes , il 
estoit licite et raisonnable que désormès il pust 
estre allégié du fardeau aussy dont il avoit fait 
pleine satisfaction entre Dieu et homme. Dont, ce 
que il arg'uoit, c'estoit qu’il imputoit ces deniers, 
ainsi indeuement levés , reposer ès coftres d’aul- 
cuns delà ville ayant gouvernement, et qui s’en 
grandissoient et achattoient terres et seigneuries , 
et lesquels néant-moins, s’ils estoient mal du peu- 
ple et haïs de mort, si trouvèrent-ils fachon d’eslre 
bien decourt, etsurquoi ils se fondoient ou fioient. 

. El vecy où g’ist le lièvre et le droit dillicile du neu ; 
c’est que court fait jugement sur ceulx qui court 
llattent et baisent, et punition sur aultrui de crime 
dont elle meisrnes est entachie et toute pleine, c’est 
d’avarice , de rapine ^ de ténacité , et qui tout re- 
choit et nourrit, ce qui est de celle secte, pourveu 
qu’il y ait fruit. Et est tout le monde si en- 
fangié de ceste maudite avarice, qu’à peine n’y au- 
roit juge en la terre qui ne s’en prist à lui meisrnes 
j)Ourcoulpe;carenuisl’un ver mengue l’autre. Main- 
tenant doneques que la perplexité estoit grande 
en Gand entre les bons et notables, si estoit -elle en 
court encore plus pour maintes causes"; car le duc 
y avoit madamoiselle sa fille, dont il craignoit fort 
.qu’il ne la poroit tirer dehors la ville, et que ces 
malvais vilains ne le vouroient souffrir, s’ils s’en 
perchevoient de son allée ; y avoit aussi apporté 

avecques ly, de Bruges, tout ce qu’il avoit trouvé 
du Irespasdeson père, qui inontoit à merveilleux 
grand avoir. Si désiroit Tort que cela liist tiré 
dehors aussi, et mis à sauveté plus senrementque là; 
car se la chose tournoit à mal , ét que les mes- 
chants d’aventure venoient à user de force sur les 
gens de bien, tout ce grand avoir là seroit dissipé 
et perdu, ce lui samhloit^ et seroit par aventure le 
premier ravi. Si fut conclu, par bon avisé conseil, 
que subtilement et par nuit on l’eroit tirer les cof- 
fres, et les mettre en voie envers Tenremonde , là 
où ils seroient bien jusques à la venue du duc et 
de madamoiselle sa fille ; mès que le duc eust un 
peu contenté le peuple par subtiles promesses, l’eu 
feroitle mieulx que l’en poroit d’elle, ets’pn venroit 
bien avecques ly au gré du peuple ;car, pour dire vrai , 
ilcraignoit, si faisoit chacun, qu’on nela detenistpar 
lorce et par ung contregage , jusqu’à tant que le 
duc aroit tout consenti et accordé ce que l’ou 
vouroit avoir. Mès on y pourvut par belles paroles 
et par bon sens ; et le duc , après deux ou trois 
jours, leur fîst mettre jus leurs armes, et chacun 
s’en aller à sa maison ; et de là en avant on traita 
aveceulx; et le duc y commist son conseil et les 
grands hommes de sa maison; et leur promist et fist 
promettre de leur faire raison de ceux dont ils se 
doloient , et d’en faire informacion à bonne jus- 
tice. Pareillement leur accordoit de mettre jus 
les cueillotes, par ainsi que trouvié fust que la ville 
sê fust soufîisamment recouvrée'de ses domasTes. 
et ly parpayé; leur accordoit aussi de faire ouvrir 

la porte oon<lampnée par son père , pour caiise 
que par là le vindrent combattre à Gaure; et de 
leurs chastellenles il en l)esuingneroit cj après par 
bon avis et conseil, cl plus à loisir, après soi eslre 
despescié de ses présens grans alTaircs qu’il avoit 
sur mains, loiicliant les divers pajs qu’il devoit 
aller visiter, et rerlievoir de ville à ville par le 
Ircspas de son père , et à quoi nécessairement il 
lui fallait entendre, ce disoit, et vrai disoit; et par 
ceslc manière de parler qui estoit douce, quelque 
le t uer feust, Gantois se lindrent à contens , cui- 
dans bien avoir fait la besoingnc : mès leur cous- 
tera de l’ennuy beaucoup ci après et de grant peur, 
dont peu s’en donnoienl garde. 


CHAPITRE CCLIV. 


(_k>niment le dac Charles se parti de Gand, et comment ceux de 
Malines en celle heure se fondèrent faire le samblablc. 

Par doulces et subtiles voies doncques le duc 
partit de Gand et en emmena sa fille , dont le duc 
i’esoit grand dueil; et le doc s’en alla à Tenre- 
‘ monde , tout droit envers Malines ; car là voloit-il 
cstre pour aprochier Braibant. 

Or, oyez inaintehanl et entendez la conséquence 
de cesle mauldile et doloreuse commocion faite 
en Gand. Prestement que ceux de Brusselles, et 
les aiillres villes de Brabant virent comment Gantois 
avoient besoingné aveucquesce duc Charles à son 

entrée, et obtenu tle ly forcéement ee «jiTils ont 
volu , eux aussi, à l’exemple des (iantois, propo- 
sèrent secrètement d’en faire autant, et de non le 
rechevoir jamès, jusqu’à tant qu’il leur auroit ac- 
cordé toutes leurs choses à leur gré et à leur 
vieil usage. Et desjà avoient Brussellois estrif 
contre ly dès avant la mort de son père j et de quoi, 
ly estant encore comte de Charolois, leur avoit res- 
pondu en Gatul, que par saint Georges! une fois si 
jamès il devenoitduc, il leur feroit bien sentir leur 
enfant, et ne feroient point de ly comme ils 
avoient fait du père, qui leur avoit esté tropdoulx, 
et lesavoitcnricliisetdonné l’orgueil qu’ils avoient. 
Si en souvint maintenant à Brussellois^ et le 
craignoient ; et pensans à prévenir par la forme de 
Gantois et par ly monstrer visage, conclurent 
toutes les villes du Brabant une conclusion à l’es- 
meute des Brussellois , et misrent journée de com- 
mune conveticion à Louvain, chief-ville du pays, 
semonnans aveucques ce et requérans les estais 
pouryeslre. Or, craignoit durement le duc ces 
vilains de Brusselles , qu’ils ne infectassent et cor- 
rompissent tout le pays, et qu’ils ne proposassent 
de lui faire dangier de son héritage , soubs l’exem- 
ple qu’ils avoient prins à Gand, jà-soit-ce-quece n’es- 
toit point une meisme chose Brusselles et Gand , 
ne de meisme pois^ ce sa voit-il bien; mèsau moins 
ung peu de dangier lui pooit bien donner grant in- 
convénient aussi ; par quoi se hasleretsoi avanchier 
lui sambloil nécessaire ; car jà s’esloit avanchié 

par secret missa^e le comte de Nevers , d’envoier 
unes lettres à aucunes privées personnes et villes, 
par lesquelles il signifioit avoir droit et vraie 
nctioTi eu la ducié de Braibant , et lequel droit il 
entendoilà poursievir par toutes voies convenables 
«■n contraire du duc de Bourgoigne et de tout 
aultre ; si leur prioit d’assistance et de faveur , jà- 
soil-ce-que aultrefois et du vivant du duc Philippe, 
pour ce que le conte de Nevers avoit aultrefois 
mis avant ces termes , il en esloit décidé et conclu 
par jugement , et en la chancellerie de Braibant 
meismes, que ce comte de Nevers n’y a ne droit 
ne riens. Si en ensievy que, pour plus grande seu- 
relé et pour en ester les débats pour à toujours, le 
duc Philippe requist aux trois estas du pays qu’en sa 
pleine vie ils voulsissent jurer à son fils le comtede 
Charolois , qu 'après son trespas ils le rechevroient et 
recognoislroient pour leurseul vrai naturelseigneur 
et prince^ sans aultre , et forclos tout le monde. 
Mès nonobstant ce , toutes-fois , et qui avoit été 
autenticquement et solemnellement fait par les 
trois estas si y mettoit-il doubte maintenant, et 
en estoit en dangier pour l’exemple des Gantois 
sur qui les autres se fondoient ; et savoit bien 
aveucqnes ce, que le comte de Nevers son cousin 
avoit jà envoyé ses lettres par de chà , pour lui 
donner empeiscement ; lesquelles toutes-fois bien 
petit il prisa , et en fit peu de pois et des lettres 
et de l’omme. ' s 

CHAPITRE.CCLV. 


Commenl le comle de Nevers, par Tenhort (coùseil) de son valet de 
chambre, se parti de la maison de bourgogne. 

Ce comté de Nevers, ailleurs et par' ci-devant 
avez assez oï^ s’estoit mal porté envers ce duc , lui 
estant encorre comte de Charolois , et par son 
mesprendre s’estoit eslongnié et tout distrait .de la 
maison de Bourgoigne , sa chief maison , et qui 
l’avoit eslevé et noi/rri. Et nonobstant que pen- 
dant ce temps que le comle de Charolois estoit en 
France , à Conflans , ce comte de Nevers eust élé 
pris en son chasteau de Péronne et mené prison- 
nier en Béthune longue espace, et que depuis, par 
appointement fait et par graris moiens, le comte 
de Charolois condescendist à recevoir â merci ce 
comte de Nevers , son cousin ^ et de lui pardon- 
ner ses mesfaits, pour l’onneur de Dieu et du 
sang prochain qui estoit en eux , en la ville de 
Boulongne sur la mèr , et que là lui promisl per- 
pétuel service et révérence , comme à son chief, 
toutes-fois, par aulcuns serviteurs estans lez Ij, sou- 
verainement par ung boutillart , ‘ ung valet qui 
s’estoit eslevé , cestui de Nevers se distray depuis ' 
des marces de deçà , et s’alla tenir en Nivernois , 
là où arrière il rencheut en son viel'ploy de folie 
et de malvais usage ; et par povre conseil , et que 

ce boiilillarl cleboutoit toutes <»‘ens de bien et les 
noldes de la cornlc d’en arriéré de 1 j j)onr le gou- 
verner seul, recoimnenclia arrière la seconde fois 
à soi mal porter de recliiefenvers son pardonneur, 
et de soi vanter assez qu’il lui esrnovroit guerre 
avec l’aide du roi et les Liégeois , ])Our la ducié de 
braibant en laquelle il clanioit droit. Mes attendu 
au cler son estât et sa fortune d’alors, ses menaces 
esloient de nesge et de peu de vertu , et en pooit 
ensievir peu de fait, ne par ly ne par aiiltre. Mès 
lout cecy lui fit un despit qu’il a voit pris depuis 
son pardon par l’enhort (conseil) de ce boutillart; 
et estoit qu’en lui pardonnant, le comte de Charo- 
lois lui osta les cbastcllenies de Roye, de Pé- 
l'onnc et de Montdidier que le duc Philippe lui 
avoil données et transportées en perpétuel don . 
ensamble la succession du comte ^ en Hollande 
de la terre de Voorne , après son trespas, montant 
bien à seize mille clinquars par an , que tout en- 
samble le comte de Cliarolôis lui avoit osté et 
a pplicqiiié devers ly. Si se trouva cely de Nevers 
tout nndel toutdespouillépar deçà, là où il avoit ap- 
])ris d’avoir grant bruit et grant gloire, et tonte la 
noblessede Picardie à son mand. Et par tant, comme 
il cognoissoit assez son cas , et pourquoi il avoit 
demandé merci , il s’eslongna du j)aïs et de la 
maison de tous points, et dont depuis il en encheut, 
et par povre sens et conduite, en plus grand grief * 

que devant, et en'perte de son lionneùr, que pitié 
fut 5' car avoit esté ung. vaillant noble prince du 
temps du duc Pliilippe son oncle , et que gens de 
bien l’avoient en mains qui l’adestroient , comme 
le seigneur de Rochefort, messire Hues de Lon- 
gueval , messire Robert de Miraumont et plusieurs 
autres; lesquels, par espécial les deux, quand ils 
furent morts , Rochefort et Longueval , oneques 
depuis de sens ne usa, ne de bon conseil, mes tira 
mescbarits gens emprès ly , et y mist sa créance , 
et telement qu’ainsi il se gasta et pargasta et rua 
son honneur sous pieds, dont ce fut grand dammage 
et fait fort à plaindre. • 


ea» 


CHAPITRE CCLVl. 

Comment le duc entra à Malines , et comment aucuns du Brabant 
eussent volenliers favorise' au comte de Nevers. 

* ^ 

Ce nouveau duc Charles donc, après son par- 
lement de Gand, vint et entra en Malines, où il 
fut solemnellement rechu à dévotes processions et 
révérences , et recogneu pour prince et héritier 
de la ville. Et après le serment fait, il séjourna 
par l’espace de quinze ou vingt jours en surat- 
lendant la conclusion qui se feroit à Louvain , là 
où les (rois estais de Brabant estoient assemblés 
sur leur affaire : c’est assavoir sur les natures et 
anciennes condicions du pays , lesquels aulcuns de 

Chroniques. T, XLl. — G. Chastclain. II. 22 


Dlgüizeü by Google 


538 CHROWIQÜE 

eulx eussent volentiers introduits et ramenez en 
nature maintenant, avant que le rechevoir^ pour 
cause des plusieurs infractions dont ils se doloienl, 
et que le duc Philippe, le nouveau trespassé, leur 
avoil fait par puissance , et dont maintenant ils 
(piéroient et macliinoient voies, ce sambloit, pour 
en estre au-dessus et pour demourer frans , souve- 
rainement les bonnes villes, là où naturellement 
toujours se treuve murmure en peuple et volenté 
de changier prince , comme en folles femmes qui 
toujours estiment et réputent plus de bien et de 
plaisir en ung nouveau dernier qu’en tous ceulxqui 
sont passés devant. Si en estoit l’exemple ici assez 
évident. Car il en y avoit en Brusselles assez, et 
ailleurs, des malvais vilains , qui secrètement favo- 
risolcnt au comte de Nevers , et eussent bien voulu 
livrer ascout après lui , pour cause de novelleté , 
et qu’il n’estoit point de puissance ne de vertu 
pour régner sur eux , fors que à leur plaisir ; cai 
pour ung duc de Braibant qui n’est que duc de 
Braibant seulement , ils ne font gaires que bien 
.à point ; et partant, quant ils ont veu ce jeusne 
prince ici si fort et si puissant , tout à l’environ de 
eulx, ethault et fier de corragepour peu les pri- 
sier, se conseilloient ensemble sur la manière de 
leur faire. Car pour le répugner en la succession 
de son héritage, ne se sentoient hardis ne puissants, 
et en craignoient la fin inalvaise pour eulx ; et 
pour lerechevoir aussi tout mollement, sans Ij 
donner à cognoistre leur playe en son novel venir. 

ils réputôient simplesse. La baronnie du pays 
toutefois estoit toute entièrement pour ce dup 
Charles; voloient vivre et morir aveucques ly ; ils 
estoient crus , et élevez, ce disoient, sous le bon 
duc le père , si voloient morir aussi et vivre aveu- 
ques le fils , sans aultre recognoislre ; car estoit 
leurvrai héritier et prince. Si est vrai toutes-fois que, 
eulx estants ainsi tous assamblés à Louvain , lettres 
furent portées aux estas du pays de par le comte 
deNevers,et par lesquelles il leur remonstroit avoir 
vrai, légitime droit en la ducié de Braibant, si leur 
prioit pour aide et faveur en sa bonne juste cause, 
et leur promist, en temps avenir, de lerecognoistre. 
Mes en effet les lettres furent de petite estime, 
et peu réputées entre les nobles, quoiqu’entre les 
aulcuns des bonnes villes, il y avoit des ascoutans 
par perversité de nature. 


CHAPITRE CCLVII. 


Comment les nobles de Brabant déclarèrent qu’ils ne tenoicnt autre 
seigneur que le duc Charles. 


A CE conseil de Braibanchons , à Louvain, là 
où ils disputoient de leurs besoingnes, le duc y 
avoit toujours ses gens allans et venans pour lui 
deffendre et sauver son droit et sa seigneurie en- 
contre les murmurans , et pour leur rabattre leur 
orgueil , aussi pour monstrer barbe et visage de 

22. 

prince, combien toutes-fois, et ainsi le l'aisoil dire, 
(jue tousjours vouloit vivre amiablement aveucques 
eulx, et les maintenir en droit et en raison, aussi 
bien et se mieux non que son père, et les con- 
server et garder en paix et en tranquillité contre 
tout le monde ; et se d’aventure, il y avoit chose 
devers eux qui fût utile et d’expédient au salut du 
païs et du bien du publique, et qui feust mieux 
de faire que de laisser, à tele chose certes et à tel avis 
il y voudroit libéralement entendre, ce fit dire, et n’y 
vouldroit aller à l’encontre; et quant de leur part 
aussi ils se voudroient élever en orgueil contre lui, 
et lui estre rebelles^ et faire refus de son héritage 
traiants autre part, sceussent tous , et bien l’enten- 
dissent , qu’onques si dure ne si amère follie 
ne prist à peuple de Braibanl , comme il lui feroit 
sentir; eln’y avoitne roy ne roc au monde qui lesen 
sceust garantir, et qu’il n’en venist bien à son des- 
seure. Mes entre les nobles, comme je l’ay dit, 
n’avoient mestier ces paroles ; car ils estoient tous 
pour ly, et eussent mieulx aimé la mort du comte 
de Nevers qu’envers ly descendre ; là où messire 
Philippe de lloornes, cely qu’on appelle seigneur 
de Gasebecque ^ ung grand baron, respondi felle- 
ment , et dist que les nobles de Braibant n’estoient 
point pour l'etirer leur avoir d’envers un cler ciel 
pour le contourner et ruer dans une caverne ; et 
prestement, au mot dévolé, tous les autres qui en- 
tendoienl bien que ce voloit dire, comrnenchèrent 
à dire : « Par mon Ame , il dit bien voirment , si ne 

» sommes nous. Dieux nous a bien pourveu ; si lui 
» en devons grâces ; nous avons ung noble vcr- 
» lueux prince , et que nous recognoissons , et 
» vient de la plus noble racine du monde le bon 
» père ; nous serions bien maudis et dampnés se 
» nous ne lui donnions et portions l’oneur et l’a- 
» mour que ly devons , et nous est faulte et re- 
» proce de tant tarder et reposer dessus , et n’y a 
» ne vilain ne ville de quoi il ne se doie bien chevir 
» et qu’il n’en sache bien l’aire. » 

Ledit de Gasebecque et le seigneur de Bergues , 
ung aultre grant puissant baron , mirent avant 
céstes paroles et les continuèrent , et en estoient 
sievis de toute la chevalerie du pays , qui estoit 
grande , et des gens du conseil du duc qui al- 
loicnt et venoient entre deux: c’esloit monsei- 
gneur le chancelier, maistre Anthoine Haneron , 
prévost de Saint-Donas , l’archidiacre d’A vallon , 
messire Guillaume de Bische , et plusieurs autres; 
et les seigneurs de Bergues et de Gasebecque, 
vindrent devers le duc aussi de jour à aultre avcuc- 
ques aulcuns aultres députés de par les estats , 
pour mettre tout d’accort;et telemenl fut fait et 
appoinclié , que le duc se tint à content des estas 
et eux de ly ; et faisoient ceux de Louvain grande 
préparacion pour le rechevoir. Si se partist de 
Malines le douzième de julict , et entra en Lou- 
vain, là où il futsolemuellement recheut à doubles 
]»rocessions , c’est assavoir à processions des gens 
d’église et à processions des gens de l’universilé , 

et à grande chevaucée de noblesse et de notables 
bourgeois; et fut le duc tout vestu en dueil comme 
il appartenoit, et descend! en la maison de la ville, 
là où il fit le serment , et de là se tira en sa maison 
pour lui ordonner; et vindrent tous les nobles du - 
païs le conjouir ensamble, et les notables de Lou- 
vain le vindrent bienvegnier et lui faire les pré- 
sens ; et demoura par aulcuns jours, trois ou 
quatre, audit lieu ; et de là s’en vint à Brusselles 
là où arière il fut très solempnellement receu , et 
con joui du peuple; et là disposa son séjour pour 
y estre convenablement par aucun temps pour y 
ordonner de ses affaires ; car en Anvers ne voloit 
point aller encore, pour cause que l’on disoit que 
la pestilence y courroit ; et par ainsi se tint à Brus- 
selles, surattendant le temps d’aultre nécessité et 
expédient ailleurs et en aultre ville. 

CHAPITRE CGLVIII. ‘ 

Cumment le comte de Never» c*cripvist une* lellres assez aif^res au duc. 

Charles. 

Prestement doneques lui venu à Brusselles , et 
que tout le monde pensoit que là se devroit tenir 
longuement pour ordonner les affaires du pays^ et 
d’infinité des offices qui estoient escheus parle très- 
pas du père , tout le monde et de tous lez affuioient 
à Brusselles , pour procurer et impétrer offices- 

et bénéfices à ce nouveau duc ; les ungs par fiance 
qu’ils avolent en sa promesse et amour du temps 
passé; aullres , parce que meismes avoient obtenu 
lettres de telle ou telles choses; auitres par vertu ' ' 
d’amis et des grans moiens que avoient devers Jy ; 
et autres à pleines grandes bourses pleines d’or , • 

et lesquels je me doute que point n’estoient les 
moins recevables; car partout, et en tout temps , 
par espécial en court , telles gens sont bien venus, 
ne oncques amour ne servi povre homme, sitost 
que fait argent ung riche puissant. Pour doncquës 
avoir sa cause plus avancée , c’est plus fondation , 
ce samble, avoir bonne bourse , que faible at- 
tente en promesse ne en vraie amour de seigneur. 
Souvent l’expérience en a plus assagi de gens que 
de ceulx par non croire. ^ 

Or je laisse encore reposer ces offices en ce nou- . 
vel instant, et viens à parler du conte de Nevers 
arrière, lequel, aveucques ce que novelleinent 
avoit envoyé des lettres, comme j’ai dit, à plu- 
sieurs particuliers, tant en l^ouvain, comme en 
lirusselles , nobles hommes et auitres , pour les 
gaignier pour ly , s’avisa aussi d’en envoyer une au 
duc Charles, jà recheu au païs; et par icelles, lui 
signifia assez impartinament son enflé corrage , par . 
lorme de doléance et de tort à lui fjit , ce disoit , 
et de quoi une fois, quant il poroit, il en pensoit 
poursievir son droit par une manière ou par aul- 
trc , et en prendroit aide de ses aniis ; et usant de 
])lusieurs samblables moz finablement mrnstra 

peu de sens et peu son honneur d’ainsi escrire à 
sdh chief , soubs qui il avoit esté eslevé , et nourri 
serviteur toute sa vie. Mès comme en autres choses 
plus grandes il s’estoit bouté en follie par avant, 
encore faisoit-il à dispenser en ceste qui estoit de 
continuation pareille , en ensievant ses gouver- 
neurs, hélas! et dont ce lust grand damage, et 
pour ly et pour la maison de Bourgoigne , de le 
perdre ainsi de double perte, et à quoi il n’y avoit 
point de remède. Et certes , se sens eust esté en 
ly , et qu’il eust cpgneu quel il estoit , ne quel es- 
toit cely auquel il se voloit prendre par menaces, 
U eust faint.ses lettres et ses vaines paroles qui ne 
portoient què vent, et eust pris vergoigne de son 
desvoy, dont son pis faire n’estoit que fable. Et 
en effet, le duc n’en fist que rire et gaber. Non* fi- 
rent tous les barons d’emprès ly, qui véritablement 
sçavoient que à tort et san^cause il se présumoit 
avoir tiltre en Brabant ; et ^ oncques y avoit eu 
aulcune couleur , si avolt-elle esté vuidée piéça 
par les^ estas du pays, comme j’ai dit ailleurs, du 
vivant encore du duc Philippe. Et par ainsi, ceux 
qui ceci savoient , en pooient d’autant plus sai- 
nement .respondre, là ou cestui de Nevers^ se 
voloit ingérer de mettre sus ceste question mon 
raisonnable, et dont en effet il demora forclos 
et non oy; et lui estoit la lune aussi près pour y 
ruer aux mains, comme de parvenir à ceste ducié 
par vertu de sa iorlune. _ ' ikl — 

CHAPITRE CCLIX 


Comment les Gantois, après la rcmonstrnnce des gens de bien, 

envoyèrent vers le duc. 


Comme doneques j’ai tiré le duc hors de Gand , 
et mené à Brusselles en paisible possession de 
Rraibant, qui pendoit en dangier à l’exemple des 
Gantois, me convient retourner arrière, envers 
eux, pour raconter comment, après son parte- 
inent, se maintenoient en la ville. Car, à ce que 
j’en oys conter, et comme il est vraisamblable, 
doleur et contricion y eust grande en Gand , en- 
tre notables, du meschef avenu ; et entre ceux qui 
l’avoient promeu et fortifié , par erreur prise , 
commencoit à germer repentance et confusion de 
leur honte; et eussent plusieurs entre eulx volu 
estre en Ynde la grant, pour non avoir part en la 
male aventure du cas; car fondoient et farinoient 
en leur péchié ; et com plus goustoient et sapoient 
leur crime commis , com plus le trouvoient amer 
cl reprochable, et plus de punicion digne. Est 
vrai toutefois que les nobles et les notables y 
avoient mis de la peine assez entre deux, pour les 
introduire et mettre en ceste bonrie voie de re- 
cognoissance , et les avoient priés et exhortés de 
main à main , que, pour Dieu ! chacun endroit soi 
voulslst "entendre et penser ceste griesve plaie que 

(jandavoit reclieiie , et dont jainès l’offense ne se- 
roit estainte , sinon par la plorer et par tiionstrer 
sainhlant d’en avoir dueil; car autrement, ne Dieu 
ne homme ne pardonnent , et n’est nul digrie de 
miséricorde , sinon par monstrer contricion suffi- 
sante, qui vainct l’injurié. Ainsi donques les nota- 
bles en Gand , usans de ces termes envers le peu- 
])Ie , le peuple aussi battu en conscience, et tout 
de soy-meismes revenu à soy , se rendist coulpable, 
et ne cessa de prier que_, pour Dieu , on ouvrist les 
voies pour parvenir à la grasce et à la miséricorde 
de son prince. Car n’y avoil amende que l’on 
sceust produire^ que liement ils ne fissent et ne 
portassent en son honneur, sauve seulement la 
vie; ne aultre chose réserver ne voloient, mes 
qu’il voulsist mettre en ignorance leur offense. Si 
pleust moult aux notables et vaillants ceste sainte 
bonne volonté du peuple aveucques sa contricion 
parceue, et mist-on unggrant fondement dessus de 
grand espoir, et que bonne lin, à l’aide de Dieu , 
s’en tireroit, moyennant peine devers le duc, qui 
se convertiroit à grasce envers son peuple. Et en 
effet notable homme fut dreschié et mis sus pour 
aller taster à Brusselles , en cas que se Gantois , 
pour tout le corps de la ville , venoient devers le 
«lue pour lui prier merci de leurs mesfaicls , se le 
duc les vouldroit rechevoir , et leur prester ascoust 
en leurs humbles remonstrances. 

Si porta la chose ainsi , et si bien que le duc res- 
' pondist que voirenient il les voloit bien rechevoir 

et oyr et entendre ce qu’ils vouldroient dire , et 
en après respondre et besongnier aveucques eulx , 
à l’exigent de leur cause. Car ne voloit refuser 
justice, ce disoit, ne escoust à nulluy , fusl pé- 
cheur, fust juste ; car en la l:|^lance d’équilé , en- 
tre bons et malvais, l’ascoul|^uveraincment doibt 
avoir grant lieu en ung prince juge. Si fust ceste 
response rapportée en Gand* et joyeusement re- 
cheue du peuple et tournée à bon espoir, quant 
encore il daignoit les souffrir venir vers ly , 
si mesfais comme ils se cognoissoient. Si y en 
avoit qui plorèrent de joie , et de la grasce et 
merci que rechevoir espéroient ; et fust dressée 
l’ambassade qui représenteroit tout le corps de la 
ville en son entier , qui est en trois principaux 
membres : le membre des bourgeois et des no- 
bles , le membre des mestiers, qui sont cinquante- 
deux, et le membre des tisserands, qui possèdent 
douze diverses places en la ville, toutes pour eulx 
et en leur force ; ce sont les trois membres qui 
font Gand en son entier. Dont, et de la part des 
bourgeois on prist certains députés , et de la part 
des mestiers ung nombre des plus notables aussi , 
et de la part des tisserands , ung nombre aussi à 
l’équivalent des autres , qui , tous ensemble , re- 
cheurent en charge le fardeau de la bonne ville, 
par ung commun assens , fust pour faire amende 
quelle qu’il plairoit à leur prince, ou pour porter' 
aultre punicion condigne à leur mesfaict ; ils 
se voloient à tout submectre , et principalement 

pour ce qu’ils savoienl et cognoissoieul que leur 
péchié.pendoil en avoir obtenu par force et par 
orgueil ce qu’ils avoient volu avoir, à celle heure 
qu’ils avoient leur duc en leur dangier ; tout hon- 
teux et confus , maintenant d’entrée renoncèrent à 
tout ce que acquis df^i^nt et impélré par celle 
voie, le révoquèrent, et se jugèrent avoir raespris ; 
renvoyèrent et restituèrent tout ce qu’ils en avoient 
obtenu de lettres et de scellez, et les rejectèreiit 
pour â^toujours; et du surplus, ce qu’il y avoit de 
inalvais et de vilain encontre sa personne , ils s’en 
voloient mettre en sa merci et en son noble plai- 
sir, et ne demandoient que sa miséricorde. Ceci^ 
en effet, fut la charge que portoient ces députés de 
Gand, en Brusselles , devers le nouveau ducj et 
fust produite et proférée, pour et au nom de la 
ville devant le duc, par la bouche de maistre * 
leur advocat , et en présence de tout le grand 
conseil du duc et de toutte la baronnie , et fust 1 ’o- 
racion belle et noble et de telle substance. 


I . Lacune. 

CHAPITRE CCLX. 

Comment ceulx de Gand firent une excellente et pitoiablc proposition 
pour provoquer le duc à leur donner pardon. 

» 

« Très hault et très excellent prince, et mon 

» très redoublé et naturel seigneur, vos très hum- 
» blés et très obéissants serviteurs et subgects , 
» tous en général les habitans de vostre très 
» humble et obéissante serve et .ancelle , la ville 
» de Gand , se recommandent très humblement à 
» vostre très noble grasce ; et par nous cestui 
» grand nombre de gens, ses explorateurs qui 
') gissonsen terre devant vous, vous envoie signi- 
» fier la viscérale et intime douleur et tribulacion , 
» en quoi ils sont pour vous avoir offensié, et pro- 
» voquié justement encontre eulx vostre indigna- 
» cion , dont ils meurent d’annuy et en vivent en 
» ténébreuses et en désespérables pointures de 
» conscience ; dont de nul lez ne se peuvent trou- 
» ver à sauf ^ sinon que vostre miséricorde les rè- 
» console et embrasse par un raiseau de vostre clé- 
» mence ,. envers laquelle ils respirent^ et en en- 
» voient vers vous leurs parfons souspir^. Vous 
» transmettent aussi l’abondance de larmes volans 
» en Tair, et dont douleur et angoisseuse côntri- 
» cion sont les causes ; recognoissent , élas ! leur 
w malenré crime et delict envers vous , la griesve 

» pesanteur et qualité de leur offense, et comment, 
» ce qui est par eulx commis de rudesse en vostre 
>s très haulle seigneurie, est irréparable par eulx, 
» et quasi impossible de le restorer condignement 
» et à réquai ; recognoissenl aussi que , à bon 
>) droit et à juste et saine cause, vous devez tirer 
» et destourner vostre noble face d’envers eulx, les 
» répu 1er indignes de toutte amour , les contemp- 
» ner etanienlir comme malvais, et, par indigna- 
» cion jeltée sur lemmes et enfants , abhominer 
» toute la familie et toutte la bottée ensemble. 
» Mes comme cognoissance de son délit est le 
» premier bon signe en homme pecheur, et que 
» la contricion qui en ensieut aussi doit esmou- 
■ » voir Dieu ou homme à la mesure de ce qu’elle 
» porte beaucoup ou peu , élas ! mon très chier 
» seigneur , quand vous qui obtenez double lieu , 
» lieu de Dieu et lieu d’omme, et avez en vous 
» la double nature , par office et commission en 
» divin estât, et que vostre noble discrécion scet 
» et cognoist que Dieu le père , créateur, de toutes 
» offenses à lui faicleSj il est repaisible par pleurs 
)) et par larmes , il se convertit envers l’homme 
» par contricion et prières , il remest offenses, il 
» diffère ses jugements et ses verges , et se re- 
» tourne en son essencial clémence et naturelle 
» bénignité par oubli des choses passées , et re- 
» fait de ses offendeurs ses amis bien venus quant 
)•) ils retournent vers ly , et ne refuse nulluy ne 
» ne rejette en son humilité , et recognoist la fra- 

» gilité des hommes’ en comparaison à son essen- 
» cial naturelle propriélé , qui est de pardonner 
» par nécessaire * par convenable , par l’égalité 
» de justice , par excellence de divinité et de na- 
» ture et de noblesse, et par la vertu et iinpor- 
» tance de son sainct tiltreet nom, qui est d’estre 
» Dieu et d’estre créateur , à qui il appartient 
» d’avoir pitié et compassion de ceux qu’il a créez 
» et produis, et fais frailes et caducques et fail- 
» lablcs , et tous les jours mesprenans envers ly 
)) par povreté de nature ; et parquoi, s’il ne les re- 
» prendoit et rechevoit en leur misérable tresbu- 
» chemeut, comme un piteux père , quand ils le 
» requièrent et prient, frustre et en vain y ce sam- 
» bleroit , il les aroit créez et mis en cestui dolo- 
» reux monde pour les perdre , ce que point n’est : 
>) car tourneroit contre la nature et haultesse de sa 
» divinité, qui, tout ce qu’il fait a, a faict en bien. 
)) et en point de charité et de vérité et d’éternel 
» salut, non jatnès reprochable ne. improbable ; 
» et a monstré, dès le commenchement le monde, 
» et tous les jours depuis jusques aujourd’hui, que 
» d’autant que le ciel est plus hault que la terre, 
>) et sa divine glorieuse nature plus sainte et plus 
» digne que la nostre misérable, d’autant est sa 
« bonté et sa miséricorde plus grande et plus ex- 
» tense que nos péchiés; et recognoist mesme 
» quelle est nostre substance , et le misérable fig- 
» ment dont nous sommes produits et faits, proue 
» et prompt à tout mal, et parquoi , comme il lui 

» a pieu nous créer tels, il convient aussi, et est une 
)) chose iiécesaire, qu’il soit prompt et enclin à nous 
» faire miséricorde quant en nul, fors à Tomme 
» seul , sa miséricorde , n’a lieu. O mon très re- 
» doubté seig’neur, et puisqu’on divine miséricorde 
» sommes, et laquelle miséricorde humaine doiht 
» ensievir, à l’exemple du créateur, vous savez 
» et nous sçavons les merveilleux infinis exemples 
» de ceste sainte miséricorde dont il a usé dès le 
)) principe du monde en nos vieux pères, et par 
>) lesquels nous sommes cotidiennement incitez et 
» instiguez par preseheinent et par livres, de fon- 
« der aussi nostre espérance en icelle , comme 
» permanent et non faillible , et telle aujourd’hui 
» comme oncques.- . 

» Elas ! et de quelle bonté usa “il en Adam, son 
» premier oITendeur, à qui, par son fils Seth , pro- 
» mist Tuile de miséricorde en cinq mille ans fu- 
» turs; et dont, dès le commenchement de son 
» chéir , il délibéra à envoyer son fils en terre, par 
« miséricorde prendre sur condicion humaine , 
« pour le raehatlerà chier prix de dure mort. Et 
» puis à Caïn , le premier né de mère , il difiera la 
» vengance de son crime par Tespasce de dix gé- 
» néracions avant que le punir , et tout en sa mi- 
» séricorde et par longanimité et tardivité à ire. 

» (,)ue fist-il depuis au temps d’ Abraham, quant 
» il envoya à Loth signifier que se en Sodome et 
» Comorrhe pooit trouver dix hommes justes , il 
» differreroit en sa miséricorde le jugement qu’il 

» avoil assis sur lescUtes cités , et rappelleroit son 
» ire d’en sus elle , et de leur punaisie ; en quoi 
w il monslra et déclara à nostre doctrine , que 
» tant il est bon, benigne et clément, qu’en la 
» prière de dix hommes justes, voire et d’un seul, 
)» il est prest d’en sauver cent mille , tant est large 
w en sa miséricorde. ' . 

j> O glorieux Dieu’ et que fist-il après à son 
*> peuple d’Israël , pour qui il avoit fait tant de 
» merveilles en Egypte, et tant de singuliers mi- 
» racles pour le traire envers ly^ et les menant 
» en* la main de Moyse qui les conduisist par les 
» déserts , et leur fîst saillir les fontaines pour 
» boire des dures roches , et les mena par la mer 

Rouge, tout àsecq, et leur envoya la manne 
» du ciel pour réfection, et l’abondance de sa 
» grasce pour les resaisier, et les sauva et garan- 
» tit de toutes hostiles mains en sa vertu , et mist 
» son compact avecques eulx , et sa promesse en 
» perpétuelle observation ; et toutefois, à tout ceci, 
» et à tant de bénéfices et de haulx mystères faits 
» pour eulx , encore ils crièrent et tentèrent Dieu; 
)) s’esloingnèrent de ly et se retirèrent de sa cog-- 
» noissance , fisrent et misrent sus idoles et vanix 
» fondus, les eslevèrent en my le désert pour sa- 

» crifier, et provoquèrent Dieu à ire et indignacion 

» pour les tous annichiller, ne fust Moyse , son 
» serf, lequel lui ramentevoit sa miséricorde an- 
» cienne ,et lui remonstra la povreté de nature 
» humaine, en laquelle, par haullcssede sa bonté,* 

» et |K>iir ce que c’est sa créature , il conveuoit , 
')) celui dist, qu’il dispensasl et différast sa ven- 
» geance , et ne perdist pas ce qu’il a voit créé 
» et fait par donner voie à sa fureur : car espoir 
»"\e peuple s’amenderoit , ce disoit,, et Ij s’en 
» mettroit en la peine, par durement les incréper 
» et reprendre de leur malice. Si se contint le 
» bénin créateur toutes-fois en sa miséricorde , a 
M la prière de Moyse son serf, et les espargna, et 
» non rappellant sa promesse faite à Abraham , 
)) chéans et relevans tousjours en sa sempilerne 
» vérité de père en fils , jusques à son maistre qui 
» feroit et donroit la novelle loi toute parfaite. 

• . » Que üst-il après, à Ninive, la grande cité, ma- 
' » nacée de subversion en son ire , quand par hu- 
» milité du roj d’icelle et de sa contricion , et par 
» l’édict qu’il donna à hommes et à bestes de juner 
» par trois jours, et ly-meismes se assist en my les 
» cendres, criant envers le ciel, il, recordant de sa 
» miséricorde et de sa bonté ^remitigua son ire, rap- 
» pella sa sentence et son jugement, et considé- 
» rant la repentance de son povre peuple , lui re- 
» manda rémission et miséricorde, à salut et joie. 
- » Que fist-il à David , lequel , d’un troppeau de 
» brebis qu’il gardoit, il avoit appellé en roi, et fait 
. » enoindre par son prophète, pour régner en 
» Israël.? Ne commist-il griève et dure ofiPense 
» contre ly , par homicide et par toutte extrême 
>> machinacion inique en Urie son serviteur, lui 
donnant meismes à porter les lettres de sa mort 

>* pour joir de sa femme? N’est pas la malice de 
» ly à nous iin^ fructueuxexemple de miséricorde, 
)) quant par plorer et prier et par avoir cuer con- 
» trit, Dieu lui remist son offense en sa merci , 
» et fisl depuis sa honte estre l’organe de son Saint- 
» Esprit, et, par ly tous les secrez de la parfonde 
» divine sapience, se répandirent, et plus parfon- 
» dément qu’oneques en nul des prophètes. 

» Et après que dirons nous de Salomon , à qui 
» il donna l’ahyme de sapience aveucques toulte 
» extrémité de richesse ; lui donna le ciel perce- 
» voir et cognoislre par entendement, et l’enfer 
» parfondir par science; lui donna fruit et suh- 
>> stance de paroles, plus en samblant angœlicque 
» que humain, et dont l’effect tout si estoit quo 
» d’amer et ensievir sainte sapience et de Dieu 
» honorer et cognoistre dehors. Desquels deux 
» poins tout ce que l’omme peut avoir ne quérir, 

» tout est vanité et nient, et tout est folie et ombre 
» de mort ; et néanmoins, ly toutlefois qui ceci 
» sçavoit et l’enseignoit faire, ly meismes, en ses 
» pleins jours, dévioit en sa doctrine, et de sa ' 
» haulte parfonde sapience il encheut en follie, 
n relira son entendement du cler ciel pour le 
» ruer en infernal punaisie , par fol appétit. Il 
» cognoissoit non estre que ung seul vrai Dieu 
» tout puissant, qui tout avoit fait et créé, et 
» tout gouvernoit , ciel et terre; et ly sciamtrienl 
» se rendoit ydolàtre, et aora et sacrifia atix 
>' dieux d’Egypte, faulx idoles, à l’appétit d’mie 

25 . 

» l'emme ; relainquil Dieu luul tic* pour adorer 
» uu diable , et fil escliange de |>erpétue[ salut 
» en cominutacion desempiterne mort. Et loutes- 
» fois la divine miséricorde encore lui donna es- 
I) pargne , et cours d’eage et de longue vie sans 
» le punir , pour l’amour de son père David ; ne 
» lui rosta nulles des lignies qui toutes douze es- 
» toient à ly ; lui laissa possesser son Irosne ,en 
» transquillité et en paix jusques en fin, ne onc- 
» ques ne lui envoya verge , par quoi on se per- 
» ceuslen ly de son ire. Mès ores comment il lui 
» a pieu faire de ly , cela je l’ignore, et fault lais- 
» ser à sa miséricorde et à sa justice ordonner du 
» cas, et là ne fault nul escrutinement. , . 

» Quelle miséricorde fist-il après au roy Ma-; 
» nassés , faulx homme et pervers qui abandonna 
» le Dieu de ses pères , et vilenna son temple et 
» aora les idoles , et en tous endroits long-temps 
» fut tant pervers et malvais , que de samblable à 
» ly n’estoit mémoire. Dieu loutlefois par misé- 
» ricorde lui envoya dfes adversités pour le retirer 
» vers ly et le souffrir confusément estre pris et 
» cbeoir en la main de ses ennemis, là où, par 
» grâce et miséricorde que Dieu lui envoya en 
» prison ^ se recommencha à recognoistre , com- 
» mendia à plaindre et à plorer sa perverse vie , 
» et à rappeler Dieu de sa part, lequel il avoit 
» laissé et dérélainqui pour les Dieux estranges. 
» Si eu chut en dure repentance et en amère 
<» ccnlricion de cueur ; et lui promisl et voa sem- 

v> pilerne service et adoracion de corrage ; et Dieu. 

» i’oyt, et lui essaulcha ses larmes et prièWs , et , 
»> le délivra de' prison , et depuis il vesquil et ré- 
« gna preud’omme, et fit justice et jugement au 
» peuple, loé en sa mort. 

» Les miséricordes de Dieu doncquessont infinies, 

;> et sont sur toutes ses œuvres et créatures, et 
•> n’est ne ciel ne terre qui n’en rechoive la distil- 
» lacion , ne pécheur si grand qui n’en emporte 
» et traie porcion et mesure. O très excelle/ït 
» pi’ince doncques, mon très redoublé seigneur, 

» et puisques ainsi est que les chrestiens princes*, 

» en leur haulte et digne vocation, doivent ensievir 
» au possible les divines meurs, et à l’exemple de sa 
» bonté eulx réguler et atourner en perfeclion', 

» souverainement en la vertu de clémence , qui 
» est de nécessité au monde et la seule rien (chose) 

»> de quoi prince se fait plus loer , et dont plus a 
» meslier d’en savoir user à point, non pas comme 
» ignorant à ceulx qui ne le valent , ne comme 
r/ ingrat aussi et pervers à ceux qui la méritent ; 
r> certes, ô mon très redoublé seigneur, se Dieu 
» doncques usa ainsi à point de sa miséricorde, 

» comme s’il fust homme , et que son exemple 
w est de pardonner et de remettre offense aux 
»> plorans et constrits, il s’ensieut doncques que 
» un prince en sa vocation comme homme , et 
» par exemple qu’il a de Die u^ doit pardonner a 
»> homme son prochain ce qu’il a envers ]y d<; 

» ire, ou mcismes il se jugé et se cctndampnc 

» enveib cel^ ilonl ilquiert implorer merci, peut 
» eslre en estroil elFeclive. 

0 mon très redoublé seig^neur , et se le povre 
» peuple gantois vous a offensé, élas! et suscité 
»> à ire , et que par doloreux accident , il s’est 
» boulé en erreur , et en a le feu esté espars par 
» les diverses rues en vostre érubescence , élas ! 

» monseigneur, toutes-fois vostre peuple ue vous 
n a pas insulté ne assailli, ne riens entrepris, ne 
» riens cogité en vostre noble personne ; ne vous 
)> a point dérélaioqui aussi, ne quis prince es- 
/> trange, comme ceulx d’Israël, ne eslevé simu<- 
» lacres ne images d’autre roy ne duc , ne dénié 
» les tribus et rentes , ne touchié à vos seigneuries, 
» ne introduit erreur novelle, par quoi ils ne vous 
» recognoissent et veulent recognoistre leur pro- 
» prictaire, naturel prince et' seigneur , en tele 
>' équalilé comme Dieu, vous homme. Et, mon 
» très redoublé seigneur , doncques et comme il 
» est ainsi que ung seul Dieu et ung seul homme 
» ils aorèrent , et ont observé en eulx celle léga- 
» lité qu’envers nul autre ne veulent transfuir 
»> pour garant qu’envers vous à qui ils ont mes-fait, 
» et qu’en verd et qu’eu sec il vous adhèrent et 
»> soupirent envers vous , et se fient et confient 
» finablernent de grâce et de rémission par eulx 
» prosterner en terre devant vous, coupables, ne 
» peull doncques que vous ne contribuez grâce 
» requise, là où lacoulpe est parfondément repentie 
« et plorée. 

» Mot! très redoublé seigneur , Gand n’est pas 
»> comme Sodome et Gomorre, que pour dix 
» justes, qui lesy eust peu trouver, Dieu eustépar- 
» gné de son jugement horrible. En Gand a par 
» nombre de milliers dévotes et saintes créatures, 

» espoir et qui ont divines revélacions maintes 
« par bonté de vie, et divines communications en 
» solitude ; et entre les villes occidentales n’en a 
» point là où tant de glorieux saints corps repo- 
» sent canonisez , et dont la ville a tes suffrages; 
» et y est Dieu crému et douté, honorée sainte 
*> Eglise et le clergié; et avec fervente amour au 
» prince , léauté et preudomie y ont régné d’an- 
» cienne nature , quoiqu’enlre deux il lin- mes- 
»> chiet tel fois par accident oblique, 'dont nulle 
» humanité n’est France. Gand est aujourd’hui la 
» grande Ninive en figure ; la voix de vostre me- 
» nace a crié en elle que vous la subvertirez en 
» faveur^ et que la matère de son péchié en est 
» la cause. Le peuple d’icelle a oy vostre mand; il 
» s’est donné horreur et terreur de vostre me- 
» nace^ et a recogité son mesprendre, et pensé à 
» son impuissance de résister à vous. Il s’est tourné 
» en son humilité et en repentance de son délicl ; 
» il a persévéré non trois jours , mes quarante en 
M clameur, june de délectacion et de joie, assis 
» en cendre. Et ceux de la justice que vous y 
» avez assis en vostre nom , descendus de leur 
» tbrone, vagabonds, vestus ,de sac, non acou- 
» tans à riens jusques à nous avoir pacifié envers 


Digilized by Google 



36o CMROKIQUK (*4^7) 

» eux.’ Siques comme humain délict est tous- 
» jours rcmissible , procuré et réputé en temps , 
» et que , pour cxemplier les hommes à estre mi- 
» séricors, Dieu baille les exemples toujours de 
» sa miséricorde , pour les introduire, et ne veult 
» nulluy périr ne perdre quand il est requis, 
w comme il appert par la grande Ninive susdite. 
» Gand doncques , mon très redouté seigneur , 
U qui a à faire non à ung Dieu ne à ung prince 
3) eslrange , mais à son naturel original père, prince 
» cl seigneur, le plus noble et le plus vertueux de 
» la terre, et lequel eux doivent honorer, amer 4 
» craindre cl douter, et avoir vraie ferme espérance 
» et recoursen ly, et ly une pilé envers eux de non 
J) les perdre, ne souffrir périr; considéré encore 
» (|ue recognoissans leurs fautes et ofTrans amen- 
»'des, ils viegnent à temps et à heure à miséricorde 
» et à merci; certes^ mon très redouté seigneur, 
» quand ilsregardent et considèrent les beauxdivins 
» exemples que vous avez en vostre noble mémoire, 
» avecques les singulières grâces et vertus que vous 
)) avez en vous propriétaires et à vostre us , ne se 
» peuvenldeftierque des veines de vostre excellente 
» bonté ils ne doivent traire miséricorde à l’ave- 
u liant de vostre noble nature , et laquelle ils font 
» teneur de leur espérance. Siques ils vous sup- 
» plient et resupplient très humblement, à joinctes 
» mains et à gehoiilx, et nous, les présents députés 
» pour eux, en leur nom eten leurs personnes, qu’il 
)) vous plaise les prendre en merci et en miséri- 

w corde, et retirer vostre ire et mal talent d’envers 
» eux; et disons et clamons envers vous: Pomine, 
w non secundum peccata nosU^a quœ fecinins nos y 
M neque secundum iniquitales nostras rétribuas :cil6 
f) anticipent nos misericordiæ Uiœ , et propter glo~ 
» riam nominis lui libéra nos. » 


CHAPITRE CCLXI. 


C'ommcul le chancelier respondi aux propoians bien liaultemeut devant 

le duc et son conseil. 

< M * * 

. Après ceste oration faite, le duc appela son chan- 
celier vers.lj, et lui dist et chargea que â le ré- 
pondre V séoit, quiesloit tel en substance : « Vous, 
» les députés de Gand, mon très redoublé seigneur 
» présent a très bien ouy et entendu ce que vous 
» lui avez fait dire et remonstrer par la bouche de 
» maistre Jehan.... *, vostre avocat, tendant à fin 
» de grâce et de merci sur la griève olfense que 
» ceux de Gand, en général , ont commise et per- 
» pélrée en sa noble personne et en sa haulteur et 
» seigneurie. Donc et pour vous faire response, en 
ensievant ce que vous quérez envers ly, et dér 
» sirtv. qu’il lui plaise cognoistre et concevoir la 

» contricion et repentance, cpii est parfonde en 
» ceulx de Gand, d’avoir ainsi erré. et delenqui 
» contre ly, monseig’neur m’a chargié de vous 
» dire, qu’au regard de la recognoissance des griè- 
» ves olïénseset fautes de ceulx de Gand, et dont 
» ils sont présentement , comme vous dites , en 
» dur ennuy et repentance, mon très redoubté 
» seigneur peut assez humainement croire que voi- 
)) renient peut-il bien estre ainsi; car le cas a été 
» si grand, etsi pesant leur niaîefice^qne nulle con- 
» science ne le poroit longuement porter sans re- 
» pentance, et feust de parent à parent. 

» Toutefois, comme plus bel est son mesfaict 
» recognoistre que .demorer , obstiné, il est plus 
» agréable aussi à monseigneur vous savoir et veoir 
)) tels , que persévérans en erreur commise. Mès 
» n’en ensieut pourtant que de si grand et énorme 
» mesfait son ire doibt estre repaisée à la première 
» instance, et merci offerte et promise à prière de 
si court terme. Certes , comme merci doibt estre 
» donnée à mesure du mérir, et suspendue en .dif- 
» ficulté à l’équivalent du pois du mesfait, mon- 
» seigneur, posé qu’il voit volontiers la contricion 
» des mesfaits envers ly, et que ce lui est matère 
» de soi pooir rompre et mitiger en temps, ne doibt 
» point toutefois estre si déterminéement large en 
« sa grâce présentement que de les capter oultrée- 
» ment en sa merci et bénévolence pour une seule 
» prière; car sambleroit, par ainsi faire^ que griève- 
» ment inesprendre encontre un tel prince comme 

>i ly et encore par ses subjets, seroit une chose de 
» petite réputacion et de petit pois, quand la merci 
» en seroit si facile et si légière à impétrer par 
» seule parole. Certes', ne le pardonnant n^y aroit 
)) gaires d’honneur, ne les requérants gaires de 
» cause pour estre recheus, veu que tout convient- 
» il faire en raison et en mesure , seloncq la na- 
» ture des choses. Et quant'àce que voiis tendez, 
» par exemples et par diverses remonstrances, per- 
)> suader et traire monseigneur à fin de prendre 
» en sa grâce et merci ceux de Gand , et qu’il leur 
Yi pardonne leur grand délit, etqu’il vous peutsani- 
» hier que, an moyen de ce , il y peut estre enclin 
» et prompt et prest tout ainsi que Dieu par vos 
» figures alléguées, mon très redoublé ^seigneur 
» vous fait dire , et veut que vous scaichez et^n- 
» tendez, qu’il est prince crestien, aimant et hono- 
» rarit Dieu , et tout ce qui est de son opéracion 
» et exemple ; et comme il l’a establi gouverneur 
» et juge sur son peuple , pour le traiter soit en 
» verge ou en douceur, si a-il la discrétion en soi 
et le sain entendement de y garder son honneur 
» et sa conscience, sans y faire riens à perte ne à 
» trop tost ne à trop tard , mès à mesure et à l’ex- 
» pédient du nécessaire et de l’utile; et a bien ceste 
» espérance en ly, qu’en matère de miséricorde 
» tele qui doibt estre maintenue en ung prince cres- 
» tien bien conditionnée et bien circonstanciée ; 
» il ne se trouvera ne lent ne tard , ne tellement 
» besoignant , par quoi Dieu le pura reprendre et 

» biamer Je non l’avoir ensievi. Mes II seel bien, 
» cl le vous donne bien à cognais Ire aussi, puisque 
» vous [)renez les exemples à Dieu, Dieu n’est, ne 
» ne lut oncqucs iniséricors, lors que à point et non 
» en vain et frustre; et avant qu’il ait envoyé sa 
» iniséricorde,si a-il expérimenté et assayé les con- 
» trieions ; et alors comme alors il s’est monstré 
» et se nionstre en l’orme que justice et miséricorde 
» s’enlrebaiscnt et se contentent l’une en l’autre. 
» J.esgens de Gand sont nouvellementdélinquanls; 
» et puis n’a gaires, et maintenant ils font dire à 
» monseigneur qu’ils se repentent , et pleurent et 
» soupirent, ce lui rapportez-vous, et prient merci 
» supplians d’avoir miséricorde et grâce. La doleur 
» qu’ils orjt et le rapport qui s’en fait fait bon à 
» oir; l’œuvre aussi en est bonne en soi, et mon- 
» seigneur l’a bien agréable, et il veut bien penser 
» dessus. Mès la conlricion desdélinquans n’est pas 
» encore expérimentée, ne la persévérance en.celuj 
»esl atcogneue encore à sulüsance.Par quoi mon- 
» seigneur aussi a bien cause encore de tenir en 
» suspens sa finale bonne volonté, sans la déclarer 
» tout oultre. 

» Mès, pour commencement de bien et de bon 
» espoir, et afin que Gantois n’aient occasion de 
» murmurer contre son noble couvert corraue . 

» monseigneur les veut bien reconsoler et resjoyr 
» d’une gracieuse débonnaire attente qu’ils peu- 
» vent avoir en ly cy-après, et pendant lequel 
» temps il s’avisera et conclura de ce qu’y sera 

)) séant de faire en honneur et salut. Lt veut bien 
» que Gantois lacent bonne obère et vivent en es- 
» pérance, et qu’ils s’amendent et arrèglent; car, 

.> selon ce qu’il les trouvera de conduite et de 
» gouverne, en ce qu’ils leur ont fait dire par vous, 

>> il besono'nera avecques eux en leur requestc. » 
\ ce mot, les députés tirèrent hors de leur sein 
les scellés et les placquars que le duc leur avoit 
donnés, lui étant en Gand, contre son cuer et par 
.dissimulacion pour évader de leur dangier, etles- 
dits placquars rendirent, etrenonchèrent à tout ce 
qui estoit escript dedans et scellé , ensemble à leurs 
bannières et à tout ce qu’ils pooient avoir impétré 
par malvaise voie indeue; et se remistrent en toute 
celle première servitudè en laquelle le duc Phi- 
lippe , son père , les avoit mis après la bataille de 
Gaure; etlà voloicnt demorer, ce disoient, jusques 
au temps de sa grâce plus ample ; et le duc prinl en 
gré le renoncement ei les lettres, disant de propie 
boucc: ..Gantois ont fait d’une bonne pensée que 
.) je leur üardoie leur triste maleur et leur présent 
» encontre. Je les avois pris en amour et les volois 
» rccoo'noistre du service qu’ils m’avoient fait ; et 
.. en estois tout délibéré et conclu : mais ils ont 
cautelé et machiné de tirer de moi à force et par 
„ menaceeeque j’avoie en propos poureiilx de ma 
» franchise , l.à où non tant seulement le cneur 
.. m’a esté esmeu de la manière du faire, mais ma 
» personne et tous ceux do ma maison en dangier 
» de nos vies; et m’ont mis Gantois en ce dangier 

» comme d’avoir esté en avanture de perdre tous 
» mes pays par rébellion et à leur cause. Dont, se 
») j’ai le cueur gros et iré envers eulx, n’est nul qui 
» m’en doit blâmer, ne Dieu ne liomme; caronc- 
» ques si grant mesfait ne fut commis envers prince, 
» encorre en sa novelle réception. Or chà, ils ont 
» fait délict, et vous nous remonstrez leur contri- 
» cion. La contricion leur vaille ce qu’elle peut 
» valoir, mes elle est bien grande et amère s’elle 
» peut satisfaire et réparer un si grand crime. Tou- 
»> tefois à ce que mon chancelier a dit, tenez là 
» vostre arrest. » 


FIN DU PREMIER VOLUME DES CHRONIQUES DE BOURGOGNE, 
ET DU DEUXIEME DE GeOHGES OhASTCLLAIN. 

